
Cuvânt-înainte 


Probabil că niciun nume nu se confundă mai mult cu profilul 
identitar al neamului nostru decât Mihai Eminescu. Desigur, mă 
refer la aspectele nobile ale acestui profil identitar, care sunt cheia 
supraviețuirii noastre într-o lume ce se chinuie de două milenii să ne 
şteargă din istorie. 

Ca în cazul tuturor geniilor, El, marele poet şi jurnalist, 
românul absolut, a văzut cu mult peste puterea de înţelegere a 
generaţiei sale și, din păcate, chiar cu mult peste puterea de 
înțelegere a majorității românilor de azi, pierduţi în ideologia 
globalistă. 

Şi cu toate că despre Eminescu s-au scris atâtea cărţi, el încă 
este sursă de inspiraţie pentru noi studii, prilej de revelaţie şi de 
cristalizare a noi idei, a noi perspective. 

Este si cazul cărţii profesorului Gheorghe Bucur care ne 
oferă un unghi inedit de înțelegere a operei și aspirațiilor sale. 

Pornind de la o clarificare a „fizionomiei etnice” a lui 
Eminescu, analizând conexiunea profundă a acestuia cu „câmpul 
morfogenetic geto-dac”, autorul ne demonstrează că „dacismul” este 


o coordonată definitorie a creaţiei și personalității marelui poet. 

Mai mult decât atât, cartea ne convinge că toate lucrurile 
converg spre plasarea lui Mihai Eminescu în matricea identităţii 
nationale ca „mit cultural fundamental”. Iar de aici până la statutul 
de „zeu tutelar al spiritualităţii noastre” nu mai este decât un pas. Un 
pas pe care, însă, nu trebuie să îl facem noi. L-a făcut deja, în 
numele nostru, egregorul naţional. Şi noi nu putem decât să 
acceptăm acest lucru cu smerenie. Asa cum a făcut-o şi profesorul 


Gheorghe Bucur atunci când a scris si a dat nume acestui studiu. 


Daniel Roxin 


EMINESCU -zeul tutelar al spiritualităţii noastre 


Nota autorului 


Mihai Eminescu este un scriitor exponențial. 

Prin forța creatoare, prin cultul străbunilor si preamărirea 
trecutului neamului, prin sentimentul de mândrie şi demnitate 
națională, prin adâncimea filosofică a scrierilor lui, prin înălțimea 
morală a mesajului său umanist, prin ideea de libertate și egalitate, 
prin apărarea „claselor pozitive”, a truditorilor anonimi, prin 
patriotismul ardent, dar și prin viziunea europeană, Eminescu devine 
reprezentativ pentru noi şi pentru noi în străinătate. 

Personalitatea lui complexă s-a înălțat din adâncurile dacice 
ale poporului nostru, evoluând viguros într-un univers spațial- 
cultural şi spiritual al Bucovinei şi Moldovei, cu adânci rădăcini într- 
o istorie eroică şi demnă. 

Prin spiritul său avid de cunoaştere, prin inteligenţa şi 
memoria ieșite din comun, printr-o sensibilitate şi har creator unice, 
adolescentul se va impune repede ca un poet de mare forță creativă 
şi inovatoare, iar, mai târziu, tânărul patriot, în publicistică şi în 
acțiunile lui civice, va lupta pentru emanciparea țării şi bunăstarea 
neamului său oropsit, pentru unirea tuturor românilor; viaţa îi este 
curmată brutal, din cauza coalizării adversarilor externi şi interni, el 
devenind „prima jertfă politică pe altarul Daciei Mari” (Aurel 
David). Versul său inegalabil străbate timpurile şi continentele, el 
rămânând, cum afirma G. Călinescu, „poetul nostru naţional”. 
Scriitorul este gloria de netăgăduit (cu toate încercările detractorilor 
din trecut şi de azi, meschini şi josnici „homunculi”) a capacității 
noastre creativ-spirituale. Și, prin el, noi „Nu avem nici timp, nici 
loc / Şi nu cunoaștem moarte”. 

În urma cercetării unor probleme specifice, am avut 
posibilitatea să propun câteva noi formule de caracterizare. 

Dacul cel mare al poeziei româneşti, Eminescu este un zeu 
tutelar al spiritualităţii noastre și, prin forţa lui modelatoare, 
catalizatoare şi regeneratoare, se impune drept soare al poeziei 
românești, care înfruntă vremea şi vremurile. 


EMINESCU -zeul tutelar al spiritualităţii noastre 


Tudor Vianu avea dreptate când afirma că „fără Eminescu 
am fi mai altfel și mai săraci”. Cu el avem privilegiul de a fi 
universali şi eterni. 

Problematica eminesciană este vastă $i complexă, rămânând 
deschise multiple domenii pentru analiză. Cercetătorii au sacra şi 
patriotica îndatorire de a scoate la lumină și de a dezvălui noi 
aspecte ale creației $i activităţii „românului absolut” (C. Noica). 

Volumul de față este rezultatul căutărilor si cercetărilor de 
aproape 20 de ani, de când mi-au apărut în diferite ziare şi reviste, 
ca Limba si literatură (SSF, Bucuresti), România Mare (Bucuresti), 
Moldova literară (laşi), Dacia magazin (Tulcea), Steaua Dobrogei 
(Tulcea), Origini (Buzău), Bogdania (Focşani), Revista de 
lingvistică si cultură românească (Bucuresti), diverse materiale 
despre Eminescu. 

Pentru realizarea facsimilelor din manuscrisele eminesciene 
în fotocopii am folosit exceptionala lucrare tezaur Manuscrisele 
Mihai Eminescu, coordonată de academicianul Eugen Simion*, 
aflată la Biblioteca Judeţeană „Panait Cerna”, Tulcea. 

Aduc mulțumiri domnului profesor dr. Mircea Frânculescu 
(redactor-şef al revistei Limbă si Literatură a Societăţii de Științe 
Filologice din România), domnului conf. univ. dr. Gheorghe Iscru — 
istoric, d-nei Mihaela Orăscu — scriitoare (Bucuresti), domnului 
profesor dr. Constantin Mihail Popescu — istoric, care mi-au susținut 
cercetările. 

Gratitudinea mea se îndreaptă către scriitorul Daniel Roxin, 
cunoscut om de cultură şi televiziune, patriot, directorul Editurii 
„Burebista”, care m-a sprijinit şi sfătuit în realizarea acestui volum și 
care a avut amabilitatea de a scrie Cuvântul înainte. 

Mulţumesc domnului Gabriel Vasilescu, realizatorul 
sugestivelor coperţi ale volumului. 

Adresez mulțumiri conducerii Muzeului Judeţean Botoșani, 
domnului manager dr. Aurel Melniciuc, care mi-a pus la dispoziție 
din fondul documentar imagini privind săpăturile de la locuința 
familiei Eminovici din Ipotesti, ca urmare a cercetărilor d-nei 
muzeograf Lucia Olaru Nenati. 

De asemenea, mulţumesc doamnei dr. Lucia Olaru Nenati, 
care a avut amabilitatea să-mi ofere precizări esențiale privind 

identificarea adevăratei poziţii a casei Eminovicilor și o fotografie a 
locului exact al „vetrei dacice”, adusă la lumină prin săpăturile 
făcute. 

Gândul meu se îndreaptă şi către colegii din Asociaţia 
Scriitorilor Tulceni ,,Aegyssus”, care mi-au apreciat cercetările 
privind opera lui Eminescu. De asemenea, aduc multumirile mele 
doamnei Rodica Căliman, o excepţională profesionistă, pentru 
tehnoredactarea cărții în condiţii deosebite. 

Nutresc speranța că acum, în 2019, când, la 15 iunie, se 
împlinesc 130 de ani de la trecerea în neființă a celui care reprezintă 
gloria literară de netăgăduit a neamului nostru, admiraţia mea 
absolută pentru Eminescu si eforturile mele de cercetare, de analiza 
şi de dezvăluire a unor noi aspecte ale operei si personalităţii lui s-au 
concretizat în demersuri critice valabile și de substanță. 


G. B. 


1 martie 2019 
Tulcea 


* Academia Romana, Manuscrisele Mihai Eminescu, editie coordonata de 
Eugen Simion, Presedintele Sectiei de Filologie si Literatura a Academiei 
Romane, Biblioteca Academiei Romane, Bucuresti, Editura Fundatiei 
Nationale pentru Stiinta si Arta, 2004 — 2009. 

Eminescu la 34 de ani (Iasi) 

O analiză a fizionomiei etnice 
a lui Mihai Eminescu, realizată de criticul 
G. Călinescu 


Apartenența etnică a unui artist este, în fond, un aspect 
biologic şi, din acest punct de vedere, pentru creaţia lui, unul minor. 

Cercetările moderne pot stabili, pe baza analizei ADN-ului şi 
a genomului uman, înrudiri şi filiatii, pe o lungă perioadă de timp, a 
unui individ la o anumită rasă, populaţie sau etnie. 

Pentru un scriitor, apartenența, în special, la o anumită 
familie spirituală, la o anumită cultură şi civilizaţie este esenţială, 
deoarece aceasta va genera idealurile, aspiraţiile, concepţiile, 
viziunea asupra vieții, societăţii şi Universului, normele morale, 
atitudinile, precum şi principiile estetice de exprimare a ideilor şi 
trăirilor sufleteşti, în nume propriu sau al colectivitatii din care face 
parte. 

O problema specială, pe care am identificat-o in 
monografia Viața lui Mihai Eminescu’, dedicată de George 
Călinescu poetului, în 1932, şi pe care ne-am propus să o analizăm, 
o constituie consideratiile de fizionomie etnică referitoare la „poetul 
nostru naţional”. Mai întâi, câteva observaţii generale. Civilizaţia 
dacică a revenit”, în forță s-ar putea spune, în ultimele două decenii, 
atât în atenţia publicului larg, dar, mai ales, în atenţia specialiştilor, 
întrucât ea conferă legitimitate apartenenţei românilor la marea 
familie traco-geto-dacă, „strămoşii noştri reali”, cum argumentează 
profesorul universitar G. D. Iscru’, si, mai înainte, la pelasgi şi 


' Bucuresti, EPL, 1966, 341 p. 

? Vezi şi lucrarea lui Daniel Roxin, Spiritul dacic renaşte, Bucuresti, 
Editura Vidia, 2012 

> Strămoșii nostri reali: geții, dacii, tracii, illirii — națiunea matcă din vatra 
„Vechii Europe”, Editura Nicolae Bălcescu şi Editura Mica Valahie, 
Bucureşti, 2010. 

hiperborei, care ocupau, într-o epocă istorică îndepărtată, spaţii 
întinse ale Europei, în primul rând. 

În contemporaneitate, problema capătă o importanță 
deosebită, căci teoriile globalizării, mondializării, multiculturalitatii 
şi interculturalitatii, dau posibilitatea, sub aparenţa unor idealuri 
generoase şi obiective, să se facă discriminări şi departajări valorice, 
care să avantajeze în continuare, în cadrul Uniunii Europene spre 
exemplu, statele puternice, şi să dezavantajeze, ca şi până acum, 
naţiunile mici şi mijlocii. Anumite centre de putere vor ca ţara 
noastră să intre în structurile europene ca popor apărut recent pe 
scara istoriei, bastard, de rang doi sau trei, dacă s-ar putea, fără 
istorie, fără trecut, fără cultură. Mai mult, se încearcă, de câtăva 
vreme, chiar strămutarea Imperiului dac şi a civilizaţiei dacice prin 
nordul şi apusul Europei, oriunde, numai la noi nu. Scopul este 
perfid şi manipulator, căci se urmăreşte să ni se fure trecutul şi să fie 
înlocuit cu o istorie mistificată. 

Evidenţierea, prin studii precum „Genomul uman”™, realizat 
de prof. univ. dr. Alexander Rodewald din Hamburg (Germania) şi 
dr. Georgeta Cardoş de la Universitatea din Bucurersti, a filiatiei 
românilor de astăzi la populaţiile antice tracice din perioada 
bronzului şi fierului de pe teritoriul Europei, confirmă cu dovezi 
ştiinţifice biogenetice de necontestat constatări făcute mai de mult pe 
baze istorice şi arheologice, însă. Profesorul universitar Teohari 
Antonescu” din Iasi (primul în istoria problemei), în 1901, şi apoi 
cunoscuta arheologă americană Marija Gimbutas®, prin anii 1970, 
susțineau că „vatra vechii civilizaţii a Europei se află pe teritoriul 
României de astăzi”, fapt care conferă românilor drepturi şi 
priorităţi. 

Marile personalităţi ale neamului nostru, minţi strălucite, 
artişti de o valoare excepţională, inimi pline de un adânc patriotism, 
ca M. Kogălniceanu, B. P. Hasdeu, N. Densuşianu, N. Iorga, V. 
Pârvan, L. Blaga, Mircea Eliade, ori Enescu şi Brâncuşi au 


£ Buzău, Editura Teocora, 2012, 156 p. 

* Teohari Antonescu, Lumi uitate. Studii literare si arheologice, Iasi, 1901. 
5 Marija Gimbutas, Civilizație şi cultură, Editura Meridiane, București, 
1989. 


14 


EMINESCU -zeul tutelar al spiritualității noastre 


evidenţiat valorile străbune, s-au îndreptat către strămoşii nostri daci, 
către civilizaţia dacică, prezentând-o, admirând-o, cultivând-o în 
lucrările lor. Semnificativă este afirmația lui Constantin Brâncuşi 
care, referindu-se la condiţia sa de neam, spunea cu mândrie: „Noi 
ăştia suntem daci în munţi”. Din această paradigmă a marilor spirite 
creatoare româneşti, care s-au îndreptat către civilizaţia străbună 
dacică, nu putea lipsi nici marele nostru poet. 

Este îndeobşte cunoscut faptul că pentru a ajunge un mare 
creator nu poţi proveni din neant, din nimic, ci trebuie să apartii unui 
univers, să dezvolti original o tradiţie, valori străbune, să continui în 
forme noi inaintasi iluştri. 

Apartenența unei personalități la o comunitate etnică şi 
spirituală se evidențiază, practic, în patru componente generale: mai 
întâi, în aspectele creaţiei sale, în al doilea rând, în manifestările 
concrete civice şi social-politice, apoi, în felul în care se 
autodefineşte şi, în al patrulea rând, în modul în care opera lui este 
percepută de publicul larg sau de lectorii specializați. 

Din punct de vedere al primei componente, observăm că, 
dacă în creaţia antumă eminesciană găsim puţine elemente dacice 
prezentate direct, ca în Scrisoarea III, Glossă, Odă — în metru antic 
şi, mai ales, Rugăciunea unui Dac, în texte postume ca Memento 
mori, Odin şi poetul, Sarmis, Gemenii, piesa Decebal şi altele sunt 
prezente multiple şi complexe aspecte: imaginea ținutului fabulos al 
„Daciei veche”, zeități ca Zamolxe şi Dochia ori regi ca Brigbelu, 
Boerebista, Decebal etc., prin care Eminescu urmărea să creeze o 
mitologie naţională, potrivit proiectului din Genaia, conceput la 18 
ani. Activitatea lui civică şi social-politică, care se distinge şi prin 
susținerea hotărâtă a proiectului etno-politic-statal „Dacia Mare” în 
cadrul Societăţii ,,Carpatii”, în 1882 — 1883, în special, vădeşte 
asumarea, fără echivoc, a perspectivei dacice. Din acest motiv, este 
considerat de cancelariile unor imperii învecinte un inamic periculos 
iar serviciile secrete austro-ungar şi țarist elaborează planul 
înlăturării lui din viaţa publică, plan dus la îndeplinire cu ajutorul lui 
T. Maiorescu; este internat forţat la spitalul de alienati al doctorului 
Şuţu şi supus unui tratament distrugător, după cum se ştie. 

În al treilea rând, capătă o semnificaţie deosebită modul în 
care se autodefineşte „zeul tutelar al spiritualităţii noastre”, cum l- 

am numit pe Eminescu. Cităm cunoscuta afirmaţie făcută de poet în 
1876: „Fiţi voi romunculi, simt în mine dacul”. (variantă a poeziei 
Ai noştri tineri). Aşadar, scriitorul se autocaracterizează drept dac. 
Dar se poate susţine că autodefinirea este întotdeauna subiectivă. Nu 
credem că este relevant şi aplicabil acest amendament si în aceasta 
situaţie. Să observăm că poetul nu aduce, aici, un argument din sfera 
gândirii, a judecății rationale, ci din aceea a stărilor emoţionale. 
Aşadar, este vorba de un element mult mai puternic al mentalului, 
căci el tine de zona trăirii, a manifestărilor psihologice, adică de 
adâncul fiinţei, al inconştientului. S-o reținem, însă, şi ca declaraţie 
de autodefinire, venită din partea unui autentic spirit patriot lucid. 

Aducem acum în discuţie modul în care este receptat 
scriitorul. Aici, sunt mai multe perspective. Ne vom referi, mai întâi, 
pe scurt, la opera lui, văzută din perspectiva exegetilor. Pentru prima 
situaţie, cităm primul critic literar care a constatat prezenţa 
dacismului în opera lui Eminescu, G. Ibrăileanu. Criticul considera 
(în 1908) dacismul „o notă caracteristică a poeziilor lui Eminescu”, 
iar, în 1965, Ion Rotaru, înțelegând că Eminescu dorea să identifice 
un univers mitologic naţional, aduce în discuţie o serie de aspecte 
substanţiale ale dacismului în studiul „În căutarea unei mitologii 
româneşti”$. Informaţii importante găsim în lucrarea Dacismul lui 
Eminescu (2012) de Marius Finca, precum şi în considerentele 
subsemnatului din Mihai Eminescu şi asumarea condiției de dac, 
publicate în Dacia magazin (2012) 

Ne oprim, în continuare, asupra observaţiilor de 
genealogie şi fizionomie etnică făcute exclusiv în monografia citată, 
dedicată „poetului nepereche”, cum îl consideră criticul G. Călinescu 
pe Eminescu. 


’Postumele lui Eminescu în Scriitori români şi străini, I, ediţie îngrijită de 
Ion Creţu, prefaţă de Al. Piru, BPT, Bucureşti, Editura pentru literatură, 
1968, p. 108. 

5 Se poate vorbi de un «dacism» la Eminescu, de atracţia spre trecutul 
necunoscut, pierdut în ceața veacurilor, de interesul pentru «primitiv» şi 
«primordial».” în Studii eminesciene, 75 de ani de la moartea poetului, 
Editura pentru literatură, Bucureşti, 1965, p. 220. 

? Nr. 84 — 85, decembrie 2012 — ianuarie 2013. 

În primul capitol — „Strămoşii” — al monografiei citate (pp. 
5-10), G. Călinescu numeşte zece etnii (turc, albanez, persan, 
suedez, rus, bulgar, sârb, rutean, polon şi armean), care, din motive 
lesne de înţeles, şi-l revendică pe Eminescu (şi la care, apoi, de-a 
lungul timpului, s-au adăugat şi diverse altele, chiar sorgintea de 
extraterestru), analizate logic şi respinse justificat de critic. Neagă 
ironic, cu o totală detaşare şi neînțelegere, zicem noi, în termeni 
exagerati, şi o origine fabuloasă dacică: „Lipsind orice veşti scrise 
din recea noapte scitică, rămâne oricum hotărât că poetul nostru nu 
poate cobori din Brig-Belu sau nebunul Boerebist (epitetul folosit 
pentru regele Burebista ni se pare cel puţin curios, lipsindu-i evident 
informaţia, n.n.), precum nici din Zamolxe, nici din Baba Dochia”. 

Respingem argumentarea prin care Călinescu nega 
descendența din Zamolxe, Brigbelu ori Baba Dochia din două 
motive: primul, istoricul literar adoptă un ton ironic, deci se situează, 
din motive necunoscute (încă), pe o poziţie subiectivă; al doilea, 
numindu-l pe vestitul rege dac „nebunul Boerebist”, fără a justifica 
aprecierea şi a indica sursa informaţiei, este evident că G. Călinescu 
nu voia să-i atribuie lui Eminescu o ascendență de alienat. Este din 
nou subiectiv, chiar dacă acum, indirect, dorea să îl apere pe poet, 
care, cum se ştie, a fost internat în 1883, la spitalul de nebuni al 
doctorului Sutu. La sfârşitul capitolului, criticul, după ce-i analizase 
strămoşii, sublinia, în chip de concluzie, originea-i indubitabil 
românescă: „Judecând în lumina însăşi a documentelor, putem spune 
că nici un scriitor român nu-şi poate afirma mai cu putere ca 
Eminescu însuşirea de poet ce aparţine poporului român...”."! 

Să observăm, pe de altă parte, că istoricul literar începe 
scurta demonstrare cu un argument de natură logică privind absenţa 
unor documente scrise din epoca antică: „Lipsind orice veşti scrise 
din recea noapte scitică...”. Argumentul rămâne în domeniul 
logicii formale, căci, dacă lipsesc veşti dintr-o epocă, asta nu 
însemnă obligatoriu că un anume fapt nu a existat atunci şi acolo. Ca 
atare, acesta nu poate fi considerat corect şi atunci nu e valabil. Să 
mai observăm că însuşi Călinescu nu-l ia în mod absolut în 


'°Op. cit, p. 5. 
'! Ibidem, p. 9. 

considerare, deoarece foloseşte în propoziţia următoare adverbul de 
excepție „oricum” („rămâne oricum hotărât că poetul nostru nu 
poate cobori din Brig-Belu...”), prin care, de fapt, se pune sub 
semnul întrebării cel puţin argumentul adus anterior. 

O afirmaţie care atrage atenţia la sfârşitul acestui pasaj, 
prin elementul de contradicţie conţinut, este următoarea: „Sângele 
său subțire cere însă o origine aleasă, străveche şi îndepărtată...” 
(n.n.). Cele trei epitete evidenţiate pot avea următoarea interpretare: 
„aleasă” ar putea însemna nobiliară sau, mai degrabă, voievodală, 
ceea ce în logica textului poate fi acceptat; „străveche” duce la epoca 
antică, iar „îndepărtată” subliniază ideea de vechime, enunțată 
anterior, adică la epoca dacică, cel puţin. Aşadar, duce şi la 
„Boerebist”, şi la Zamolxe, Brigbelu şi Baba Dochia. Atunci, cum 
rămâne cu enunţul anterior (atât de tranşant), că „poetul nostru nu 
poate cobori din Brig-Belu...”?!? 

Ne miră şi ne intrigă, în acelaşi timp, incapacitatea de 
sesizare a adevărului privind preocupările pentru indianistică şi 
sanscrită ale lui Eminescu, în special din ultimii săi ani de viata, 
dovedită de G. Călinescu (cunoscut prin remarcabile şi subtile 
intuitii), care considera aceste preocupări pure fantasmagorii, 
cauzate de boala poetului. La finalul monografiei, însă, (capitolul 
„Masca lui Eminescu”, pp. 318 — 320), criticul face, parcă, pentru a 
nuanţa şi, poate, pentru a reevalua şi a corecta enunţul iniţial, 
observaţii de fizionomie etnică de o valoare excepţională. 

Privind chipul poetului din fotografiile de la 19 ani (de la 
Praga), 28 de ani (Bucuresti), 34 de ani (lași) şi apoi „masca 
nietzscheeană” (37 de ani, făcută la Botoşani), i se pare că „omul cel 
adevărat răsuflă aievea”!?, adică descoperă esenţa personalităţii sub 
diferite „măşti”, date de imaginile fotografice de la diferite vârste. 

Apoi, trage o concluzie neaşteptată privind tipul uman pe 
care îl reprezintă poetul: „Eminescu era un român de tip carpatin, 
dintre aceia care, trăind în preajma munţilor, mai cu seamă în 
Ardeal şi in Modova-de-Sus (s. n.), sub greaua coroană 
habsburgică, cresc mai vânjoşi şi mai aprigi şi arată pentru 
încercările de smulgere a lor din pământul străbun lungi rădăcini 


12 Op. cit., p. 318. 

fioroase, asemeni acelora ce apele curgătoare descoperă în malurile 
cu copaci bătrâni”. Si, ca o consecință, îi face un succint, dar 
sugestiv portret moral, subliniind altruismul său, adânca lui dragoste 
de tara, enuntandu-se statutul de exponent al neamului său: „EI avea 
ca atare un suflet etic, simţitor la toate ideile şi sentimentele, care, 
alcătuind tradiția unei societăţi, sunt ca grinzile afumate ce susţin 
acoperişul unei case, nefiind lipsit totdeodată de viziunea unui viitor 
mai drept. Nu nutrea nicio aspirație pentru sine, ci pentru poporul 
din care făcea parte, fiind prin aceasta mai mult un exponent decât 
un individ”. 

În primul rând, ne atrage atenţia aici, în mod deosebit, o 
formulare — cea subliniată de noi. Cine pot fi „românii de tip 
carpatin, dintre aceia care, trăind în preajma munţilor, mai cu 
seamă în Ardeal şi în Modova-de-Sus...”? Se ştie din documente 
istorice că geții trăiau în zona de câmpie, iar dacii in zona montană 
carpatică. Aici, G. Călinescu, fie conştient, fie intuitiv, a emis o 
observaţie fundamentală. Aşadar, fizionomic, Eminescu este „un 
român de tip carpatin”, adică un dac autentic. Această concluzie 
vine în contradicție cu afirmaţiile din prima parte a monografiei. 
Acum, cititorul se află într-o dilemă serioasă: pe care dintre cele 
două afirmaţii ar trebui să le ia în considerare? 

Mai întâi, eliminăm supoziţia unei argumentări incoerente, 
haotice şi aberante. Rămân clar două ipoteze. Prima: inteligentul, 
subtilul şi adânc-intuitivul Călinescu ştie anumite lucruri despre 
Eminescu, dar, din motive pe care nu le cunoaştem, nu le spune sau, 
mai degrabă, nu le poate spune; a doua: nu are dovezi certe, dar 
extraordinara lui intuiţie îl face „să ştie” lucruri pe care nu le poate 
dovedi, iar rigoarea ştiinţifică îl determină să fie reţinut şi 
circumspect, având in vedere importanța excepțională a 
personalităţii în discuţie şi „sensibilitatea problemei” intuite. 
Personal, cred mai mult în cea de-a doua variantă. 


15 Idem. 
14 Idem. 

G.CĂLINESCU 


“VIAȚA LUI 
MIHAI E ESCU 


4 


Coperta volumului Viața lui Mihai Eminescu 
din 1932 

Adevărul literar şi artistic, nr. 614/1932 
(fotocopie obținută de la Biblioteca Naţională prin serviciul de 
documentare al Bibliotecii Judeţene ,,P. Cerna” — Tulcea) 

Criticul a transmis viitorimii informaţii, atât cât se putea 
face onest atunci, lăsând urmaşilor sarcina de a le descifra, dacă vor 
fi capabili, pe baza unor descoperiri făcute între timp. Credem că 
explicaţia genealogiei şi fizionomiei etnice pe care am dat-o, potrivit 
afirmațiilor criticului, este una dintre aceste informaţii „încifrate”, 
căreia i-am dat aici o rezonabilă „descifrare”. 

Coroborând cele două enunturi-cheie, cel de la începutul 
monografiei, referitoare la „sângele său subţire”, care cerea „o 
origine străveche, îndepărtată”, adică antică dacică, aşa cum am 
arătat, cu acela din final că „este un român de tip carpatin”, putem 
spune că se afirmă, în fond, originea dacică a scriitorului. 

La acestea se adaugă elementele dacice din opera sa, 
menționate anterior, care nu se pot justifica decât prin aderarea în 
cunoştinţă de cauză a poetului la această civilizație. 

Aducem acum în discuţie un articol publicat de G. 
Călinescu în 1932, adică în acelaşi an cu monografia dedicată lui 
Eminescu, având un titlu mai mult decât grăitor: Eminescu, poet al 
Daciei, apărut în Adevărul literar si artistic". Titlul poate avea 
semantic două interpretări; prima, un sens obișnuit, că Eminescu 
înfăţişează în poezie universul dacic şi a doua — un sens conotativ, că 
poetul aparține Daciei. Pe care dintre cele două sensuri oare l-a 
gândit Călinescu atunci când a scris articolul? În mod firesc, ne 
ducem cu gândul la primul sens (prezintă universul Daciei). 

Personal, înclin să cred că trebuie luat în considerare şi al 
doilea sens, adică pe amândouă. Şi, dacă e aşa, atunci se impune 
ideea că marele critic aduce o corecție la afirmația de la începutul 
celebrei sale monografii, pe care fie nu vroia să o corecteze direct 
într-o lucrare publică, fie pe care nu o (mai) putea corecta. 

Pe de altă parte, trăsăturile de caracter ale omului 
Eminescu, legătura cu glia străbună, patriotismul, noblețea şi bogăţia 
lui sufletească trimit la aceeaşi origine dacică străveche. 

În final, să observăm că G. Călinescu nu îl consideră pe 
Eminescu un individ oarecare, anonim, fără semnificaţie, ci, din 


'5 Adevărul literar si artistic, seria a Il-a, nr. 614, 11 septembrie 1932, pp. 
1-2. 

contră, o persoană reprezentativă, „un exponent”, devenind, prin 
ceea ce a realizat, un reprezentant al românilor. 

Mergând mai departe cu interpretarea, putem spune că, 
dacă Eminescu este dac şi este un exponent al neamului lui, rezultă, 
pe cale de consecinţă, că el prezintă, ipso facto, universul acestuia, 
detaliat şi cu prioritate, în creaţia lui. 

Aşadar, Mihai Eminescu este o personalitate exponențială 
a neamului său, care are adânci rădăcini în străbunii daci. Pornind 
de la observațiile criticului și analizând din această perspectivă 
creaţia artistică eminesciană și întrega lui activitate, consider că, 
dacă G. Călinescu îl numeşte „poet al Daciei”, noi, îl putem 
considera, cu indreptatire, pe „românul de tip carpatin”, creator al 
unui univers poetic de înaltă valoare filosofico-umană şi de o 
excepţională forţă de sugestie, poet care atinge absolutul'S, zeul 
tutelar al spiritualității noastre, dacul cel mare al poeziei 
românești”. 


1* Vezi Rosa del Conte, Eminescu sau despre absolut, Cluj-Napoca, Editura 
Dacia, 1990. 

17 Această formulă am folosit-o prima dată in articolul Mitul dacic al 
soarelui în poemul postum eminescian ,,Memento Mori”, apărut in 
România Mare, nr. 985, 12 iunie 2009, p. 11. 

Mihai Eminescu 
şi câmpul morfogenetic geto-dac 


O serie de cercetători au susținut că M. Eminescu a avut o 
pasiune stranie pentru civilizaţia dacică. Inexplicabilă, într-o viziune 
comună, obişnuită. Mai mult decât atât, aceştia afirmă că au existat 
coincidente neobișnuite care ar scoate în evidenţă o legătură specială 
între poet şi strămoşii săi, pe care unii au considerat-o de factură 
mistică. 

Este de observat că biografii lui Eminescu parcă s-ar fi ferit 
să analizeze aceste idei ale poetului și, curios, nici prietenii ori 
rudele lui nu au vorbit despre această pasiune „misterioasă şi 
ciudată” a poetului pentru geto-daci. 

Totuşi, cunoscuta admiraţie a lui Mihai Eminescu pentru 
străbunii geți și daci, pentru Decebal şi Dochia, pentru personalitățile 
eroice ale neamului este o realitate, care nu poate fi nici ignorată, 
nici minimalizată. Credem că ea este rezultatul unei stări de empatie 
cu aceştia, pe care poetul a simtit-o, cu siguranță, ca pe o legătură 
puternică şi firească de tip special, de fapt de tip filiatie. 

Fascinat de civilizaţia geto-dacică, poetul Mihai Eminescu a 
fost printre primii mari scriitori români care au realizat „restaurarea” 
originii noastre dacice, deși corifeii Şcolii Ardelene impuseseră teza 
originii romane a poporului român din considerente politice, ei 
urmărind, precum se știe, obținerea de drepturi egale pentru românii 
ardeleni cu celelalte trei națiuni privilegiate în imperiu (saşii, secuii 
şi maghiarii). O dovadă că reprezentanții Şcolii Ardelene ştiau 
adevărul o constituie afirmaţia lui Petru Maior: „Dacă e să vorbim 
oblu, nu latina este muma limbii române, ci limba românească este 
muma celei latineşti”!5. 

Vorbind, primul, despre dacism ca trăsătură distinctivă în 
poezia postumă eminesciană, G. Ibrăileanu îl apreciază, cu o intuiţie 


'5 Istoria pentru începutul românilor in Dachia, 1812, p. 316. 

remarcabilă de altfel, dar folosind o sintagmă specifică epocii, drept 
o expresie a „glasului sângelui”. Noi, cu o terminologie ştiinţifică 
modernă, considerăm „dacismul” lui ca rezultat al „câmpului 
morfogenetic”, al „câmpului morfic” al neamului. 

Conceptul de „câmp morfic” sau „egregor” a fost adus în 
discuție la noi de scriitorul Daniel Roxin în 2012 prin lucrarea 
Spiritul dacic renaşte” şi, printre primii (dacă vorbim de mass 
media românească), într-o serie de interviuri televizate din 2016- 
2018 cu medicul Mihaela Gheorghiu”, conf. univ. dr. la 
Universitatea de Medicina si Farmacie „Carol Davila” din Bucuresti. 

După ce prezintă în volumul amintit experimentul din 1920 
al lui William McDougall cu şoricei şi al cercetătorilor cu maimutele 
din insula Koshima din 1952 — 1958, D. Roxin, vorbind despre 
experientele de mai tarziu ale biologului Rupert Sheldrake, care, pe 
baza acestor observaţii, lansase teoria „câmpului morfogenetic”, 
dezvăluie esența problemei în discuţie si evidenţiază o importantă 
concluzie a acestuia: „Dacă un număr suficient de mare de indivizi 
aparținând unei anumite specii îşi modifică comportamentul într-o 
anumită direcţie, odată ce se atinge o anumită masă critică de 
indivizi cu un comportament modificat, acest nou mod de înțelegere 
şi acţiune se transmite exploziv tuturor membrilor acelei specii”.” 

În Introducere în medicina vibrațională (2013), cercetătorii 
Mihaela Gheorghiu şi Traian Trandafir, după ce precizează că Rupert 
Sheldrake lansase prin 1970 teoria „câmpurilor morfice”, susținând 
existența unui „câmp al neamului”, al „sufletului colectiv”, afirmă că 
Sheldrake a postulat că aceste câmpuri înregistrează, într-un anume 


1 Postumele lui Eminescu în Scriitori români şi străini, 1, ediţie îngrijită de 
Ion Creţu, prefaţă de Al. Piru, BPT, Bucureşti, Editura pentru literatură, 
1968, p. 108. Studiul a fost publicat pentru prima dată în Viața 
românească, nr. 8/august 1908, Iasi. 

” Daniel Roxin, Spiritul dacic renaste, Bucuresti, Editura Vidia, 2012, pp. 
79 — 81. 

*! Vezi emisiunile „Mistere la graniţele cunoaşterii”, realizate de Daniel 
Roxin la postul de televiziune Nașul TV. 

? Lucr. cit., p. 79 . 

2? Traian Trandafir, Mihaela Gheorghiu, Introducere în medicina 
vibrationala, Bucuresti, Editura DAO PSI, 2013. 

fel, toate informaţiile despre diverse evenimente, iar apoi exercită o 
influență formatoare asupra fiinţelor sau obiectelor similare cu cele 
care au generat evenimentele respective, astfel încât noile 
evenimente să se încadreze oarecum în noul tipar informaţional 
(s.n.). 

Scriitorul D. Roxin, analizând situația actuală din România 
şi consecințele falsificării realităţii istorice nationale, trage un 
semnal de alarmă: „Aceste tipare morfogenetice se pot îmbunătăți 
sau se pot degrada, în funcţie de modul în care fiecare generație 
contribuie la îmbogățirea egregorului national, prin emoţii, aspirații 
şi experiențe pozitive, sau la degradarea lui, prin emoţii, aspirații şi 
experiențe negative...” şi apoi: „În acest context, ignorarea 
adevăratelor rădăcini, cele geto-dacice, şi raportarea la rădăcini 
istorice care nu ne aparţin cu adevărat, cele romane, este ca un fel de 
castrare energetică. Pe de o parte, nu poți avea acces la un câmp 
morfogenetic cu care nu ai conexiuni reale, sau sunt prea mici ca să 
conteze, şi, pe de altă parte, iti limitezi drastic accesul la o sursă 
bogată de informaţii și experienţe, la care ai putea avea acces mai 
uşor, dar pe care o ignori ca urmare a întreţinerii unui fals de 150 de 
ani. Consecințele? O degradare constantă a trăsăturilor poporului 
român ...”.”* 

Ceea ce este surprinzător şi semnificativ e faptul că o 
situație asemănătoare o dezvăluie Eminescu acum circa 133 de ani. 
În 1876, într-o variantă a poeziei Ai nostri tineri, scrie, cu o atitudine 
care include o notă de dispreţ la adresa superficialilor lui 
contemporani: 

„Dar ce să zic acuma eu săracul 

Că n-am ştiut vreodată păsăreşte 

Fiţi voi romunculi, simt în mine dacul 

De-aceea tot mai ştiu moldoveneste””. Eminescu nu avea 
instrumentele ştiinţifice de astăzi, dar intuiţia lui excepțională 
datorată „dotărilor lui ancestrale” (G. D. Iscru)”° l-a făcut să aibă 


** Lucr. cit., p. 80. 

*5 Variantă Ai nostri tineri, 1876, in Opere, II, Editura „Grai şi suflet — 
cultura naţională”, Bucureşti, 1995, p. 326, ms. 2262. 

°° Eminescu, Amita Bhose si Dacologia, in Dacia magazin, nr. 77, mai 
2012. 

conștiința filiatiei cu strămoşii daci. Această afirmaţie a lui are o 
certă valoare explicativ-simbolică şi o importanță deosebită în 
discuţia noastră. 

Pe de altă parte, nu de puţine ori, poetul şi-a exprimat 
admirația fata de străbunii daci. „Era un popor brav acela care a 
impus tribut superbei împărătese de marmură a lumii — Roma. Era 
un popor nobil acela a cărui cădere te împle de lacrimi, iar nu de 
disperare, iar a fi descendentul unui popor de eroi, plin de nobleţe, 
de amor de patrie si libertate, a fi descendentul unui asemenea 
popor n-a fost şi nu va fi ruşine niciodată”, scrie Eminescu”. 
Sentimentul de mândrie şi admiraţie față de daci este o expresie a 
certei legături sufleteşti cu aceştia si, ca atare, o formă de 
manifestare a câmpului morfogenetic daco-get. 

Dovezi ale existenţei, perceperii si legăturii cu acest câmp 
morfic dacic sunt și afirmaţiile a două genii creatoare româneşti. 
Adolescentul B.P. Hasdeu enunta tranșant într-o poezie „Sunt dac 
cu trup şi suflet / Şi cu mândrie aceasta o spun / Sunt dac, nu sunt 
roman, / Pe romani îi dispretuiesc”, iar celebrul nostru sculptor 
Constantin Brancusi susținea fără echivoc: „Noi ăştia suntem daci 
în munți” (s.n.). 

Cu un alt instrumentar teminologic și cu o altă viziune, 
poetul-filosof Lucian Blaga, în lucrările sale de filosofia culturii, 
lansează în 1936 teoriile despre „spaţiul mioritic” şi „matricea 
stilistică a spiritualității româneşti” (Orizont și stil), în fond nu 
departe de teoria câmpului morfogenetic. Filosoful român, alături de 
coordonata spaţială „mioritică” — „plaiul” (succesiunea deal-vale), 
care determină o continuă înălțare gi cădere sufletească 
(identificabila, de pildă, în tonalitatea alternantă a cunoscutului 
cântec naţional popular „doina”), vorbind despre sentimentul 
destinului, cumpătare, simţ al măsurii, echilibru, discreție, dragoste 
de pitoresc, simț al frumosului ş.a., descifra, dintr-o altă perspectivă 
însă, o serie de trăsături ale psihologiei românești, care, de fapt, tin 


?7 Apud G. D. Iscru, Strămoșii nostri reali getii-dacii-tracii-ilirii... 
națiunea matcă din vatra ,,Vechii Europe”, ediția a VI-a revăzută si 
adăugită, Casa de editură si librărie „Nicolae Bălcescu”, Bucuresti, 2014, 
coperta IV. 

de câmpul morfic al neamului, venit din străvechimea existenței 
noastre. 

Analizând creațiile eminesciene, criticul Dumitru Murăraşu 
face o constatare semnificativă: „Poezia se intitulează Rugăciunea 
unui Dac mai puţin fiindcă poetul este preocupat de mit şi mai mult 
fiindcă se simţea el însuşi dac”* (s.n.). Afirmația lui Eminescu din 
1876, „simt în mine dacul” (pe care criticul probabil nu a cunoscut- 
0), e o evidentă confirmare a observaţiei de substanță a lui Murarasu 
şi dezvăluie aspecte psihologice, mai ales, ale subconştientului 
poetului, esențialmente dacic. De altfel, s-a constatat că in 
psihologie, „teoria morfică” a lui R. Sheldrake se potriveşte şi 
explică perfect teoria „subconştientului colectiv” a lui C.G. Jung din 
1935. În această situaţie, avem clar confirmarea manifestării 
câmpului morfogenetic geto-dac la Eminescu. 

De importanță deosebită în această problemă ni se par 
observaţiile făcute de Lucia Olaru Nenati”, fostă muzeografă a 
Casei memoriale de la Ipotesti. 

Cercetătoarea spune că de-a lungul timpului au avut loc 
„coincidenţe tulburătoare” care au scos la iveală o latură şi o 
preocupare necunoscută a lui Mihai Eminescu: pasiunea pentru daci. 
Totul pare a fi început la Cernăuţi, acolo unde a fost elev de 
gimnaziu. „Este cunoscut faptul că Mihai Eminescu a fost atras de la 
începuturile sale poetice de fascinația miturilor străvechi autohtone, 
că pana sa a exersat îndelung asupra acestei teme, nu numai în 
virtutea atracției mitului romanticilor în general, ci şi dintr-o pornire 
a sa profundă, particulară. Astfel, el, cunoscând desigur texte apărute 
în epocă, precum conferinţa lui Hasdeu «Perit-au dacii?», ca şi 
scrierile pe această temă ale lui Bolintineanu, Alecsandri, Asachi, va 
fi citit desigur Geografia grecului Strabon, ceea ce i-a permis să-şi 
contureze un topos mental al străvechimii noastre. În afară de aceste 


*% Dumitru Murăraşu, Comentarii eminesciene (1875-1879), în Poezii de 
Mihai Eminescu, vol. II, Bucureşti, Editura Minerva, 1970, p. 474, apud 
Iulia Brânză Mihăileanu, /ucr. cit., p. 68. 
? Vezi Dacismul eminescian — un reper eminescian dăinuitor în Origini, 
anul 4, nr. 7 (36), iulie 2016, pp. 77 — 78. 


28 


EMINESCU -zeul tutelar al spiritualităţii noastre 


surse deja larg acreditate, se mai poate adăuga şi aceea provenită din 
legătura elevului cernautean Eminescu cu profesorul său de istorie, 
Ernst Rudolf Neubauer, autor de poezii, studii, basme. Germanistul 
Horst Fassel susţine că Ernst Rudolf Neubauer ar fi fost primul care 
a putut să desfăşoare în fata ochilor avizi ai invatacelului său 
fascinația lumii vechi a Daciei, despre care profesorul s-a pronunţat 
în numeroase rânduri”, precizează Olaru Nenati. Totodată, 
cercetătoarea scoate la iveală faptul că multe dintre temele 
eminesciene erau inspirate de concepţiile despre viata şi moarte ale 
dacilor şi ale zalmoxianismului: „Motivul răului cinic, disperarea de- 
a trăi într-o lume dominată de rău, ce va prefigura culmile disperării 
cioraniene, cinismul imposturii mereu biruitoare asupra autenticului, 
boală eternă, toate le vom găsi în acest areal al dacismului, în care 
convietuiesc, alături de măreţia şi demnitatea gloriei, chiar şi atunci, 
sau mai ales atunci când refuză umilinţa, alegând calea morţii, 
pentru daci eliberatoare”. 

Alături de aceste aspecte, cea mai tulburătoare coincidenţă, 
din acest punct de vedere, spune Lucia Olaru Nenati, a avut loc la 
Ipoteşti, locul unde poetul a copilărit.” Obtinand aprobarea 


* În anii ’70 — 76, Lucia Olaru Nenati, muzeograf la Muzeul Memorial 
Ipoteşti, a demonstrat că acea casă prezentată turiştilor drept locuinţa lui 
Eminescu era casa reconstruită în anii 1935 pe locul celei originale (care 
fusese dărămată în 1924), dar fără competență muzeală şi preocupare 
pentru autenticitate. Acolo au fost făcute săpături arheologice în zona 
fundaţiei vechii case a familiei. Săpăturile au fost efectuate de profesorul 
Paul Sadurschi, atunci director al Muzeului Judetean Botoşani, după 
proiectul Luciei Olaru Nenati, participantă si ea la acţiune. Săpându-se si la 
câțiva paşi mai departe, pe locul considerat a fi locuinţa băieților familiei, 
„atenansa”, la un moment dat, printre ruine s-a făcut o descoperire 
uimitoare. Deci, sub anexa locuinţei în care dormea, probabil, copilul 
Mihai, s-a găsit o vatră dacică. „Degajând locul cu atenţie însutit sporită, 
am avut surpriza să vedem că ceea ce găsisem, săpând în cu totul alt scop 
decât se face de obicei o săpătură arheologică, era o vatră traco-dacă 

reconstituirii locului adevărat al casei părinteşti de la Ipoteşti, a 
descoperit la temelia acesteia o vatră traco-dacă, exact sub 
„încăperea unde dormeau băieţii Eminovicien!”. 

În vederera asigurării rigorii ştiinţifice, am luat legătura cu 
d-na dr. Lucia Olaru Nenati pentru a verifica aceste informaţii cu 
totul deosebite şi a obţine unele detalii; mi-au fost transmise cu 


identificată ca atare de directorul arheolog, pe care erau fragmente de vase 
antice. Aşadar, prin deschiderea unei alte casete la 25 metri sud-est de 
colţul din stânga al muzeului, pe traseul unui şanţ de 0,35 m adâncime la un 
nivel ni s-a revelat existenţa unui strat de lipitură de lut ars, cu bucăţi de 
chirpic având imprimate urme ale unor elemente de construcție din lemn, 
urme de cenuşă şi cărbune, printre care se aflau şi numeroase fragmente 
ceramice. Ducând obiectele la muzeul de istorie, ele au fost studiate, 
curățate, tratate corespunzător şi reconstituite. Aşa a apărut concluzia, 
susținută de arheologul Lovin Sovan, că pe traseul santului a fost surprinsă 
o locuinţă de suprafaţă din vremea provinciei romane Dacia, aparţinând 
culturii carpice din secolele II — III e.n., corespunzătoare celui de-al doilea 
nivel de locuire din cunoscuta aşezare de la Medeleni Cucorăni”, povesteşte 
Lucia Olaru Nenati. 

Printre obiectele găsite în locuinţa dacică se număra o căţuie şi o 
amforă, probabil de provenienţă romană, ajunsă, fie prin pradă, fie prin 
schimburi comerciale, la carpii care au locuit în acea zonă. De altfel, şi 
arheologul Liviu Sovan confirma existenţa unei locuinţe dacice, sub casa 
familiei Eminovici de la Ipoteşti. „În vederea reconstituirii cât mai exacte a 
Casei memoriale Mihai Eminescu de la Ipoteşti, în primăvara anului 1976 
se efectua, sub conducerea lui Paul Sadurschi, un sondaj arheologic, pentru 
dezvelirea temeliei vechii case a Eminovicilor. Cu această ocazie, s-au 
descoperit resturile unei locuinţe dacice de suprafaţă datând din sec. al II- 
lea — al III-lea d. Chr., inclusiv fragmente dintr-o amforă romană. În ce 
priveşte apartenenţa culturală şi etnică, toate elementele de care dispunem 
permit atribuirea aşezării de la Ipoteşti populaţiei dacice, semnalată de 
altfel şi în apropiere prin descoperirea altor aşezări, în punctul «La Luncă» 
sau «La Cucorani», în punctele «Vatra satului» şi «Medeleni»”, preciza 
Liviu Sovan. Apud L. Olaru Nenati, lucr. cit. 

amabilitate precizări esenţiale şi chiar o fotografie din arhiva 
personală privind temelia atenansei şi vatra dacică descoperite.” 
Identificarea adevăratului loc al casei familiei poetului a avut ecou în 
epocă. În revista Flacăra” a fost publicat de către Adrian Păunescu 
un articol în care se făcea o legătură între Eminescu şi vatra dacică, 
iar poetul George Tomozei scrie poezia [storia unei amfore, în care 
sugerează aceeaşi legătură transcendentală dintre poet şi strămoşii 
săi prin vatra dacică, simbol magico-religios din cele mai vechi 
timpuri. 


3l Iată un fragment din mesajul primit de la d-na dr. Nenati: 


„Descoperisem faptul că acea casă nu era corect nici amplasată, nici 
reconstruită. Asta datorită fotografiilor pe care le descoperisem între timp, 
dar şi unui salcâm aflat în colțul acelei case si care, în acele fotografii de 
epocă, era mai aproape de casă decât în vremea sosirii mele acolo. Drept 
care, am dedus că salcâmul - declarat contemporan cu poetul - nu se 
mutase, deci se mutase casa. Adunând mai multe argumente şi având un 
director receptiv, am obţinut şi «de mai sus» aprobarea pentru 
«deshumarea» temeliei casei în colțul bănuit a fi incorect. Imaginile acestea 
pe care mi le-aţi trimis (i-am trimis d-nei Nenati imagini obținute de la 
Muzeul Judeţean Botoşani, pe care domnia sa nu le avea, n.n.) dovedesc pe 
deplin că am avut dreptate si că acolo exista colțul casei originale. După 
această descoperire s-a purces la demolarea casei care doar a fost rotită 
până pe temeliile vechi şi construită, nu aşa cum se vede în această poză (cu 
ornamente inutile, ca o gară de tara!), ci după fotografiile originale, asa că 
azi casa este exact cum era pe vremea poetului. 

Doar că NU în acest loc am descoperit vestigiile dacice, ci cu 
câțiva paşi mai încolo, în curtea căminarului, unde se presupunea că 
exista o altă construcție gospodărească, numită «atenansă» si unde, 
cică, dormeau băieții familiei, nu în casa mare unde dormeau părinții 
şi fetele (s.n.). 

Săpând în acel loc — indicat de un profesor localnic care cercetase 
decenii topografia acestei teme (I. D. Marin) — am găsit acea vatră cu urme 
de ardere şi nişte cioburi care, reconstituite apoi de specialiştii muzeului de 
istorie, au dat iveală celebra şi superba amforă şi o catuie.” 

32 Adrian Păunescu, O vatră misterioasă, în Flacăra nr. 18 / 6 mai 1976, 


p.l 

Paul Sadurschi, arheolog, directorul Muzeului judeţean de 
istorie Botoşani şi Lucia Olaru Nenati, muzeografa Casei memoriale 
„Mihai Eminescu” de la Ipoteşti, antrenați în activitatea de efectuare 
a săpăturilor arheologice din 1976 pentru descoperirea temeliilor 
adevărate ale casei căminarului Gheorghe Eminovici, casă a 
copilăriei poetului Mihai Eminescu, în vederea reconstituirii pe 
temeiuri autentice a acestei clădiri. 

(Imagine din Arhiva Muzeului Judetean Botoşani, obţinută 
prin amabilitatea domnului manager dr. Aurel Melniciuc) 

Muzeograful Lucia Olaru Nenati şi arheologul Paul Sadurschi, 
descoperind temelia vechii case a Eminovicilor din Ipotești . 
(Imagine din Arhiva Muzeului Judetean Botoşani, obţinută prin 
amabilitatea domnului manager dr. Aurel Melniciuc) 


Sadurschi, 


(Imagine din 


Melniciuc) 

Situl arheologic al „vetrei dacice” din sec. H — III d. H. de la Ipotești. 
„Am descoperit vestigiile dacice cu câţiva paşi mai încolo, în curtea 
căminarului, unde se presupunea că exista o altă construcţie 
gospodărească, numită „atenansă”, şi unde, cică, dormeau băieţii 
familiei, nu în casa mare unde dormeau părinții şi fetele”. Dr. Lucia 


Olaru Nenati (din arhiva personală) 


Casa familiei Eminovici de la Ipoteşti 

Lucrările poetului pe acestă temă, susține Lucia Olaru 
Nenati, nu pot fi întâmplătoare: „lată, deci, cum în destinul 
eminescian tangentele dintre mit şi real continuă sinuos şi tulburător, 
dincolo de graniţele vieţii pământeşti şi cum semne stranii ne 
îndeamnă să medităm pe marginea unei asemenea coincidente, 
precum aceea că el, creatorul şi întemeitorul unui construct 
mitologic dacic aşezat la temelia existenţei noastre istorice, a dormit 
în copilăria lui pe temelia unei aşezări dacice superbe, care-i va fi 
trimis în vise efluvii semnificatoare”** (s.n.). De fapt, îi va fi trimis, 
zicem noi, impulsuri energetice din „câmpul morfogenetic” 
străbun. 

Academicianul Mihai Cimpoi, critic, istoric literar şi 
eminescolog, vede o legătură specială între Eminescu şi civilizația 
dacică: „Întâlnirea eului eminescian cu centrul energetic interior care 
înfăţişează arhetipul Daciei este una esențială de ordin existențial: el 
se relevă sieşi, asistat de «oglinda» ființei ei mitoistorice. Sinele 
adânc al poetului se identifică dacului, iar Dacia este mai mult decât 
Italia lui Goethe... decât Grecia lui Holderlin, sau India lui Schlegel 
şi Novalis. Dacia eminesciană tine de prezentul fiinţei, iar lumea 
dacică este pentru Eminescu o lume care îşi întemeiază ea însăşi 
propria ființă. Aşadar, există un model al Daciei, un orizont 
intraistoric şi filozofic, ca imagine sintetică a Întregului” (Apud Vlad 
Zbirciog, Mihai Cimpoi, sau dreapta cumpănă românească). 

Analizând faptele din aceste perspective, dacismul lui 
Eminescu nu mai poate fi interpretat drept o modă sau rezultatul 
unei preocupări pentru originalitate, ci reprezintă o adevărată 
credinţă, conturată încă din anii adolescenţei. Credem că la început 
Eminescu şi-a manifestat viziunea dacică în mod intuitiv, potrivit 
„dotărilor sale spirituale ancestrale” (G. D. Iscru)'“; apoi, odată cu 


3 L, Olaru Nenati, lucr. cit., p.78. 
%4 Vezi Eminescu, Amita Bhose şi Dacologia, în Dacia magazin, nr. 77, mai 
2012. 

îmbogățirea informaţiilor, s-au format certitudini, poetul devenind 
conştient de valoarea excepţională a civilizației dacice. 

El s-a racordat astfel în mod constant, probabil inconştient, 
la câmpul morfic al neamului. 

Această miraculoasă spiritualitate străbună a fost simțită 
drept o prețioasă moştenire a neamului, căci ea implica înalte valori 
umane, morale, patriotice. Văzând în ea un autentic model 
existenţial, Eminescu o popularizează şi creează o perspectivă 
dacică, pe care o integrează în întreaga sa activitate. 

Este interesant de observat, pentru problema în discuție, că 
poetul dăduse iniţial celebrei poezii Mai am un singur dor 
semnificativul titlu Dorința unui dac (1876). Aici, „dacul 
Eminescu”, în pragul morţii, îşi exprima dorința de a fi înmormântat 
în mijlocul naturii, contopindu-se, mioritic, cu natura. 

O poezie cu titlu identic ca structură, Rugăciunea unui Dac 
(1879), enunţă asumarea totală a condiţiei de dac. Poetul trăieşte atât 
de acut sentimentul pierderii oricărei speranţe, încât îşi doreşte 
dispariţia sa ca ființă. Asemenea situaţiei dacului învins de romani, 
codul său existenţial este distrus. Din cauza stării de adâncă 
nefericire, ajunge la sentimentul de nemulţumire în fata Divinitatii: 

„Să cer a tale daruri, genunchi şi frunte nu plec, 

Spre ură şi blăstemuri aş vre să te înduplec, 

Să simt că de suflarea-ti suflarea mea se curmă 

Şi-n stingerea eternă dispar fara de urmă!” (I, p. 476) 

Poetul are în fata morţii, de fapt, aceeași viziune cu a 
ciobănaşului din Miorița. Prin această atitudine față de moarte si 
prin „sentimentul destinului”, de care vorbea L. Blaga, ne aflăm, 
evident, în câmpul morfic al străbunilor geto-daci. 

Poetul patriot vede un prezent degradat și degradant. 
Politicienii vremii, trădători şi lipsiţi de patriotism, pentru care patria 
e doar „o frază”, iar elementele sacre ale nationalitatii lipsite de 
valoare, sunt stigmatizati în celebrele versuri din Scrisoarea III 
(1881): „Prea v-aţi arătat arama sfasiind această tara / Prea facurati 
neamul nostru de ruşine şi ocară, / Prea v-aţi bătut joc de limbă, 
de străbuni si obicei...” (I, p. 152) Li se reproşează acestor jalnici 
politicieni desconsiderarea şi batjocorirea tocmai a elementelor 

fundamentale ale câmpului morfogenetic naţional: străbunii, limba, 
obiceiurile identitare. 

În textele din publicistică, societatea este prezentată într-o 
viziune critică, precum o făcuse în Junii corupți, Scrisori ori Glossă, 
autorul manifestând o atitudine civică și patriotică exemplară, într- 
un autentic spirit dacic. Ziaristul virulent va condamna „prezentul 
mişelit” şi va considera că societatea vremii trebuie reformată dintr-o 
perspectivă valorică. Această perspectivă valorică, de mândrie, 
demnitate si patriotism, era cea dacică. În consecinţă, în 1881, va 
declara: „(În România) totul trebuie dacizat oarecum de acum 
înainte”.” Pe de altă parte, că Eminescu alege pentru reformarea 
țării modelul dacic credem că s-a produs şi ca urmare a „câmpului 
morfogenetic” străbun, pe care el îl percepea, la care avea acces şi 
din care el se considera parte integrantă. 

Deşi la începutul celebrei monografii dedicate lui Eminescu, 
din 1932, George Călinescu neagă vreo legătură a poetului cu 
Boerebist sau Dochia“, criticul redactează, în acelaşi an, cercetarea 
Eminescu, poet al Daciei”, în care îl numeşte poet dac. 

Mesajul operei şi al acţiunilor publice ale lui Eminescu, mai 
ales din ultimii ani de viaţă, au valoare simbolică. 


VII. Concluzii 
1. O serie de „ciudate coincidente” din viata poetului atestă 
o racordare a omului Eminescu la câmpul morfic al neamului, 
precum şi angajarea unor elemente din „matricea stilistică a 
spiritualităţii noastre”. În timp ce câmpul morfogenetic este un câmp 
energetic, de fapt un vector purtător al fizionomiei neamului în timp, 
z» 


dar şi conținut al ei, „matricea stilistică’ este suma trăsăturilor 
spirituale naționale, identificate de Blaga. 


35 Românul” a contractat năravul, in Ti impul, 29 iulie 1881, Opere, XII, 
Editura Academiei, 2010, p. 267. 

3¢ Poetul nostru nu poate coborî din Brig-Belu sau nebunul Boerebist, 
precum nici din Zamolxe, nici din Baba Dochia”, în Viața lui Mihai 
Eminescu, Bucuresti, EPL, 1966, p. 5. 

37 Adevărul literar şi artistic, anul XXI, seria II, 1932, nr. 614, 11 
septembrie 1932, pp. 1-2. 

2. Urmărind evoluţia vieţii şi a activităţii creative 
eminesciene, constatăm cum se configurează, în toate perioadele de 
creație, componenta dacică, drept valoare şi ideal. 

3. Dacă „lecţia Eminescu” este una de mândrie şi 
demnitate patriotică, lăsând testamentar credinţa în asumarea 
condiţiei etnice a civilizaţii geto-dacice, putem conchide, fără nicio 
ezitare, că M. Eminescu este un exponent autentic, în a doua 
jumătate a secolului al XIX- lea, al stirpei noastre străbune, al 
neamului nostru dacic. 

4. Viziunea romantică eminesciană de evocare a 
trecutului nostru antic se completează fericit cu energiile din câmpul 
morfic al neamului. 

5. Aşadar, Eminescu, de fapt, ar trebui să spunem, dacul 
Eminescu, se impune în creaţia artistică naţională drept dacul cel 
mare al poeziei românești”, iar dacismul se instituie drept o 
coordonată definitorie a operei, activităţii şi personalităţii lui, 
trăsătură explicabilă şi prin racordarea sa la câmpul 
morfogenetic străbun traco-geto-dacic. 


38 Această formulă am folosit-o în Motivul soarelui în poemul eminescian 
postum „Memento mori”, publicat în revista Societăţii de Ştiinţe Filologice 
din România Limbă şi literatură, anul LIII, vol. I-II, 2011, pp. 118 — 136, 
şi am argumentat-o în articolele din Dacia Magazin, numerele 78, 79, 80, 
81 şi 82/2012. 

Motivul soarelui în lirica antumă 
a lui Mihai Eminescu” 


1. Problematica motivelor în opera eminesciană este 
esențială pentru cunoaşterea universului lui poetic şi înţelegerea 
mesajului său uman, pentru perceperea sensurilor filosofice şi 
intuirea valorilor artistice specifice. 

1.1. Organizate, dupa diferite criterii, în microsisteme: 
motive folclorice (dorul, doina, zburătorul ş.a.), vegetale (teiul, 
salcâmul, bradul, codrul, nufărul etc.), motive privind fauna (cerbul, 
bourul, cucul), motive acvatice (izvorul, lacul, marea), erotice 
(sărutul, imbratisarea, „floarea albastră”), „poezia elementelor” 
(pământul, aerul, focul) — în formularea Elenei Tacciu“, — temporale 
(clipă, oră, an, vecie), spaţiale (departele, aproapele, infinitul) sau 
considerate individualizat — al geniului, al privirii, al Daciei, al 
Dochiei, al lui Orfeu etc., — numărul motivelor eminesciene, în 
funcție de perspectiva adoptată, se ridică la peste 150, ilustrând, încă 
o dată, bogăţia şi complexitatea universului său artistic. 

Între acestea, grupul motivelor cosmice ocupă un loc aparte, 
atât prin frecvenţă, cât şi prin valoare, dezvăluind capacitatea 
poetului de „a se mişca” în timpuri şi spaţii infinite. Astru, lună, 
soare, stele, luceferi, muzica sferelor, călătoria cosmică sunt câteva 
dintre cele mai des întâlnite componente ale acestui microsistem. 

1.2. Mihai Eminescu, poet romantic, „ultimul mare poet 
romantic european” (Zoe Dumitrescu-Buşulenga)", va cultiva cu 


3 Publicat în Societatea de Ştiinte Filologice din România, Limbă şi 
literatură, anul XLVI, vol. I — II, Bucureşti, 2001, pp. 51, 59 şi urm. 
4 Eminescu. Poezia elementelor, Bucureşti, Editura Cartea Românească, 
1979, pp. 23 — 121; pp. 183 — 300. 

Eminescu în romantismul european, in vol. Valori şi echivalente 
umaniste, Bucuresti, Editura Eminescu, 1973, p. 275. 

predilecție anumite motive, dintre care s-au impus de mult în 
conştiinţa publică luna („regina mării"), steaua, luceafărul, 
înserarea, noaptea, pentru a enumera doar câteva dintre ele. 
Prezenţa acestora în numeroase poezii a determinat — şi pe bună 
dreptate — calificarea scriitorului drept un poet selenar. S-a vorbit, 
astfel, despre „nocturnul Eminescu”. 

1.3. Aducem în discuţie prezenţa, în poeziile antume ale 
scriitorului, a unui element cosmic primordial — soarele. Acest aspect 
nu a fost luat în considerare de critică, în general, ca un motiv de 
sine stătător, ci a fost inclus ori subinteles ca făcând parte din 
cosmogonia eminesciană. 

G. Călinescu în Opera lui Mihai Eminescu“ nu menţionează 
acest motiv, deşi vorbeşte despre „macrocosm”“, dar constată: 
„Cristalul reprezintă, dintr-un punct de vedere, un succedaneu al 
„lumii solare” pe pământ şi magic, el este, în afară de foc, momentul 
cel mai luminos al spiritului pietrificat în regimul mineral”. Nici 
Al. Dima nu identifică un asemenea topos în Motivul cosmic în 
opera eminesciană“. Elena Tacciu, în 1979, face observaţia 
interesantă că „Lumina solară îşi precizează la Eminescu funcţia 
magică precum la Hölderin („Cântecul de ursită al lui Hyperion”)”. 
Nici Noemi Bomher, în Magie luminoasă în opera lui Mihai 
Eminescu“, nu aduce în discuţie motivul. 

Constatăm, aşadar, că acest element cosmic nu a fost 
individualizat şi delimitat de alte structuri şi că el este subsumat fie 
motivului cosmic la G. Călinescu, Al. Dima s.a., fie inclus în cel al 
„luminii”, când se foloseşte de către diverşi cercetători sintagma 


; 3349 
„lumina solară”. 


4 Constantin Ciopraga, Nocturnul in opera lui Eminescu, în Studii 
eminesciene, Bucureşti, Editura pentru Literatură, 1965, pp. 289 — 312. 

8 2 volume, Bucureşti, Editura pentru Literatură, 1969. 

“4 Op.cit., vol. II, p. 138. 

*5 Ibidem. p. 144. 

4 Studii eminesciene, Bucuresti, Editura pentru Literatura, 1965, pp. 261 — 
288. 

*7 Op. cit, pp. 292 — 293. 

48 Bucuresti, Editura Didactici şi Pedagogică, 1997. 

4 Vezi şi Noemi Bomher, op. cit., p. 40. 

1.4. Nu urmărim să negăm existenţa şi importanţa majoră a 
unor motive romantice, precum luna, steaua, nocturnul, cosmicul 
etc., ci dorim să ducem mai departe cercetările întreprinse prin 
evidenţierea unor noi elemente ale universului poetic eminescian şi 
prin iniţierea unor noi teme de discuţie şi de studiu. 

Ne propunem să analizăm prezenţa termenului „soare” în 
lirica lui şi să descifrăm semnificaţiile acestei realităţi cosmice, 
folosită de scriitor. Cercetarea noastră se va limita doar la poeziile 
publicate antum, deoarece considerăm că aici se află imaginea 
autentică a lui Eminescu şi a operei lui, aceea care a căpătat girul 
poetului însuşi, iar textele apărute reprezintă forme definitive în 
sistemul variantelor. 

2.0. Problematica motivului „solar ” la Eminescu 

Dintre cele 89 de poezii antume. stabilite după ediția de 
versuri realizată de Perpessicius, în 1964%, am identificat termenul 
„soare” în 15 texte: Epigonii (1870, Convorbiri literare), Mortua est 
(1871, Convorbiri literare), Egipetul (1872, Convorbiri literare), 
Floare albastră (1873, Convorbiri literare), Călin (file din poveste) 
(1876, Convorbiri literare), Povestea codrului (1878, Convorbiri 
literare), Freamăt de codru (1879, Convorbiri literare), Revedere 
(1879, Convorbiri literare), Scrisoarea I (1881, Convorbiri literare), 
Scrisoarea II (1881, Convorbiri literare), Scrisoarea II (1881, 
Convorbiri literare), Ce e amorul? (1883, Familia), Cu mâne zilele- 
ti adaogi... (1884, Poezii, ediţia T. Maiorescu). La mijloc de codru 
des (1884, Poezii, ediţia T. Maiorescu), Luceafărul (1883, 
Almanahul Societăţii Academice Social-Culturale ,„ România Juna", 
Viena). În 10 dintre cele 15 poezii, lexemul apare o dată, în trei texte 
(Freamat de codru, Cu mâne zilele-ti adaogi..., Floare albastră) de 
două ori, de trei ori în Scrisoarea I şi în Luceafărul de patru ori. 

Ne propunem să discutăm trei probleme: originea 
motivului, ipostazele acestuia în poezia eminesciană antumă şi 
funcționalitatea lui expresivă. 


°° Mihai Eminescu, Opere alese, 2 vol., ediţie îngrijită şi prefatata de 
Perpessicius, Bucureşti. Editura pentru Literatură, col. „Scriitori români”, 
1964. Toate citatele din poezia eminesciană vor fi reproduse după această 
ediție, mentionandu-se, în paranteză, titlul şi pagina. 

2.1. Prezenţa motivului „soare” în creaţia lui Eminescu îşi 
are o explicaţie folclorică şi mitologică. Culegător de creaţii 
populare încă din perioada peregrinărilor adolescentine prin întreaga 
tara, viitorul scriitor a cunoscut literatura orală națională. la care s-au 
adăugat, mai târziu, mitologiile fundamentale ale umanității. 

Potrivit lui C. Jung”, există simboluri universale, purtătoare 
ale memoriei colective, care au exercitat o puternică influenţă 
modelatoare asupra societății sau a individului. Simboluri 
fundamentale, precum cerul, marea, focul, noaptea, muntele, pa- 
sărea, au fost denumite de el arhetipuri. Între acestea, un loc 
fundamental îl ocupă soarele, simbol arhetipal prezent în toate 
culturile lumii. În Mitologia română”, Romulus Vulcănescu 
vorbeşte despre „mitologia solară” la poporul nostru: „Solarismul 
este o dominantă mitică, proprie spiritualităţii pre-, protoromâne şi 
române”. Sintagma „soare sfânt” are rădăcini ancestrale în cultul 
solar al dacilor”. 

Miturile solare cele mai vechi prezintă soarele şi luna ca 
gemeni divini, ca zei ori eroi civilizatori. Astrul zilei este 
protagonistul unor naratiuni cosmologice, ca în balada fantastică 
Soarele şi luna sau în balada păstorească Mioriţa; este eroul unor 
basme şi al unor legende despre fata îndrăgostită de chipul soarelui 
şi transformată în floare sau pasăre, ca în Legenda Florii-Soarelui 
ori Legenda Ciocârlie”. 

Aceste creaţii au fost cunoscute de Eminescu, mărturie stând 
caietele lui de culegeri folclorice, basmul în versuri Calin (file din 
poveste), unde similitudinea de situaţii, de roluri şi de viziune 
personificată a astrelor cu textul folcloric mioritic („Soarele şi luna / 
Mi-au ţinut cununa”) este mai mult decât evidentă: „Socrul roagă-n 
capul mesei să poftească să se pună / Nunul mare, mândrul soare, şi 
pe nună, mândra lună” (p. 90). 


>! Apud Ivan Evseev, Dicţionar de simboluri şi arhetipuri culturale, 
Timişoara, Editura Amarcord, 1994, p 8. 

° Bucureşti, Editura Academiei, 1987. 

5 Op. cit, p. 367. 

* Ibidem. 

55 Vezi Ivan Evseev, op. cit.,. p. 171. 

a YO tomate oi 


A Hien doles 1 domina 


Res oi man primei 


Ma arpoi- e mesnih b Ihi J 

Epigonii, vol. IV, 2005, ms. 2257, p. 71 

Epigonii, vol. IV, 2005, ms. 2257, p. 71 

Legenda Luceafărului (Luceafărul), vol. VIII, ms. 2261, p. 198 


Luceafărul, vol. XIV, ms. 2275 B, p. 59 

Luceafărul, vol. XIV, ms. 2275B, p. 47 

Cunoaşterea civilizațiilor antice — egiptene, indiene, 
babiloniene — i-au oferit scriitorului posibilitatea de a da o 
interpretare „zeului soare” fie potrivit concepţiei folclorice naţionale, 
fie conform altor tradiţii culturale. Într-o secvență a Scrisorii II 
(1881), Eminescu îşi dezvăluie capacitatea de a evoca un episod de 
la cursurile de istorie, când prezentarea unui univers specific, 
pitoresc, este succint făcută prin enumerarea elementelor 
emblematice, între care şi soarele: „Îmi plutea pe dinainte cu al 
timpului amestic / Ba un soare, ba un rege, ba alt animal domestic” 
(p. 141). 

Dincolo de nota umoristica, din enuntul ,,Cand suna stiam ca 
Ramses trebuia sa fi murit” (Idem) deducem că e vorba de Egipt, iar 
soarele e zeul Ra. Nota de bagatelizare a motivului este impusă de 
viziunea comică şi voioasa de ansamblu. Nu încape nicio îndoială ca 
alăturarea celor două substantive — soare şi rege — nu este 
întâmplătoare, deoarece ele sunt simboluri fundamentale ale 
universului egiptean, cum nu este întâmplătoare nici ordinea aşezării 
lor: întâi soarele, desemnând celebra zeitate (nemuritoare), şi apoi 
împăratul, care, deşi se află pe cea mai înaltă treaptă socială, totuşi 
are condiţia de muritor. Aşadar, M. Eminescu foloseşte, aici, într-o 
formulă simplă, aparent lipsită de importanță, un simbol 
fundamental al lumii Egiptului — Ra, soarele — şi unul dintre cele mai 
cunoscute din cultura universală. 

2.2. Ipostaze ale motivului „soare” 

În cele 15 texte, se pot identifica şapte ipostaze 
fundamentale ale motivului: sursă de lumină, mişcare diurnă a 
soarelui, astru în sistemul cosmic, „speţă cosmică”, fiinţă fantastică 
mitică, entitate cosmică arhetipală şi element poetic. 

2.2.1. Ca sursă de lumină, soarele va determina conturarea şi 
evidenţierea elementelor terestre. În descrierea malului Nilului, de 
exemplu, din poezia Egipetul, Eminescu notează: „Flori, juvaeruri in 
aer, sclipesc tainice în soare” (p. 48), în care strălucirea plantelor, 
determinată de lumină, capătă o notă misterioasă, dar dezvăluie 
aspecte ale lumii reale, obiective, concrete. 

Pentru a sublinia caracterul de permanenţă a sentimentului 
erotic, trăit „ziua şi noaptea”, scriitorul asociază, în poezia Ce e 
amorul?, soarele şi luna. Adjectivul luminători, având o clară nota 

arhaică, defineşte iubirea ca lumină: ,,Te urmăresc luminători / Ca 
soarele şi luna, / Şi peste zi de-atâtea ori, / Şi noaptea-ntotdeauna”. 
(p. 1 87). Semnificative pentru discuţia noastră ni se par notele lui 
Perpessicius, pentru acest catren, din ediția citată. „Variantele 
acestei strofe — afirmă editorul — sunt dintre cele mai interesante” (p. 
370). Apoi, el înregistrează, în ordine cronologică, opt versiuni. 
Observăm că în primele două termenul soare lipseşte. Reproducem, 
spre edificare, aceste strofe: 

„Te urmărește chiar din zori, 

Pan’ ce răsare luna 

Şi peste zi de-atâtea ori, 

Şi noaptea-ntotdeauna. 

Te urmăreşte ca pe-un vas 

Pe drum de mare luna, 

Şi peste zi în orice ceas 

Şi noaptea-ntotdeauna”. 

Considerăm deosebit de important faptul că, deşi doar două 
dintre cele opt variante conţin sintagma „soarele şi luna”, poetul a 
ales, aşadar, ca formă ideală şi definitivă, una dintre acestea (în care 
motivul soarelui este prezent), ceea ce indică ferm semnificaţia pe 
care o acordă astrului şi, ca atare, acestui motiv. 

Privit dintr-o altă perspectivă, soarele determină prin puterea 
sa un anumit efect şi o anumită reacţie a naturii fizice şi umane. În 
Freamăt de codru (p. 127), lacul „tresare” şi „se leagănă sub soare”, 
iar apa din izvoare şi gârle, acolo unde „soarele pătrunde / Printre 
ramuri”, „...în valuri sperioase / Se azvârle”. Atrag atenţia verbele 
„tresare”, „se leagănă” şi adjectivul „sperioase”, care au caracter 
personificator. Astfel, viziunea animistă asupra naturii subliniază 
forţa exercitată de soare asupra elementelor terestre. 

Floare albastră (p. 60) aduce o nouă dovadă a puterii 
miraculoase solare, explicabilă, de data aceasta, prin energia calorică 
degajată în Univers. Iubita, trăind miracolul într-un „vis de iubire”, 
proiectat în viitor, în viziune pur folclorică, exclamă: „Şi de-a 
soarelui căldură / Voi fi roşie ca mărul / Mi-oi desface de-aur părul” 
(p. 61). Efectul soarelui este acum unul de potentare a forţelor vitale 
omeneşti. 

2.2.2. Mişcarea diurnă aparentă a soarelui, de la răsărit spre 


48 


EMINESCU -zeul tutelar al spiritualităţii noastre 


apus, datorată rotației pământului, îi prilejuieşte lui Eminescu 
reprezentări de amplă deschidere. Ca romantic, poetul înregistrează, 
mai ales, apusul soarelui: 

„Pe când oastea se aşază, iată soarele apune, 

Voind creştetele-nalte ale ţării să-ncunune 

Ca un nimb de biruinta; fulger lung încremenit 

Mărgineşte munţii negri în întregul asfintit, 

Pan' ce izvorăsc din veacuri stele una câte una ...” 

(Scrisoarea III, p. 149) 

Participând la biruinţa de la Rovine a românilor asupra 
cotropitorilor, soarele pare că serbează şi el prin decorul plin de 
măreție, prin „nimbul de biruinta”, care încoronează vârfurile 
munţilor, aceste momente glorioase. Metafora „fulger lung 
incremenit’’, prin participiul verbal (,,incremenit’’), cuprinde sugestia 
timpului oprit pentru a prelungi în eternitate clipa victoriei. 

În poezia meditativă Cu mâne zilele-ţi adaogi...(p. 200) se 
enunță conceptul de trecere ireversibilă a timpului, dar şi de 
permanenţă a existenţei astrului din perspectivă pământească: 

„Când unul trece, altul vine 

În asta lume a-l urma, 

Precum când soarele apune. 

El şi răsare undeva”. (p. 200) Se desprinde clar, 
aici, conceptul de astru nemuritor, din simbolistica universală. 
Murind la asfintit şi inviind în fiecare dimineaţă, soarele este văzut 
de scriitor ca element etern, „simbolul resurectiei, al veşnicei 
întoarceri la viaţă”, deşi trece mereu şi mereu prin moarte 
temporară. 

2.2.3. Soarele ca astru în sistemul cosmic, în viziunea lui 
Eminescu, înglobează vaste informaţii atât din mitologia naţională”, 
cât şi idei din Rig-Veda, din cosmogonii orientale, egiptene, 
chaldeene, din ştiinţa secolelor al XVIII-lea şi al XIX-lea (implicând 
teoriile lui Kant şi Laplace, după cum observă Al. Dima”). 

Cea mai clară şi bine structurată imagine a cosmogoniei 


°° Ivan Evseev, op.cit., p. 170. 
5 Vezi Al. Dima, op. cit., p. 268. 
58 Ibidem, p. 269. 

poetului se află în Scrisoarea I. Între elementele rezultate în urma 
genezei cosmice este inclus şi soarele: ,,De-atunci negura eterna se 
desface în fâşii, / De-atunci răsare lumea, lună, soare şi stihii” (p. 
137). El reţine planetele prin puterea de atracţie în sfera lui, potrivit 
legilor mecanicii cereşti. Când acesta îşi pierde atributele vitale, intră 
în dezagregare şi sistemul: ,,Planetii toţi îngheaţă şi se zvarl rebel în 
spat / Ei din frânele luminii şi ai soarelui scăpaţi” (p. 138). 

Dovedind o bună cunoaştere a producerii fenomenelor 
fizice, în speţă, raportul căldură-lumină, el evidenţiază faptul că 
pierderea energiei calorice determină mutarea spectrului luminii de 
la alb-galben către roşu, ceea ce indică o scădere considerabilă a 
temperaturii, iar astrul se apropie de stingere. Este cunoscut celebrul 
vers care vădeşte intuiţia genială a poetului: „Soarele ce azi e 
mândru, el îl vede trist şi roş” (p. 138). Ideea apocatastazei o găsim 
şi în Mortua est, unde dispariţia elementelor cosmice este prilej şi 
cauză pentru meditaţia pesimistă: „Când sorii se sting şi stelele pică 
/ Îmi vine a crede că toate-s nimică” (p. 43). 

Finalizat în 1883, aşadar în anii maturității, Luceafărul 
devine expresia unei complexe înţelegeri a evoluţiei structurilor 
Universului. În lecţia de cunoaştere pe care i-o dă sau i-o reaminteşte 
lui Hyperion, Demiurgul, făcând diferenţa dintre ei, ca entităţi eterne 
(„Noi nu avem nici timp, nici loc / Şi nu cunoaştem moarte”, p. 
175), şi muritori, afirmă că şi astrele, aparent nepieritoare, sunt 
supuse efectului factorului timp: se nasc şi mor. Ceea ce ne apare ca 
exceptional este ideea unei eternitati în prefacere („devenirea 
continuă”): 

„Din sânul vecinicului ieri 

Trăieşte azi ce moare, 

Un soare de s-ar stinge-n cer, 

S-aprinde iarăşi soare ” (p. 175) 
Ordinea verbelor este semnificativă: întâi, „s-ar stinge” şi apoi, ,,s- 
aprinde”. Sistemul, deci, este deschis. Se poate relua, oricând, ciclul 
evoluţiei. 

2.2.4. O altă ipostază a motivului este aceea de „speţă 
cosmică”. În poeziile La mijloc de codru şi Revedere, soarele şi luna 
nu mai sunt corpuri cereşti cu o determinare naturală precisă, ci 
devin reprezentări simbolice ale unui univers specific, ale înaltului, 

infinitului, universalului. 

Primul dintre cele două texte dezvăluie într-o construcţie 
enumerativă elementele care se oglindesc în apa lacului pentru a se 
alătura chipului iubitei. Într-o structură simetrică, acestea intră în 
opoziţie cu aspectele „trecerii”, subliniate de termenii „călătoare” şi 
„Zbor”: 

„Legănându-se din unde, 

În adâncu-i se pătrunde 

Şi de lună şi de soare 

Şi de păsări călătoare, 

Şi de lună şi de stele 

Şi de zbor de rândunele”. (p. 213) 

Unda primeşte, astfel, lumina celor doi aştri tutelari, 
considerați modele ale statorniciei şi valorilor eterne. 

În Revedere, situaţia este şi mai evidentă. În antiteză cu 
omul, care-i „schimbător / Pe pământ rătăcitor” (p. 130), elementele 
naturii terestre sau cosmice aparţin veşniciei. Codrul personificat, 
făcând „teoria spetelor eterne”, în formularea lui G. Călinescu”, 
filosofează în termenii înțelepciunii batranesti populare: 

„Iar noi locului ne ținem, 
Cum am fost aşa rămânem: 
Marea şi cu râurile, 

Lumea cu pustiurile, 

Luna si cu soarele, 

Codrul cu izvoarele”. (p. 130) 

Aici, poetul nu mai face diferența între componentele 
terestre (codru, mare, râuri, pustiuri) si cele cosmice (luna, soarele) 
pentru că obiectivul este altul: argumentarea condiției de 
nestatornicie şi fragilitate a ființei umane. Toate sunt ,,spete 
cosmice”, G. Călinescu vrând să spună că acestea sunt veşnice, în 
comparație cu vremelnicia omenească. Motivul soarelui şi al lunii, 
de altfel, devine o structură emblematică, abstractă, simbolică pentru 
ceea ce s-ar putea numi „eternul cosmic”. 

2.2.5. Soarele se situează între fiinţele mitice ale folclorului 
românesc, care ocrotesc spaţiul şi oamenii. În Călin (file din 


5 Op. cit, vol II, p. 147. 

poveste), soarele şi luna, ca în Miorița, formează pereche şi sunt 
„nunii”. Daca, potrivit tradiţiei populare, naşii veghează, cu 
experienţa lor, drumul în viata al noii familii, atunci „naşii” cosmici 
— soarele şi luna — devin zeii ocrotitori din înalt ai mirilor (Călin, fata 
de împărat), dar şi ai Universului pe care ei îl reprezintă. Mitologia 
populară mioritică se regăseşte, astfel, strălucit în celebrul basm în 
versuri al lui Eminescu. 

Personificat şi mitizat, codrul din Povestea codrului este 
împăratul sferei de spiritualitate românească. Organizarea lumii lui 
este voievodală. Ca orice „împărat slăvit”, are în stema sa 
principalele simboluri ale Universului şi puterii sale: 

„Lună, Soare şi Luceferi 

EI le poartă-n al lui herb, 

Împrejuru-i are dame 

Şi curteni din neamul cerb”. (p. I 03) 
Scrierea cu majusculă a numelor astrelor le conferă o semnificație 
specială. Ele apar, prin urmare, ca fiinţe mitice, ca zei tutelari ai 
lumii codrului şi, ca atare, ai spaţiului românesc. Aşezarea 
termenului soare la mijlocul enumeratiei, între „Lună” şi „Luceferi” 
realizează o echilibrare între cele două laturi şi devine coloana care 
susţine un edificiu cu două componente ale „nocturnului”. 

Poziţia mediană, rolul compensatoriu şi de armonizare 
dezvăluie funcţia fundamentală pe care o are acest motiv. Pe de altă 
parte, ni se pare că enumerarea ar cuprinde o sugestie pentru o 
„organizare familială” a lumii astrelor, în care Luna este principiul 
feminin, Soarele, cel masculin, iar Luceferii ar fi descendenţii lor. Și 
în această ipoteză, motivul solar rămâne, cu numeroase sugestii, 
simbolul unei fiinţe mitice pentru universul naţional. 

2.2.6. În Luceafărul, alături de ipostaza de corp ceresc, 
motivul soarelui poate fi interpretat şi ca entitate cosmică mitică 
esențială. 

Se ştie că, în mitologia universală, Hyperion („cel care 
merge deasupra”) este, după Hesiod, tatăl soarelui şi al lunii, iar, 
potrivit lui Homer, soarele însuşi. M. Eminescu modifică mitul şi 
inversează filiatia. Nu soarele este fiul lui Hyperion, ci Hyperion 
este fiu al soarelui: 

„Din sfera mea venii cu greu 

Ca să te-ascult şi-acuma. 
Şi soarele e tatăl meu 
Iar noaptea-mi este muma”. (p. 169) 

Dacă acestui „fiu rătăcitor” al soarelui i se adresează cu atâta 
atenție şi comprehensiune însuşi Demiurgul, se naşte atunci firesc 
întrebarea: Cine este şi ce loc ocupă în lumea cerească tatăl 
Hyperion-ului eminescian, adică soarele? Un răspuns precis nu se 
poate da. Se poate însă considera că fiul soarelui, Hyperion, deţine o 
poziţie foarte înaltă în această ierarhie cosmică, probabil undeva în 
apropiata vecinătate a Demiurgului, întrucât acesta încearcă să-l 
convingă şi apoi hotărăşte cu autoritate cvasipărintească întoarcerea 
„nesupusului” la „locul lui menit din cer”, căci „moartea nu se 
poate”. Soarele se constituie, astfel, ca o entitate cosmică superioară, 
evident arhetipală. 

2.2.7. O ultimă ipostază adusă în discuţie este aceea a unui 
motiv pe care îl vom numi al „soarelui multiplu”, din nuvela 
Sărmanul Dionis: eroul, înzestrat cu puteri demiurgice, creează pe 
Lună un univers mirific, unde aşază „doi sori şi trei luni în albastra 
adâncime a cerului”. Scrisă, aproximativ, cu doi ani înaintea, 
nuvelei, poezia Epigonii (1870) conţine aceeaşi imagine, atunci când 
Eminescu evocă „zilele de aur a scripturilor române”: 

„Văd nopţi ce-ntind de-asupra-mi oceanele de stele, 

Zile cu trei sori în frunte, verzi dumbrăvi cu filomele, 

Cu izvoare-ale gândirii şi cu râuri de cântări”. (p. 37) 

Funcţia evidentă a acestui motiv este de a potenta diurnul şi 
de a accentua frumuseţea peisajului prin multiplicare numerică (trei) 
a astrului dătător de lumină. Motivul „soarelui multiplu” are rolul de 
a crea un univers imaginar, ideal, feeric. Este interesant de observat 
că motivul nu mai apare mai târziu, ceea ce înseamnă că tânărul 
scriitor de 20 de ani căuta modalităţi de expresie optime, iar dacă ele 
erau sortite să capete un ton artificios, le va modifica sau le va 
abandona. 

Cele şapte ipostaze identificate pentru motivul „soarelui” 


°° Mihai Eminescu, Proză literară, prefaţă de Eugen Simion. Notă despre 
ediţie de Flora Suteu, Bucureşti, Editura pentru Literatura, 1964, p. 51. 

dezvăluie, aşadar, atât complexitatea semnificatiilor liricii 
eminesciene, cât şi exceptionalele resurse imaginative ale poetului. 

3.0. Din punct de vedere lingvistic şi expresiv, motivul 
implică o serie de aspecte speciale. 

3.1. Observăm, mai întâi, că, morfologic, substantivul apare, 
articulat sau nearticulat, la diferite cazuri, cu următoarele forme 
flexionare: soare, un soare, soarele, soarelui, ai soarelui, sori, sorii. 
De asemenea, el se află în sintagme de tipul: în soare, de soare, sub 
soare. 

Semantic, din cele 23 de întrebuinţări, termenul este folosit 
de 18 ori cu sensul general de astru, ca în enunturile: „iată soarele 
apune” (Scrisoarea III) sau „sclipesc tainice în soare” (Egipetul). În 
două cazuri, în Scrisoarea I şi în Luceafărul, are sensul de corp 
ceresc, posedând energie şi lumină proprie. Două versuri sunt 
edificatoare: „Un soare de s-ar stinge-n cer / S-aprinde iarăşi soare” 
(Luceafărul). Astăzi, în astronomie, corpul ceresc purtător de energie 
luminoasă proprie, care se poate naşte ori se poate consuma, similar 
soarelui, este definit drept „stea”fl. 

În sfârşit, în versul: „Când sorii se sting şi stelele pică” din 
Mortua est (p. 43), sensul este unul special, datorită faptului că 
poetul face o diferenţiere semantică între stea şi soare. Explicaţia 
unei asemenea întrebuințări constă în viziunea adoptată. Romanticul 
Eminescu numeşte stele astrele nopţii, pierdute în infinit, iar soare/ 
sori, astrele care luminează în timpul zilei. 

Interesantă şi semnificativă este folosirea motivului într-o 
pereche specifică, împreună cu astrul selenar. Formula „soarele şi 
luna” ori „luna şi cu soarele” o găsim în cele 15 poezii de trei ori în 
Revedere, Ce e amorul? şi, într-o formă mai deosebită, in Calin (file 
din poveste). Alăturarea celor doi termeni, soarele şi luna îşi are 
explicaţia atât în tradiţia populară naţională, unde cei doi aştri sunt 
consideraţi fiinţe mitice care formează o pereche, reprezentând cele 
două principii — masculin şi feminin —, cât şi în viziunea poetului 
romantic pentru care cosmicul implică astrele fundamentale. 


*! Dicţionarul explicativ al limbii romane, ediţia a II-a, Bucureşti, Editura 
Univers Enciclopedic, 1998, p. 1018. 

În Povestea codrului, formula este amplificată, deoarece i se 
adaugă un al treilea termen, /uceafărul: „Lună, Soare şi Luceferi / El 
le poartă-n al lui herb” (p. 103). Această structură ternară nu face 
decât să întărească observaţia anterioară, dovedind grija autorului 
pentru o complexă şi exactă reprezentare a lumii cosmice. 

3.2. Folosirea motivului implică şi construcții poetice 
specifice. Constatăm, mai întâi, că -substantivul este însoțit de un 
epitet predilect: mândru. În Călin (file din poveste): „nunul mare, 
mândrul soare” (p. 90), iar în Scrisoarea I: „Soarele ce azi e 
mândru, el îl vede trist şi ros” (p. 138). Prin adjectivele mândru şi 
trist se realizează în cele două construcții o calificare morală; 
epitetul psihologic cumulează şi transmite semnificaţii multiple. Este 
de reţinut, de asemenea, că adjectivul „mândru” este epitetul cu cea 
mai mare frecvenţă în poemul Luceafărul, iar folosirea lui în două 
dintre cele trei determinări adjectivale identificate indică o evidentă 
preferinţă, precum şi importanţa acordată substantivului determinat, 
soarele, fapt ce nu este — credem — deloc întâmplător. 

Motivul este utilizat şi ca termen de comparaţie: „Ie 
urmăresc luminători / Ca soarele şi luna” (Ce e amorul ?, p. 187). 
Prin acest procedeu artistic, enunţul capătă şi precizie, şi 
expresivitate. 

O metaforă sugestivă este expresia „foc de soare”: „Venea 
plutind în adevăr / Scăldat în foc de soare” (Luceafărul, p. 168), 
obţinută prin cumularea unor termeni care implică ideea de 
combustie, dar şi de lumină, conturându-se, astfel, o stare clar 
definitorie pentru luceafărul îndrăgostit. Sintagma „râuri în soare”, 
din versurile 

„În zadar râuri în soare 

Grămădeşti-n a ta gândire 

Şi câmpiile asire, 

Si întunecata mare” (Floare albastră, p 61) are caracter 
metaforic. Zoe Dumitrescu-Buşulenga explică astfel semnificația ei 
complexă: „Prezenţa soarelui în primul rând al enumerării [urmează 
„câmpiile asire” şi „întunecata mare”, n.n.] poate fi luată în chip 
justificat drept treapta cea mai înaltă a efortului de cunoaştere 

realizat de poet”?. 


Termenul apare şi în repetiţii pentru a realiza, uneori, viziuni 
antitetice datorate verbelor: „Un soare de s-ar stinge-n cer / S- 
aprinde iarăşi soare”. (Luceafărul, p. 175) ori în structuri 
enumerative, ca în versul: „Luna şi cu soarele” (Revedere, p. 130). 

3.3, Valori stilistice cu sugestii complexe pot fi obţinute şi 
prin intermediul ortografiei. Semnificativă este — cum mentionam 
mai sus — scrierea celor trei substantive „Lună, Soare şi Luceferi” 
din Povestea codrului (p. 103) cu inițiale majuscule, ceea ce 
înseamnă că Eminescu le-a acordat statut de nume proprii, astrele 
denumite fiind considerate, aşadar, individualitati. Asa se şi explică, 
de altfel, aşezarea lor în blazonul regal, purtat de codrul-împărat 
(vezi supra). 

Succinta trecere în revistă a aspectelor lingvistice şi estetice 
ale motivului evidenţiază diversele şi subtilele modalităţi artistice 
folosite de poet, precum şi extraordinara lui capacitate de a da 
limbajului valori expresive şi prin implicarea noţiunii cosmice în 
discuţie. 

4.0. Valorizarea motivului 

4.1. Interpretarea prezenţei termenului soare în opera 
eminesciană ca motiv este justificată de existenţa trăsăturilor acestui 
concept. Definit drept „unitate imagistică sau -de conţinut în 
alcătuirea unei opere literare”, motivul ilustrează şi detaliază 
aspecte tematice diverse ale unei creaţii. Fiind un element repetabil 
şi având caracter de generalitate, termenul soare apare în diferite 
forme determinate de conţinut, de la iubire (Floare albastră), natura 
(Freamat de codru), literatură (Epigonii) pana la cosmogonie 
(Scrisoarea 1). 

Repetarea termenului uneori cu aceleaşi semnificaţii (astru 
sau ființă mitică, de exemplu) ori în structuri identice (vezi sintagma 
„soarele şi luna”) îi certifică, evident, valoarea de motiv. De 
asemenea, este o prezenţă generală în universul poetic eminescian, 
având însă o identitate specială cu valoare esenţială din punct de 


© Eminescu. Cultură şi creație, Bucureşti, Editura Eminescu, 1976, p 221. 
& Dicţionar de terminologie literară, Bucureşti, Editura Ştiinţifică, 1970, p. 
220. 

vedere al semnificatiilor. 

4.2. Analizat din punct de vedere statistic“, termenul are o 
prezenţă importantă în sfera poeziilor antume. Existenţa motivului în 
15 dintre cele 89 de creaţii înseamnă, ca procentaj, 16,85, sau, într-o 
imagine mai concretă, una din şase poezii publicate în timpul vieţii 
conţine acest concept, cu una sau mai multe forme. Dacă luăm în 
considerare numărul de întrebuinţări (23) în cele 89 de texte, 
observăm o creştere a ponderii lui de la 16,85% la 25,84%, ceea ce 
înseamnă o întrebuințare la, aproximativ, patru poezii. 

4.3. Prezenţa motivului în postume (Memento mori, Andrei 
Mureşanu, De-aş muri ori de-ai muri, Ondina etc.) sau în proza 
literară (Sărmanul Dionis, Cezara) este şi ea grăitoare. Zoe 
Dumitrescu-Busulenga®, Al. Dima”, Ioana Em. Petrescu”, 
Augustin Pop®, Elena Tacciu”, Rosa del Conte” ş.a. au analizat 
diverse aspecte ale acestui motiv. Ioana Em. Petrescu consideră că în 
monologul Geniului Luminii din Andrei Mureşanu se dezvăluie 
„structura luminiscentă a unui cosmos solar («Eu vin din centrul 
lumii încununat cu sori»’'), iar Rosa del Conte afirmă: „Omul lui 
Eminescu e omul afirmațiilor vitale absolute, ale plenitudinii; e omul 
care vine «din centrul lumii, încununat cu sori» şi se proiectează pe 
sine şi idealurile sale în infinit””. 

Constatăm că, asemenea altor analişti, observaţiile celor 


% Facem abstracţie de valoarea creaţiilor şi de dimensiunea, uneori, foarte 
diferită a lor, având în vedere textul ca unitate problematică şi acceptând, 
de la bun început, limitele îndeobşte cunoscute ale unei asemenea metode 
pentru avantajele şi clarificările pe care, însă, le poate aduce. 

% Op. cit., p. 220. 

°° Op. cit., p. 278. 

67 Ioana Em. Petrescu, Eminescu. Modele cosmologice şi viziune poetică, 
Bucuresti, Editura Minerva, 1978, p. 37. 

°8 Helios şi luminile solare, în Echinox, VII, 1975, p. 6. 

© Op. cit., p. 292. 

7 Vezi Ioana Em. Petrescu (op. cit., p. 50), care arată că Rosa del Conte în 
Mihai Eminescu o dell 'Assoluto consideră lumina nu doar un element 
cromatic, ci o esență. 

7! Op. cit., p. 35. 

7? Apud Ioana Em. Petrescu, op. cit., pp. 50 — 51. 

două cercetătoare au în vedere aceeaşi imagine din acelaşi vers: 
„centrul lumii, încununat cu sori”, sintagmă care conţine o cheie a 
viziunii cosmice eminesciene. Expresia există într-o formulă apro- 
piată, după cum demonstrează Zoe Dumitrescu-Buşulenga”, şi în 
Sărmanul Dionis: „în fiece noapte, se repetă acest vis, în fiece 
noapte el umblă cu Maria în Jumea solară a cerurilor”.” (s.n) Facem 
precizarea că în poezia antumă nu am identificat această imagine, 
atât de interesantă şi atât de discutată. 

4.4. Se impune, credem, luarea în considerare a unor noi 
aspecte. G. Călinescu, în Opera lui Mihai Eminescu, enumera la 
subdiviziunea Teme romantice (ed. cit., pp. 125 — 179) cunoscutele 
motive: Lumile siderale, Muzica sferelor, Geniul, Luna, Regnul 
vegetal ş.a., prezentate în capitole separate. Soarelui nu-i acordă un 
spaţiu special aici, deoarece nu intră în registrul romantic. La 
începtul capitolului Luna, autorul simte nevoia -— şi considerăm 
acest fapt foarte important — să facă o precizare despre romanticul 
Eminescu: „În general, soarele nu este un astru romantic. El sfâşie 
cu lumina lui divină cuibul nocturn al viselor. Cel mult e cântat, cum 
am văzut, în ipostaza unui corp luminos carbonizat. Astrul 
romanticilor, lucrul e prea ştiut, este luna”” (s.n.). Se naşte atunci 
întrebarea: prezența motivului soare în a şasea parte din numărul 
poeziilor eminesciene — este adevărat, nu cu frecvența motivului 
selenar —, ce explicaţie are? Care este justificarea existenţei acestui 
motiv în texte fundamentale şi cu semnificaţii majore? Echilibrarea 
viziunii romantice, pe de o parte, şi existenţa reală a „diurnului”, 
care nu putea să fie omisă de un gânditor de talia lui M. Eminescu, 
pe de alta, determină, fără îndoială, prezenţa acestui motiv în opera 
scriitorului. 

Credem că analiza unei secvenţe din Luceafărul ar aduce 
clarificări semnificative. Poem complex, el se impune prin 
generozitatea mesajului, prin diversitatea problematicii, multitudinea 
motivelor si exceptionala forță expresivă a limbajului. Deşi există 


7 Op. cit, p. 221. 
74 Ed. cit., p. 52. 
75 Ibidem, p. 135. 

aici o „lirică a rolurilor” (T. Vianu)”, autorul regăsindu-se în toate 
personajele, Hyperion este, totuşi, cel care îl reprezintă cel mai bine, 
cu al cărui destin Eminescu s-a identificat în ipostaza de geniu 
nefericit. În cele două metamorfoze ale Luceafărului la chemarea 
fetei de împărat, poetul foloseşte elemente ale unor cosmogonii 
universale creştine si precrestine. Întruparea lui se făcea, prima dată, 
din elemente cosmogonice primordiale — cerul şi marea: „lar cerul 
este tatăl meu / Şi mumă-mea e marea” (p. 167), reprezentând 
„înaltul”, „aerul” probabil, şi apa. În cea de-a doua naştere, 
elementele au o altă semnificaţie”, mult mai adâncă şi mai subtilă: 

„Din sfera mea venii cu greu 

Ca să te-ascult ş-acuma, 

Si soarele e tatăl meu 

lar noaptea-mi este muma;” (169) 

Să observăm, în primul rând, că, aici, soarele nu mai face 
pereche cu luna, aşa cum se întâmpla în Revedere, Călin (file din 
poveste), potrivit motivului mitologic popular (din Miorița) al 
cuplului „nunilor”, ci se însoţeşte cu noaptea, ceea ce este cu totul 
altceva din punct de vedere al valorii şi al statutului său. În al doilea 
rând, metamorfoza este acum profundă şi esențială, deoarece 
antinomiile sunt fundamentale: soarele înseamnă lumină, noaptea — 
întunericul, sau pozitiv şi negativ, masculin şi feminin, yang şi ying. 
Unitatea reprezentată de Hyperion este rezultatul unor opoziții 
structurale, de esenţă, „coincidentia oppositorum” (cum ar formula 
Mircea Eliade), care îi asigură astrului organicitatea. 

Aşadar, Hyperion al lui Eminescu semnifică şi com- 
plexitatea, şi totalitatea, şi unitatea. Această concretizare a motivului 
soare în poezia antumă ni se pare cea mai apropiată, ca formă şi 


76 Atitudinea şi formele eului în lirica lui Eminescu, in vol. Scriitori, 
români, I, ediţie îngrijită de Cornelia Botez. Antologie, prefaţă şi tabel 
cronologic de Pompiliu Marcea, Bucureşti, Editura Minerva, 1970, p. 271. 
7 Vezi şi Virgil Cutitaru care, în Metamorfozele lui Hyperion. Studiu 
asupra poemei „Luceafărul, laşi, Editura Junimea, col. „Eminesciana”, 
1983, p. 38, afirmă că „soarele şi noaptea — elemente ale temporalitatii —”... 
simbolizează „de fapt, categoria timp a infinitului”. 

semnificaţie, de sintagma din versul discutat: „Eu [Hyperion — 
Eminescu, n.n.] vin din centrul lumii încununat cu sori”, adică — am 
zice — din spaţiul celor mai înalte structuri cosmice existente sau 
imaginate. 

Apreciem, în sfârşit, că viziunea cosmogonică totalizantă, 
autentică şi care poartă girul ultimelor concepţii ale scriitorului se 
află aici, în Luceafărul, opera sa fundamentală, îndelung elaborată, 
definitivată şi publicată în 1883, ultimul an de activitate poetică. Ea 
este nu numai cea mai semnificativă, dar şi cea mai reprezentativă 
creaţie din punct de vedere artistic, conceptual, alegoric şi simbolic, 
atât pentru gânditorul Eminescu, cât şi pentru poetul Eminescu. 

5.0. Concluzii 

Cercetarea motivului solar în lirica antumă eminesciană, 
alături de alte aspecte şi probleme, este necesară şi utilă pentru a 
reuşi să aprofundăm, prin demersuri analitice de detaliu, cunoaşterea 
operei celui mai mare poet român. 

1) Motiv fundamental, soarele se regăseşte în mitologia 
românească,  atribuindu-i-se valori multiple. De asemenea, 
cunoaşterea culturilor antice şi a sistemelor filosofice fundamentale 
i-au asigurat scriitorului sursele unor interpretări diverse şi 
substanţiale ale conceptului. 

2) Nu frecvenţa motivului solar şi numărul intrebuintarilor 
lui (de 23 de ori în cele 89 de texte antume) sunt esenţiale, ci 
calitatea, valoarea şi semnificaţiile lui multiple. 

3) Cele şapte ipostaze ale motivului, identificate de noi, 
dovedesc atât complexitatea viziunii, cât şi uluitoarea capacitate 
creatoare eminesciană. 

4) Concepţia lui cosmogonică ridică şi astăzi probleme 
diverse, dar motivul soarelui rămâne o constantă a viziunii sale 
asupra Universului. În simbolistica motivului am desprins trei valori 
fundamentale: astru dătător de lumină (ca in Egipetul), ființă mitică 
— aşa cum apare în Călin (file din poveste) — şi element cosmogonic 
primordial, ca în Scrisoarea I. Cea mai adâncă şi mai importantă 
semnificaţie a motivului considerăm că se află în Luceafărul, opera 
lui reprezentativă şi din acest punct de vedere. 

5) Romanticul Eminescu, deşi a cultivat şi alte elemente ale 
universului natural sau uman (luna, noaptea, codrul, zburătorul etc.), 

nu a ocolit un motiv fundamental, precum soarele, impus de însăşi 
existența lui concretă ca element esențial al universului cosmic. 
Soarele, prin lumina sa, dezvăluie lumii viaţa ei reală, obiectivă, 
terestră. Diurnul, reprezentat de soare, este de natură clasică şi, dacă 
„ora clasică e amiaza, iar ora romantică, 12 noaptea” (G. 
Călinescu)”, atunci Hyperion, cel născut din soare şi noapte, 
reprezintă o sinteză a celor două ipostaze, iar Eminescu — 
identificabil cu Hyperion — apare într-o nouă perspectivă: şi 
romantică, şi clasicistă, preponderent romantică în adolescenţă, 
dominant clasicistă în anii maturității. 

6) Motivul mândrului soare este unul organic, de structură şi 
viziune, aparţinând esentelor gândirii, dar şi formulelor imagistice şi 
poetice memorabile, cărora scriitorul le atribuie adânci semnificaţii 
general umane, fapt care impune încadrarea, şi din perspectiva 
acestui motiv, a „poetului nepereche” al literaturii române în spaţiul 
culturii universale. 

7) M. Eminescu nu este un poet „solar”, ca G. Coşbuc, sau 
un „poet al luminii”, ca L. Blaga, dar nici o calificare restrictivă, de 
romantic nocturn şi visător, nu este exactă şi suficientă. Eminescu 
este un scriitor complex, depăşind curentul epocii sale, 
,clasicizandu-se” — cum s-a spus — spre sfârşitul vieţii, deschizând, 
însă, căi spre perspective şi structuri noi şi moderne. „Luceafărul 
poeziei noastre” depăşeşte timpul. Eminescu-Hyperion şi-a însuşit 
magistrala lecţie dată de Demiurg, creaţia sa conferindu-i condiţia de 
nemurire: „Noi nu avem nici timp, nici loc / Si nu cunoaştem 
moarte” (Luceafărul). 


e KK 


Summary 

The sun motive in Mihai Eminescu's literary work is 
essential for understanding his poetic universe, for perceiving the 
philosophical means and for inferring the artistic values. 


8 Clasicism, romantism, baroc, în vol. Impresii asupra literaturii spaniole, 
Bucureşti, Editura pentru Literatură Universală, 1965, p. 21. 

In Eminescu's poetry, the sun motive had not been taken into 
consideration by the critics as an independent motive, but it was 
associated with the cosmic motive (Călinescu G., Dima Al.) or with 
the motive of light (Tacciu Elena, Bomher Noemi and so on). 

Being assumed from the Romanian mythology and from the 
antique and modern philosophies, the sun, an universal motive, is 
identified and presented in seven hypostasis: source of light, daily 
movement (of the sun), cosmic structure, a mythical fantastic being, 
a cosmic archetypal entity and a poetic element. For the last 
hypostasis, they talk about “multiple sun” motive (“Days with three 
suns in front” - Epigonii, p. 37) which function is to potentate the 
day-time and the convert the landscape into poetry. There are three 
central values in the motive symbolism: a star which gives light 
(Egipetul), a mythical being in Calin (file din poveste) and a 
primordial cosmic element as in Scrisoarea I and in Luceafarul, his 
masterpiece. 

From a linguistic point of view, the word-motive is the noun 
that can take different flexion forms (sun, the sun, of the sun) or in 
constructions such as: in the sun, under the sun. Poetic speaking, the 
term appears in repetitions, enumerations, comparisons or 
metaphors, proving exceptional expressive values. 

From the statistic analyse of the published poetry during 
Eminescu's life (data were established after Opere alese — 2 volumes 
— edited by Perpessicius, in 1964), it results that the motive is 
present in 15 of 89 texts, which means 16,85% and the 23 uses of it 
represents 25,84%. This means it is used once for 4 poems. 

Although is has not the frequency of the moon motive, the 
presence of the sun in the six" part of the Eminescu’s poetry reveals 
its importance and, from here, indicates a feature of the poetic point 
of view: the romantic view “balance” and the real existence of the 
day-time. 

The day-time, represented by the sun motive, is a classicist 
aspect and if “the classic hour is noon, and the romantic hour is 
midnight” (G. Calinescu), then Hyperion, the one born by “sun” 
and “night”, represents a synthesis between the two tendencies, and 
Eminescu — who can be identified with his well-known hero 
(Hyperion), appears in a new perspective: both romantic and classic, 

more romantic in adolescence, prevailed classical in the years of 
growing-up (when he published Luceafărul in 1883). 

Mihai Eminescu is not a “solar” as George Coşbuc or a 
“poet of the light” as Lucian Blaga is, nevertheless a restrictive 
interpretation, as a “nocturnal romantic” and a dreamer, is not 
relevant enough. 

Eminescu is a complex writer, who riches beyond the 
structures of his century tendency, who gets “classic” toward the end 
of life and who opens ways to new and modern structures. 

Motivul soarelui 
în poemul postum eminescian 
Memento mori 


1.0. Avertisment 

1.1. Lucrarea noastră îşi propune să cerceteze unul dintre 
numeroasele motive pe care le valorifică „poetul nostru national”, 
Mihai Eminescu — mitul soarelui, concept fundamental întâlnit în 
toate civilizațiile lumii. 

Dintre cele aproximativ 150 de motive, identificate de 
cercetători în opera poetului, alături de motivele mitico-legendare 
(Zamolxe, Valhala, Ondin, Hercule, Hyperion, Phoenix, zburătorul), 
istorice (Dacia, Decebal, Tepes, Musatini), motivele „elementelor””? 
(pământul, focul), animaliere (calul, cerbul), vegetale (codrul, teiul, 
salcâmul, floare albastră), acvatice (lacul, marea, izvorul) ş.a., cele 
cosmice ocupă un loc important în imaginarul poetic de tip romantic: 
lună, stele, luceafăr, astru, noapte etc. 

Între modelele cosmice, motivul soarelui nu a fost luat în 
considerare de critica literară anterioară. G. Călinescu, discutând 
despre „macrocosm” in Opera lui Mihai Eminescu“, nu pomeneşte 
motivul şi foloseşte sintagma „lumini solare”. Si Elena Tacciu®! 
vorbeşte doar despre „lumina solară”, care „îşi precizează la 
Eminescu funcția magică”, dar nu si despre motivul în discuţie. Nici 
Noemi Bomher, în Magie luminoasă în opera lui Mihai Eminescu”, 
nu aminteşte motivul. 


7 Elena Tacciu, Eminescu. Poezia elementelor, Bucureşti, Editura „Cartea 
Românească”, 1979, 300 p. 

85° Op. cit, vol. IL, Editura Minerva, Bucuresti, 1970, pp. 138 — 139 si p. 
144. 

5 Lucr. cit., pp. 282 — 283. 

5 Bucuresti, E.D.P., 1997. 

Prima menţiune şi analiză a motivului o face subsemnatul în 
lucrarea Motivul soarelui în lirica antumă a lui Mihai Eminescu, 
prezentată la Tulcea, în 2000, în cadrul unui simpozion dedicat 
aniversării a 150 de ani de la naşterea scriitorului şi publicat în 
2001%. Existenţa lui în creaţia eminesciană contrazicea ideea 
generală că Eminescu este un poet romantic, deoarece „diurnul”, 
„lumina”, „soarele” nu se încadrau în tiparul caracterizator al 
curentului. Trebuie să observăm că acest motiv este evident în opera 
lui şi, datorită statutului său aparte, indicând, cel puţin aparent, o 
abatere de la imaginarul romantic, trebuie delimitat, explicat şi 
trebuie definită funcţionalitatea lui. 

Cercetarea noastră va avea ca obiectiv identificarea 
motivului soare în celebrul poem postum Memento mori, precum şi 
analizarea şi explicarea aspectelor morfosintactice, a valorilor 
stilistice şi, mai ales, a semnificatiilor lui. 

1.2. Problematica operei eminesciene rămâne şi acum, la 
130 de ani de la trecerea poetului în neființă, o sursă inepuizabilă de 
meditații, analize şi valorizări. 

Sistemul motivelor din creaţia unui scriitor, şi mai ales din 
opera unui poet, este esenţial pentru conturarea imaginarului său 
poetic şi chiar pentru caracterizarea personalităţii lui. Motivul 
„luceafărului”, stabilit pe baza simbolisticii din capodopera cu 
acelaşi nume, a avut un rol hotărâtor în definirea marelui nostru 
Eminescu drept „Luceafărul poezei româneşti”. 

1.3. Vom folosi, ca text suport al studiului, varianta din 
Opere alese, vol. II, în îngrijirea lui Perpessicius, din 1964™, întrucât 
acest cercetător este cel care a stabilit textul pe baza manuscriselor, 
după cum aprecia D. Vatamaniuc în „Notele şi comentariile” de la 
vol. I de Opere (Poezii), apărut în 1999%5. 


5 Societatea de Ştiinte Filologice din România, Limbă şi literatură, anul 


XLVI, vol. I — II, Bucuresti, 2001, pp. 50 — 62. 

** M. Eminescu, Opere alese, II, Poezii postume, ediţie îngrijită şi prefațată 
de Perpessicius, Scriitori români, E.P.L., Bucureşti, 1964, pp. 117-160. 

55 Este meritul lui Perpessicius de a fi stabilit familia de texte pentru 
fiecare episod, cu prezentări amănunțite privind locul lor în topografia 
manuscriselor.” D. Vatamaniuc în Eminescu. Opere, I, Poezii, Univers 
Enciclopedic, Bucureşti, Editura Academiei, 1999, p. 912. 

Pentru prima dată, publicat parțial în 1903 de către Ilarie 
Chendi“ şi retipărit integral în 1932 de G. Călinescu“, care 
realizează în „Opera lui Mihai Eminescu”, prima analiză 
amănunţită a acestuia, poemul are două variante: „Panorama 
deşertăciunilor” din 1870, cuprinzând 336 de versuri, şi „Memento 
mori” din 1871 — 1872, cu 1302 versuri (217 de strofe). 

O descriere sumară a variantei (2) folosite este necesară. 
Creaţia cuprinde 11 parti inegale: Introducere — 7 strofe, Asia — 7 
strofe, Egipetul — 20 de strofe, Grecia — 24 de strofe, Roma — 7, 
Dochia — Raiul zeilor Daciei — 53 de strofe, Roma-Decebal şi 
Blestemul — 51 de strofe, Miaza-Noapte — 14 strofe, Bastilia- 
Napoleon şi Fine — 34 de strofe”. 

Metoda de lucru utilizată va include, în esenţă, identificarea 
motivului în text, analiza cantitativă prin metoda numerică şi 
procentuală, raportarea la alte creaţii, clasificarea pe tipuri a 
motivului, evidenţierea realizării lui lingvistice şi expresive, precum 
şi valorificarea semnificatiilor acestuia. 

2.0. Evaluarea statistică 

Analiza statistică ne ajută să discernem anumite dominante, 
care „scapă”, aproape întotdeauna, lecturii obişnuite. 

2.1. Motivul soarelui este prezent în text în mai multe 
ipostaze. Practic, el se concretizează în lexemul substantival soare, 
la diferite forme flexionare, pe care le-am găsit de 54 de ori. La 
acestea, se mai adaugă şi forma adjectivală solară din „poarta 
solară” (M. Eminescu, Opere alese, ediția Perpessicius, Bucureşti, 
1964, II, p. 137)” şi verbul la gerunziu, cu forma rară, sorind. (II, p. 
122) Putem spune că termenul este prezent direct cu 56 de 
întrebuinţări. Dacă luăm în considerare şi formule în care apare 


5 Preludii, Bucureşti, Editura Minerva, 1903, pp. 23 — 36, apud 
Perpessicius, op. cit., p. 622. 

* România literară, nr. 13, 14, 15, 19 şi 32, 14 mai — 9 iulie 1932, apud 
Perpessicius, op. cit., p. 622. 

5 Apud D. Vatamaniuc, lucr. cit, p. 910. 

5 Strofele sunt alcătuite din câte șase versuri. [n.n.]. 

°° De aici înainte, pentru citarea exemplelor din poem, voi folosi numai 
ediția Perpessicius, amintită anterior, notând în paranteză doar volumul, 
pagina şi, uneori, strofa. 

indirect sensul astrului, în sintagme precum „cerescul frate "din 
„Ochii ei [ai lunii, n.n.] căprii se uită la cerescu-i mândru frate” (II, 
p. 138) sau „poarta răsăririi” (II, p. 141), numărul total al 
intrebuintarilor motivului se ridică la 58. 

Pentru a stabili frecvența acestui motiv în text, raportându-l 
la cele 1302 versuri, impartim la 56, pentru prima situaţie, şi 
constatăm că termenul apare o dată la 23,25 de versuri, iar, împărțit 
la 58, lexemul apare o dată la 22,44 versuri, ceea ce înseamnă o 
medie de o apariţie la 23 de versuri. Dacă raportăm intrebuintarile la 
numărul de strofe, impartim 217 strofe mai întâi la 56 şi găsim o 
prezență la 3,87 strofe şi, apoi, împărțind la 58, constatăm o 
frecvență de o apariţie la 3,74 strofe, ceea ce înseamnă o 
întrebuințare la aproximativ/aproape 4 strofe. De aici, se poate face 
observaţia că motivul are în poem o frecvență mare. 

2.2. Situaţia capătă relevanță deosebită dacă facem o 
paralelă cu poeziile antume, care, după ediţia Perpessicius, (Opere 
alese, vol. I, 1964) sunt în număr de 89 şi cuprind 4.506 versuri. 

În cercetarea noastră referitoare la poeziile antume”! 
publicată în 2001 în revista Limbă şi literatură, constatăm că 
motivul soarelui apărea în 18 dintre cele 89 de texte cu 27 de 
întrebuințări, adică o apariție la 166,88 versuri. Observăm că 
„Memento mori” este de 3,46 ori mai scurt (având 1302 versuri), iar 
numărul de apariţii ale cuvântului este de 56, adică de 2,07 ori mai 
mare decât (cele 27 de apariţii) din antume. Raportând la numărul de 
versuri, aproximativ de trei ori mai mic, rezultă că frecvenţa acestui 
motiv în poem este de 7,17 ori mai mare. Diferenţa este prea mare 
pentru a nu fi şi semnificativă. Putem găsi o serie de explicaţii. 
Prezenţa accentuată a motivului aici este justificată, mai întâi, de 
problematica poemului, de viziunea scriitorului, de raportarea la 
cosmic, dar şi de importanţa specială pe care o are în economia 
textului. 


*' Societatea de Ştiinte Filologice din România, Limba şi literatură, anul 
XLVI, vol. I — II, Bucuresti, 2001, pp. 50 — 62 


67 


EMINESCU -zeul tutelar al spiritualităţii noastre 


În al doilea rând, trebuie luată în considerare şi semnificaţia 
pe care o dă Eminescu motivului, mai ales în amplul episod dacic, 
când se manifestă şi ca o concretizare a mitului solar la daci. 

3.0. Aspecte morfo-sintactice şi valori stilistico-expresive 

3.1. Morfologic, lexemul este prezent în poem în trei forme: 
substantivală, adjectivală şi verbală, în proporţii inegale însă. 

Forma substantivală a termenului are o ponderere majoră, 
identificând-o în 54 dintre cele 56 de întrebuinţări, reprezentând 
96,55%. Interesant este de observat că, dintre cele 54 de forme, în 
33, substantivul apare nearticulat şi în mai puţin de jumătate din 
total, 21, într-un procentaj de 38,88%, articulat. 

Numărul mare de forme nearticulate, 33 (61,11%), se 
explică prin nota de indeterminare pe care o implică o astfel de 
realizare lingvistică, acest fapt ajutându-l pe autor să contureze mai 
bine situaţiile, care impuneau un mai mare grad de generalitate. O 
asemenea întrebuințare o găsim în enunţul: „A lor chipuri luminoase 
strălucesc frumoase-n soare”. (II, p. 145) Din numărul total de 33, 
26 sunt forme de singular, ca în exemplul: ,, ... ciripind cu ciocu-n 
soare”. (II, p. 120), şi numai 7 au forme de plural, ca în ,,Sori se 
sting si cad in caos mari sisteme planetare”. (II, p. 156) Cazul 
nominativ, la plural, ca in secvenţa anterioară, sau la singular 
(„Înserează şi apune greul soare-n văi de mite”.(II, p. 126) este rar 
folosit, cele mai multe forme nearticulate fiind la acuzativ şi având 
funcții diferite: atribut substantival prepozitional („Lumina cea de 
soare...” II, p. 138), obiect indirect („Se înalt munţii Greciei, 
scânteind muiati de soare”. (II, p. 124), circumstantial de loc („Ca 
idee pe idee să clădească pdn-in soare”. (II, p. 158). 

Din cele 21 cu formă articulată, 6 sunt substantive articulate 
cu articolul nehotărât la singular („un”) şi niciunul la plural, iar 15 
au articolul hotărât, dintre care 12 la cazurile N. şi Ac., iar 3 la cazul 
G. În forma articulată cu articolul nehotărât, se realizează totuşi o 
anumită definire a obiectului prezentat, ceea ce justifică frecvenţa 
mare a acestuia şi face potrivită folosirea lui, de pildă, în comparații: 
„Din portalele-i de aur ca un soare răsărea” (II, p. 119). 

Cele 15 forme substantivale cu articolul definit îşi au 
justificarea în posibilitatea de individualizare şi precizare mărită, 
oferită de această întrebuințare a lui. Cele mai multe realizări sunt în 

nominativ, deoarece astrul, adesea personificat, se află în postura de 
autor (subiect gramatical) al unei acțiuni. De exemplu: ,,Soarele 
stetea pe ceruri auzind cântarea-i lină”. (II, p. 123) În cazul acuzativ 
domină funcţia sintactică de complement direct: „Mai albastre decât 
cerul, purtând soarele pe fata”. (II, p. 125) Sau „Nimeni soarele n- 
opreşte să apuie-n murgul serii”. (II, p. 158) La genitiv, ca atribut 
substantival genitival, se arată apartenența sau posesia, ca în 
exemplul „Trec a soarelui copile printre aerul cel cald”. (II, p. 139) 

Un număr de 23 de secvenţe sunt realizate cu ajutorul unor 
prepozitii: în, -n — 14 întrebuințări, de — 5, sub — 2 si cate o 
întrebuințare din şi pân-n. Prima este folosită cu sens locativ mai 
des, cu realizări grafice diferite însă, ca în exemplele: „Fluturi ard, 
sclipesc în soare”. (II, p. 139) şi „Strălucesc în părul negru, ce şi-l 
uscă ele-n soare”. (II, p. 125) De este o prepozitie care oferă 
posibilitatea construcţiei diverselor sensuri: ,, ... l-apus de soare-n 
vale” (II, p. 145) sau ca în enunturile citate deja. Sub şi din au si 
nuanţe locative: ,, ... râuri limpezesc sub soare” (II, p. 130) şi „.... 
într-a cărui sân din soare / Curge aurul tot al zilei...” (II, p. 134). 

Termenii derivați din substantivul soare sunt foarte puţini, 
doar doi. 

Adjectivul solară, din secvenţa „poarta solară”, atrage 
atenţia prin caracterul neologic al acestuia. Funcţia sintactică de 
atribut adjectival contribuie la definirea şi explicarea obiectului 
determinat, aici substantivul „poarta”. Ni se pare important să 
evidentiem diferenţa de semnificaţie între „poarta solară” şi „poarta 
soarelui”, ceea ce explică şi selectarea primei sintagme de către poet. 

Unică este construirea unei forme derivate verbale rare: 
sorind. În versurile: 

„Memphis, Theba, ţara-ntreagă coperită-i de ruine, 

Prin pustiu străbat sălbatec mari familii beduine, 

Sorind viata lor de basme prin câmpie nisipiti” (II, p. 122), 
verbul sorind este o formă neobişnuită, ingenioasă, originală, care 
concentreză o multitudine de sugestii. Cu mai multe funcții 
sintactice posibile de atribut verbal sau circumstantial de timp, la 
care se adaugă o nuanţă de mod, implicând şi ipoteza elementului 
predicativ suplimentar, secvenţa realizează prin ambiguizare, am 

zice, multiplă, o evidentă amplificare a efectului stilistico-semantic 
inclus. 

3.2. Din punct de vedere stilistic, se remarcă două aspecte 
esențiale ale intrebuintarii motivului: acesta apare, mai întâi, in 
expresii tip prin structură şi, în al doilea rând, este implicat în 
construcţia unor figuri de stil. 

În realizarea limbajului său poetic, M. Eminescu, folosind 
modele populare, construieşte structuri care au valoare deosebită în 
planul comunicării. 

Vom găsi trei tipuri de unităţi frazeologice, care, pe de o 
parte, dau substanță conţinutului de idei, iar, pe de alta, creează 
sintagme expresive, cu frecvență diferită. 

Expresia „sub soare” apare de două ori, având sensul clar 
din exemplul: „Peste văile cu râuri, desfăşurate sub soare”. (II, p. 
138), iar expresia de soare de 6 ori, ca în versul „Şi ca zugrăviți stau 
zeii în lumina cea de soare”. (II, p. 138) Cea mai frecventă este, însă, 
structura „in soare” (identificată de 14 ori), edificatoare fiind 
enunturile: „Negurile-n stâlpi se-ncheagă, suind vârful lor în soare” 
I, p. 143) şi „Ca o negura-argintie, barba lui flutură-n soare” (II, p. 
142). 

3.3. Propunem în discuţie, pentru limbajul artistic, folosirea 
a patru tipuri principale de figuri de stil, în care este implicat motivul 
soarelui. 

Deseori, termenul este însoţit de o determinare cu valoare de 
epitet. Epitetul poate fi antepus ori postpus şi, în acelaşi timp, 
simplu, ca în structura „mândrul soare” (Il, p. 128), „soarele divin” 
UI, p. 159) ori în determinări succesive pentru a preciza nuanţe, ca 
„un palid dulce soare” (II, p. 117), sau dublu, ca în construcția 
„soare alb şi zâmbitor” UL, p. 136). 

În comparații (în număr de 7 identificate în poem), termenul 
are rolul de a defini fie un alt astru, ca în exemplul: „luna argintie ca 
un palid dulce soare” (II, p. 117), fie o fiinţă umană: acel rege ,,...ca 
un soare răsărea” (II, p. 119). Termenul este folosit uneori şi în 
forma de plural: „Strălucea-n noaptea bătrână feţele lor ca palizi 
sori”. (II, p. 153) 

Implicarea motivului în personificări dezvăluie viziunea 
animistă, caracteristică, de altfel, romantismului. Observăm, mai 

întâi, că în unele dintre exemplele anterioare, în care termenul este 
însoțit de un epitet, astrul este, aproape întotdeauna, personificat. 
Vezi secvenţa: „soare alb şi zâmbitor”. (p. 136) 

Uneori, personificarea este un procedeu folosit pentru a 
sublinia o acţiune omenească deosebită. Când „Solomon, poetul 
rege,... cânta pe-mpăratul în hlamidă de lumină, /Soarele stetea pe 
ceruri, auzind cântarea-i lină”. (II, p. 123) Când ostile romane 
victorioase merg spre Apus, sugerându-ni-se spre casă, soarele se 
deplasează în urma lor încet, parcă fără voia lui: „iar roşul soare îi 
urmează-ncet pe ei”. (II, p. 145) Alteori, ca o fiinţă înzestrată cu 
văz, el poate chiar să şi-l piardă, din cauza strălucirii armelor 
luptătorilor: „Soarele orbeşte-n ceruri de a armelor lucire”. (II, p. 
141) Interesantă ni se pare ipostaza în care astrul, ca o fiinţă cosmică 
dotată cu sensibilitate şi rațiune, meditează impresionat asupra 
destinului tragic al Universului: „Soarele priveşte galben peste-a 
morţii lungă dramă”. (II, p. 123) 

Construcţiile metaforice în care este implicat motivul, destul 
de des folosite, au o mare putere de sugestie, iar semnificaţia este 
complicată. Exemplele sunt edificatoare: „Împărații sori se-ncaier?” 
(II, p. 142), „Caravane de sori regii, cârduri lungi de blonde lune 
„..” CI, p. 128) sau ,,A-mparatului de soare bolți albastre şi cu 
stele, / Se ridică-n caturi nalte ...” (II, p. 139) şi „Univers, râuri de 
stele-fluvii cu mase de sori” (I, p. 156). După cum se observă, este 
frecvent folosită structura de tip două substantive, legate prin 
prepozitia de”. 

3.4. Ca element fundamental al expresivitatii în textul 
poetic, VERSIFICATIA are, aici, trasaturile specifice creatiei culte: 
strofele sunt formate din cate sase versuri, cu versul lung de 15/16 
silabe, rimă complexă şi ritm trohaic, elemente potrivite pentru un 
cadru amplu, capabil să integreze într-un tot unitar aspecte 
descriptive, narative, analitice şi meditativ-filosofice. 

Pentru analiza prosodică a motivului în discuţie, luăm în 
considerare trei forme: soare, sori şi solară. Observăm, mai întâi, că 


” Pentru tipuri de metaforă în poezia lui Eminescu, vezi şi Dan Grădinaru, 
Eminescu. Câteva note, în România Literară, anul XLII, nr.46, 20.11.2009, 
p. 13. 

din punct de vedere fonetic, termenul soare (ca şi variantele lui) are 
o sonoritate aparte — deschisă, datorită preponderentei vocalelor [a], 
[o] şi [e], în comparaţie cu numărul consoanelor (doar două), care au 
şi ele, în genere, un rol de amplificare, una fiind siflantă [s], care 
introduce o anumită valoare a sonoritatii, iar cealaltă — vibranta [r] 
si, de aici, o valoare eufonica mărită. 

Dacă cercetăm prezenţa termenului în rimă, (singurul aspect 
care poate fi luat în discuţie, de altfel, aici) la diferitele lui forme, 
putem face observaţii interesante. Constatăm, de la început, că el 
apare în cele 1302 versuri de 23 de ori, adică o dată la 56,61 versuri. 
Raportându-l la numărul de strofe (217), constatăm o utilizare la 
9,43 strofe. S-ar putea spune că frecvenţa lui în rimă este cu mult 
peste una obişnuită. 

Adjectivul solară apare o dată, substantivul la plural de două 
ori, iar la forma de singular de 20 de ori. Adjectivul intră în rimă cu 
verbul coboară (p. 137), realizând o deschidere eufonică 
amplificată, datorită valorii fonetice a sunetelor de la sfârşit. 

Forma de plural, sori, a cărei sonoritate cunoaşte o 
diminuare accentuată în final, am găsit-o doar în două situaţii, când 
se realizează cu două substantive — nori (p. 153) şi flori (p. 156) — o 
rimă obişnuită, de fapt. Numărul mic al acestora, ca şi simplitatea 
rimei ne duce la concluzia că Eminescu nu i-a acordat importanţă 
deosebită formei de plural, iar cuvintele din rimă au, evident, în 
primul rând, funcţie semantică. 

Cele 20 de forme substantivale la singular intră în rimă cu 
diferite parti de vorbire: 1 verb, 1 adverb, 6 adjective şi 12 
substantive. Folosirea verbului în rimă e rară, găsindu-l o singură 
dată, la modul conjunctiv prezent, şi care se distinge prin sonoritate: 
soare / să nu zboare. (p. 129) Adverbul identificat este, de fapt, 
adjectivul mare, utilizat prin conversiune în textul: ,,...stau zeii în 
lumina cea de soare. / Părul lor cel alb luceşte, barba-n brâu li curge 
mare...” (p.138) Avansăm şi ideea că acesta, în ipostaza de element 
predicativ suplimentar însă, îşi păstrează statutul de adjectiv. 

Adjectivele folosite în rimă cu soare sunt: râzătoare 
(p.124), fermecătoare (p.130), îmbătătoare (p.138), lucitoare 
(p.143) câte o dată, şi mare de două ori (p.136 şi p. 156). Cu 
excepţia ultimului, observăm sonoritatea amplă a cuvintelor, datorată 


72 


EMINESCU - zeul tutelar al spiritualității noastre 


diftongului accentuat deschis din final, oa, coincident cu cel din 
termenul de referinţă, ca prim element al rimei feminine, precum în 
exemplele: „EI pluteşte-n unde grele de miroase-mbătătoare / Peste 
văile cu râuri desfăşurate sub soare”. şi ,,Negurile-n stâlpi se- 
ncheagă, suind vârful lor în soare / Par un codru sur şi vecinic. Lunci 
albastre lucitoare...” Adjectivul mare, desi nu are aceeaşi 
amplitudine fonică, îl găsim totuşi în două situaţii, ceea ce indică 
utilizarea lui, alături de condiţia rimei, din considerente semantice: 
„Dar cât tine răsăritul se-nalt-un munte mare / El de două ori mai 
nalt e decât depărtarea-n soare” şi „Tu, ce în câmpii de caos semeni 
stele — sfânt si mare, / Din ruinile gândirii-mi ,o, răsai, clar ca un 
soare”. 

Din cele 12 substantive, 4 au în rimă forma - are: sunare — 
p. 143, depărtare — p. 144, care — p. 145 şi mare — p. 156, ca în 
versurile: „Nordul m-a învins — ideea m-a lăsat. Si ca un soare / Vezi 
că-ncepe a apune într-a secolelor mare”, unde poetul utilizează, ca şi 
pentru pronumele care, o formă omonimică a cuvântului (l-am citat 
mai înainte ca adjectiv, pe care îl folosise prin conversiune şi ca 
adverb), constituind evidente dovezi pentru capacitatea poetului de 
valorificare a expresivitatii resurselor celor mai diverse ale limbii. 
Celelalte 8, adică 2/3, au rima completă, apărând câte o dată; 
splendoare — p. 134, întinsoare — p. 138, ardoare — p. 155, 
popoare — p. 158 şi ninsoare de patru ori (p. 117, p. 119, p. 125 sip. 
142). Frecventa extraordinar de mare a substantivului ninsoare 
(50%), cat celelalte patru la un loc, din totalul intrebuintarilor de 
acest tip, credem că se explică prin caracterul lui concret, ca şi 
întinsoare de altfel, dar le depăşeşte pe toate prin puternica valoare 
imagistică, la care se adaugă sugestia de alb, puritate şi imensitate. 
Uneori termenul intră în structura unor figuri de stil, amplificând 
expresivitatea. lată, pentru comparaţie, patru exemple: „Către țelul 
care-n noapte le luceşte ca un soare / Ei se duc prin zeci de lupte, 
urmărindu-l cu ardoare...; „Îndărătu-acelui munte, infinita 
întinsoare, / E frumoasa-mparatie mândră a sântului soare” şi „Ca o 
negur-argintie barba lui flutură-n soare, / Pletele-n furtună-nflate 
albe ard ca o ninsoare” (p. 142) ori „ară luna argintie, ca un palid 
dulce soare, / Vrăji aduce peste lume printr-a stelelor ninsoare”. (p. 
117) 

Aşadar, morfologic, motivul este utilizat preponderent ca 
substantiv (96,55%), cum era, de altfel, şi firesc. Realizarea 
prepozitionala a substantivului în jumătate din situaţii (23) este 
justificată de folosirea referentiala a motivului. 

Putem face, acum, observația că în limbajul poetic 
eminescian unităţile frazeologice folosite, figurile de stil şi prozodia 
contin şi implică în acest poem, cu o deosebită forță expresivă, 
semnificaţii importante privind statutul, condiţia şi aspectele de 
manifestare ale astrului solar. 

4.0. Formarea viziunii mitologice a poetului 

Încă din anii adolescenţei, în peregrinările prin ţară (1864 — 
1869), viitorul scriitor a cunoscut literatura orală naţională, 
legendele şi basmele româneşti, la care s-au adăugat mai târziu, în 
special în perioada studiilor de la Viena şi Berlin (1869 — 1874), 
mitologiile universale. Interesat de istoria şi civilizațiile antice, 
Eminescu a putut asimila acum informaţii „de primă mână” şi din 
surse sigure. 

Un rol important trebuie să-l acordăm întâlnirii din luna 
octombrie 1866 dintre Eminescu şi Nicolae Densuşianu, mai mare 
decât Eminescu cu patru ani (se născuse în 1846), poet care debutase 
şi el în revista Familia lui Iosif Vulcan în iulie 1866 cu poezia „Zâna 
mea”. Eminescu, venit la Sibiu cu dorinţa de a se întâlni cu fratele 
său Nicolae şi, negăsindu-l acasă, este găzduit câteva zile de N. 
Densuşianu, pe atunci student la Academia săsească de drepturi din 
localitate. Acesta, probabil, îi va fi împărtăşit din ideile lui 
îndrăzneţe privind „mitologia şi istoria veche a poporului nostru” 
(împrejurare adusă în discuţie de istoricul Constantin Mihail 
Popescu în 2003%). Cei doi tineri s-au cunoscut, am putea spune, 
mai întâi, indirect, prin intermediul revistei Familia lui I. Vulcan, 
care îi publicase lui Eminescu, încă din 9 martie 1866, prima poezie 
(De-aș avea) şi îi schimbase, după cum se ştie, şi numele din 
Eminovici în Eminescu. 


?3 Constatin Mihail Popescu, Nicolae Densuşianu, viata si opera (teza de 
doctorat), Societatea Scriitorilor Militari, Bucuresti, Editura Academiei de 
Inalte Studii Militare, 2003, pp. 143-145. 


74 


EMINESCU -zeul tutelar al spiritualităţii noastre 


Relaţia directă dintre cei doi va fi reluată la Bucureşti, unde 
Eminescu vine, în 1877, ca redactor la ziarul Timpul. Credem că şi 
sub influenţa ideilor lui N. Desușianu, concretizate acum într-un 
sistem, care va deveni, nu peste multă vreme, celebra Dacie 
preistorică, poetul va enunta tranşant in 1881: „(În România) totul 
trebuie dacizat oarecum de acum înainte”. „Dacismul” lui Eminescu, 
după cum se poate observa, se prefigura încă din adolescenţă, având 
la bază admiraţia poetului pentru vechea civilizaţie dacică, pe care o 
găsim pregnant formulată şi cu o serie de sugestii de semnificație 
majoră, pentru prima dată, în poemul Memento mori (1871 — 1872). 

5.0. Aspecte lexico-semantice. Nivelul semnificatiilor 

5.1. Ipostazele soarelui ca astru se concretizează în două 
aspecte. 

Prezenţa diurnă a soarelui implică manifestarea concretă, 
fizică a acestuia pe bolta cerească şi în existenţa terestră. 

El creează lumina: „Se inalt munţii Greciei, scanteind muiati 
de soare”. (II, p. 124) sau produce căldură: „Strălucesc în părul 
negru ce şi-l uscă ele-n soare”. (II, p. 125) De asemenea, sugerează 
înălțimea uriaşă ori ideea de distanță infinită, cum găsim în 
exemplele: „Ca idée pe idee să clădească până-n soare”. (II, p. 158) 
sau „Dar cât tine răsăritul se-nalt-un munte mare / El de două ori mai 
nalt e decât depărtarea-n soare“. (II, p. 136) 

Formele de relief, plantele ori vietuitoarele, chiar şi omul se 
află parcă sub ocrotire solară: „Munţi se-nalta, văi coboară, râuri 
limpezesc sub soare”. (II, p. 130), ori „Flori, giuvaeruri în aer, 
sclipesc tainice în soare”. (II, p. 119), ca şi „Fluturi albi sclipesc în 
soare, orbind ochii ce îi vede”. (II, p. 139) sau „A lor chipuri 
luminoase strălucesc frumoase-n soare”. (II, p. 145) Sugestii 
complexe găsim în versul 258 din episodul Greciei, când soarele, 
parcă impresionat de bogăţia vechilor mitologii, coboară la sfârşitul 
zilei în lumile de legende: „Înserează şi apune greul soare-n văi de 
mite”. (II, p. 126) sau în „Soarele priveşte galben peste-a morţii 
lungă dramă”. (II, p. 123) 

Ca fenomen cosmic, el cunoaşte o mişcare ce se supune unor 
legi universale, care nu pot fi încălcate. Pentru această caracteristică 
este grăitor versul: „Numai soarele n-opreste să apuie-n murgul 
serii”. (II, p. 159) Evoluţia către dispariţie este marcată prin 

schimbarea culorii de la alb la galben: „În catapeteasma lumii 
soarele să-ngălbenească”. (II, p. 159) Într-o perspectivă mai amplă, 
stingerea universală implică tăcere, dispariția luminii şi prăbuşire: 

„Tunetul şi-adânc să tacă. Soarele să pâlpâiască, 

Să se stingă. Stele-n ceruri tremurând să cadă jos”. (II, p. 

160) 

Eminescu are predilecție pentru imagini care anunţă 
extinctia ca fază a evoluţiei: „...şi ca un soare / Vezi că-ncepe a 
apune într-a secolelor mare”. (II, p. 156) În „Sori se sting si cad în 
caos mari sisteme planetare” (II, p. 156), soarele este văzut ca 
echivalent al stelei, care-şi crease un sistem planetar propriu, acum 
aflat însă în disolutie şi evoluând către dispariţie. 

5.2. Zeul soare. Până în prezent, în text am identificat două 
ipostaze importante ale motivului soare: prima, astru — element 
fundamental în sistemul nostru solar sau componentă în structura 
cosmică universală (în forma de singular sau de plural: sori = stele) 
şi a doua, ca astru personificat, ființă cosmică, având rațiune şi 
sensibilitate, care asistă şi, uneori, reacţionează la evenimentele 
terestre, constatate în sfera umanului. 

Aducem în discuţie o nouă ipostază a motivului, aceea de 
ființă mitologică, de zeitate. 

5.2.1. Cercetătorul C. Jung stabilise între simbolurile 
fundamentale ale umanităţii, alături de „cer”, „mare”, „foc”, 
„noapte” etc., şi „soarele”, ca element arhetipal în toate culturile 
lumii.” 

Cunostintele despre civilizațiile antice egiptene, babiloniene, 
indiene i-au dat tânărului poet, dornic de înțelegerea existenței, 
posibilitatea unor interpretări diverse, care includeau o paletă largă a 
viziunii de la perspectiva ştiinţifică din astronomie la cea fantastică 
— specifică romantismului, şi până la cea mitico-legendară, ultimele 
două combinându-se ori suprapunându-se deseori. 

În volumul Mitologia română, Romulus Vulcănescu, 
discutând despre „mitologia solară” la poporul nostru, susține: 


* Vezi Ivan Evseev, Dicționar de simboluri şi arhetipuri culturale, 
Timişoara, Editura Amarcord, 1994, p. 8. 

„Solarismul este o dominantă mitică, proprie spiritualității pre-, 
protoromâne şi române”. 

Cele mai vechi mitologii solare înfăţişează soarele şi luna ca 
gemeni divini, ca zei ori eroi civilizatori. 

„Dacii îi cinsteau în mod deosebit pe zeii Apolo şi Diana, fiii 


gemeni ai Latonei, ...născută în ţara hiperboreilor”*, afirmă 


cercetătorul Miron Scorobete în lucrarea „Dacia edenică””. Apolo 
este zeul soarelui, iar Diana” — zeiţa lunii. 

Soarele este, potrivit lui Ivan Evseev%, eroul unor basme ori 
legende despre fata îndrăgostită de el şi transformată în floare 
(„Legenda Florii-Soarelui”) sau în pasăre („Legenda Ciocârliei”). De 
asemenea, el este protagonistul unor balade fantastice, precum 
„Soarele şi luna”, frați despărțiți pe veci de Divinitate, ori face 
pereche cu luna, ca în balada pastorală românească „Mioriţa” 
(„Soarele şi luna / Mi-au ţinut cununa”. '™) 

În creaţia antumă „Călin (file din poveste)”, publicată în 
1876, Eminescu vede cei doi aştri, ca în Mioriţa, în ipostaza de soți, 
cu rolul de naşi la nunta tinerilor: 

„Socrul roagă-n capul mesei să poftească să se pună 

Nunul mare, mândrul soare, şi pe nună, mândra lună.“ 

5.2.2. Într-o secvenţă din episodul dacic al poemului în 
discuţie (strofa 102), prezentarea celor doi aştri este făcută într-o 
notă de generalitate, fără a se preciza însă relaţia dintre ei: 

„Dar adesea pe când caii dorm în neagra depărtare, 

Luna, zâna Daciei, vine la a zeilor serbare; 


%5 Romulus Vulcănescu, Mitologia română, Bucureşti, Editura Academiei, 
1987, p. 367. 

°° Stră-străbunii dacilor. [n.n.] 

” Dacia Edenică, Cluj-Napoca, Editura Renaşterea, 2006, p. 190. 

?8 M. Scorobete precizează: „Pindar localizează meleagurile pe unde umblă 
Artemis-Diana, «fiica Letonei», prin preajma Dunării”, op. cit., p.190. 

” Op.cit., p.171. 

1% V. Alecsandri, Poezii populare ale românilor, I, ediţie îngrijită şi prefaţă 
de D. Murăraşu, B.P.T., Bucureşti, Editura Minerva, 1973, p. 13. 

10I M, Eminescu, Opere alese, I, (Poezii publicate în timpul vieţii), ediţie 
îngrijită şi prefațată de Perpessicius, Scriitori Români, E.P.L., Bucuresti, 
1964, p. 90. 

Soarele, copil de suflet al albastrei sfinte mări, 

Vine ostenit de drumuri şi la masă se aşază. 

Aerul se aureşte de-a lui fata luminoasă, 

Sala verde din pădure străluceşte în cântări”. (II, p. 137) 

Dincolo de calificarea surprinzătoare a soarelui drept „copil 
de aur al albastrei sfinte mări”, pe care o considerăm de factură 
poetică şi cu funcționalitate estetică, dacă luăm în considerare şi 
mărturisirea făcută de Luceafăr fetei de împărat, privind dubla sa 
origine: 

„Din sfera mea venii cu greu 

Ca să-ţi urmez chemarea 

Iar cerul este tatăl meu 

Si mumă-mea e marea”. (Luceafărul, I, p. 167) 
găsim o explicaţie în mitologia Antichității, unde soarele era văzut 
ca o întrupare din elemente antinomice primordiale, precum aerul şi 
apa. Alteori, Hyperion este soarele însuşi. 

Relaţia dintre ei este, însă, una fraternă. Luna apare clar în 
ipostaza de soră a astrului solar, meditativă şi melancolică, în 
fragmentul: 

„Ochii ei [ai lunii, n.n.] căprii se uită la cerescu-i mândru 

frate 

Si de melancolici gânduri al ei suflet e coprins”. (II, p. 138, 

strofa 104) 

Să observăm, mai întâi, că substantivul zâna'”? este articulat 
cu articolul hotărât „a”, ceea ce îi conferă termenului sensul de 
cunoscut şi de singularitate. Nu mai exista o altă zână a Daciei. 
Aşadar, ea este „zâna Daciei”, este zeitatea ocrotitoare a acestei tari. 
Dar nu acest fapt este esenţial aici şi nu aceasta ne interesează acum, 
ci statutul astrului solar. Ne punem firesc întrebarea: Cine este 
Soarele, dacă Luna, sora sa, este „zâna Daciei”? Nu putem găsi 
decât o singură explicaţie: Soarele este şi el o zeitate, este o zeitate a 
Daciei sau este, cel puţin, şi o zeitate a Daciei. 

6.0. Noutatea viziunii lui Eminescu privind motivul soarelui 


1% M. Eliade arată că termenul şi derivatele lui provin, prin transformare 
fonetică, de la cuvântul Diana, in De la Zalmoxis la Genghis-Han, 
Bucureşti, Editura Ştiinţifică şi Enciclopedică, 1980, pp.79 — 80. 

Partea din poem dedicată Daciei este cea mai amplă, ea 
cuprinzând trei episoade: „Dochia şi raiul Daciei” (versurile 391- 
708), „Roma şi Dacia” (versurile 709-918) şi „blestemul lui 
Decebal” (versurile 919-978), adică 588 versuri în total, respectiv un 
număr de 98 de strofe. Dacă raportăm la întregul poem (format din 
217 strofe şi 1302 versuri), constatăm că, în raport cu celelalte cinci 
culturi evocate, secvenţa dacică reprezintă 45,16% din poem, adică 
aproape jumătate din numărul total de versuri din text, ceea ce este 
grăitor pentru importanța acordată de poet acestei civilizaţii antice 
străbune. 

6.1. În secvenţa dacică, întâlnim şi cea mai mare frecvenţă a 
motivului — 29 de întrebuinţări —, comparativ cu prezența lui în alte 
episoade. 

Să mai observăm că, începând cu fragmentul care cuprinde 
prezentarea retragerii zeilor daci în mare (strofa 143, versul 853) şi a 
ducilor daci (de la strofa 150), al Blestemului lui Decebal, ca şi cel al 
împlinirii lui (până la strofa 169, versul 1014 inclusiv), motivul nu 
mai apare deloc. Situaţia are o explicaţie logică, justificată de 
conţinutul acestor parti: ele stau sub semnul prăbuşirii, al dispariţiei, 
al morţii şi, ca atare, al întunericului. Şi atunci putem limita spaţiul 
de existenţă al motivului la episoadele „Dochia şi raiul Daciei” şi o 
parte din „Roma şi Dacia”, cele două secvenţe complete cuprinzând 
împreună versurile 391-918. Luăm în considerare, însă, spaţiul de 
prezenţă directă a motivului, reducându-l de la versul 391 la 852 (de 
la strofa 66 la 142), adică în total 462 de versuri şi 77 de strofe. În 
acest spaţiu de 77 de strofe, de fapt, apare motivul de 29 de ori. 
Calculând frecvenţa de aici (77:29) obţinem o prezenţă la 2,65 strofe 
şi la 15,93 versuri (462:29). Constatăm că este o frecvenţă mult mai 
mare decât în întregul poem, unde am identificat, după cum am 
arătat deja (vezi supra, capitolul 2), o întrebuințare la aproximativ 4 
strofe (3,8) şi la 23,25 versuri. 

6.2. O întrebare de bun simţ se impune: Ce l-a determinat pe 
Eminescu să utilizeze, acum, atât de des acest motiv? O asemenea 
situaţie de excepţie trebuie să aibă o justificare şi o explicație 
rațională. 

Ne atrag atenția de la început, ca motivaţie, mai întâi, 
viziunea lui Eminescu asupra acestui ţinut şi a civilizaţiei dacice, iar, 
în al doilea rând, statutul pe care i-l acordă „astrului solar”. 

Potrivit unor legende populare naționale, Dochia era fie fiica 
(sau sora) lui Decebal (ca în legenda Dochia şi Traian), fie o zeitate 
a Daciei, de unde ar proveni, probabil, şi numele ţării. Poetul 
foloseşte aici a doua ipostază, aceea de zeitate: o numeşte, în mai 
multe rânduri, „zâna Dochia”. Ea călătoreşte prin ţară în luntrea de 
cedru, trasă de lebede, pe marele fluviu, dezvăluindu-ni-se un ţinut 
de rai prin bogăţie, varietatea peisajului, plantelor, vieţuitoarelor, ca 
şi prin frumuseţea lui. Viziunea este una hiperbolizată: codrii sunt 
adânci, câmpiile „fără de fine” (II, p. 136), fluviul este uriaş. De 
asemenea, şi luna, stelele, soarele au parcă alt comportament şi alt 
statut. 

O primă sugestie pentru astrul în discuţie ne-o dau versurile: 

„Soarele trecând pe codri a lui roată de-aur moale, 

Vârfurile verzi de codri le îndoaie-n a lui cale, 

Si sosind la vre o luncă însuşi el este mirat 

Ce departe e pământul şi ce nalti trunchii pădurii”. (II, p. 
136) 

Capacitatea de a îndoi vârfurile arborilor în deplasarea lui, 
când trece „pe codri a lui roată de-aur moale”, este ceva neobişnuit. 
Şi, dacă o considerăm nu doar o figură de stil, atunci îi putem acorda 
acestuia statutul aparte de entitate fantastică. Credem că acest 
amănunt, această precizare făcută de poet nu e întâmplătoare, ea 
având rolul de secvenţă pregătitoare pentru imaginile care vor urma. 
În calea luntrii Dochiei se ridică, deodată, un „munte mare”, uriaş 
(strofa 97): „El de două ori mai nalt e decât depărtarea-n soare”, 
pare a urca „pas cu pas în înfinit”, are fruntea „cufundată-n 
înălțime”, „Munte jumătate-n lume — jumătate-n infinit”. (II, p. 136) 

De aici înainte, cadrul este accentuat mitic, iar descrierea 
amănunţită susţine ideea: „În pieptu-acestui munte se arat-o poartă 
mare”, „înalt boltită“, care „intră-adânc în piatra tare” şi „de pragu-i 
sunt unite nalte scări de negre stânce”, care duc în „valea abia 
văzută”, în „păduri umbroase” şi-n „câmpii cu mii de râuri”. (II, p. 
137, strofa 98) Şi acum cufundarea în mit este totală. „Pe acea poartă 

99) 


de munte ies zorile”, soarele, „luna argintoasă” şi „popoarele de 
stele”. (strofa 99) 

Deosebit de semnificativă este, aici, imaginea soarelui: „Pe- 
acolo soarele îşi mână car cu cai arzători”. (I, p. 137) Prezentrarea 
acestuia ca ființă deosebită, aflată într-un car tras de cai de foc 
(„arzători”), nu este şi nu poate fi numai o figură de stil, ci este, în 
primul rând, descrierea tipică pentru o fiinţă fantastică, având puteri 
supranaturale şi statut de zeitate. 

În tradiţia mitică a umanitatii, zeitățile călătoresc în vehicule 
speciale, trase, de obicei, de entități cosmice. De exemplu, în 
episodul luptei dintre cele două tabere de zei, Zeus apare călătorind 
pe un astru: „Pe o stea de vulturi trasă, / Zeus, de nori-adunătorul, 
urcă bolta maiestuoasă”. (II, p. 143) Asemănător, Zamolxe, 
conducătorul armatei zeilor daci, „cu uraganul cel bătrân, prin drum 
de nouri, / Mişcă caii lui de fulger şi-al lui car. Călări pe bouri / A lui 
oaste luminoasă îl urma din răsărit”. (II, p. 142), iar într-o secvenţă 
următoare, a începerii luptei, „Zamolxe frânele lasă cailor lui de 
jăratic / Coama lor se îmflă-n limbile de aur”. (II, p. 144) 

Putem conchide că în imaginea soarelui „în carul tras de cai 
arzători”, Eminescu înfăţişează, de fapt, condiţia generică de zeitate. 
Soarele, aşadar, este văzut de către poet ca un zeu. 

În viziunea folclorică românească, ființelor aparte li se 
atribuie uneori şi titlul de împărat, care domneşte peste o ţară 
denumită, fireşte, împărăție. Ținutul raiului Daciei se află protejat 
de un munte uriaş: 

„Îndărătu-acelui munte, infinita întinsoare, 

E frumoasa-mpărăţie mândră a sântului soare”. (II, p. 138) 

Să subliniem de la început condiţia de personaj sacru, sfânt, 
evidenţiată de forma populară sânt din „sântul soare”. De asemenea, 
geografic, cadrul impresionează prin diversitate, bogăţie şi 
frumuseţe: are palate de marmură, „verzi grădini”, „văi ca râuri”, 
„dumbrave cu rodii de aur”, „fluvii de brilliant”, flori ce „par a fi 
stele topite”, fluturi care „ard”. (II, pp. 138-139, strofele 106-108) 
Împărăţia lui se prelungeşte, dincolo de nori, în plan cosmic: 

„A-mpăratului de soare bolți albastre şi cu stele 

Se ridică -n caturi nalte tot castele şi castele”. (II, p. 139) 

Caracteristic acestui ţinut este lipsa întunericului: „Într-o 
lume fără umbră e a soarelui cetate, / Totul e lumină clară, 
radioasă voluptate”. (II, p. 139, strofa 111) Ne atrage atenția 
sintagma a soarelui cetate, cu ajutorul căreia se numeşte sinonimic 
însă, din nou, împărăția soarelui, prin care s-ar sugera că acest 
Univers este minunat, excepţional, miraculos. 

Aici se află şi „monastirea lunii” (strofa 116), în ale cărei 
înalte odăi „sunt pe muri tablouri mândre, nimerită zugrăvire / Ale 
miturilor dace, a credinţei din bătrâni”. (I, p. 140, strofa 117) Din 
această precizare în descriere rezultă clar legătura lunii cu poporul 
dac, cu „miturile dace” şi „credinţele din bătrâni” şi, implicit, a 
soarelui, căci luna e, să nu uităm, zâna Daciei, dar si soră a 
„mândrului soare”. 

6.3. În strofa 118, Eminescu aduce o precizare de 
importanță fundametală pentru discuţia noastră: acest ţinut este 
„raiul Daciei” şi împărăție a zeilor daci: 

„Ăsta-i raiul Daciei veche,- a zeilor împărăție: 

Într-un loc e zi eternă — sara-n altu-nvecinicie, 

Iar în altul, zori eterne cu-aer răcoros de mai; 

Sufletele mari viteze ale eroilor Daciei 

După moarte vin în şiruri luminoase ce învie- 

Vin prin poarta răsăririi, care-i poarta de la rai”. (II, p. 
141) 

Este mai mult decât evident că ţinutul are caracteristicile 
unui topos sacru, mitic. Fenomenele naturale cosmice obişnuite 
cunosc abateri esențiale. De pildă, ziua şi noaptea nu mai evoluează. 
Ele devin manifestări eterne în funcţie de locaţie: „într-un loc e zi 
eternă — sara-n altu-n vecinicie”, iar altundeva „zori eterne”. Ceea ce 
este iarăşi o excepţie de la legile cosmice universale este faptul că 
aceste trei stări diferite se aflau în interiorul aceluiaşi univers. Acest 
fapt este un nou argument că „a zeilor [dacici, n.n.] împărăție”, adică 
„raiul Daciei veche”, este un topos sacru, mitic. 

Acest topos ne apare cu atât mai semnificativ, deoarece el nu 
se defineşte ca un spaţiu generic-universal, ci el aparţine „Daciei 
veche”. De asemenea, important este faptul că aici „vin în şiruri 
luminoase”-,,sufletele mari viteze ale-eroilor Daciei”, deci toposul 
are ca determinare locuitori specifici — dacii. Un element cu valenţe 

simbolice îl constituie ideea că aici nu vin orice suflete, ci „sufletele 
viteze ale-eroilor Daciei”. 

Precizarea din ultimul vers al strofei (versul 708) „vin prin 
poarta răsăririi care-i poarta de la rai” este, de asemenea, esențială. 
Sufletele vin prin „poarta de la rai”, care este „poarta răsăririi”. 
Răsărirea cui? Singurul răspuns: răsărirea soarelui! Prin urmare, 
soarele este stăpânul acestui ţinut, aici este şi „cetatea soarelui”, care 
coincide cu „raiul Daciei veche”. Soarele apare, în acest fel, stăpânul 
ținutului sacru dacic, adică el înşuşi este o ființă sacră, este, deci, 
evident, o zeitate dacică. 

6.4. Aducem în discuţie un alt aspect. Un sinonim cu „poarta 
răsăririi” găsim, în strofa 100, în sintagma „poarta solară”. 
Termenul este surprinzător prin aspectul lui modern, găsindu-l astăzi 
în astronomie şi în literatura S.F. şi având ca echivalent „poarta 
stelară”. Dacă ne gândim că Eminescu l-a folosit acum 138 de ani, 
când nici nu se putea vorbi de astfel de concepte, atunci termenul 
este cu atât mai semnificativ şi surprinzător. 

„Poarta solară” este localizată de Eminescu în muntele 
uriaş, de unde ieşeau zorii, luna şi soarele (în „carul cu cai arzători”). 
Să fie vorba de Kogaion, de muntele Omu, Caraiman ori Sfinxul din 
Bucegi, iar „poarta solară” să fie o „poartă” de legătură cu o altă 
dimensiune, pe care „poetul nostru national” le-a intuit genial şi le-a 
situat geografic în Dacia? Nu este deloc surprinzător acest fapt, 
deoarece Eminescu imaginează că dincolo de ea vietuiau chiar zeii 
daci: 

„Zeii Daciei acolo locuiau— poarta solară 

În a oamenilor lume scările de stânci coboară 

Şi în verdea-ntunecime a pădurilor s-adun”. (II, p.137) 

Aceştia „stau ca-n tronuri de verdeață”, beau din cupe, 
încalecă pe „cai albi ca neaua”. La „a zeilor serbare” vin, ca nişte 
oaspeţi obişnuiţi, „luna, zâna Daciei” şi soarele. Lumina acestuia 
parcă îi eternizează: 

„ŞI ca zugrăviți stau zeii în lumina cea de soare. 

Părul lor cel alb luceşte, barba-n brâu li curge mare ... 

Hainele întunecate albe par în strălucire 

Şi ei râd cu veselie l-a paharelor ciocnire, 

Iară luna ruşinoasă pe sub gene s-uită rar”. (II, p. 138) 

Revenim la întrebarea: Cine este soarele şi care este statutul 
lui, dacă el vine la petrecerea zeilor Daciei, împreună cu sora sa, 
luna, care este „zâna Daciei” [n.b.], iar zeii par a sta sub semnul 
ocrotitor al acestuia şi al luminii lui? Este evident că nu poate fi 
decât o zeitate în cel mai simplu caz egală cu ei, dar, mai degrabă, 
superioară lor, ca un suprazeu, căci el îi ocroteşte pe toţi, pe zeii 
dacici şi ocroteşte cu lumina lui şi acest tărâm miraculos. 

7.0. Soarele — suprazeu dacic 

O problemă esențială, care se pune acum, este aceea a 
relaţiei dintre soare, pe de o parte, şi Dacia, locuitorii ei, zeii daci pe 
de alta. Din cele discutate până aici, am desprins câteva idei 
deosebite şi am avansat şi o ipoteză care pare a fi de natura 
evidenţei. 

7.1. Ne propunem, în continuare, să facem o scurtă analiză, 
prin comparaţie, a înfruntării cu romanii pentru a vedea dacă putem 
distinge un aspect special. 

Este important de precizat, mai întâi, că în secvenţa Egipt, 
(care cuprinde 15 strofe), al cărui ţinut stă, potrivit tradiţiei, sub 
puterea zeului Ra—soare, Eminescu nu prezintă mitul acestuia; desi 
motivul apare de 4 ori, adică se încadrează în media din poem, (0 
întrebuințare la circa 4 strofe), el nicăieri nu este identificat cu un 
zeu sau cu un rege într-un spaţiu, care se află sub zodia arsitei şi 
luminii; un exemplu tipic ar fi: zidirile antice ,,Le-a-mbracat cu- 
argint ca-n soare să lucească într-un lanţ”. (II, p.120) 

În fragmentul Asia-Babilon (7 strofe), motivul apare o 
singură dată, mai puţin decât media în poem, fiind implicat într-o 
comparație, prin care se defineşte statutul de conducător, dar şi 
principiile orgoliului, capriciului, al îmbinării binelui cu răul: 

„Acel rege — o lume-n mâna-i — schimbătoarea lui gândire 
La o lume dă viaţă, la un secol fericire 

Din portalele-i de aur ca un soare răsărea, 

Dar puternica lui ură era secol de urgie...”. (II, p. 119) 

În episodul dacic, lucrurile stau cu totul altfel, după cum 
deja am arătat. Frecvența mărită a motivului dezvăluie elemente 
complexe. Aducem în discuţie o situaţie specială. Întâi, să precizăm 
că zeii omenirii nu sunt forţe, totuşi, cosmice, deşi ei mânuiesc forţe 
cosmice ca fulgerul, tunetul, focul etc. 

În mitologia noastră, soarele şi luna sunt văzute ca zeități. Ei 
sunt chiar oaspeţi ai zeilor daci. Un aspect cu totul excepțional îl 
constituie faptul că aceşti doi aştri, care sunt entități cosmice 
concrete şi universale, apar, în poem, în ipostază de zei şi ca prieteni 
ai zeilor daci. Ei sunt, însă, dincolo şi deasupra lui Zeus, Marte, 
Vulcan sau chiar Zamolxe. Această situaţie ne determină să 
propunem, pentru soare, termenul de suprazeu. Se ştie că zeii, după 
preferinţe, se amestecă în luptele oamenilor. Un element de unicitate 
şi care are o importanţă capitală în discuţia noastră este faptul că 
aştrii tutelari ai Terrei, soarele şi luna, participă la lupta dintre zei de 
partea dacilor, de partea zeilor daci. De aici statutul de suprazeu 
dacic. 

În strofa 128, este descris câmpul de luptă, unde armata 
urbei (citeşte „armata romană”) a năvălit pe „plaiurile verzi de 
munte” în Dacia. Privind cerul, aceasta vede armiile zeilor daci şi 
constată că este atacată chiar de flăcările soarelui: 

„lar pe plaiuri verzi de munte oştile urbei risipite 

Privesc cerul, Zeii dacici, armiile lor pornite — 

Rupt e şirul lor pe-a locuri de al soarelui foc ros. 

Pe un trunchi înalt de stâncă chiar cezarul stă-n uimire...” 

(IL, p. 143) 

„Focul roş al soarelui” devine o armă de distrugere a 
armatei care a cotropit Dacia. Culoarea roşie sugerează ardere, 
tensiune, putere. 

7.2. O altă situaţie semnificativă se află în momentele luptei. 
Într-o secvenţă (strofa 134), care prezintă declanşarea confruntării 
dintre zei, dramatismul acesteia este subliniat prin epitete, precum 
„crudă”, „aspră”. Ea capătă, în acelaşi timp, dimensiune cosmică 
generală: 

„Lupta-i crudă, lungă, aspră. Lumin pavezele dave, 

Sori şi lune repezite printr-a norilor dumbrave 

Ard albastrele armure ale zeilor romani; 

Paşii lor amestec cerul — caii tropotă, bouri 

Ca de tunete un secol împlu halele de nouri 

Şi se frâng crâşnind în scuturi spadele-albe-a lui Vulcan”. 

(il, p. 144) 

Important este să observăm ce forte distrug duşmanii Daciei. 
Reluăm prescurtat enunţul: „Sori şi lune repezite ... ard albastrele 
armure ale zeilor romani”. Aşadar, ca inamici ai zeilor romani şi, 
deci, ca prieteni ai zeilor Daciei, sunt „sori şi lune”. Ne ducem 
obligatoriu cu gândul la perechea soarele şi luna, oaspeţi şi prieteni, 
prezenţi la petrecerea zeilor daci (strofa 104), scenă discutată deja. 

Dar aceasta nu este totul. Se pot aduce în discuţie şi alte 
sugestii. Nu se spune „soarele şi luna“, ci se foloseşte forma de 
plural — „sori şi lune”—, aceasta neputând să însemne decât neamul 
cosmic al celor doi fraţi cereşti, prieteni ai dacilor. Aşadar, zeii 
romani sunt atacați de neamul de sori şi lune al perechii protectoare 
a zeilor daci, adică cei doi astri — fraţi zeități — Soarele şi Luna. 
Opinăm că Eminescu sugerează aici că atacul romanilor şi al zeilor 
romani împotriva Daciei este, într-o viziune generală, împotriva firii, 
căci se produce contra unei ordini cosmice normale. Aşa se şi 
explică, de fapt, prezenţa în economia poemului a blestemului lui 
Decebal şi, mai ales, împlinirea lui în timp. 

7.3. Tabloul este dramatic. Când zeii daci se refugiază în 
mare, zeii romani se întorc victorioşi acasă, spre Apus, indicându-se 
Apusul Europei, iar soarele vine în urma lor: 

„Ei si-ntorc caii cei falnici şi-auritele lor care 

Spre apus —iar roşul soare îi urmează-ncet pe ei”. 

(I, p. 145, strofa 142) 
Aici, soarele nu mai apare direct ca zeu luptător, existând, 
mai întâi, sugestia culorii roşii, care, comunicând ideea de amurg, 
aminteşte de acţiunea de atac dintr-un fragment anterior sau că este 
şi el însângerat, trăind tragedia alături de supusii săi. „Îi urmează- 
ncet” poate avea două interpretări: astrul îi urmăreşte în plecarea lor 
de pe teritoriul Daciei (semnificaţie probabilă) ori se deplasează 
încet după ei, parcă împotriva voinţei lui, urmându-şi însă traseul 
cosmic predestinat, întrucât cele două drumuri coincid, iar direcția 
lui pe bolta cerească este de neschimbat. Procedeul artistic al 
paralelei între un fenomen cosmic şi acţiunea umană este ingenios şi 
cu multiple sugestii. 

7.4. Menţionăm folosirea de către Eminescu, spre finalul 
poemului, a sintagmei „soarele divin” (strofa 209), prin care enunţă 
a doua oară ideea de sacralitate a astrului: 

Memento mori, vol.XVIII, partea I, 2008, ms. 2284, 


p. 24, verso (I) 

Memento mori, vol. XVIII, partea I, 2008, ms. 2284, 
p. 23, verso (II) 

„Soarele divin ce-apune varsă ultimile-i raze 

Pe-a istoriei câmpie mult iubită şi se lasă 

În oceanul de-ntuneric ce se-arată inimic”. (II, p. 159) 

În primul rând, constatăm statutul de zeitate al soarelui, 
care este, însă, obligat să se supună unei forte superioare — destinul, 
care este acum potrivnic („inimic”). Apoi, să observăm că nu mai 
este folosită construcția românească de tip popular „sântul soare”, ci 
una de factură modernă, realizată cu ajutorul unui neologism — 
„divin”. Ni se pare că sugestia transmisă de genialul poet este de 
îndepărtare de conceptul de suprazeitate a dacilor, denumită prin 
sintagma „sântul soare”, şi de numire, de data aceasta, a unei zeități 
supreme, generale, universale. Ideea esenţială este de prăbuşire în 
neant a întregului sistem solar. De aceea, soarele „varsă ultimile 
raze”, un fel de „ultime lacrimi” ale lui, peste istoria existenţei 
sistemului nostru planetar, creat de el, acum însă cufundându-se în 
oceanul nefiintei. 

Evoluţia şi schimbarea perspectivei ni se par corecte: 
soarele nu mai este acum doar soarele (sânt) al dacilor, ci este 
soarele divin, adică soare al întregii omeniri, al întregului sistem 
planetar. Prăbuşirea este a tuturor şi pentru toți. 

Se poate face observaţia generală că mesajul poetului nostru 
este unul complex şi adânc, generos şi avertizator, la nivel planetar. 
Fiecare ființă sau „entitate” ar trebui să fie conştientă de destinul 
implacabil „inimic”, precizat în ultimul vers: „căci gândirile-s 
fantome, când viaţa este vis”. De aici, şi formula-concluzie cu 
caracter filosofico-practic, folosită drept titlu: MEMENTO MORI — 
AMINTESTE-TI CA VEI MURI. 

Motivul soarelui la Eminescu depăşeşte sfera diurnului, a 
luminii, specifice viziunii clasiciste, iar, prin condiția mitologică a 
astrului, complex imaginată pe baza tradiţiei folclorice naţionale, se 
încadrează, stuctural şi conceptual, în sistemul trăsăturilor curentului 
romantic. 

8.0. Concluzii 

1. Mitul dacic al soarelui este la Mihai Eminescu nu numai 
un motiv literar, ci un concept complex, pe care poetul îl integrează 
într-un sistem al spiritualităţii noastre mitice, aşa cum rezultă şi din 
poemul postum Memento mori. 

2. Prezent direct de 56 de ori în cele 217 strofe (1302 
versuri) ale poemului, cu o frecvenţă de o întrebuințare la 3,87 
(aproximativ 4) strofe şi la 23,25 versuri, motivul depăşeşte cu mult 
folosirea lui din antume (4506 versuri după ediţia Perpessicius din 
1964), unde el apare (în 18 dintre cele 89 de texte) de 27 ori, ceea ce 
înseamnă o dată la 166,88 de versuri, adică, aici, în Memento mori 
de 7,17 ori mai des decât în poeziile publicate în timpul vieţii. 

3. Morfologic, domină realizarea substantivală (54 din cele 
56 de forme — 96,55%), celelalte două fiind un adjectiv (,,solara’’) şi 
un verb rar, creat, probabil, de autor (,,sorind”), iar, dintre 
substantive, 33 (61,11%) sunt in forma nearticulata, fapt care poate 
fi explicat prin nota de indeterminare gi generalitate pe care o 
implică o asemenea realizare lingvistică, preferată de scriitor din 
considerente semantice. 

4. Expresivitatea limbajului poetic, obţinută stilistic prin 
folosirea unor unităţi frazeologice de tip popular („în soare”, „de 
soare”, „sub soare”), prin selectarea predilectă a unor figuri de stil 
(epitet, comparaţie, personificare şi metaforă) în care este implicat 
lexemul, şi forţa de sugestie, realizată fonetic şi prozodic, termenul 
având, datorită vocalelor deschise şi vibrantei [r], o sonoritate 
mărită, iar folosirrea lui în rimă de 23 de ori în cele 1302 versuri, 
indicând o frecvenţă peste medie (o dată la 56,61 versuri sau la 9,43 
de strofe), contribuie la evidenţierea unor semnificaţii multiple. 

5. Semnificațiile şi importanța motivului se dezvăluie în 
viziunea mitică a poetului şi în înţelegerea complexă a acestuia, de la 
astru, ca realitate cosmică, la entitate personificată şi până la aceea 
sacralizata, de zeitate dacică (,,sdntul soare”) şi universală („soarele 
divin”). 

6. Noutatea propusă, aici, de Eminescu (în secvenţa dacică, 
restrânsă la 462 versuri în 77 de strofe, unde motivul se repetă de 29 
ori, adică o dată la 15,93 versuri şi la 2,63 strofe, deci cu o frecvenţă 
mult mai mare decât în restul poemului), este aceea că astrul apare 
ca un invitat la petrecerea zeilor daci, fapt ce înseamnă că este şi el, 
ca şi sora lui — Luna, „zâna Daciei”, cel puţin o zeitate de rangul lor 
sau chiar mai mare, autorul localizând „cetatea soarelui”, în care se 
intră prin „poarta solară” (poartă de legătură cu o altă dimensiune), 
în ţinutul dacic, în „raiul Daciei veche”. 

7. Un element de originalitate îl constituie prezentarea 
soarelui ca zeu, (noi propunând statutul de) suprazeu dacic — 
apărător al teritoriului dacic şi luptător împotriva zeilor Romei 
atacatoare. 

8. Dincolo de diurn şi lumină, elemente specifice astrului şi, 
potrivit tradiţiei, aparținând clasicismului, motivul soarelui, prin 
perspectiva mitologică adoptată de Eminescu, se încadrează 
conceptual în curentul romantic şi devine caracterizator pentru 
creația eminesciană şi pentru poet, pe care îl putem aprecia, pentru 
valoarea şi influenţa sa permanentizată în timp, drept o prezenţă 
solară în literatura română. 

9. Desprindem din poemul postum Memento mori, creaţie de 
tinereţe, redactat în perioada 1871 — 1872, când Eminescu avea 21 — 
22 de ani, înalta lui gândire umanist-filosofică atotcuprinzătoare, 
viziunea originală, precum şi implicarea lui afectivă, adâncul 
patriotism al poetului, care construia admirativ, în plan literar, o 
întreagă mitologie dacică. 


În loc de final 


Prezența acestui motiv aparent neromantic în poemul 
postum Memento mori, ca şi în lirica antumă, nu este întâmplătoare. 
El nu este doar un motiv de sorginte clasică, ci este unul definitoriu 
pentru opera şi personalitatea scriitorului. 

Dacismul lui Eminescu nu este un capriciu, o modă sau 
expresia unei dorinţe exprese de originalitate pentru a atrage atenţia 
asupra sa, ci este o viziune, o concepţie, o credință adâncă şi 
temeinică, conturată încă din adolescenţă. Prezenţa acestui mit în 
creația lui este o consecință şi o trăsătură a acestei concepţii, 
subordonată încă din anii tinereţii viziunii romantice. 

Mesajul lui Eminescu, al poetului Eminescu, de fapt cred că 
ar trebui să spunem, al dacului Eminescu („eu simt în mine dacul”, 
afirma poetul prin 1876) este generos, nobil şi inaltator. Dacul cel 
mare al poeziei româneşti, Mihai Eminescu, creator genial, profund 
şi vizionar, poate fi apreciat, luându-se în considerare şi poemul 
Memento mori, drept zeul tutelar al spiritualităţii noastre. 

ae KK 


Résumée 

Faisant suite à sa recherche sur les poèmes anthumes (2001), 
Pauteur identifie le motif du soleil dans le poeme posthume 
«Memento Mori» a 56 reprises, ce qui représente une fréquence 
relativement grande. 

On analyse le lexeme tout d’abord du point de vue 
morphologique, de |’expressivité et, finalement, sémantique. 

Les significations du motif sont saisissables dans sa 
conception mythique et sa comprehension complexe, ă partir de 
Pastre comme que réalité cosmique jusqu'à Pentite personnifiée, 
même sacralisée, de déité dace («le saint soleil») et universelle («le 
soleil divin»). L’innovation d’Eminescu apparait dans la séquence 
dace, ou le soleil participe en tant qu’invité a la fête des dieux daces, 
révélant son statut de divinité; |’écrivain localise la « cite du soleil » 
ou Pon accede par «la porte du soleil» dans le «pays dace», dans le 
paradis de la Dacie ancienne , tandis que — pendant la lutte contre les 
dieux romans — l’astre défend la Dacie contre l'attaque de la Rome 
ce qui lui confére, selon le chercheur, la condition de dieu supréme 
dace. 

Le dacisme d’Eminescu, tel qu’il est présent dans «Memento 
mori» (où le poète âgé de 22 ans bâtissait dans le plan littéraire, 
d'une manière admirative, toute une mythologie dace) est une 
conception formée dés son adolescence. L’influence de sa création, 
bénéfique et fertilisante, a eu pour ses successeurs un caractere 
pérenne, en agissant comme une présence solaire au niveau des 
essences et des structures profondes de notre spiritualité. 

D’origine classique, le motif du soleil est utilisé par le poète 
dans une vision mythologique, c'est-a-dire romantique, et devient 
déterminant pour son ceuvre et sa personnalité. Le chercheur 
considere la formule consacrée — «Hyperion de la poésie roumaine» 
— comme insuffisante et incomplete. Par conséquent, il propose une 
definition générale, en utilisant deux appréciations originales. 
Eminescu, «soleil de la poésie roumaine», se manifeste comme une 
permanence dans |’existence, la culture et la littérature nationales, et 
par les effets constructif-formateurs de sa création il s’impose 
comme le «divinité tutélaire de notre spiritualité». 


e KK 


Summary 

Continuing the research of the published during the author’s 
life poems (2001), we identify the motif of the sun in the 
posthumous poem “Memento Mori”, met for 56 times, having a 
relatively large frequency. 

The lexeme is analyzed morphologically, firstly from the 
point of view of expressivity and then from the semantic view point. 

The significances of the motif show themselves in its 
mythical outlook and complex understanding, from the orb — as a 
cosmic reality - to the personified entity and up to the sacralized one, 
as Dacian deity (“the sacred sun” - “sântul soare”) and universal one 
(“the divine sun” - “soarele divin”). The novelty proposed by 
Eminescu distinguishes in the Dacian sequence where the Sun 
appears as a guest at the feast of the Dacian gods, what indicates its 
deity status, the poet localizing ‘the citadel of the sun’ (“cetatea 
soarelui”) in “the Dacian realm’ (“ţinutul dacic”), in ‘the heaven of 
Old Dacia’ (“raiul Daciei veche”), as well as in the fight with the 
Roman gods, in which the orb takes part as a Dacia’s defender 
against the attacking Rome, fact that, as the researcher asserts, 
confers the condition of the Dacian “super god”. 

Found in “Memento Mori” in which the poet, at the age of 
22, built with admiration upon the literary plan, a true Dacian 
mythology, Eminescu’s interest for Dacia is a concept born since his 
adolescence. The influence of his benefic and fertilizing creation 
upon his descendants had a lasting character, acting as a solar 
presence at the level of essences and that of the depth structure of 
our intellectual nature. 

Classical as origin, the motif of the sun is used by the poet in 
a mythological vision, i.e. romanticand becomes typical for his work 
and personality. We consider the well-known formula “the 
Luminaryof the Romanian poetry” as being insufficient and 
incomplete. Hence he proposes a general definition, using two 
original appreciations: M. Eminescu — the Sun of the Romanian 
Poetry — manifests as apermanency in the existence, the culture and 
the national literature, and, through the constructive-moulding 
effects of his work, the poet imposes as the Tutelary God of our 
spirituality. 

Paralelism între viziunea 
lui Mihai Eminescu și a lui George Coşbuc 
privind mitul soarelui 


Între miturile fundamentale ale umanităţii, mitul solar este 
unul dintre cele mai importante şi semnificative, căci este direct 
legat de existenţa vieţuitoarelor, implicit, a omului şi a tuturor 
formelor de viaţă din diferite regnuri. 

C. Jung stabilise între simbolurile fundamentale ale 
umanităţii, alături de cer, mare, foc, noapte etc., soarele ca element 
arhetipal în toate culturile lumii.’ În istoria noastră, găsim 
simboluri solare în mărturii arheologice, vechi de mii de ani: există 
reprezentări semnificative în ceramica din Cultura Cucuteni şi pe 
tablitele de la Tartaria. Discutand despre „mitologia solară” în popor, 
Romulus Vulcănescu (în Mitologia română) susţine: ,,Solarismul 
este o dominantă mitică, proprie spiritualităţii pre-, protoromâne şi 
române”. Cele mai vechi mitologii solare înfăţişează soarele şi 
luna ca gemeni divini, zei ori eroi civilizatori. 

Soarele este, potrivit lui Ivan Evseev,!% eroul unor basme 
sau legende despre fata îndrăgostită de el şi transformată în floare 
(Legenda Florii-Soarelui) ori în pasăre (Legenda Ciocărliei). De 
asemenea, el este protagonistul unor balade fantastice, precum 
Soarele şi Luna, fraţi despărțiți pe veci de Divinitate, ori face 
pereche cu Luna ca în balada pastorală românească Miorița. 

Cultura noastră populară şi, pe urmele şi după modelul ei, 
cea cultă au folosit, cultivat şi dezvoltat motivul soarelui în formule 


103 Eyseev, Ivan, Dicţionar de simboluri si arhetipuri culturale, Timisoara, 
Editura Amarcord, 1994, p. 8. 

194 Bucureşti, Editura Academiei, 1987, p. 367. 

19% Op. cit., p. 171. 

şi structuri diverse, bogate şi ingenioase, dându-i semnificaţii adânci 
şi complexe în cadrul unei remarcabile mitologii naţionale. 

Nu trecuseră nici 20 de ani de când Mihai Eminescu, dacul 
cel mare al poeziei" noastre, aflându-se În căutarea unei mitologii 
româneşti (Ion Rotaru”), crease poetic între 1871-1872 un univers 
mitologic reprezentativ., ca prin 1890 sa se realizeaze o noua 
evocare şi dintr-o altă perspectivă a mitologiei nationale prin poetul 
ardelean George Coşbuc (1866-1918, n. la Hordou). 

Mai întâi, să observăm că ambii scriitori au fost admiratori 
ai culturii şi civilizaţiei indiene şi sanscrite. 

În perioada studiilor la Viena şi Berlin, 1869-1874, 
Eminescu asimilase informaţii vaste despre civilizația indiană veche 
pe care le va folosi în opera lui, asa cum arată şi Amita Boshe'%, 
Fiind atras de filosofie, de cercetările generale de mitologie 
universală, religii, indianistică şi sanscrită, Eminescu audiază, in 
perioada vieneză şi berlineză, 1869-1874, cursurile unor profesori 
renumiţi şi parcurge o serie de texte fundamentale în domeniu, care 
vor asigura o bază amplă şi temeinică viitoarelor creaţii. 

Citise, în variantă germană, Ramayana, Mahabharatha, 
Vedele (partial) ori din Kalidassa şi era fascinat de budism'”. 
Considerând că există legătură între civilzatia dacă şi sanscrită, 
„Poetul naţional” apreciază că Zamolxe şi Dochia „reşed” în 
Hymalaia, unde sunt căutați de Alexandru Macedon pentru 
înțelepciune. Eminescu ştia limba sanscrită („„Dintotdeauna”, zice el) 
şi traducea Gramatica sanscrită a lui Fr. Bopp, urmărind să 
descopere, prin analogie, căci lipseau la noi documentele scrise, 
elemente dacice. 


°° Vezi Gheorghe Bucur, Mitul dacic al soarelui în poemul postum 
eminescian „Memento Mori”, publicat in România Mare, nr. 985, 12 iunie 
2009, p. 11. 

% Studii eminesciene, 75 de ani de la moartea poetului, Bucuresti, Editura 
pentru literatură, 1965, p. 220. 

19 Eminescu, ediţie îngrijită de Mihai Dascăl şi Carmen Musat-Coman. 
Note de Mihai Dascăl, Bucureşti, Mihai Dascăl Editor, 2001. 

'9Călinescu, George, Viaţa lui Mihai Eminescu, Bucureşti, Editura pentru 
literatră, 1966, p. 128. 

La rândul lui, Coşbuc traduce, prin intermediul limbii 
germane, texte fundamentale sanscrite (Ramayana şi Mahabharata), 
Sakuntala, publicând Antologie sanscrită, Proverbe indice ş.a. În 
Notele de la sfârşitul ediției Gavril Scridon al volumului Fire de tort 
(1896), poetul preciza: „De când am început să scriu, m-a tot 
frământat ideea să scriu un ciclu de poeme cu subiectele luate din 
poveştile poporului şi să le leg astfel ca să le dau unitate şi 
extensiune de epopee. Ideal e un episod din această epopee, ca şi 
Nunta Zamfirei, Moartea lui Fulger, Fulger, Tulnic şi Lioara, Craiul 
din Cetini, Laur Balaur, Patru Portărei — (aceste cinci din urmă 
publicate toate în Tribuna 1887 — 1888) — şi altele vreo câteva 
nepublicate. Am părăsit ideea însă, parte din pricină că am făcut 
greşeala să încep a scrie poemele în două feluri de metre...” În 
timp, se va descoperi că poetul era interesat nu atât de realizarea unei 
epopei, cât de „întemeierea unei mitologii poetice româneşti, care, 
susține Petru Poantă, se va transforma într-o adevărată utopie 
poetico-mitologică”."! 

Între cei doi poeți există, dincolo de asemănări, o serie de 
deosebiri dintre care una este majoră: dacă Eminescu realizează o 
mitologie istorică, preocupat fiind în mod expres de perioada 
dacică!” a evoluţiei noastre, G. Coşbuc realizează o mitologie pe 
care o putem numi folclorică, accentul necăzând pe trecutul nostru 
dacic decât din perspectivă national-patriotica, în texte ca Decebal 
către popor, Volos, preot dac, Podul lui Traian, Un cântec barbar, 
Moartea lui Gelu, „poetul ţărănimii”, cum l-a numit C. Dobrogeanu- 
Gherea, orientându-se, însă, cu precădere, spre o altă zonă a 
spiritualităţii noastre şi anume, cultura populară. 


in Opere alese, Editura Minerva, Bucuresti, 1972, p. 351. 

"1! Poantă, Petru, George Coşbuc, Poetul, Editura Demiurg, 1994, p. 27. 
''2Primul care a vorbit despre dacism ca „notă caracteristică a poeziilor lui 
Eminescu” a fost criticul G. Ibrăileanu, explicându-l, în 1908, prin „iubirea 
pentru vechime” a poetului in Postumele lui Eminescu, în Scriitori români 
şi străini, I, ediţie îngrijită de Ion Creţu, prefață de Al. Piru, BPT; 
Bucureşti, Editura pentru literatură, 1968, p. 108. Studiul a fost publicat 
pentru prima dată în Viaţa românească, nr. 8, august 1908, Iaşi. 

În articolul Obiceiuri şi credinţe!*, publicat în 1903, 
autorul îşi explică viziunea: „Acu, ori de unde am avea credinţele şi 
obiceiurile, ele nu trebuie căutate tot numai în fapte istorice, ci în 
mitologie şi iarăşi în mitologie, în metafizica popoarelor, în religia 
lor... aşa că ceea ce ni se pare credință deşartă, a fost cândva adevăr 
care, ori şi-a pierdut temeiul ori s-a tocit într-atâta că astăzi a devenit 
o formă, un fel de coaje de ou din care, cu vremea îndelungată, s-a 
evaporat tot conţinutul. Gol înăuntru! Gol, dar odată era plin! Iar noi 
orăşenii râdem de ţărani fiindcă îi vedem crezând ceva, ţinând cu 
sfinţenie la formule întunecat de vechi, care odată au fost dogme şi 
ceremonii de-ale cultului naturii”. (s.n.) Aşadar, nu aspecte istorice, 
ci tradiţii. 

Coşbuc datorează orientarea către creaţia populară, mai 
ales, redactorilor de la Tribuna din Sibiu, unde tânărul scriitor este 
primit cu braţele deschise, şi, în special, lui loan Slavici, 
conducătorul ei. 

Eminescu, prin poemul Memento Mori, scris în două 
variante între 1871 şi 1872, apoi prin Sarmis, Gemenii, Odin şi 
poetul, piesa Decebal ş.a., conturează imaginea „Daciei cea veche”, 
un ţinut fabulos, mitic şi sacru, cu zeități dace în frunte cu Zamolxe, 
cu zâna Dochia şi regi vestiți ca Burebista, Deceneu, Decebal, 
Prigbelu, Tomiris, Sarmis etc. 

În ce priveşte moştenirea tradiţiilor de la daci, scriitorul 
ardelean este destul de reţinut, afirmând că „Ne-or fi rămas ceva 
obiceiuri şi credinţe şi de la daci”!!*, acceptă, însă, şi de la slavi, şi 
de la „popoare năvălitoare”, evrei, armeni, de la popoarele din jur 
ş.a.; deşi apreciază că „avem foarte multe de la romani”, precizează 
scurt: „dar nu toate”! şi dă exemplu susţinerea exagerată şi greşită 
a originii latineşti a jocului Căluşarii sau al „bătutului câinilor” iar, 
când e vorba de Dochia, afirmă că „E de lăudat frumoasa staruinta 
de a căuta în obiceiurile noastre, în numele mitologice ale noastre, 
dovezi de latinitate şi de neîntreruptă locuire a românilor în Dacia 


113 Coşbuc, George, Elementele literaturii poporale, Antologie, prefaţă si 
note de I. Filipciuc, Cluj-Napoca, Editura Dacia, 1986, p. 266. 

114 Credinţe şi obiceiuri, în Lucr. cit., p. 265. 

115 Idem. 

Traiană; e însă de criticat nechibzuita goană de-a găsi obiceiuri şi 
credinţe clasice greco-latine în toate obiceiurile noastre...”. "$ 

Deşi nu le numeşte ca fiind de origine dacică, aceste tradiţii, 
pe care le apreciază „întunecat de vechi”, nu pot proveni decât dintr- 
o etapă dacică sau chiar mai veche, tracică. Cercetătorul Gligor Haşa 
consideră că ne vin, fără echivoc, din substrat,” referindu-se, 
evident, la daci. Aducerea în discuție a două concepte — 
„euroindianismul” şi „dacismul” în Antologia sanscrită a autorului 
este o problemă importantă şi semnificativă a viziunii lui istorice. 

Altădată, poetul ardelean va afirma că poeziile poporului 
nostru „Sînt originale, că sînt vechi, sînt concepţii primitive, sînt 
fondul comun al rasei ariene” ''*. (s.n.) 

S-ar putea spune că G. Coşbuc, încercând să depăşească 
limitele viziunii latiniste a Şcolii Ardelene, dominantă în epocă, mai 
ales în Transilvania, prin invocarea universalității motivelor 
folclorice nationale, înscrie cultura noastră populară într-o sferă 
mai largă decât cea greco-latină şi carpato-mediteraneană şi 
chiar mai veche. 

Luând modelul celebrelor epopei traduse, Ramayana şi 
Mahabharata, Coşbuc consideră, pe bună dreptate, că civilizația 
dacică se regăseşte în specii literare speciale, precum basmul, 
legenda sau balada, şi va acţiona în consecinţă. El va căuta şi va 
acorda atenţie deosebită elementelor mitice din basmul românesc. În 
studiul Șarpele şi păcatul, poetul afirmă că basmele „nu sunt făcute 
de un mincinos, ci de un om înţelept. În ele, ca şi în proverbii, e 
ascuns un adevăr mare şi e rău de cine se uită la vorbe şi nu la 
înţelesul lor”!!?. 

Din aceeaşi perspectivă, a limitării istorismului, apreciază 
Coşbuc şi poezia epică: „În baladele noastre se găsesc multe 
reminiscente istorice şi culturale, precum un râu duce cu el pământul 


° Ibidem, p. 264. 

7 Euroindeanism şi dacism în Antologia sanscrită, în Dacia magazin, nr. 
44, iunie 2007, p. 30 şi urm. 

8 Articolul Elementele lieraturii poporale, în G. Coşbuc, Opere alese, IV, 
Ediţie îngrijită şi prefaţă de Gavril Scridon, Scrieri în proză, Scriitori 
români, Bucureşti, Editura Minerva, 1979, p. 325. 

? În vol. Elementele literaturii poporale, 1986... p. 176. 

de prin locurile pe unde a trecut. Însă precum râul nu porneşte de la 
obârşia sa numai ca să ducă cu el pământ şi nămol în mare, ci cu un 
alt scop, tot aşa poezia noastră epică nu visează să fie istorică şi să 
culeagă reminiscente”.'”” 

Viziunea mitologică a poetului Coşbuc valorifică resurse 
multiple ale culturii populare, fiind, aşa cum am numit-o, una de 
natură folclorică, bazată pe obiceiuri fixate prin tradiţie. Este 
apropiată de existenţa umană cotidiană, spre deosebire de cea a lui 
Eminescu, la care miticul are, în special, funcţii filosofico-simbolice. 
Petru Poantă observa cu _ indreptatire: „Coşbuc a arătat 
contemporanilor un mod plăcut de a revitaliza mitologia naţională, 
opus celui eminescian, abisal şi vizionar”. Pentru realizarea 
acestei mitologii nationale, poetul ardelean foloseşte două cai: 
substituie zeitățile mitologiei clasice, greco-latine prin zeități 
autohtone sau prin elementele naturale. In Atque nos (1886), autorul 
face un ingenios inventar al eroilor naţionali care au corespondent în 
marile mitologii ale lumii, din care spicuim: „Pipăruş-viteaz îşi află 
prototipul în Teseu”, „Iar din Mars, din Zevs, din Venus, din Mercur 
creat-am noi/ Sfânta Marţi şi sfânta Vineri, sfântă Miercuri, sfântă 
Joi!”, „lat-aci pe Făt-frumosul, iat-aci pe Cosintiana:/ Dânsul nu-i 
decât Apolo, dânsa nu-i decât Diana...”. (I, p. 115) 

Cheia modului de a reînvia mitologia de către Coşbuc o 
constituie, însă, teoria solar-meteorică în vogă în Europa din timpul 
studiilor lui la Cluj (1884 — 1885). 

În a doua jumătate a secolului al XIX-lea, în Germania 
existau mai multe orientări privind mitologia. Una, foarte 
importantă, valorifică mitologia universală, de sorginte indiană, 
egipteană, germanică, greco-latină. 

Pe de altă parte, se impun, susţinute de Frații Grimm, Max 
Muller, Schwartz ş.a., două interesante teorii pentru explicarea şi 
concretizarea miturilor: teoria solară, care evocă fenomene cosmice, 
şi teoria meteorică, vizând fenomene meteorologice, ambele 
realizate, însă, din perspectiva tradiţiilor naționale specifice. 


120 Art. Elementele literaturii poporale, în G. Coşbuc, Opere alese, IV, 
p. 337 
121 Poezia lui George Coșbuc, Cluj, Editura Dacia, 1980, pp. 39 — 40 

Coperta ediției princeps (1884) a poeziilor lui Eminescu 

Aceste orientări sunt cunoscute de Coşbuc datorită 
lucrărilor patriotului profesor de filosofie Grigore Silaşi, dat afară de 
la Universitatea din Cluj pentru că tinuse cursuri in limba română. 
Deşi puţin preocupat de studii teoretice despre mitologie, Coşbuc a 
citit, însă, lucrarea lui F.L.W. Schwartz Sonne, Mond und Sterne 
(Berlin, 1864) privind teoria solară (întemeietorul teoriei fiind 
francezul Charles Dupuis cu D'origine des tous les cultes, Paris, 
1795). 

Sub influenţa lui Grigore Silaşi, care îmbina cele două teze, 
poetul ardelean va crea o serie de texte care se voiau, initial, a forma, 
după mărturisirea autorului, o epopee naţională. Acum apar Atque 
nos (1886), Fata Craiului din cetini (1886), Brâul Cosinzenii (1887), 
Fulger (1887), Cetină Dalba (Laur Balaur — 1889), Tulnic şi Lioara 
(1889), majoritatea având o simbolistică solară. 

Cercetătorul I. Filipciuc notează: „Cum avea să ni se 
înfăţişeze această epopee unde urmau a se înfrunta fenomene 
naturale şi elemente ale cosmosului e uşor de reconstituit citind din 
perspectivă meteorică-solară poemele pe care Coşbuc le mărturisea a 
fi făcut parte din frumosul său proiect de tinerete”.'”” 

Un aspect special şi de importanță fundamentală al 
universului lor mitologic îl constituie la cei doi mari creatori 
viziunea lor asupra mitului soarelui. 

Nu se cunosc (până acum) prezentări teoretice ale lui 
Eminescu privind mitul soarelui. Putem deduce dintr-o afirmaţie cu 
caracter autobiografic (făcută la 18 ani) statutul de diriguitor cosmic 
al soarelui: „Dumnezeul geniului m-a sorbit din popor, cum soarele 
soarbe un nour de aur din marea de amar”, afirmaţie rămasă în 
manuscris"'%, dar des folosită de cercetători pentru a argumenta, însă, 
genialitatea poetului. 

Însă realizările lui poetice concrete sunt numeroase, diverse 
şi repezentative. În poeziile eminesciene, antume şi postume, astrul 


122 Introducere la vol. George Coşbuc, Elementele literaturii poporale, 
Antologie, prefaţă şi note de I. Filipciuc, Cluj-Napoca, Editura Dacia, 1986, 
p. 15. 

1% Ms. 2254, f.18. 

este „văzut” ca fenomen cosmic fizic material sau mitic şi, în această 
situaţie, este numit soare sfânt, sacru sau este considerat zeitate. 

În cele 89 de poezii antume (stabilite de Perpessicius), am 
identificat motivul în 18 texte cu 27 de întrebuinţări, adică o apariţie 
la 166,88 versuri din totalul de 4056 versuri. În cel mai reprezentativ 
text postum, Memento mori (1302 versuri în 217 strofe), este folosit 
de 56 de ori, adică o întrebuințare la 22,23 versuri’, frecventa cu 
mult mai mare, impusa de problematica textului. 

In antume, apare ca astru dătător de lumină şi căldură, ca in 
Floare albastră („Şi de-a soarelui căldură / Voi fi rosie ca 
mărul...”), ori ca astru generic in La mijloc de codru (,,Leganandu-se 
din unde/ În adâncu-i se pătrunde/ Şi de lună şi de soare/ Şi de 
păsări călătoare...”) sau ca fenomen cosmic în evoluţie în Scrisoarea 
I („Soarele ce azi e mândru el îl vede trist şi roş...”). Cu valoare 
simbolică îl găsim în versurile „În zadar râuri în soare / 
Grămădeşti-n ta gândire...” din Floare albastră sau „Şi soarele e 
tatăl meu / lar noaptea mi-este muma”, ca element primordial, alături 
de întuneric, al genezelor cosmice, în Luceafărul. Cu valoare mitică 
directă este termenul Hyperion, folosit de Demiurg ca nume pentru 
Luceafăr: „Hyperion ce din genuni / Răsai c-o-ntreagă lume...” 
Porivit mitologiilor antice, în operele lui Hesiod şi Homer, Hyperion 
este fiu al soarelui sau soarele însuşi. 

În Memento mori distingem o situaţie specială. Călătorind 
prin teritoriul dacic, ca o împărăteasă, care îşi inspectează ţinutul, 
zâna Dochia întâlneşte un munte uriaş, „jumătate-n lume, jumătate-n 
infinit”, iar în pieptul lui „se arată o poartă mare”, din care ies zorile, 
soarele, „luna argintoasă” şi „popoarele de stele”. Soarele este 
stăpânul acestui ţinut: „Îndărătu-acelui munte, infinita intinsoare, / E 
frumoasa-mparatie mândră a sântului soare...”; formula de tip 
popular folosită enunţă statutul lui sacru. Imaginea astrului din ,,Pe- 
acolo soarele îşi mână car cu cai arzători” este a unei fiinţe 
fantastice, imagine tipică în mitologiile universale pentru o zeitate. 
Muntele sacru al dacilor, Kogaiononul, este lăcaşul zeilor: „Zeii 


124 Vezi studiul nostru Motivul soarelui în poemul eminescian postum 
Memento mori, în Societatea de Ştiinţe Filologice, Limbă si literatură, vol. 
I-II, 2011, Bucuresti, p. 118 şi urm. 

Daciei acolo locuiau — poarta solară / În a oamenilor lume scările 
de stânci coboară”. Poetul enunţă ideea că ţinutul Daciei este 
împărăţia zeilor, coincidentă cu aceea a soarelui: „Asta-i raiul 
Daciei veche, - a zeilor împărăție”. (strofa 118, II, p.141, s.n.) 

Este mai mult decât evident că ţinutul are caracteristicile 
unui topos sacru, mitic. Un fapt fundamental este că acest topos nu 
este un spaţiu generic universal, ci el aparţine „Daciei vechie”, iar 
locuitori specifici sunt eroii Daciei. 

Eminescu aduce elemente de originalitate, introducând între 
elementele mitice dacice soarele şi luna, cărora le acordă statutul de 
zei, alături de zeii dacici obişnuiţi. În Gemenii, cei doi aştri se află la 
ospăț în dreapta şi în stânga lui Zalmoxe, ca şi cum ar fi egalii lui. 
De asemenea, în Memento mori, soarele şi luna vin la „a zeilor 
serbare”. (II, p.137) Aşadar au, cel putin, aceeaşi condiţie cu ei, 
adică sunt zeități. 

O problemă esenţială, pe care am identificat-o, este aceea a 
relaţiei dintre soare, pe de o parte, şi Dacia, zeii daci, locuitorii ei, pe 
de alta. 

Precizarea din ultimul vers (v. 708) al strofei 118, „vin prin 
poarta răsăririi care-i poarta de la rai“ este, de asemenea, esențială. 
Sufletele vin prin „poarta de la rai”, care este „poarta răsăririi”. 
Aşadar, soarele este stăpânul acestui ţinut, căci aici este şi „cetatea 
soarelui”, care coincide cu „raiul Daciei veche”. Soarele înşuşi este 
o fiinţă sacră, este, deci, evident, o zeitate. 

Deosebit de semnificativă este folosirea ca sinonim cu 
„poarta răsăririi”, în strofa 100, a sintagmei „poarta solară”. 
Termenul este surprinzător prin aspectul lui modern şi neologic, 
utilizat astăzi în astronomie şi în literatura S.F., având ca echivalent 
„poarta stelară”. „Poarta solară” este localizată de Eminescu în 
muntele uriaş, de unde ieşeau zorii, luna şi soarele în „carul cu cai 
arzători”. Să fie vorba de Kogaion, de muntele Omu, iar „poarta 
solară” să fie o ,,poarta” de legătură cu o altă dimensiune, pe care 
„poetul nostru național” le-a intuit genial şi le-a situat geografic în 
Dacia? 

Un alt aspect important. La „a zeilor serbare“ vin, ca nişte 
oaspeţi obişnuiţi, „luna, zâna Daciei” şi soarele. Lumina acestuia 
parcă îi eternizează: 

„Și ca zugrăviți stau zeii în lumina cea de soare. 

Părul lor cel alb luceşte, barba-n brâu li curge mare... 

Hainele întunecate albe par în strălucire”. (II, p.138) 

Dacă soarele vine la petrecerea zeilor Daciei, împreună cu 
sora sa, luna, care este ,,zana Daciei” (n.b.), iar zeii par a sta sub 
semnul ocrotitor al acestuia şi al luminii lui este evident că acesta nu 
poate fi decât o zeitate în cel mai simplu caz egală cu ei, dar, mai 
probabil, superioară lor, căci el îi ocroteşte pe toţi şi ocroteşte cu 
lumina lui şi acest tărâm miraculos. 

În studiul nostru Motivul soarelui în poemul postum 
eminescian ,,Memento mori” din 2011, evidentiam ca element de 
noutate si de originalitate, imaginat de Eminescu, prezentatea 
soarelui nu numai ca zeu dacic, ci şi ca apărător al teritoriului 
dacic şi luptător împotriva zeilor Romei atacatoare; argumentam, 
astfel, statutul de suprazeu dacic al soarelui (p.132-134). Armata 
romană cotropitoare vede pe cer armiile dezlantuite ale zeilor daci, 
iar cezarul constată surprins cum însuşi soarele îi atacă: 

„lar pe plaiuri verzi de munte oştile urbei risipite 

Privesc cerul, zeii dacici, armiile lor pornite — 

Rupt e şirul lor pe-a locuri de al soarelui foc roş. 

Pe un trunchi înalt de stâncă chiar cezarul stă-n uimire...”. 
(s. n.) Œ, p. 143) 

Ba mai mult, soarele a chemat în ajutor rudele lui cosmice, 
care participă, şi ele, direct la confict: 

„Lupta-i crudă, lungă aspră. Lumin pavezele dave, 

Sori şi lune repezite printr-a norilor dumbrave 

Ard albastrele armure ale zeilor romani”. (s. n., II, p.144) 

Aşadar, zeii romani sunt atacați de neamul de sori şi lune al 
perechii protectoare a zeilor daci, adică cei doi aştri — frati-zeitati — 
Soarele şi Luna. Soarele devine, astfel, o entitate cosmică şi 
mitologică, căreia Eminescu, prin puterea imaginaţiei şi a gemialitatii 
lui, îi atribuie statut şi valori de mare originalitate şi semnificaţie 
fundamentală pentru istoria noastră. 

Pe de altă partre, la ardeleanul Coşbuc, soarele este văzut în 
mai multe ipostaze. Interesant este de observat că soarele nu apare 
direct ca astru dătător de lumină şi căldură decât în textele care au 

caracter de pastel sau idilă. El este un element de detaliu în peisajul 
creionat, într-o anume măsură, formal şi general: „Cum aş voi să fiu 
mereu/ Un vânt şi eu, în zi cu soare..."'%, „Dintr-alte tari de soare 
pline” (Vestitorii primăverii, p. 47), „Ochii tăi spre soare cata” 
(Prahova, p. 122), „De chipul lor cel ars de soare” (La Paşti, 
p.182). Deseori este personificat: „Soarele din mare bea...” 
(Cântice, p.146), „Soarele-aproape de deal se uită de-a lungul 
câmpiei” (După furtună, p. 358) etc. şi este numit „Soare sfânt” ca 
în versurile: „Noapte bună, soare sfânt” (Păstorița, p. 114), „Dar 
sfântul Soare ziua-ntreagă/ Pândeşte brâul...” (Brâul Cosinzenii, p. 
80) ş.a. 

El apare frecvent în aşa-numitele „pasteluri alegorizate”, 
însă, nu ca fenomen al diurnului, ci ca element mitologic. 
Confruntarea dintre elementele cosmice şi meteorologice devine un 
procedeu productiv la Coşbuc. Ileana din Brâul Cosinzenii poartă un 
brâu, „cum n-a mai fost pe lume”, „un fulger pe-al ei trup”, păzit de 
vântul-slujitor al fetei, dar râvnit şi de „Sfântul Soare”. Făt-Frumos îi 
cere fetei îndrăgostite să-şi dezlege brâul şi, deşi se ascund, Soarele 
zăreşte brâul râvnit, îl răpeşte, iar lacrimile fetei, transformate în 
„ploaie curată”, formează cunoscutul miraculos fenomen meteo al 
curcubeului. 

Fulger din poemul omonim (scris în 1886), fiul lui Crai- 
Negru, se duce la Volbură-Împărat pentru a se însura cu fata 
acestuia — Salba (nume provenind de la salba purtată la gât, care 
simbolizează soarele). Volbură îl pune la mai multe încercări: mai 
întâi, îi cere să-i aducă apa întineritoare din „fântâna lui Negură- 
Împărat din Tara lui Amurg, adică dinspre Apus, apoi la Pajură- 
Împărat să-i aducă un cal cu păr de aur (simbolul aurului) din 
herghelia păzită de un balaur care scotea dintr-o nară flăcări 
(simbolul verii toride) şi la Cetină-Împărat in Tara Dalbă (albul 
sugerând ţinutul iernii) pentru a-i aduce o mărgea de gheaţă de la 
una dintre cele 13 fete bălaie (zânele celor 13 zile dintre Crăciun şi 


125 Vântul în vol. Coşbuc, Fire de tort, I, prefaţă de Mircea Tomuş, tabel 
cronologic de Dumitru Lazăr, BPT, Editura pentru literatură , Bucureşti, 
1969, p. 46. În continuare voi cita din această ediţie, notând doar titlul şi 
pagina în paranteză. 

Bobotează), dar Salba nu-l mai poate ajuta acum, iar Fulger, după ce 
o imbratiseaza, se pierde pentru totdeauna în ţinuturile hibernale de 
la Miază-Noapte. Deoarece, fulgerul, ca fenomen natural, nu se 
poate produce decât vara, poemul imaginează intrarea soarelui 
(Fulgerul) în zodiile autumnale. 

Cetină Dalbă sau Laur Balaur (1889), feciorul lui Fulger 
(din nou Soarele), porneşte să o aducă pe Salba (simbolizând 
Soarele), fata lui Codru-Împărat, răpită de Laur-Balaur şi, după 
multe peripeții, reuşeşte să o salveze, să facă nunta şi să-l ucidă pe 
vicleanul răpitor, care-i urmărea. 

Teoretizările mitologice ale lui Coşbuc capătă pondere după 
1898 şi sunt rezultatul necesităţii de a identifica elementele 
mitologice concrete şi a explica publicului larg sensul ascuns în 
simbolurile şi reprezentările meteo-cosmice, realizate de „acei 
înţelepţi creatori” anonimi. 

Prezentările care enunţă „teoria solară” încep prin 1898 cu 
Anul Nou. Sărbătorile creştine. Carnavalul, lucrare în care se afirmă 
că „mersul cu steaua”, în decembrie, perpetua un obicei vechi, 
păgân, (aşadar, din substratul dacic), prin care se preamărea 
soarele. !% Argumentând netemeinicia legendei Traian şi Dochia, ca 
mit al etnogenezei noastre, şi pornind de la patronimul cuvioasei 
Evdochia (de aici, Baba Dochia), sărbătorită la 1 martie, Coşbuc 
concluzionează că este „o poveste solară” şi apoi dă următoarea 
explicaţie: „Poveştile solare se ocupă cu fenomenele naturei, cu 
ploile, cu vânturile, cu schimbarea lunei, cu nourii, fulgerele, 
curcubeul, cu rotirea soarelui, cu anotimpurile, cu stelele ete”. 

În Tradiții si legende din popor (1898), autorul dezvăluie 
că soarele, „pus de Dumnezeu să lumineze pământul”, fuge îngrozit 
de rautatile de pe pământ, dar e oprit de doi străjeri — la miază- 
noapte de Sf. Nicoară, iar la miază-zi de Sin Petru — si întors la calea 
stabilită, autorul explicând mitic, potrivit viziunii populare, trecerile 
soarelui la punctele solstitiale şi echinoctiale. Coşbuc susține: 


12 Cf. Coşbuc, George, Elementele literaturii poporale, Cluj-Napoca, 
1986, p. 95. 

127 Absurditatea unei explicatiuni in George Coşbuc, Elementele literaturii 
poporale..., p. 103. 

„Colindele au fost cântece solare, fragmente şi rămăşite din 
cântările liturgice ale cultului naturii... Îndeosebi, soarele stă în 
centrul acestui cult: biruinţa lui asupra întunericului nopţii, a iernii şi 
a furtunii făceau dintr-însul un erou... Ca erou şi binefăcător, soarele 
era şi este centrul miturilor solare şi este astăzi centrul basmelor 
noastre”. 17% Aşadar, mitul solar are vechime foarte mare, „poate din 
timpuri preistorice”, existând în cântările popoarelor indo- 
germanice, dar şi la români, în basmele noastre. El subliniază faptul 
că „În legende şi tradiţii soarele are cai şi car; în basm el are numai 
cal şi umblă numai călare”.!% 

Acum, poetul creează, folosind elemente mitice simple, 
poeme cu semnificaţii explicite, pe înţelesul unui public larg, precum 
excelentele Nunta Zamfirei (1889), unde dionisiacul petrecerii, tipic 
dacic, este temperat, şi Moartea lui Fulger (1893), unde se face 
elogiul eroicului şi al demnităţii, în acelaşi spirit dacic . 

Ipostazele soarelui sunt multiple. Tehnica folosită de 
Coşbuc este aceea a deghizărilor şi a substituirilor. Fiintele 
mitologice sunt, în fond, elemente mentale, entităţi imaginare, 
făurite în procesul de cunoaştere a lumii, Universului, cerului etc., pe 
o anumită treaptă de dezvoltare a fiinţei, care încerca să-şi explice 
realitatea înconjurătoare. Fiinţă mitologică, Soarele este o zeitate 
păgână, adusă de poet într-un cadru naţional. Astfel, s-a ajuns ca 
soarele să fie simbolizat prin animale, precum calul, cerbul, boul, ori 
prin fiinţe umane ca Făt-Frumos şi ciobănaşul din Mioriţa sau 
obiecte precum aurul, salba şi culoarea galbenă (părului bălai, 
blondele plete ale fetelor, ale zânelor, ori aurul grâului şi holdelor 
etc). Ariciul, de exemplu, simbolizează, în mitologiile ariene, 
soarele. Făcându-se ghem, el se rostogoleşte pe pământ ca soarele pe 
bolta cerului iar tepii lui sunt razele de soare. 

Seara (1896) este o poveste tipic meteo-solară. Momentul 
amurgului este alegorizat, ca de obicei. Personificată într-o frumoasă 
fată, Seara se îndrăgosteşte de soare: 


128 Colindele noastre, in vol. George Coşbuc, Elementele literaturii 
poporale, Cluj-Napoca, 1986, p. 296. 

1 Idem 

130 Art. Elementele literaturii poporale, in G. Coşbuc, Opere alese, IV..., 
p. 333. 

„Ochii-i tii la soare ţintă, 

Şi cu ochii tu-l dezmierzi: 

E flăcău şi-acum îl pierzi, 

Si ţi-e drag, şi stai ca frântă... 

El s-a dus...” (I, p. 184) Nefericită că nu-l poate opri din 
drumul lui, Seara, furioasă, se înalță spre cer iar în urma ei noaptea 
pune stăpânire pe Univers. De fapt, aici se explică, printr-o înscenare 
erotică, fenomenul cosmic al succesiunii diurnului cu nocturnul, 
devenit, astfel, uşor de înţeles. De asemenea, poveşti meteo-solare 
sunt şi Floarea soarelui şi macul sau Cicoarea (1900), brodate pe 
motivul iubirii dintre un astru şi o muritoare. Refuzul Liei, fată de 
împărat, de a se însoţi cu soarele este pedepsit, ea devenind „floarea 
albastră” (Cicoarea). 

Cu vreo 10 ani înainte, motivul fusese „prelucrat” şi văzut 
diferit, cu adânci imbogatiri semantice, de Mihai Eminescu mai 
întâi în Floare albastră şi apoi tratat cult, complex, din perspectiva 
filosofico-romantică a geniului nefericit însă, în poemul Luceafărul. 

Statutul de stăpânitor şi diriguitor al Universului îl găsim la 
Coşbuc în Chindia: „Dar Atotstăpânitorul/ Soare-n cer, zâmbind / 
Ca un moş privind nepotii/ Zice...” (pp. 324-325) sau tranşant şi 
mai detaliat exprimat în Faptul zilei: 

„ŞI care şi turme-n pripoare 

Pe umede coaste răsar — 

Sunt toate-ale tale, tu Soare! 

Fătură tu dând dimineţii, 

Eşti singur fiinţa vieţii 

Si-al lumii altar...”. (|, p. 313) 

Meritul fundamental al lui George Coşbuc este acela că „a 
descoperit, afirmă Petru Poantă,” o altă dimensiune a spiritului 
popular”, aceea a unei „mitologii folclorice”, la care noi adăugăm și 
faptul că a transpus în forme artistice poetice remarcabile această 
„dimensiune”. 


BI Lucr. cit., p. 153. 

Concluzii: 


1. Cei doi mari poeţi ai noştri, M. Eminescu şi G. Coşbuc, 
au căutat, descoperit şi infatisat, în a doua jumătate a secolului al 
XIX-lea şi începutul secolului al XX-lea, la o distanţă de 20 — 30 de 
ani unul de altul, după modelul mitologiei indiene pe care au 
admirat-o, un univers mitologic românesc complex, orientându-se 
preponderent către sfere specifice predilecte: Eminescu spre o 
mitologie „istorică”, vizând etapa dacică (ţinutul sacru al Daciei, zeii 
daci, regi autohtoni), G. Coşbuc către o mitologie, pe care am numit- 
o „folclorică”, el valorificând pentru prima dată la noi cultura 
populară din perspectiva teoriei solar-meteorice, lansată de Schwartz 
şi Muler, în vogă în epocă. 

2. În centrul acestei mitologii, ambii au aşezat mitul dacic al 
soarelui, mit universal fundamental, în ipostaze specifice: Eminescu 
îl prezintă ca zeitate dacică alături de ceilalți zei, şi, pentru că 
imaginează original implicarea soarelui în luptă de partea celor daci 
şi atacă oastea romană, l-am numit „suprazeu dacic”; Coşbuc, 
potrivit viziunii noastre populare, îl identifică în multiple simboluri 
folclorice (Făt-Frumos, ciobănaşul mioritic, calul, cerbul, ariciul, 
salba, aurul, pletele blonde, grâul ş.a.), îi acordă statut de diriguitor 
ceresc şi, pentru a infatisa fenomene cosmice şi naturale, înscenează 
poveşti erotice fantastice prin care prezintă succesiunea anotim- 
purilor, a zilei cu noaptea ori pentru a explica apariţia curcubeului, a 
florii albastre etc. 

3. Ambii poeţi, integrând mitul soarelui şi mitologia noastră 
într-un plan general, plasează istoria noastră antică şi cultura noastră 
spirituală în context arian, universal, relevând, pe de o parte, 
superioritatea vechii noastre civilizaţii, şi, pe de altă parte, 
dezvăluind, în creaţii artistice de mare forță sugestivă, o atitudine 
patriotică şi de autentică mândrie naţională. 

Dacismul — coordonată definitorie a creaţiei 
şi personalităţii lui Mihai Eminescu 


I. Preliminarii 

Mihai Eminescu este un poet universal, ale cărui poezii au 
pătruns pe toate continentele lumii, fiind tradus în aproximativ 150 
de limbi. George Călinescu afirma: „Orice poet universal este, ipso 
facto, $i un poet national”. Adică, nu poţi ajunge în universalitate 
fără a aduce un univers identitar naţional de gândire şi viziune, de 
simtire şi trăire de înaltă valoare umană. 

Caracterul naţional al operei lui Eminescu rezultă din 
multiple şi diverse aspecte. Creaţia sa se înscrie în „matricea 
stilistică a spiritualităţii româneşti” (în terminologia lui L. Blaga) 
atât prin orizontul spaţial şi temporal, cât și prin cel mitic, istoric, 
social, etic, estetic şi conceptual-filosofic. 

Ne propunem, în lucrarea de fata, să prezentăm una dintre 
coordonatele fundamentale ale creaţiei şi personalităţii eminesciene, 
dacismul scriitorului (alături de mult citatul romantism 
eminescian), şi să avansăm, pe cale de consecinţă, o nouă definire a 
„poetului nostru national” (cum l-a numit G. Călinescu), angajând ca 
bază şi punct de referință civilizaţia dacică stăbună, atât de mult 
admirată de Eminescu. 

După lucrările 48-iştilor (M. Kogălniceanu, Alecu Russo, D. 
Bolintineanu ș.a.)'*, la un deceniu de la naşterea poetului, în 1860, 
în plin curent latinist, B. P. Hasdeu tipărea celebrul studiu Perit-au 
dacii? şi aducea o viziune nouă, total diferită, privind originea limbii 
şi poporului nostru, susținând că dacii nu au putut fi exterminați de 
romani. Istoricul Nicolae Densuşianu, prieten din adolescență cu 
poetul, prin celebra Dacie preistorică (1913), întemeia mişcarea 


132 Vezi Iulia Brânză Mihăileanu, Geto-dacii in literatura română, Editura 
Geto Dacii, Bucureşti, 2016. 

dacologică modernă. Alături de aceşti cercetători, şi marii noştri 
artişti — scriitori, pictori, sculptori sau muzicieni, s-au întors şi au 
valorificat teme, motive, elemente ale culturii folclorice vechi 
româneşti. Închei aceste sumare consideraţii preliminare cu afirmația 
părintelui sculpturii moderne mondiale, celebrul Constantin 
Brâncuşi, care, vorbind despre condiţia sa, spunea cu mândrie: „Noi 
ăştia suntem daci în munţi”. 

Din această paradigmă a marilor spirite creatoare româneşti, 
care s-au îndreptat către civilizația străbună dacică, nu putea lipsi 
nici cel mai mare scriitor al neamului nostru — Mihai Eminescu. 

Viaţa, activitatea şi opera lui Eminescu, personalitate 
complexă a spiritualităţii româneşti, trebuie privite, tocmai din acest 
motiv, atât prin prisma multitudinii preocupărilor, a percepției şi 
conceperii noțiunii de timp, implicând cele trei dimensiuni — 
trecutul, prezentul (său) şi viitorul —, dar şi din aceea a perspectivei 
valorice specifice  etico-etnice, originare dacice, adoptate. 
Fizionomia, concepțiile, aspirațiile, ținuta morală, viața, acțiunile 
civice, creația îl înscriu pe Eminescu în sfera şi condiția dacică. 


II. Modelul dacic — reper şi criteriu valoric în gândirea şi 
viziunea lui Eminescu 

Adevărul este că pentru a ajunge un mare creator nu poţi 
proveni din neant, din nimic, ci trebuie să apartii unui univers, să 
dezvolti original o tradiţie, valori străbune, să continui înaintaşi 
iluştri. 

La 24 de ani, Eminescu mărturisea într-o scrisoare Veronicăi 
Micle: „Trecutul m-a fascinat întotdeauna. Cronicile şi cântecele 
populare formează, în clipa de fata, un material din care culeg fondul 
inspiratiunilor”.'* (s.n.) Trecutul ţării, dar şi al omenirii. Mintea-i 
cutezătoare va „scormoni” nu numai trecutul, ci va încerca să explice 
prezentul şi să decifreze şi viitorul. Aceasta se putea face prin 
cercetarea istoriei, a mitologiei, a tradiţiilor şi a folclorului. 


133 1. E. Toroutiu, Studii şi documente literare, vol., VI, Bucuresti, 1933, 
p.127, apud Mihai Pop, Eminescu si folclorul, în Studii eminesciene, 75 de 
ani de la moartea poetului, Bucureşti, Editura pentru literatură, 1965, p. 
200. 

Decebal, vol. I, 2004, ms. 2254, p. 152 

Cornul lui Decebal, vol. XIV, ms. 2275 A, p. 6 

Brigbelu, vol. VI, ms 2259, p. 292 

Gemenii, vol. III, ms. 2256, p. 12 


117 


EMINESCU -zeul tutelar al spiritualităţii noastre 


Odin si poetul, vol. XIX, 2008, partea I, ms. 2290, p. 34 

Odin si poetul, vol. XIX, 2008, partea I, 
ms. 2290, p. 35 

Miradoniz, vol. XIX, partea I, ms. 2291, p. 49 verso şi 50 

Miradoniz, vol. XIX, partea I, ms. 2291, p. 49 verso 

Istoria a fost o materie preferată încă din primii ani de 
şcoală. Istoriei naţionale, eroice în special, i se va adăuga treptat, de- 
a lungul timpului, mai ales în epoca studiilor din străinătate, istoria 
popoarelor lumii. 

În acelaşi timp, formarea viziunii mitologice a lui Eminescu 
este timpurie şi şi-a pus amprenta asupra întregii lui creaţii. 

Încă din copilărie şi din anii adolescenţei, mai ales în 
peregrinările prin ţară (1864 — 1869), viitorul scriitor a cunoscut 
folclorul, literatura orală naţională, culegând poezii lirice, legende şi 
basme româneşti, la care s-au adăugat mai târziu, în special în 
perioada studiilor de la Viena şi Berlin (1869 — 1874), mitologiile 
universale. Interesat de istoria şi de civilizațiile antice, a putut 
asimila acum informaţii „de primă mână” şi din surse sigure, căci în 
Europa vremii mitologia devenise o preocupare fundamentală, prin 
ea deschizându-se căi de cunoaştere neașteptate privind trecutul, dar 
şi universul spiritual al popoarelor lumii. 

Eminescu a fost fascinat, între altele, de civilizaţia indiană 
veche. După cum afirmă cercetătoarea indiană Amita Bhose’™, în 
teza ei de doctorat, Influența indiană asupra gândirii lui Eminescu, 
India a fost cunoscută mai întâi pe căi indirecte (prin cărţile populare 
româneşti Alexandria, Varlaam şi Ioasaf din biblioteca tatălui său ori 
a lui Aron Pumnul), prin literatura romantică europeană, prin 
filosofia lui Schopenhauer (având ca izvor filosofia budistă), dar, 
mai ales, pe cale directă prin lectura unor texte ca piesa Sakuntala de 
Kalidassa, prin asistenţa la cursurile de literatură indiană ţinute de 
profesorul A. Weber (la Universitatea din Berlin), prin lectura 
Istoriei buddhismului indian a lui E. Burnouf, a unor imnuri vedice, 
traduse în germană ş.a. Interesul pentru cultura indiană se menţine 
viu până spre sfârşitul vieţii, când se preocupă susţinut de învăţarea 
limbii sanscrite (1884 — 1887) pentru a traduce gramatica sanscrită a 
lui Fr. Bopp. Ni se pare semnificativ răspunsul dat Mitei 
Kremnitz, care îl întrebase (aprilie 1889) pe poet de când ştie limba 
sanscrită. „Dintotdeauna!”, spusese Eminescu. Interpretarea data 


134 Eminescu, ediţie îngrijită de Mihai Dascăl şi Carmen Musat-Coman. 
Note de Mihai Dascăl. Edit. Mihai Dascăl Editor, Bucureşti, 2001, p.375. 
135 

Idem. 

acestei afirmaţii de către profesorul universitar G. D. Iscru avansează 
ipoteza, credibilă, că Eminescu poseda „dotările ancestrale”! ale 
unor persoane de excepţie, sugerandu-se, astfel, ipostaza de inițiat a 
acestuia. 

C. Poghirc observa în 1972, în general corect, că, în afara 
unor paralele între cele două sisteme de gândire şi de tradiţie, român 
şi indian, unele indicaţii lingvistice arată că traco-dacii au fost, într- 
un fel, înrudiţi cu poporul indo-iranian.'” De atunci, mişcarea 
dacologică a realizat importante cercetări, aducându-se aprofundări, 
detalii, ipoteze, corectări asupra unor teze şi concepții privind vechea 
civilizație indiană, datorate, în special, lui Gabriel Gheorghe, 
Eugeniu Lăzărescu, Marin Bărbulescu-Dacu, Mioarei Căluşiţă- 
Alecu”, Gheorghe Seitan şi altora, prin care se evidenţiază 
importante similitudini româno-indiene, în special între limba dacă 
şi limba sanscrită. 

Astăzi, majoritatea cercetătorilor le pun pe seama roirilor din 
spaţiul carpato-danubian. Pornind de la nota din ms. eminescian 
2290, f£. 701%: „Alexandru merge în Indii, unde reşed în Himalaya 
zeii daci; acolo, el întâlneşte pe Dochia si de la Zamolx învaţă 
înţelepciune”, A. Bhose'“ aprecia: „Sub influenţa ipotezei lui 
Goethe şi Herder că primul leagăn al omenirii a fost India, 
Eminescu a imaginat originea dacilor în Himalaya” (s.n.). 
Evident, este un neadevar. În primul rând, cred că termenul resed ar 
trebui interpretat nu ca „au reşedinţă”, ci că „s-au reaşezat”. În al 
doilea rând, Eminescu se referă la zei. Extrapolarea afirmației de la 
zei la poporul dac și etnogeneza lui, făcută de A. Bhose, este 
simplistă şi incompletă. Problema necesită, desigur, o discuţie mai 
amplă, care nu-şi află, aici şi acum, locul. Cercetările româneşti şi 
străine, pe care analista indiană nu le-a cunoscut sau nu le-a luat în 


°° Eminescu, Amita Bhose şi Dacologia, în Dacia Magazin, nr.77, mai 
2012. 

37 Studiile sanscrite in România, în Analele Universităţii Bucuresti, anul 
XXI, 1972, p. 114, apud A. Bhose, /ucr.cit., p.13. 

38 Vezi G. D. Iscru, art. cit. 

°° Eminescu, M., Opere, Editura Perpessicius, Bucuresti, 1943, vol. II, 
p.73, apud Amita Bhose, lucr. cit., p. 12. 

Lucr. cit., p.12. 

considerare, au stabilit că spiritualitatea „roirilor” demografice, 
pornite pe la 4000 î. H., când Rama a condus, după aprecierea 
Michaelei Al. Orescu'*', deplasarea unui grup de populaţie spre 
India din vatra „bătrânului continent”, au la bază vedele arienilor, 
„poporul primordial al Europei, a cărei patrie originară se înscrie în 
Spaţiul european al Vechii Dacii”, asa cum a afirmat pentru prima 
dată în istoria problemei (descoperire făcută de cercetătoarea Maria 
Ionescu) profesorul universitar Teohari Antonescu de la 
Universitatea din Iasi în 1901 (Dacia, patria primitivă a arienilor'*) 
şi, mai târziu, prin 1970, celebra arheologă americană Marija 
Gimbutas!". Semnificativa este si afirmaţia unei mari personalități 
indiene, Jawaharlal Nehru, care a scris ca: ,,Vedele sunt opera 
arienilor care au invadat bogatul pământ al Indiei”. Aşadar, rolurile 
sunt inversate. Civilizaţia geto-dacică este primordială. 

Intensitatea preocupărilor de indianistică şi sanscrită ale 
poetului înregistrează o anume constanta pe întreg parcursul vieţii, 
pe când interesul pentru dacism al lui Eminescu va cunoaşte o curbă 
ascendentă. Credem că studiul susţinut al sanscritei din ultimii ani de 
viaţă era, în primul rând, un instrument, un mijloc de a ajunge la 
universul şi civilizaţia dacică, la cunoaşterea, aprofundarea (este 
adevărat, indirect) şi, de aici, la explicarea acestora. 

Pe de altă parte, dacismul lui Eminescu este indisolubil legat 
de dragostea de patrie a tânărului în formare, la care profesorul 
patriot Aron Pumnul de la Cernăuţi şi-a adus, în primii ani ai 
adolescenţei viitorului poet, o esențială contribuţie. Semnificative 
sunt, în acest sens, poeziile de început, precum La Bucovina 
(Familia, august 1866), Ce-ţi doresc eu tie, dulce Românie (Familia, 
aprilie 1867) sau Din străinătate (Familia, iulie 1866), cu sensibila 
adolescentină declaraţie din ultima: 


* Michaela Al. Orescu, Tezaure ale omenirii, Editura Amurg sentimental, 
Bucureşti, 2008, pp. 32 — 33. 

” Iseru, G. D., art. cit. 

8 Teohari Antonescu, Lumi uitate. Studii literare si archeologice, Iaşi, 
901, apud G.D. Iscru, Perit-au dacii din istorie? In Dacia magazin, nv.76, 
aprilie 2012. 

“Marija Gimbutas, Civilizație si cultură, Editura Meridiane, Bucuresti, 
1989. 


= 

„Aş vrea să văd acuma natala mea vâlcioară, 

Scăldată în cristalul pârâului de-argint, 

Să văd ce eu atâta iubeam odinioară: 

A codrului tenebră, poetic labirint”.'°, care conturează un 
univers specific, numit inspirat mai târziu, de către Lucian Blaga, 
„spaţiu mioritic”. 

De asemenea, viziunea romantică a poetului îndrepta, după 
modelul scriitorilor 48-isti, admirati de el, inspiraţia către istorie, 
către un trecut îndepărtat, mai ales. Civilizaţia dacică va căpăta 
treptat un contur tot mai accentuat în gândirea eminesciană şi va 
forma un fond şi un reper de stabilitate, demnitate şi glorie în 
sistemul său de valori morale, istorice şi etnice. 

Mai mult ca probabil, un rol important în formarea viziunii 
lui dacologice l-a avut şi întâlnirea din luna octombrie 1866 dintre 
Eminescu şi Nicolae Densuşianu, mai în vârstă cu patru ani decât 
Eminescu; acesta debutase şi el în revista Familia lui Iosif Vulcan în 
iulie 1866 cu poezia Zâna mea. În Familia, losif Vulcan îi publicase 
adolescentului din Moldova, încă din 9 martie 1866, prima poezie 
(De-aş avea) şi îi schimbase, după cum se ştie, şi numele din 
Eminovici în Eminescu. Acum, el venise la Sibiu cu intenţia de a se 
întâlni cu fratele său, Nicolae, şi, negăsindu-l acasă, este găzduit 
câteva zile de N. Densuşianu (după cum precizează cercetătorul 
Constantin Mihail Popescu’), care, pe atunci, era student; el, fara 
doar şi poate, îi va fi împărtăşit oaspetelui din ideile lui neaşteptate 
şi seducătoare privind „mitologia şi istoria veche a poporului 
nostru”. 

Relația directă dintre cei doi va fi reluată la Bucuresti, cand 
Eminescu venise, în 1877, ca redactor la ziarul Timpul. Credem că şi 


145 Eminescu, M., Opere alese, I (si II), ediție îngrijită si prefațată de 
Perpessicius, Scriitori români, Bucuresti, Editura pentru literatură, 1964, 
p.11. Pentru citate din creația lui Eminescu vom folosi numai această ediție, 
notând în paranteză titlul, volumul si pagina. 

146 Constatin Mihail Popescu, Nicolae Densuşianu, viata si opera (teza de 
doctorat), Societatea Scriitorilor Militari, Bucureşti, Editura Academiei de 
Înalte Studii Militare, 2003, p. 54. 

147 Vezi şi Napoleon Săvescu, Cenaclul M. Eminescu la New-York, 
15.01.2009, publicat în Foaie pentru minte, aprilie 2009. 

sub influenţa ideilor lui N. Densuşianu, concretizate acum în 
conceptele fundamentale din viitoarea Dacie preistorică, poetul va 
vedea altfel „icoana” din trecut a poporului şi a ţării. Imaginea 
„prezentului mişelit”, confruntată cu aceea de glorie şi demnitate de 
pe vremea lui Mircea cel Bătrân sau cu aceea de pe vremea lui 
Decebal, îl va nemultumi profund. 

Pe de altă parte, s-ar putea spune că, în ştiinţa istorică, B. P. 
Hasdeu este descoperitorul dacilor, căci în 1860, când publica 
celebrul studiu Perit-au dacii?, se opunea deschis tezelor curentului 
latinist dominant în epocă, afirmând că noi ne tragem dintr-o „viţă 
neatârnată”, că „suntem un popor a cărui glorie precede pe cea a 
Romei”! (s.n.), iar în 1872, în revista Columna, apăreau Viața de 
codru în Dacia sau capitolul „Pământul şi poporul” din a sa Zstorie 
critică a românilor (prezentată în mai multe numere din Columna lui 
Traian), iar Eminescu recenza favorabil aceste texte (Timpul, nr. 70, 
1 aprilie 1882) şi lăuda contribuția istoricului la cunoaşterea vieții 
din vechea Dacie, realizată pe baza tradițiilor populare. 

Perspectiva dacică devine o constantă în întreaga activitate a 
lui M. Eminescu, fiind identificabilă atât în viziunea asupra vieții, în 
genere, cât si in opera sa artistică sau publicistică, precum si în 
acțiunile sale social-politice si civice. 


HI. Ideea mitologică dacică. Semnificația mitologiei 
autohtone geto-dacice, a Daciei mitice în gândirea si creația 
poetului 

Mai întâi, să observăm că scriitorul, potrivit firii lui, 
gândeşte poetic şi mitic istoria. 

„Înclinarea către legendă şi basm, către mitologie şi 
preistorie'”, îl îndeamnă pe Eminescu, observa cu îndreptăţire 
Alexandru Philippide," să treacă dincolo de trecutul atestat în 
documente şi să ajungă în trecutul fabulos”. În fond, scriitorul 


14% Cf. Gheorghe Bucur, Perenitatea studiului ,,Perit-au dacii? "al lui B.P. 
Hasdeu în Dacia magazin, nr. 91-92, iulie-august 2013, pp. 14 — 16. 

14 Termenul preistorie este considerat de istoricul G. D. Iscru neadecvat si 
greşit. 

150 Studii eminesciene, 75 de ani de la moartea poetului, București, Editura 
pentru literatură, 1965, p. 171. 

procedează în prezentarea epocii noastre străvechi, dacice, asemenea 
prietenului său, Nicolae Densuşianu, numai că o face cu alte 
mijloace. 

Printre primii, deşi cu anumite limite şi distorsiuni, Ion 
Rotaru, înțelegând că Eminescu dorea să identifice un univers 
mitologic naţional, să-i definească trăsăturile şi să-i descopere 
componentele, aduce în discuţie, în 1965, o serie de aspecte 
substanţiale în studiul În căutarea unei mitologii româneşti, unde 
afirmă: „Se poate vorbi de un «dacism» la Eminescu, de atracţia spre 
trecutul necunoscut, pierdut în ceața veacurilor, de interesul pentru 
«primitiv» şi «primordial». Mai întâi, vom observa că această temă 
este predilectă la romantici. În al doilea rând, ea este, la Eminescu, 
un excelent argument poetic în demonstrarea «cuminteniei» şi 
«statorniciei» poporului pe aceste meleaguri”.'” Cuvintele subliniate 
de autor evidenţiază corect şi două dintre trăsăturile existenţei 
noastre din străvechime. 

Pătruns de această uimitoare, miraculoasă şi înaltă 
spiritualitate străbună, poetul a simtit-o ca pe o prețioasă moştenire a 
neamului, dar şi a sa proprie, considerându-se pe sine un continuator, 
în contemporaneitatea sa, a înaltelor valori umane, morale, 
patriotice, de gândire şi simtire, a unei civilizaţii superioare, care 
oferea, peste timp, între altele, într-o epocă tulbure, o admirabilă şi 
de necontestat lecţie, mai ales, de demnitate naţională. Acordându-i 
girul unui model existenţial de netăgăduit, Eminescu se identifică 
civilizaţiei pe care o admiră şi, mai mult, o face cunoscută. Poetul 
proiectează, s-ar putea spune, o perspectivă dacică, în datele ei 
esenţiale, asupra întregii sale problematici scriitoriceşti. 

Într-o amplă lucrare din 2011, Eminescu — mitografii ale 
daco-românităţii'”, cercetătorul Zenovie Cârlugea face un pertinent 
excurs în lucrările cu accentuat caracter mitic — antume şi postume, 
în special —, ale poetului, evidențiind scopul acestei problematici: 
„Intenţia de a contura, în cadre epopeice, acea inimitabilă mitologie 
autohtonă, se înscria, de fapt, în curentul «dacismului», născut în 
deceniile anterioare prin Kogălniceanu, Russo, Bolliac, Bolintineanu 


'5! Studii eminesciene..., p. 220. 
152 Scrisul Românesc, Fundaţia — Editura, Craiova, 2011, 270 p. 

şi, mai ales, prin cercetarea interdisciplinară şi comparativă a unui 
savant ca B. P. Hasdeu, întemeietorul teoriei etnogenezice a 
«substratului» (Perit-au dacii?,1860).15 De asemenea, sublinia cu 
indreptatire perspectiva universalitatii din care crea poetul: 
„Eminescu, ne-a dat, deşi fragmentar, epopeea naţională, legitimând, 
în poemul sociogonic Memento mori, civilizaţia geto-dacă în rândul 
marilor civilizaţii ale omenirii...”15* 

Iulia Brânză Mihăileanu în documentata lucrare Geto-dacii 
în literatura română (2016) precizează că „La Eminescu, Dacia are 
două semnificaţii majore: de matrice istorică în hotarele căreia se va 
realiza chipul României moderne şi de paradis pierdut pe care poetul 
român îl găseşte în tărâmul strămoşilor geto-daci”. Autoarea va 
sublinia, apoi, meritul excepţional şi incontestabil al poetului, care, 
scriind in condiţii vitrege şi potrivnice, „a recreat mitologia dacilor 
într-un mediu cultural ostil, care-i voia scoşi definitiv din istorie”. 

Analizând civilizaţia Daciei vechi din poemul Memento 
mori, istoricul G.D. Iscru îi atribuie lui „Eminescu al nostru şi al 
lumii” meritul de a fi descoperit un adevăr fundamental: „Dacia, 
sădirea lui Dumnezeu însuşi în Eden — grădina Raiului, în care l-a 
pus pe omul primordial, zidit de EI, are, prin urmare, privilegiul de 
adevărata Tara Sfântă. Poporul ei, în Antichitate şi în continuare, 
noi...îl considerăm poporul primordial cu limba lui primordială”. 


IV. Evoluţia ideii dacice în textele eminesciene 

Vom urmări, în continuare, două probleme esențiale: 
evoluţia cronologică a realizării textelor eminesciene pe tema dacică 
şi aspecte fundamentale ale dacismului în opera lui Eminescu. 

O prezentare a lucrărilor pe această temă în ordine 
cronologică este dificil de realizat, deoarece unele texte din postume 
nu au putut fi datate cu exactitate și, în al doilea rand, multe postume 
nefiind definitivate, iar poetul, reluând tema de mai multe ori, a creat 


155 Eminescu - epopeea dacică, în Lucr. cit., p. 13. 

154 Lucr. cit, p. 5. 

'STulia Brânză Mihăileanu, Geto-dacii în literatura română, Editura Geto 
Dacii, Bucuresti, 2016, p. 94. 

156 G.D. Iscru, Statuile de geto-daci si columna, in Dacia magazin, nr. 101, 
mai 2014, p. 2. 

mai multe variante, chiar de ordinul zecilor, pe parcursul mai multor 
ani. Există, aici, două posibilități: ori se ia în considerare data 
primelor încercări, ori data ultimei variante cunoscute. Am optat 
pentru prima soluţie, considerând că este esențial de ştiut când a 
apărut problema respectivă în preocupările creatoare ale scriitorului 
şi am menţionat, în funcție de informaţiile existente, durata până la 
realizarea ultimei variante. Cred că este foarte important de știut și 
perioada de preocupare pentru o problemă şi numărul de variante, 
prin acestea dezvăluindu-se importanţa pe care a acordat-o poetul 
aspectului respectiv. 

Precizez că am pus la baza acestei cronologii informațiile 
din anexele ediției din 1964 a poeziilor lui Eminescu în două 
volume, realizate de Perpessicius", cel care, printr-o muncă 
titanică, de zeci de ani, ne-a dat şi cea mai importantă şi sigură 
cronologie a textelor şi variantelor poeziei eminesciene. Problema ar 
trebui recercetată amănunțit pe baza exceptionalei editări in 
fotocopii de către Academia Română a manuscriselor eminesciene în 
26 de volume, sub coordonarea lui Eugen Simion, când s-ar putea 
aduce noi elemente şi precizări. 

Din perspectiva cronologică, putem distinge trei etape. 

1. Epopeea dacică eminesciană cuprinde proiecte încă din 
epoca prestudenteasca (1867 — 1868), precum drama Ovidiu în 
Dacia sau tragedia creştină Crucea-n Dacia, semnificative prin 
problemele aduse în discuţie: personalitatea lui Ovidiu, celebrul 
exilat la Tomis, şi creştinismul în ţinutul dacic, texte care dovedesc 
orientarea, cultura şi viziunea tânărului de 17 — 18 ani. 

Dintre numeroasele proiecte ale lui Eminescu reținem din 
această etapă poemul postum Genaia (1868), gândit în 20 de cânturi 
(v. ms. 2257, 177), care urma să prezinte, potrivit poetului de 18 ani, 
»Creatiunea Pământului”. 

De asemenea, în proiectul Horiade, scriitorul vorbește 
despre primii locuitori ai Pământului. Deși nu am găsit o datare 
precisă a acestui proiect, ideea fundamentală adusă în discuţie îl 
apropie de sfera problematicii ,,creatiunii Pământului” din Genaia, şi 


15 M. Eminescu, Opere alese, I si Il, ediţie îngrijită şi prefaţă de 
Perpessicius, Scriitori români, Bucureşti, Editura pentru Literatură, 1964. 

atunci, prin extensie, credem că această lucrare ar putea fi încadrată 
în epoca prestudenteasca. 

2. O a doua etapă ar cuprinde textele dintre 1869 si 1876. 
Sunt anii unei lărgiri considerabile a perspectivei, a unor acumulări 
majore de informaţie datorată studiilor universitare de la Viena şi 
Berlin (1869 — 1874), precum şi accentuării preocupărilor pentru 
indianistică din anii perioadei ieşene (1874 — 1876). 

Numeroasele informații, căpătate acum datorită 
extraordinarelor posibilități de informare, dar şi amplificării 
capacităților de înțelegere odată cu trecerea anilor, trebuia să se 
concretizeze artisticeste, căci veneau, cum zice poetul, dintr-o vreme 
„ce nu mai este”, „dintr-un cer cu alte stele, cu-alte raiuri, cu alti zei” 
şi, mai ales, dintr-o „Lume ce gândea în basme şi vorbea în poezii” 
(Venera şi Madonă, I, p. 34, 1870, antumă), adică dintr-un univers 
miraculos, spaţial, uman şi spiritual, din universul trecutului nostru 
geto-dacic şi chiar mai de demult. 

Textul cel mai reprezentativ al etapei este poemul postum 
Memento mori, redactat între anii 1871 — 1872, în două variante. 
Creație amplă, cuprinzând 217 strofe sextine (1302 versuri), cu 
subtitlul Panorama  deșertăciunilor, este un proiect epopeic 
neterminat privind evoluția civilizațiilor lumii, între cele şapte 
civilizaţii antice prezentate episodul dacic fiind cel mai cuprinzător 
(588 versuri, adică 45,16% din total) şi semnificativ pentru noi, în 
special. 

Scris cam în acelaşi timp (1871 — 1872), poemul Odin şi 
poetul îl prezintă pe Decebal, peste ani, la curtea zeului nordic Odin. 

Text postum, „cca 1872” (Perpessicius), Miradoniz are titlul 
fixat de Ilarie Chendi în ediția de Poezii postume din 1905. 
Perpessicius observă că în două note de manuscris Eminescu 
preciza: „Din Demonul, Miradoniz, metresa lui Dumnezeu 
(Lucifer). 

În Povestea magului călător prin stele, eroul pare a fi 
Zamolxe, iar sălaşul lui — celebrul munte Pion, nume dat în vechime 
Muntelui Ceahlău. Perpessicius, în explicaţia de la p. 626 (vol. ID), 


15 Lucr. cit., II, p. 622 

notează: „Data probablia: 1872. Un an mai târziu, la Berlin, încearcă 
o dialogare a poemului, de la versul 616 înainte”. 

Dacă fragmentele din piesa Decebal sunt redactate in epoca 
berlineză (1872-1874, Petru Cretia propune 1873'%), atunci şi ciclul 
Decebal (ms. 2275 şi 2286), datează, probabil, din aceeaşi perioadă 
de preocupări, eroul fiind înfățișat, însă, în ipostaze diferite. 

Menţionăm aici si un text literar antum — Glossă — 
definitivat, însă, în 1882 la București, publicat în ediţia Maiorescu, 
decembrie 1883. Are 11 variante, începând din 1873 la Berlin, este 
continuat la Iasi (1873) si Bucureşti (1882)' şi conţine, într-o 
viziune stoică, sugestii privind spiritualitatea dacică. 

Si în textul postum Planul lui Decebal (ms. 2286), din 
aceeaşi perioadă, apare personajul Dochia. 

Postuma Sarmis, unde eroina este înfăţişată ca stăpână a 
vieţuitoarelor mitice, are variante începând din 1875 până în 1881. 

Încadrată prin 1876 este şi importanta însemnare din ms. 
eminescian 2290, f. 70'°': „Alexandru merge în Indii, unde reşed în 
Himalaya zeii daci; acolo, el întâlneşte pe Dochia şi de la Zamolx 
învaţă înţelepciune” —, însemnare care a suscitat numeroase discuţii. 

Antuma Strigoii din 1876 (începută prin 1875, ms. 2262), 
precum şi postumele Gemenii din 1882 (primele versuri datează din 
1875) şi Sarmis (1877) prezintă zeități dacice, între care şi pe 
Zamolxe.  Încadrabile în aceeaşi perioadă, texte postume, 
nedefinitivate, precum drama Decebal, Planul lui Decebal, 
Decameronul dramatic, au ca obiectiv prezentarea lui regelui 
Decebal. 

Mai mult decât semnificativă este declarația directă din 
1876, privind legătura cu străbunii daci, făcută într-o variantă a 


SERN. Sat 162 
poeziei Ai nostri tineri 


°° M. Eminescu, TEATRU. DECEBAL, BOGDAN DRAGOȘ: CORNUL 
LUI DECEBAL, ALEXANDRU LĂPUȘNEANU, Ediţie îngrijită de Petru 
Cretia, Bucuresti, Editura Eminescu, 1990, p. 5. 

°° Apud Perpessicius, Lucr. cit., I, p. 373. 

ĉl M. Eminescu, Opere, Ed. Perpessicius, Bucureşti, 1943, vol. II, p.73, 
apud Amita Bhose, /ucr. cit., p. 12. 

€ Variantă Ai noştri tineri, 1876, în Opere, II, Editura „Grai şi suflet — 
cultura naţională”, Bucureşti, 1995, p. 326. 

3. O a treia etapă ar cuprinde textele dintre 1877 şi 1883, 
etapa bucureşteană, când Eminescu se angajează susținut, alături 
de activitatea poetică, fie în publicistică, fie direct în viața social- 
politică pentru susținerea proiectului „Dacia Mare”. 

O enuntare directă a ideii de identitate cu statutul dacic o 
găsim în antuma Rugăciunea unui Dac, definitivată în 1879, 
începută însă prin 1877 la laşi. Profesorul Gh. Iscru dă o explicaţie 
valabilă privind momentul de zbucium sufletesc trăit de poet în 
această perioadă (vezi infra). 

În textul antum Sonete [Afară-i toamnă] din 1879, Eminescu 
evocă imaginea „zânei Dochia”: 

„ȘI eu astfel mă uit din jet pe gânduri, 

Visez la basmul vechi al zânei Dochii; 

În juru-mi ceața creşte rânduri-rânduri”. (I, p.124) 

Cornul lui Decebal (ms. 2275), primul act dintre cele 5 ale 
piesei Bogdan-Dragos, realizat de Eminescu după o legendă 
populară, a fost scris în 1879, potrivit informaţiei publicate de 
Zamfir C. Arbore în Semănătorul din 1890: ,,Amicul meu, răposatul 
Mihai Eminescu, mi-a cetit în locuintaa sa de pe Calea Victoriei, de 
lângă Calea Griviței, începutul dramei sale Bogdan-Dragos, pe la 
1879”. 

Publicată în 1881, Scrisoarea III prezintă, într-o replică a lui 
Mircea cel Bătrân, trecutul de glorie dacic. 

Povestea Dochiei si ursitorile este des citată de critica 
literară, dar Perpessicius nu o înregistrează. Mușat si ursitorile, 
asemănător ca titlu cu textul anterior, este desprins din Miron și 
frumoasa fără corp şi integrat de Perpessicius'* în proiectul ciclului 
Musatinilor — Muşat si codrul, Muşat la domnie, Mușat în biserică, 
Mușat în război, Muşat si cetitorul de zodii ş.a. — (însă nedatat de 
critic), este apropiat de Povestea Dochiei şi ursitorile, prin problema 
„ursirii”. Nu credem că este o altă denumire dată de cercetători 
aceluiași text, ci, mai degrabă, o altă variantă pe tema 


1% Apud Petru Cretia, Analize, in M. Eminescu, TEATRU. DECEBAL, 
BOGDAN DRAGOS: CORNUL LUI DECEBAL ALEXANDRU 
LĂPUȘNEANU, ...p. 167. 

164 Ibidem, Il, p. 658. 

„descălecătorilor de tara” (Scrisoarea III, I, p. 150; vezi infra cap. 
III, 5). Problema rămâne de cercetat. Alex Ştefănescu afirmă ca 
Mușat si ursitorile a fost definitivat în 1882'%, dar publicat postum. 

Antuma Odă (în metru antic), publicată în 1883 în ediţia 
Maiorescu, este începută la Berlin prin 1873'% — [variante între 
1873-1882], se referă la iubire, exprimând stări sufleteşti 
caracteristice dacului. Încadrăm textul în ultima etapă, deoarece 
variantele inițiale aveau alt obiectiv, textul fiind conceput iniţial ca 
preamărire a personalității excepţionale a împăratului Napoleon, de 
unde şi titlul odă, pe care Eminescu îl transferă, în ultimile variante, 
iubirii. 

De reţinut, ca aspect deosebit de grăitor, este faptul că 
exceptionala elegie filosofică Mai am un singur dor, publicată în 
1883 în ediţia princeps, cumulând un număr foarte mare de variante, 
40, realizate între 1876 — 1883, fapt care dovedește persistenta in 
timp a temei, dar și amploarea şi complexitatea problemelor 
surprinse de poet, căci le-a reluat cu atât de numeroase varii 
detalieri, a avut iniţial titlul Dorinţa unui Dac. 

Când Hasdeu publica în 1872, în revista Columna, Viaţa de 
codru în Dacia sau capitolul „Pământul şi poporul” din a sa Istorie 
critică a românilor (prezentată în mai multe numere din Columna lui 
Traian), Eminescu va considera importante aspectele prezentate, 
lăudând mai târziu, în 1882 (Timpul), aceste cercetări ale istoricului. 

Prin urmare, ordonarea cronologică a lucrărilor lui 
Eminescu, deşi dificilă şi cu destule datări ezitante, este importantă, 
căci ea ne dă o imagine generală a problematicii dacice, precum şi 
informaţii esențiale despre accentele și evoluţia preocupărilor pentru 
diferite aspecte ale problemei în discuție. 

Considerăm, însă, esenţială analiza pe criteriul tematic în 
complexitatea aspectelor lui şi discutarea acestora, făcând apel la 
toate textele cunoscute, care pot fi încadrate la fiecare aspect în 
parte, cronologia textelor dându-ne o perspectivă semnificativă 
asupra evoluţiei unor idei, motive şi aspecte gândite şi transpuse 


165 . A PE A ğ Şi de 
eminescu, poem cu poem (postumele), în România literară, 13 iulie 


2018, nr. 32, p. 16 
166 Perpessicius, Lucr. cit., I, p. 376 

poetic de scriitor. In acest fel, vom putea înţelege amploarea 
problemei în viziunea lui Eminescu, dar, mai ales, complexitatea şi 
profunzimea perspectivei adoptate de genialul nostru scriitor. 


V. Problematica dacismului în creaţia eminesciană 

În primul rând, să observăm că evocarea lumii dacice 
oferea prezentului şi conationalilor săi un model şi un reper de 
mândrie civică şi patriotică. 

Cel dintâi care a vorbit, referindu-se, însă, la postume, 
despre dacism ca „notă caracteristică a poeziilor lui Eminescu”, a 
fost criticul G. Ibrăileanu, explicându-l, în 1908, prin „iubirea pentru 
vechime” a poetului.'”” 

Datorită aceastei „iubiri pentru vechime”, gândirea 
creatorului coboară adânc în istorie, până spre începuturile omenirii. 

Poemul Genaia (1868), gândit în 20 de cânturi (v. ms. 2257, 
177), prezintă, potrivit poetului de 18 ani, „Creaţiunea Pământului 
după o mitologie proprie română”.(s.n.). Reţinem preocuparea, 
expres formulată, pentru o mitologie națională. Fragmentele notate 
vorbesc, în forma unor versuri populare, despre un poet orb şi muma 
vânturilor. 

De asemenea, constatăm că, în proiectul Horiade, scriitorul 
îi consideră pe români, probabil şi sub influența ideilor lui Nicolae 
Densuşianu, întâlnit la Sibiu, primii locuitori ai Pământului. Dacă 
ne gândim la concluziile cercetătorilor (Teohari Antonescu sau 
Marija Gimbutas, citați deja; vezi supra II) privind localizarea în 
spaţiul carpato-dunărean a „vetrei vechii civilizaţii europene”, 
precum şi la afirmaţia lingvistului Louis de la Valle Pousin că 
„Locuitorii de la nordul Dunării de Jos pot fi consideraţi strămoşii 
Omenirii”, atunci ideea lui Eminescu ne uluieşte şi capătă o valoare 
excepțională datorită exceptionalei sale intuitii. 

„Poetul nostru national” se opreşte cu precădere asupra unor 
aspecte esenţiale ale civilizaţiei geto-dace „din vremea cea căruntă”, 
cum metaforic numeşte epoca străveche: spaţiul mirific al Daciei 
edenice, zeitățile dacice, figura mitico-simbolică a Dochiei, regi 
renumiți, precum Brigbelu, Boerebista, Decebal ş.a. 


167 Postumele lui Eminescu în Viaţa românească, nr. 8, august 1908, Iaşi. 

1. „Dacismul” lui Eminescu, având la bază admiraţia 
poetului pentru vechea civilizație dacică, pe care o găsim pregnant 
formulată şi cu o serie de sugestii de semnificație majoră, pentru 
prima dată, în poemul Memento mori, redactat când poetul avea doar 
21-22 de ani, se prefigura încă din adolescenţă. 

Universul traco-geto-dacic îl găsim conturat în liniile lui 
fundamentale în acest amplu poem, unde între cele șapte civilizaţii 
ale lumii, cea dacică ocupă, prin numărul mare de versuri (din cele 
1302 ale textului) aproape jumătate (cca 45%), ceea ce evidențiază 
procuparea specială pentru această realitate. 

Ne atrage atenţia, mai întâi, în Memento mori, viziunea lui 
Eminescu asupra acestui ţinut şi asupra civilizaţiei dacice. 

În călătoria Dochiei pe marele fluviu, ni se dezvăluie un 
ținut de rai prin bogăţie, varietatea peisajului, plantelor, 
vieţuitoarelor, ca şi prin frumuseţea lui. Deşi fabulos, peisajul se 
conturează din elemente autohtone: glas de bucium, cimpoiul scitic, 
cerboaice albe îmblânzite poartă talăngi la gât iar dintr-un vechi 
stejar răsare o „împărăteasă albă” cu donita pe umărul gol. Viziunea, 
pe coordonata spaţială, este una hiperbolizată: codrii sunt adânci, 
câmpiile „fără de fine”, fluviul este uriaş: 

„Apoi iar se pierd în codri cu trunchi groşi, cu frunza deasă, 

Unde-n arborul din mijloc e vrăjita-mpărăteasă, 

Unde-n sălcii mlădioase sunt copile de-mpărat; 

Codrul — înaintea vrajei — o cetate fu frumoasă. 

A ei arcuri azi îs ramuri, a ei stâlpi sunt trunchiuri groase, 

A ei bolți streşini de frunze arcuite-ntunecat. 


Sara sună glas de bucium şi cerboaice albe-n turme 
Prin cărările din codru, pe de frunze-uscate urme, 
Vin rupând verzile crenge cu talangele de gat; 

Şi în mijlocul pădurii ocolesc stejarul mare 

Pan’ din el o-mpărăteasă iese albă, zâmbitoare, 
Pe-umăr gol donita albă — stemă-n părul aurit... 
Luntrea cea de lebezi trasă, mai departe, mai departe 
Fuge pe-albele oglinde ale apei şi se-mparte 

Sub a luntrei plisc de cedru în lungi brazde de argint; 
Si deodată zi se face — un ocean de lumină — 

Fluviul a ieşit din codri în câmpii fără de fine, 

Care verzi şi înflorite, mândre-n soare se întind”. 

UI. pp.135 — 136) 

Formele de relief sunt deosebite. In calea luntrii Dochiei se 
ridică, deodată, un „munte mare”, uriaş (strofa 97): „El de două ori 
mai nalt e decât depărtarea-n soare”, pare a urca „pas cu pas în 
infinit”, are fruntea „cufundată-n înălțime”, „Munte jumătate-n lume 
— jumătate-n infinit”.(II, p.136) 

De aici înainte, cadrul este accentuat mitic, iar descrierea 
amănunţită: „În pieptu-acestui munte se arat-o poartă mare”, „înalt 
boltită”, care „intră-adânc în piatra tare” şi „de pragu-i sunt unite 
nalte scări de negre stânce”, care duc în „valea abia văzută”, în 
„păduri umbroase” şi-n „câmpii cu mii de râuri”. (II, p.137, strofa 
98) 

De asemenea, şi luna, stelele, soarele au alt comportament şi 
alt statut. Cufundarea în mit este totală: „Pe acea poartă de munte ies 
zorile”, soarele, „luna argintoasă” şi „popoarele de stele”(strofa 99). 
In strofa 118, Eminescu aduce o precizare de importanţă 
fundamentală pentru discuţia noastră: acest ţinut este „raiul Daciei” 
şi împărăţia zeilor daci: 

„Ăsta-i raiul Daciei veche,- a zeilor împărăție: 

Într-un loc e zi eternă — sara-n altu-n vecinicie, 

Iar în altul, zori eterne cu-aer răcoros de mai; 

Sufletele mari viteze ale eroilor Daciei 

După moarte vin în şiruri luminoase ce învie — 

Vin prin poarta răsăririi, care-i poarta de la rai”. 

(I, p.141, s.n.) 

Este mai mult decat evident ca tinutul are caracteristicile 
unui topos sacru, mitic. Fenomenele naturale cosmice obişnuite 
cunosc abateri esențiale. De pildă, zorile, ziua şi noaptea nu mai 
evoluează, ele devin manifestări eterne în funcţie de loc: „într-un loc 
e zi eternă — sara-n altu-n vecinicie”, iar altundeva — „zori eterne”. 
Iarăşi o excepţie de la legile cosmice universale este faptul că aceste 
trei stări diferite se află în interiorul aceluiaşi spaţiu, aceluiași 
univers. Aceasta este un nou argument că „a zeilor împărăție”, adică 
„raiul Daciei veche”, este un topos mitic. 

Pe de altă parte, acest topos nu este un spaţiu generic, 
universal, ci el aparţine „Daciei veche”. De asemenea, semnificativ 
este că aici „vin în şiruri luminoase”, „sufletele mari viteze ale- 
eroilor Daciei”, deci toposul are ca determinare locuitori specifici — 
dacii. Un element cu valenţe simbolice îl constituie ideea că aici nu 
poposesc orice suflete, ci „sufletele viteze ale-eroilor Daciei”. 

Eminescu înfăţişează, în Miradoniz, un personaj fabulos, o 
zână, într-un cadru din timpul mitic biblic. Palatul ei de stânci în 
munţi si din codri nesfarsiti are legătură cu „O vale-adâncă şi întinsă, 
lungă / Tăiată de un fluviu adânc, bătrân”. (II, p. 98) Fluviul 
„bătrân” pare a fi Istru iar ţinutul este unul fabulos. Universul este 
edenic, luxuriant, similar ținutului Daciei. Perpessicius observa (II, 
p. 622): „Note descriptive comune, între grădina Miradonizei şi 
Raiul Daciei din Memento mori (episodul Dochia)”. 

2. O atenţie deosebită acordă Eminescu zeităților dacice, în 
special lui Zalmoxe. 

În Miradoniz, personajul este văzut potrivit idealului 
romantic de frumuseţe feminină: 

„Trece albă, dulce, mlădioasă, jună 

Albă, ca neaua noaptea, păru-i de aur 

Lin împletind în crinii mâinilor, 

Ivind prin haina-i albă membrii angelici, 

Abia călcând podul cel lung cu-a ei 

Picioare de omăt, zâna Miradoniz”. (II, p. 100) 

În text domină elementul descriptiv, lipsind epicul şi intriga 
obişnuită din alte creaţii. Tabloul de final se încheie în notă 
fantastică: o pasăre măiastră de aur coboară iar Miradoniz „se așază 
într-a ei aripi / Şi zboară-n noapte printre stele de-aur”. (II, p. 101) 

În Odin şi Poetul (1871 — 1872), zeii Daciei sunt şi ai 
Valhalei. Avem oare aici o genială intuiţie a identităţii între Valahia 
şi Valhala, aşa cum s-a propus peste decenii? Această extraordinară 
sugestie eminesciană dezvăluie profunzimea gândirii şi a 
concluziilor la care acesta, la 21 de ani, ajunsese. 

În postume ca Memento mori (1872), Sarmis (1877), 
Gemenii (1882), zeii au sălaşuri îndepărtate, dar conturate într-un 
cadru natural fundamental. Aceştia „stau ca-n tronuri de verdeață”, 
beau din cupe, încalecă pe „cai albi ca neaua”. 

Zeitatile sălăşluiesc într-un uriaş munte: 

„Zeii Daciei acolo locuiau — poarta solară 

În a oamenilor lume scările de stânci coboară — 

Şi în verdea-ntunecime a pădurilor s-adun; 

Şi pe negre stânci trunchiate stau ca-n tron în verdea lume 

Şi din cupe beau auroră cu de neguri albe spume, 

Pe când mii de fluvii albe nasc în umbră si răsun”. 
(Memento mori, s. 100, II, p.137) 

În Povestea magului călător prin stele (1872)'%, un fiu de 
împărat, care optează nu pentru trăire, ci pentru înţelegerea tainelor 
existenţei, vrea să acceadă la izvorul cunoaşterii pentru a cârmui cu 
înțelepciune regatul. Călătorește la îndemnul bătrânului lui tată, 
înfruntând greutăţi, pentru a ajunge la un mag, care pare a fi 
Zamolxe, al cărui sălaş este celebrul munte Pion, nume dat în 
vechime Muntelui Ceahlău, despre care Dimitrie Cantemir afirma 
(Descriptio Moldaviae) că ar fi putut fi tot atât de vestit ca vestitul 
Olimp. Aici, Eminescu sugerează, fără a discuta polemic, o chestiune 
de mitologie națională fundamentală, propunând o ipoteză. Acesta ar 
putea fi vestitul munte mitic — Kogayon, pe care, mai târziu, 
dacologii s-au străduit, fără a putea da soluții definitive, să-l 
identifice și să-l localizeze. 

În acele depărtate vremuri, planul real, istoric este 
coincident cu cel mitic; zeii sunt prezenți în viata muritorilor. 

În Strigoii (l, p. 92, ant. 1876) se face referire la Zamolxe, 
zeul, care are puteri miraculoase uriaşe, chiar de a aduce la viață pe 
cei dispăruţi. Pentru că i-a murit iubita, Maria, regele avarilor, Arald, 
merge la preotul lui Zamolxe cerându-i s-o învie: ,, — O, mag, de zile 
vecinic, la tine am venit, / Dă-mi înapoi pe-aceea ce moartea mi-a 
răpit, / Si de-astăzi a mea viata la zeii tăi se-nchină”. (I, p. 96) 
Hotărându-se să-l ajute, preotul cel păgân invocă forța zeului: 

„— Din inimă-i pământul la morți să deie viata, 

În ochii-i să se scurgă scântei din steaua lină, 


168 


168 Pornind de la acest poem, loan Câmpan in Eminescu, magul călător 
(Editura Sigma, 2007) face interesante observaţii privind personalitatea de 
excepţie a poetului, pe care îl consideră un inițiat datorită informaţiilor 
ştiinţifice originale existente în manuscrisele sale. 

A părului lucire s-o deie luna plină, 

Tar duh dă-i tu, Zamolxe, sămânță din lumină, 

Din duhul gurii tale ce arde şi îngheaţă”. (I, p. 97) 

Zeii sunt prezenţi la evenimentele lumeşti. La nunta regelui 
get Brigbelu din Gemenii sunt invitaţi şi zeii daci, la eveniment 
participând ca invitat de onoare însuși Zamolxe: 

„În capul mesei şade Zamolxe, zeul getic, 

Ce lesne urcă lumea cu umăru-i atletic. 

În dreapta lui sub vălul de ceaţă, mândrul soare, 

În stânga-i şade luna sfioasă, zâmbitoare... 

... cimpoiul skytic porneşte dulcea-i larmă, 

Trezind greoiul ropot de dant...”. (II, p. 447) 

Asadar, zeii sunt implicati direct in viata oamenilor. 

Mai mult, în Memento mori, la lupta dintre daci şi romani 
participa şi zeii, ocrotindu-şi supusii: 

„Din fundul Mării Negre, din înalte-adânce hale, 

Dintre stânce arcuite în gigantice portale 

Oastea zeilor Daciei în lungi şiruri au ieşit — 

Şi Zamolx, ca uraganul cel bătrân, prin drum de nouri, 

Mişcă caii lui de fulger şi-a lui car”. (II, p.142) 

Zamolxe se confruntă direct cu Joe (Jupiter). Când sunt 
învinşi, zeii daci se refugiază în „halele Mării Negre”. 

Imaginea unui ţinut dacic edenic şi a zeităților dacice 
înfăţişate în poezia lui reprezintă componente importante ale 
dacismului eminescian. 

3. Eminescu aduce elemente de originalitate, introducând 
între elementele mitice dacice soarele si luna, cărora le acordă 
statutul de zei, alături de zeii dacici obişnuiţi. Am văzut că în 
Gemenii cei doi aştri se află în dreapta şi în stânga lui Zalmoxe, ca şi 
cum ar fi egalii lui. De asemenea, în Memento mori, soarele şi luna 
vin la „a zeilor serbare”. (II, p.137) Ca atare, au, cel puţin, aceeaşi 
condiţie cu ei, adică sunt zeități. 

Precizarea din ultimul vers (v. 708) al strofei 118, citat deja, 
„vin prin poarta răsăririi care-i poarta de la rai” este, de asemenea, 
esențială. Sufletele vin prin „poarta de la rai”, care este „poarta 
răsăririi”. Răsărirea cui? — ne întrebăm. Singurul răspuns: răsărirea 
soarelui! Prin urmare, soarele este stăpânul acestui ţinut, dar aici 

este şi „cetatea soarelui”, care coincide cu „raiul Daciei veche”. 
Soarele apare, în acest fel, stăpânul ținutului sacru dacic, adică el 
înşuşi este o ființă sacră, este, deci, evident, o zeitate. 

Aducem în discuţie un alt aspect. Un sinonim cu „poarta 
răsăririi” găsim în strofa 100 (citată deja) în sintagma „poarta 
solară”. Termenul este surprinzător prin aspectul lui modern şi 
neologic, folosit astăzi în astronomie şi în literatura S.F., având ca 
echivalent „poarta stelară”. Dacă ne gândim că Eminescu l-a folosit 
acum 145 de ani, când nici nu se putea vorbi de astfel de concepte, 
atunci termenul este cu atât mai semnificativ şi surprinzător. 

„Poarta solară” este localizată de Eminescu în muntele 
uriaş, de unde ieşeau zorii, luna şi soarele în „carul cu cai arzători”. 
Să fie vorba de Kogaion, de muntele Omu ori Pion, iar „poarta 
solară” să fie o „poartă” de legătură cu o altă dimensiune, pe care 
„poetul nostru naţional” le-a intuit genial şi le-a situat geografic în 
Dacia? Nu este deloc surprinzător acest fapt, deoarece Eminescu 
imaginează că dincolo de ea vietuiau chiar zeii daci, aşa cum apare 
în strofa 100. 

La „a zeilor serbare” vin, ca nişte oaspeţi obişnuiţi, „luna, 
zâna Daciei” şi soarele. Lumina acestuia parcă îi eternizează: 

„ŞI ca zugrăviți stau zeii în lumina cea de soare. 

Părul lor cel alb luceşte, barba-n brâu li curge mare... 

Hainele întunecate albe par în strălucire 

Şi ei râd cu veselie l-a paharelor ciocnire, 

Iară luna ruşinoasă pe sub gene s-uita rar”.(II, p.138) 

Revenim la întrebarea: Cine este soarele şi care este statutul 
lui, dacă el vine la petrecerea zeilor Daciei, împreună cu sora sa, 
luna, care este „zâna Daciei” (n.b.), iar zeii par a sta sub semnul 
ocrotitor al acestuia şi al luminii lui? Este evident că nu poate fi 
decât o zeitate în cel mai simplu caz egală cu ei, dar, mai probabil, 
superioară lor, căci el îi ocroteşte pe toţi şi ocroteşte cu lumina lui şi 
acest tărâm miraculos. 

O problemă esențială, care se pune acum, este aceea a 
relaţiei dintre soare, pe de o parte, şi Dacia, locuitorii ei, zeii daci, pe 
de alta. 

O scurtă analiză a situaţiei poate dezvălui ipostaza cu totul 
specială de aici a soarelui. 

Un element de unicitate şi care are o importanţă capitală este 
faptul că aştrii tutelari ai Terrei, soarele şi luna, participă la lupta 
dintre zei. Mai mult, ei se situează de partea dacilor, de partea 
zeilor daci. '® 

În strofa 128 este descris câmpul de luptă, unde armata urbei 
(adică, romană) a năvălit pe „plaiurile verzi de munte” în Dacia. 
Privind cerul, aceasta vede armiile zeilor daci şi constată că este 
atacată chiar de flăcările soarelui. La această scenă priveşte cu 
uimire, surprins şi nedumirit, cezarul însuşi: 

„lar pe plaiuri verzi de munte oştile urbei risipite 

Privesc cerul, Zeii dacici, armiile lor pornite- 

Rupt e şirul lor pe-a locuri de al soarelui foc roş. 

Pe un trunchi înalt de stâncă chiar cezarul stă-n uimire...” 
(UI, p.143) Aşadar, „Focul ros al soarelui” devine o armă de 
distrugere a armatei care a cotropit Dacia. Culoarea roşie sugerează 
ardere, tensiune, putere. 

În studiul nostru, Motivul soarelui în poemul postum 
eminescian „Memento mori”, din 2011, evidentiam ca element de 
noutate şi de originalitate, imaginat de Eminescu, prezentatea 
soarelui nu numai ca zeu dacic, ci şi ca apărător al teritoriului 
dacic şi luptător împotriva zeilor Romei atacatoare şi argumentam 
statutul de suprazeu dacic al soarelui!” prin faptul că el participă la 
lupta dintre zeii daci şi cei romani de partea zeilor daci, ba mai mult 
a chemat în ajutor rudele lui cosmice: 

„Lupta-i crudă, lungă, aspră. Lumin pavezele dave, 

Sori şi lune repezite printr-a norilor dumbrave 

Ard albastrele armure ale zeilor romani;” (s. n., II, p.144) 

Aşadar, zeii romani sunt atacați de neamul de sori şi lune al 
perechii protectoare a zeilor daci, adică cei doi aştri — frati-zeitati, — 
Soarele şi Luna. Tabloul luptei este dramatic. În final, când zeii daci 
se refugiază în „halele mării”, zeii romani se întorc victorioşi acasă 
spre Apus, adică Apusul Europei. Poetul înfăţişează, astfel, 
confruntarea dintre cele două forte ca o catastrofă cosmică. Opinăm 


1% Vezi şi studiul nostru Soarele — suprazeu dacic în poezia lui Mihai 
Eminescu, publicat în revista Origini, nr. 7, an 4, iulie 2016, p. 82. 
1% Loc. cit., p. 132-134. 

că Eminescu sugerează aici că atacul zeilor romani este, într-un fel, 
contra unei ordini cosmice prestabilite, normale. Aşa se şi explică, de 
fapt, în economia poemului, blestemul lui Decebal şi, mai ales, 
împlinirea lui în timp. 

Având în vedere aceste multiple ipostaze, de participant la 
viata obişnuită sau festivă a muritorilor şi zeilor daci în condiţii de 
linişte şi pace, de apărător al teritoriului şi populaţiei dacice, de 
stăpânitor al „zeilor împărăție” — „Raiul Daciei vechie”, de 
participant la lupta dintre zeii daci şi cei romani, dar şi de coagulator 
al diverselor entități cosmice în lupta împotriva unor forţe 
cotropitoare, acaparatoare şi devastatoare, se poate argumenta 
statutul de suprazeu dacic al soarelui. Este o nouă dovadă a 
originalității, profunzimii şi simbolismului filosofic al viziunii 
dacismului poetului. 

4. Figura legendară a Dochiei ocupă un loc central în 
mitologia dacică eminesciană. 

Potrivit unor legende populare naționale, Dochia era fie fiica 
(sau sora) lui Decebal (ca în textul folcloric Dochia si Traian), fie o 
zeitate a Daciei, de unde ar proveni, probabil, şi numele ţării. Ea este 
înfăţişată în multe texte eminesciene. 

În Memento mori, poetul o prezintă ca pe o zeitate: o 
numește, în mai multe rânduri, „zâna Dochia”. Ea călătoreşte ca o 
regină prin ţară în luntrea de cedru, trasă de lebede, pe marele fluviu 
— Istru, parcă inspectandu-si împărăţia (vezi supra). 

Postuma Sarmis (variante între 1875-1881) ne-o înfăţişează 
ca stăpână a vieţuitoarelor mitice, a zimbrilor: 

„Din codri singuratici un corn părea că sună, 

Sălbaticele turme la ţărmuri se adună... 

Iar caii albi ai mării şi zimbrii zânei Dochii 

Întind spre apă gâtul, în cer înalță ochii”. (II, p. 220) 

În Povestea Dochiei şi ursitorile, aceasta este fiica unui 
voievod autohton iar la naşterea copilului ei ursitoarele îi urează 
acestuia, folosindu-se o cunoscută formulă de basm, ,,Tinerete fara 
bătrâneţe şi viaţă fără de moarte”. Urarea este simbolică şi 
semnificativă, căci vizează destinul poporului român. 


1! Lucr. cit, p. 82. 


142 


EMINESCU -zeul tutelar al spiritualităţii noastre 


În drama Decebal, Dochia, „nepoată a fostului rege 
Diurpaneu” (sau Duras, rege între 85-87 d. Hr., înaintea lui Decebal), 
apare în ipostază socială obişnuită, de martor lucid la curtea lui 
Decebal. Asistă la evenimentele preliminare confruntării cu romanii, 
înțelege intrigile regelui Boris, care îl incită pe Decebal să pornească 
lupta pentru a fi înfrânt şi a-i lua mai repede el locul la tron și vede 
ardoarea lui Decebal de a începe lupta. Legatul roman, glacial, 
arogant, venit cu un mesaj ultimativ, îl supără pe rege. Dochia 
înțelege că situaţia a scăpat de sub control și exclamă îndreptăţit: 

„Toţi sunt nebuni de furie, o Doamne! 

Si nici un ochi nu vede clar aici. 

O, tara mea! O, Dacie! Unde mergi?”!” Eminescu îi atribuie 
eroinei aici o deosebită capacitate de înţelegere şi o atitudine înalt 
patriotică. 

Altă dată — postuma Planul lui Decebal — (ms. 2286), eroina, 
cu un statut obișnuit uman, se prezintă simplu, în versuri folclorice: 
„Mândră-mi este rochia / Şi mă cheamă Dochia”.'” 

Pentru Eminescu, imaginea acestei zeități este un reper 
fundamental, căci revine şi în textul antum Sonete I (Afară-i toamnă) 
din 1879, cu o formulare mai mult decât semnificativă: „Şi eu astfel 
mă uit din jet pe gânduri, / Visez la basmul vechi al zânei Dochii” (I, 
p.124), adică la un timp mitic ideal. 

5. Împărații daci ocupă un loc important în acest univers 
mitologic: Brigbelu, Tomiris, Boerebista, Decebal. Planul istoric și 
cel mitic se împletesc. 

„Brigbelu, rege tânăr din vremea cea căruntă, 

Pe zeii vechii Dacii i-a fost chemat la nuntă. 

Frumos au ars în flăcări prinosul de pe vatră, 

Pe când intrară oaspii sub bolțile de piatră”. (Gemenii, II, p. 
447) 

Tinuturile dacice au o lunga existenta, caci, la ocazii festive 
ale regilor daci, se prezintă fapte dintr-o istorie străveche, cu un 
trecut eroic de demnitate şi glorie. Astfel, la nunta lui Brigbelu 


172 M. Eminescu, DECEBAL, BOGDAN DRAGOŞ: CORNUL LUI 
DECEBAL, ALEXANDRU LĂPUȘNEANU... , p. 49. 
173 Studii eminesciene ..., p. 218. 

„...spune cântăreţul poveşti din alte vremuri”, amintind de Tezeu sau 
Darius şi de înfrângerea tuturor cotropitorilor: 

„Spunea cum din deşerturi, ce nu mai au hotară, 

Venit-au de la Nilul cu tainice izvoară, 

Pe negrele corăbii cu mii de mii de gloate 

Stăpânul pe Egipet cu-averile lui toate. 

Apoi veni acela ce-a frânt pe Minotaur, 

Tezeu, să cate lana cu mitele de aur. 

Apoi târziu în urmă veni străinul oaspe 

Clădind pe Istru poduri — Dariu al lui Istaspe, 

Un rege ce în lume nu-şi găsea loc să-ncapă 

În Dacia venise cerşind pământ şi apă. 

Şi povestea bătrânul de neamuri curgând râuri 

Din codri răsărite, ieşite din pustiuri 

Şi cum pieriră toate pe rând precum veniră 

Si cum cătând norocul mormântul şi-l găsiră”. (Gemenii, II, 

p. 448) 

Tomiris, regina massagetă, apare în Gemenii, într-o intrigă 
erotică romantică. Prin frumusetea-i fără seaman („ochii miresei al 
cerului albastru. / Frumoşi ca două basme, izvoarele uimiri-s, / În 
păru-i lung de aur se învălea Tomiris”) învrăjbeşte pe cei doi fraţi 
gemeni, Sarmis şi Brigbel. 

Regele Decebal devine un model de personalitate istorică a 
neamului, depăşind imaginile create de 48-işti. Eminescu foloseşte 
modalităţile genului dramatic, deoarece consideră că poate să scoată 
mai clar în evidență, prin înscenare, personalitatea eroului. I-a 
dedicat mai multe texte, din păcate niciunul definitivat. Drama 
Decebal, Planul lui Decebal, Decameronul dramatic sunt dintre cele 
mai importante. Personajul este complex. Personalitatea eroului, 
concepută de poet într-o perspectivă titaniană, potrivit cercetătoarei 
Brânză Mihăileanu”, la care se adaugă o notă hamletiană, este 
surprinsă într-un moment dificil, de criză pentru poporul său: în 
timpul tratativelor cu romanii, în timpul luptei cu aceştia şi după 
victoria acestora. 


174 Lucr. cit., p. 83 şi urm. 

În fragmentele din piesa Decebal, redactate în epoca 
berlineză (1872 — 1874), apare un erou hotărât şi mândru. După ce i- 
a invins pe iasigi, când legatul Romei, generalul Longin, formulează 
pretenţii în numele Imperiului, Decebal, stăpân pe sine, răspunde 
demn din poziția sa de conducător de tara: „Roma vrea...Dar să 
vedem acum / Dac-oi binevoi şi eu”.!” 

Pe de altă parte, Eminescu îl conturează pe Decebal în 
postură meditativă, gândind la propria-i soartă, a poporului său şi 
Chiar la destinul lumii. Meditează la situaţia dramatică în care se 
află, traversând deşertul deznădejdii înfrângerii, iar pe invadatorii 
romani şi pe Traian îi vede ca pe nişte tâlhari, care jefuiesc popoare. 

Măreţia capitalei dace dăltuită în munte sugerează măreția 
ducilor daci şi a gestului lor suicidal: 

„Înrădăcinată-n munte cu trunchi lungi de neagră stâncă, 

Răpezită nalt în aer din prăpastia adâncă, 

Sarmisegetuza-ajunge norii cu-a murilor colti; 

Si prin arcurile-nguste, făclii roșii de răşină 

Negrul nopţii îl pătează cu bolnava lor lumină... 

Ducii-s nalti ca brazi de munte, tari ca şi sapati din stâncă, 

Crunt e ochiul lor cel mare, tristă-i raza lor adâncă... 

Vor mai bine-o moarte crudă decât o viaţă sclavă 

Toarnă-n testele marete vin şi peste el otravă...” (Memento 

mori, Il, p. 147) 

Ca pedeapsă, Decebal se gândeşte chiar la cucerirea Romei, 
iar în Memento mori, Decebal, după ce bea împreună cu ducii şi 
preoţii săi otrava, rosteşte un cumplit blestem: 

„Vai vouă, romani puternici! Umbră, pulbere si spuza 

Din mărirea-vă -s-alege! Limba va muri pe buză, 

Vremi veni-vor când nepoţii n-or pricepe pe părinți — 

Cât de naltă vi-i mărirea tot așa de-adânc căderea...” (II, p. 
148) Peste secole, popoarele barbare vor distruge imperiul: 

„Când barbarii vor aduce delta sântelor lor vise, 

Îmbrâncind în întuneric toate cele de voi zise. 


175 M. Eminescu, TEATRU. DECEBAL, BOGDAN DRAGOȘ: CORNUL 
LUI DECEBAL, ALEXANDRU LĂPUȘNEANU, ..., p. 52. 

Vai vouă, romani puternici, vai vouă, de trei ori vai !” (II, p. 
149) Şi, cum se ştie, blestemul se va împlini în timp. 

În actul V, Actul din urmă din drama Decebal, eroul este 
creionat într-o altă ipostază. Albit, după ce şi-a aruncat coroana în 
abis, filosofează ca Hamlet („Sunt eu ori nu mai sunt e- 
ntrebarea?”!7%) pe tema destinului implacabil: „Şi-acum alerg 
dezmoştenit de tronu-mi / Un biet bătrân sărac, necunoscut! / Unde-i 
mărirea lumei? Unde-i? / Oare este?” 

Interesant este poemul Odin şi poetul (1871-1872), unde, 
peste timp, Decebal, la curtea lui Odin, se va interesa de soarta 
poporului său şi va afla cu durere despre drumul decăderii pe care l- 
a urmat. Adresându-se poetului (care pare a fi chiar Eminescu), venit 
după trecerea veacurilor din ţinuturile străbune, vorbeşte cu mândrie 
de ţara sa: 

„Nu mi-i şti spune ce mai face ţara 

Ce Dacia se numea — regatul meu? 

Mai stă-nrădăcinată-n munţi de piatră, 

Cu murii de granit, cu turnuri gote, 

Cetatea-mi veche Sarmisegetuza? ” (II, p. 112) 

Interesant este motivul „Cornul lui Decebal”, care devine 
titlul primului act al piesei Bogdan-Dragos din 1879. Petru Cretia 
explică legenda: „la sunetul cornului lui Decebal, neamul aşezat în 
calea năvălirilor, se va deştepta din milenara lui amortire, ca a 
Dochiei, restituindu-se ca dârză prezență istorică și politică, 
reîntemeind, prin descălecare, state româneşti și intregindu-si 
stăpânirea, o vreme despărțită, peste întreg teritoriul Daciei 
vechi”’”*. Ilustrative pentru motiv sunt versurile, rostite de codru, din 
Mușat si codrul: 

„Până când o să ascult, 

Răsunând din deal în deal, 

Cornul mândru, triumfal, 

Al craiului Decebal... 


'76 M. Eminescu, TEATRU ...p. 59. 

ay Apud G. Calinescu, Opera lui Mihai Eminescu, 1, Bucuresti, EPL, 1969, 
p. 61. 

178 M. Eminescu, TEATRU... [nfatisare de Petru Cretia, ...pp. 6-7. 

Căci la sunetul de corn 

Toate-n viaţă se intorn”.'” 

Această legendă populară este deosebit de prețioasă, 
deoarece ea stochează în mentalul colectiv naţional şi exprimă 
idealul unităţii şi mândriei naţionale, reprezentat de regele Decebal 
şi acțiunile lui. 

Pentru Eminescu, ca şi pentru 48-işti, Decebal și faptele 
sale, prin scopul urmărit, prin lupta pentru apărarea ţării, prin 
atitudinea plină de demnitate, prin jertfa sa şi a căpitanilor săi, în 
momentul în care nu au mai întrezărit nicio soluţie de ieşire din 
situaţia de înrobire în care au ajuns, rămân exemple eroice 
memorabile pentru contemporani. 

Epopeea dacică va continua, înfățișând în proiecte din epoca 
prestudenteasca (1867-1868) ca drama Ovidiu în Dacia sau tragedia 
creştină Crucea-n Dacia, momente ulterioare semnificative prin 
problematica adusă în discuţie: personalitatea marelui poet Ovidiu 
exilat la Tomis şi creştinismul în Dacia. 

Peste veacuri, Mircea cel Bătrân aminteşte de soarta tragică 
a cotropitorilor în veac. Este o istorie eroică, a mândriei şi demnităţii 
dacice, care se prelungeşte în Evul Mediu prin voievozi patrioţi, 
precum Basarabii şi Musatinii, „descălecători de tara, dătători de legi 
şi datini”, pe care poetul îi admiră şi îi laudă, deoarece „cu plugul şi 
cu spada au întins moşia noastră/ De la munte pân” la mare şi la 


Dunărea albastră”. (Scrisoarea III, |, p. 150) 


VI. Ideea dacică în poezia antumă 

În operele poetice publicate de Eminescu în timpul vieţii, 
aspectele de viață dacică sunt mult mai puţine si au o funcție 
specială, situație justificată de problematica textelor și de rolul 
atribuit de poet civilizaţiei dacice în economia discursului poetic. 
Eul poetic, care trăieşte, gândește şi simte dacic, exprimă în versuri 
memorabile drame existențiale profunde din viaţa sa. 

O lucrare antumă cu temă istorică dacică exclusiv nu avem. 
Doar Scrisoarea II (1881) cuprinde o evocare a unui moment de 
glorie din trecutul țării, dar şi aici acest fapt nu constituie obiectivul 


179 Apud Petru Cretia, /nfatisare, în M. Eminescu, TEATRU, ..., p. 7 

central al textului, ci este doar un element al antitezei romantice 
trecut/prezent, prin care poetul vrea să evidentieze adevăratul 
patriotism in opoziție cu demagogia politicienilor nepatrioti ai 
vremii sale. Găsim formulări aproape identice cu cele ale 
cântăreţului de la nunta lui Brigbelu în cuvintele domnitorului român 
Mircea cel Bătrân, adresate orgoliosului conducător al armatei 
otomane, Baiazid, când se evocă trecutul de luptă al neamului nostru 
de pe vremea dacilor şi când se aminteşte de numeroşii cotropitori, 
între care şi Darius, ale căror invazii s-au încheiat tragic pentru toţi 
aceştia: 

„După vremuri mulţi veniră începând cu acel oaspe, 

Ce din vechi se pomeneşte, cu Dariu al lui Istaspe; 

Mulţi durară, după vremuri, peste Dunăre vreun pod, 

De-au trecut cu spaima lumii şi mulţime de norod;” (|, p. 
147) Finalul secventei subliniază concluziv soarta cotropitorilor în 
veac: 

„Împărați pe care lumea nu putea să-i mai încapă 

Au venit şi-n ţara noastră de-au cerut pământ şi apă — 

Şi nu voi ca să mă laud, nici că voi să te-nspăimânt, 

Cum veniră se făcură toți o apă şi-un pământ”. (I, p. 147) 

Texte literare antume, precum Glossă — 1882 si Odă (in 
metru antic) — 1883, conţin doar sugestii privind spiritualitatea 
dacică. Împotriva comportamentului obişnuit, etnic specific, în 
Glossă, pentru a se elimina suferinţa şi nefericirea, sunt propuse şi 
lăudate, ca soluţii (cam cu jumătate de gură, am spune), potrivit unor 
filosofii străine, budiste, echilibrul în viaţă şi neimplicarea: „Tu 
aşează-te deoparte / Regăsindu-te pe tine” sau „Şi de plânge, de se 
ceartă, / Tu în colt petreci în tine / Si-ntelegi din a lor artă / Ce e rau 
şi ce e bine”. (|, p. 571) ori „Ca să nu-ndragesti nimică, / Tu rămâi la 
toate rece”. (|, p. 572) Este evident, însă, că sfaturile date altora nu 
au fost respectate şi aplicate mai întâi de însuşi autorul lor, care îşi 
dă seama că într-o societate meschină, ca aceea în care trăieşte, un 
astfel de comportament ar fi potrivit şi necesar pentru omul cinstit şi 
cu suflet nobil. 

Odă (în metru antic) — [variante între 1873-1882], deşi se 
referă la iubire, exprimă stări sufleteşti şi psihologii caracteristice 
dacului, a cărui filosofie esenţială era credinţa în nemurire. Situaţia 


148 


EMINESCU - zeul tutelar al spiritualităţii noastre 


este dramatică şi fără ieşire. Întocmai ca dacul, care nu se speria de 
moarte, crezând în viaţa de dincolo, cea de la Zamolxe, după ce a 
fost înfrânt de romanii cotropitori şi au fost distruse formele lui de 
vietuire, cunoaşte, învins, nu numai moartea fizică, ci, mai grav, 
moartea sufletească, atât de radicală fiind această pierdere. La fel, 
suferința adusă de iubire este atât de mare pentru poet, încât a 
pierdut această fundamentală filosofie optimistă specifică; deşi se 
crezuse intangibil, un nemuritor, acum însă, poetul, întâlnind 
dragostea devastatoare, îşi pierde sinele, identitatea. Această situaţie 
este surprinsă perfect de autor şi este enunțată într-o celebră formulă 
concentrată în exceptionalul prim-vers al poemei: „Nu credeam să- 
nvat a muri vreodată” (I, p. 573). Trăirea complexă, totală, până la 
cele mai adânci fibre ale fiinţei, tranşant şi neechivoc, dionisiac, a 
evenimentului întâmplat este specifică spiritualităţii dace. De aceea, 
finalul, echivalând iubirea cu viata, accentuează ideea unei 
adevărate drame, care nu-şi poate găsi decât o singură soluţie: „Ca să 
pot muri liniştit, pe mine / Mie redă-mă”. (I, p. 573) 

De reţinut, ca aspect deosebit de grăitor, este faptul că 
exceptionala elegie filosofică Mai am un singur dor, publicată în 
1883 (40 de variante între 1876-1883) a avut iniţial titlul Dorinţa 
unui dac. Fundamentală aici este atitudinea mioritică de contopire cu 
Natura-mamă. 

O enuntare directă a ideii de identitate cu starea, condiţia şi 
trăirea dacică o găsim în Rugăciunea unui Dac (1879). Atât de mare 
îi este drama încât îşi doreşte desființarea propriei existente, 
distrugerea totală a propriei fiinţe, dispariția sa în neant şi, ca 
urmare, cere Părintelui ceresc „intrarea în vecinicul repaos 

Să simt că de suflarea-ti suflarea mea se curmă 

Şi-n stingera eterna dispar fără de urmă!” (I, p. 476) 

În esență, poezia este expresia artistică a unei profunde 
deznădejdi şi dezamăgiri, căci, nevăzând nicio rezolvare obişnuită a 
problemelor fundamentale grave ale propriei existente, ființa ajunge 
atunci să găsească, potrivit viziunii dacice, soluţia salvatoare în 
contopirea cu absolutul. Se poate constata că toate textele antume 
discutate sunt rezultatul unei stări sufleteşti de adâncă suferinţă, 
nefericire şi deznădejde, determinate de o condiţie socio-umană 
degradată din epoca sa, stări similare trăirilor sufleteşti ale dacului, 

când, învins şi ţara cotropită de romani, n-a mai văzut nicio 
posibilitate de luptă şi de vieţuire. Aşadar, stările psihice ale 
omului-poet Eminescu se identifică, în mod total, trăirilor 
sufleteşti ale dacului. 


VI. Publicistica eminesciană 

Gândirea „poetului polemic” o găsim în activitatea 
publicistică mai ales, unde societatea este prezentată într-o viziune 
critică'%. Nu vom insista asupra numeroaselor probleme dezbătute 
de publicistul Eminescu. Jurnalistul realizează o adevărată 
radiografie a societăţii româneşti din a doua jumătate a secolului al 
XIX-lea. Poetul dovedea o profundă cunoaştere a realitatilor 
naţionale şi, prezentând critic diversele aspecte, el dezvăluia o 
atitudine  moral-civică gi patriotică exemplară, de înaltă 
responsabilitate, într-un autentic spirit dacic. Imaginea 
„prezentului mişelit”, confruntată cu aceea de glorie, mândrie şi 
demnitate de pe vremea lui Mircea cel Bătrân şi, mai ales, a lui 
Decebal, îl va nemultumi profund şi va considera că întreaga noastră 
societate trebuie reformată. Reformarea se impunea a fi făcută dintr- 
o perspectivă valorică. Şi această perspectivă valorică era cea dacică. 
Asa se face că, în 1881, va enunta clar: „(În România) totul trebuie 


dacizat oarecum de acum înainte”.!*! 


VII. Activitatea civică şi social-politică 

Poetul cetățean Eminescu este un patriot autentic, care 
înțelege că „refacerea unităţii spaţiului străvechii Dacii este pentru 
români o problemă de renaştere naţională”. Implicându-se direct 
în organizarea şi realizarea aniversării a 400 de ani de la întemeierea 
mânăstirii Putna, poetul recită Doina populară, prima variantă a 
celebrei Doina. Scriitorul face parte din Societatea „Carpaţii”, 
înființată la 24 ianuarie 1882 la Bucureşti, al cărei scop principal era 


180 Vezi Tereza Danciu, Societatea românească în viziunea publicistică 
eminesciană, în Dacia magazin, nr. 73, ianuarie 2012 şi urm. 

181 Românul” a contractat năravul în Timpul, 29 iulie 1881, în Eminescu, 
Opere, XII, Editura Academiei, 2010, p. 267. 

182 Aurel David, Eminescu, prima jerfă politică pe altarul Daciei Mari, în 
Dacia magazin, nr. ianuarie 2012, p.10. 

refacerea Daciei Mari. Eminescu este sufletul Proiectului etno- 
politico-statal „Dacia Mare”. În birourile serviciilor secrete străine, 
țarist şi austro-ungar, ia naştere planul înlăturării fizice a patriotului 
Eminescu, plan, care va fi materializat cu ajutorul lui T. Maiorescu. 

Atacurile împotriva lui continuă şi astăzi (prin Horia-Roman 
Patapievici, Dan Alexe, Lucian Boia ş.a.), ca parte a unui plan de 
denigrare a valorilor noastre naționale, de fapt ca atac la adresa 
naţiunii înseşi. Adoptarea de către Eminescu, în condiţiile epocii 
sale, a unei perspective valorice etice fundamental dacice, în 
scrisul şi manifestările lui civice, nu numai că nu ne miră, dar ni se 
pare a fi o consecinţă directă, necesară şi firească, a formaţiei lui 
patriotice şi a realitatilor social-economice, politice şi cultural- 
artistice, în degradare, din vremea sa. Modelul dacic nu numai că 
aducea, astfel, o imagine ideală a ţării, ci devenea, imperativ, 
unica soluţie de ieşire a patriei din starea de decădere la care 
fusese adusă. 


VIII. Perspectiva dacică 

Dacismul lui Eminescu nu este un capriciu, o modă sau 
expresia unei dorinţe exprese de originalitate pentru a atrage atenţia 
asupra sa, ci reprezintă o viziune, o conceptie, o credinţă adâncă 
şi temeinică, clar conturate încă din anii adolescenţei, având ca scop 
binele ţării şi al neamului său. Putem presupune că Eminescu, în anii 
adolescenței, a acţionat din perspectivă dacică, mai ales în mod 
intuitiv, datorită „dotărilor sale spirituale ancestrale” (G.D. Iscru)'%; 
mai târziu însă, odată cu îmbogățirea informaţiilor şi formarea unor 
certitudini, ele nu numai că au fost perpetuate în timp, ci au fost 
întărite, accentuate, augmentate, poetul devenind conştient de 
vechimea, superioritatea şi valoarea excepţională a civilizației şi 
spiritualităţii străbune geto-dacice. 

Pătruns de această uimitoare şi miraculoasă spiritualitate 
străbună, poetul a simtit-o ca pe o prețioasă moştenire a neamului, 
dar şi a sa proprie, considerându-se pe sine un continuator, în 
contemporaneitatea sa, a înaltelor valori umane, morale, patriotice, a 
unei civilizaţii superioare, care oferea, peste timp, şi prin exemplul 


15 Vezi şi Ioan, Câmpan, Eminescu, magul călător, Editura Sigma, 2007. 

morții demne a lui Decebal mai ales, o admirabilă lecţie de 
demnitate naţională. 

Acordându-i girul unui model existenţial de netăgăduit, 
Eminescu se consideră parte a civilizaţiei pe care o admiră şi, mai 
mult, îşi propune să o popularizeze. Poetul creează, s-ar putea 
spune, o perspectivă dacică, pe care o proiectează, în datele ei 
esențiale, asupra întregii sale problematici scriitoriceşti şi activităţi. 
El transfigurează poetic totul. Puterea de sugestie a limbajului este, 
la Eminescu, nemărginită. Această capacitate vine din adâncurile 
trecutului neamului său. Puterea zămislitoare de frumos provine din 
fibra neamului său dacic. 

Admiratia lui pentru Decebal, Dochia, pentru geto-daci, 
pentru eroii neamului, inexplicabilă pentru contemporanii săi, nu 
este întâmplătoare. Există o filiatie nevăzută cu aceştia, pe care 
poetul a intuit-o şi a trăit-o. G. Ibrăileanu vorbea despre „dacism” la 
Eminescu, explicat prin „glasul sangelui”’™, iar noi, intr-o formulare 
ştiinţifică moderna, prin „câmpul morfogenetic” al neamului. 
Conceptul a fost adus în atenţia publicului la noi în 2012 de către 
Daniel Roxin'%. 

Câmpul morfic, informaţional al unui popor se perpetuează 
în timp. În acest sens, este semnificativă dezvăluirea Luciei Olaru 
Nenati, fost muzeograf la Complexul muzeal „Mihai Eminescu” de 
la Ipoteşti, care arată că, în urma săpăturilor efectuate prin 1976 la 
temelia casei Eminovicilor, s-a descoperit o locuință dacică. 
Eminescu „a dormit în copilăria lui pe temelia unei aşezări dacice 
superbe, care-i va fi trimis în vise efluvii semnificatoare”, existând 
„O legătură între el și daci”, susţine Lucia Olaru Nenati!*. 

În cadrul acestei problematici, reluăm o observaţie a 
criticului Dumitru Murăraşu, care e de luat în considerare în discuția 
noastră: „Poezia se intitulează Rugăciunea unui Dac mai puţin 
fiindcă poetul este preocupat de mit şi mai mult fiindcă se simţea el 


154 Lucr. cit., p. 108. 

185 Daniel Roxin, Spiritul dacic renaşte, Bucuresti, Editura Vidia, 2012, pp. 
79-81. 

186 www.fluierul.ro, Jul 3, 2015; vezi şi Origini, anul 4, nr. 7 (36), iulie 
2016, p.78. Vezi supra cap. II, p. 18 si urm. 

însuşi dac”. (s.n.) Trebuie subliniată, mai ales, importanța 


afirmației din 1876, dintr-o variantă a poeziei Ai noştri tineri, „Fiţi 
voi romunculi, simt în mine dacul”*%, care are o certă valoare 
explicativ-simbolică. Mărturisirea lui Eminescu de aici nu este deloc 
întâmplătoare. Ea reflectă o realitate psihologică nu atât a 
conştientului, cât, mai ales, a subconstientului său, esențialmente 
dacic. Se confirmă astfel, credem, în ceea ce-l priveşte pe Eminescu, 
manifestarea câmpului „morfogenetic” străbun, geto-dacic. 

Este inexplicabilă lipsa de intuire a lui Călinescu privind 
motivaţia în cercetările de indianistică ale lui Eminescu din ultimii 
săi ani de viaţă. Cu toate acestea, în finalul monografiei'®’, criticul, 
în capitolul „Masca lui Eminescu”, face observaţii de fizionomie 
etnică de o valoare excepţională, compensând, parcă, eroarea 
enunțată anterior. 

Analizând fotografiile de la 19 ani, 28, 34 de ani şi de la 37 
(„masca  nietzscheeană”), concluzionează: „Eminescu era un 
român de tip carpatin, dintre aceia care, trăind în preajma 
munţilor, mai cu seamă în Ardeal şi în Modova-de-Sus (s. n.), sub 
greaua coroană habsburgică, cresc mai vanjosi şi mai aprigi...”'”° 
Apoi realizează un exceptional portret moral: „El avea ca atare un 
suflet etic, simţitor la toate ideile şi sentimentele, care alcătuiesc 
tradiția unei societăţi... Nu nutrea nicio aspirație pentru sine, ci 
pentru poporul din care făcea parte, fiind prin aceasta mai mult un 
exponent decât un individ”.!” Potrivit documentelor istorice, geții 
trăiau în zona de câmpie de pe malurile Istrului, iar dacii în zona 
montană carpatică. Aici, G. Călinescu, fie conştient, fie intuitiv a 
emis o observaţie fundamentală: Eminescu este „un român 
carpatin”, adică un dac autentic. 


5 Dumitru Murăraşu, Comentarii eminesciene (1875-1879), in Poezii de 
Mihai Eminescu, vol. II, Bucureşti, Editura Minerva, 1970, p. 474, apud 
Iulia Brânză Mihăileanu, /ucr. cit., p. 68. 

5 Variantă Ai noştri tineri, 1876, în Opere, II, Editura „Grai şi suflet — 
cultura naţională”, Bucureşti, 1995, p. 326. 

5 Viaţa lui Mihai Eminescu, Bucuresti, EPL, 1966. 

” Idem 

°l Idem 

Concomitent cu exceptionala monografie din 1932, G. 
Călinescu scrie studiul Eminescu, poet al Daciei"? (titlu inspirat ales 
pentru capitolul III, dedicat scriitorului, de Iulia Brânză Mihăileanu 
în lucrarea citată ey, unde criticul, apreciindu-l drept poet dac, 
analizează, pertinent, dar concentrat, diverse aspecte esenţiale ale 
universului dacic la Eminescu. 

Considerându-se dac, evocând potrivit mitologiei naţionale 
universul dacic, adoptând o perspectivă etică dacică în întreaga lui 
activitate, creând cu o nemaiîntâlnită şi nici egalată forță de sugestie 
poetică, de sorginte dacică, credem că îl putem numi pe Eminescu, 
cu îndreptăţire, dacul cel mare al poeziei româneşti. '** 

Afirmând „simt în mine dacul”, poetul, pe care îl considerăm 
„soarele poeziei româneşti”'”, enunță apartenența sa la esența 
fizionomiei naţiei, uitată de contemporanii superficiali. Parca 
simțind „sfârşitul aproape”, el vrea să lase un testament civic clar 
contemporanilor şi urmaşilor. 

Eminescu nu este numai „poetul național” (G. Călinescu), 
publicistul şi gânditorul politic profund, ci şi omul cu o atitudine 
civică exemplară, similară lui Decebal. 

Gesturile publice ale lui Eminescu din ultimii ani de viaţă în 
sănătate au valoare simbolică, deoarece sunt ultimative. 

Aşadar, „Lecţia Eminescu” este una exemplară, este una de 
mândrie, nobleţe şi demnitate patriotică, venită din străvechimea 
tracică, lăsând testamentar credința în necesara asumare a 
condiţiei etnice a superioarei civilizaţii geto-dacice. 

În 1979, Ovidia Babu-Buznea, după ce observa că, spre 
deosebire de romanticii 48-işti, la Eminescu universul dacic „apare 


” Adevărul literar şi artistic, anul XXI, seria 11,1932, nr. 614, 11 
Septembrie 1932, pp. 1 — 2. 

°? Iulia Brânză Mihăileanu, Geto-dacii in literatura română, Editura 
GetoDacii, Bucureşti, 2016, pp. 46 — 94. 

” Această formulă am argumentat-o în articolele din Dacia magazin, 
numerele 78-79, 80, 81 şi 82/ 2012. 

°° Gheorghe Bucur, Mihai Eminescu — soarele poeziei româneşti, în vol. 
Sub teiul lui Eminescu, editat de Asociaţia Cultural-Stiintifica „Vasile 
Pogor”, Editura D&T, Iaşi, 2010, p. 61 — 66, şi în Dacia magazin, nr. 73, 
ian. 2012, pp. 31 — 35. 

ca o preocupare de durată”, susține că acesta „operează pe plan 
artistic, prin dacism, o conectare a ființei noastre naţionale la 
preistoria omenirii [vezi observaţia anterioară privind termenul 
preistorie, n.n.], şi nu la istorie, cum o realiza, prin romanitate, 
curentul latinist”, autorul evidențiind meritul de excepţie al 
poetului, acela de a realiza „conectarea” noastră la o epocă 
îndepărtată, străveche, mitică din istoria omenirii însă. 


IX. Concluzii 


1. Dacă urmărim evoluţia vieţii şi a demersurilor atitudinale, 
conceptuale, filosofice, politice, civice şi creative eminesciene, 
realizate în timp, constatăm cum se configurează, ca un fir roşu ce 
străbate în toate epocile şi în toate manifestările ei esenţiale, 
componenta dominantă dacică, drept valoare, criteriu şi ideal. 

2. Observând că scriitorul însuşi se socotea şi se simţea dac 
(să ne reamintim afirmaţia: „Eu simt în mine dacul”, că un istoric 
literar ca G. Călinescu, preocupat în a descifra fizionomiile 
scriitorilor români, îl numeşte „român carpatin”, adică dac, dar şi 
„poetul dac”, că structura lui psihologică este de sorginte dacică, iar 
creația lui scritoricească, publicistica şi activitatea lui civică şi 
patriotică, mai ales în cadrul Societăţii „Carpaţii”, sunt realizate 
dintr-o perspectivă dacică, putem conchide, fără nicio ezitare, că 
M. Eminescu este un exponent autentic, în a doua jumătate a 
secolului al XIX-lea (trăind între 1850 — 1889), al stirpei noastre 
străbune, al neamului nostru geto-dacic, al idealurilor noastre de 
unire, demnitate și mândrie naţională. 

3. Aşadar, mesajul testamentar al lui Eminescu, al poetului 
Eminescu, de fapt, trebuie să spunem, al dacului Eminescu este 
generos, nobil, demn şi inaltator. 

Prin autodefinirea sa ca dac, prin problematica dacică din 
opera lui, prin modelul existenţial dacic adoptat, prin adâncimea 
gândirii sale umanist-filosofice, prin arta sa de o inegalabilă forţă de 


1% Ovidia Babu-Buznea, Dacii în conştiinţa romanticilor noştri, Bucuresti, 
Editura Minerva, 1979, p. 227. 

sugestie, Eminescu, patriot autentic şi scriitor genial, glorie întru 
veşnicie, ca şi sculptorul Constantin Brâncuşi, a neamului său dacic, 
se impune în creaţia artistică naţională drept dacul cel mare al 
poeziei româneşti, zeul tutelar al spiritualităţii noastre, iar 
DACISMUL se instituie drept o coordonată definitorie a operei, 
activităţii şi personalităţii lui. 

Rugăciunea unui Dac — 
expresie a unei profunde drame existenţiale 


În poemul Rugăciunea unui Dac, Eminescu formulează clar 
ideea de identitate cu starea, condiţia şi trăirea dacică. 

Alături de Odă (în metru antic), Rugăciunea unui Dac este 
unul dintre cele mai dramatice texte din creaţia poetului. 

Dacă în Odă (publicată de Maiorescu în ediția princeps din 
1883) sunt surprinse cauza („ochii tulburători din cale-mi”) şi 
nvat a muri vreodată”), în Rugăciune este înfăţişată, fără a se numi 
cauzele, chiar totala prăbușire sufletească. 

Poezia Rugăciunea unui Dac a fost publicată în Convorbiri 
literare, nr. 6 din 1 septembrie 1879. 

G. Călinescu, analizând manuscrisele, afirmă (probabil 
primul) că „Rugăciunea unui dac a făcut parte din poemul mai lung 
Gemenii”. 

Potrivit lui Perpessicius, „poemul a fost început la Iasi, cca 
1876, şi trecut prin câteva tipare, de Iaşi și București. Poemul mai 
mare, în care e încorporată şi din care, după aceea, a fost desprinsă 
Rugăciunea unui Dac, este postuma Gemenii (ms. 2259, 287 — 308). 
Ultimul tipar de București, aproape identic cu copia pentru 
Convorbiri, poartă titlul Nirvana”. Numele acestei variante 
bucureştene trimite la preocupările de la lași ale lui Eminescu, de 
prin 1876, pentru filosofia indiană, când face traduceri din Rig-Veda. 


197 G, Călinescu, Opera lui Mihai Eminescu, II, Editura Minerva, Bucuresti, 
1976, p. 309. 

1% M. EMINESCU, OPERE ALESE, ediţie îngrijită si prefațată de 
PERPESSICIUS, Scriitori români, Editura pentru literatură, Bucureşti, 
1964, Note și variante, p. 321. 

Analizând manuscrisele și căutând explicații pentru titlul 
Nirvana, G. Călinescu va constata legătura cu poemul Sarmis, 
„Rugăciunea nefiind decât o dezvoltare a blestemului lui Sarmis fata 
de Zamolxe... Cu toate acestea, blestemul regelui dac depăşise cu 
mult logica epică a poemului, devenind un adevărat elogiu al 
neantului, așa încât poetul însuși se gândeşte o clipă să-l intituleze 
Nirvana” ” Şi apoi, „Dacul-Sarmis, care nu e geniu ca Moise sau ca 
Luceafărul, nu poate să moară, ceea ce, evident, ne duce si la 
credința geților în nemurirea sufletului în cerul lui Zamolxe”.”” Si 
concluzionează interesant și surprinzător privind puterea limitată a 
Zeului: „Aşadar, dacul cere extinctia totală pe care Zamolxe nu o 
poate da”.™ (s. n.) 

Ca si alti cercetători, Perpessicius vede „în aspirația după 
suferință a Dacului o tânguire de dragoste, cu atmosferă tipic 
veroniana”””. Criticul pune, prin urmare, starea sufletească a 
poetului în legătură cu relația de atunci a acestuia cu Veronica 
Micle. 

Cercetătorul Dumitru Murăraşu face o observație 
interesantă: „Poezia se intitulează Rugăciunea unui dac mai putin 
fiindcă poetul este preocupat de mit şi mai mult fiindcă se simțea el 
înşuşi dac”.”” (s.n.) 

Atitudinea şi condiția dacică asumate de poet apar chiar in 
formularea din titlu: poetul nu spune „rugăciune ca a unui dac”, ci, 
direct, „a unui Dac”. Aici, Eminescu se contopeste cu inaintasul dac. 
Adică, nu este vorba doar de o asemănare cu acesta, ci de o 
identificare totală cu dacul străbun. 

Referindu-se la acest text, George Călinescu rezumă, 
generalizând impersonal, că „un dac isi exprimă, cu accentele 


19 G, Călinescu, Opera lui Mihai Eminescu, II, Editura Minerva, Bucuresti, 
1976, p. 60. 

° Op. cit., pp. 60 — 61. 

°°! Thidem, p. 61. 

22? M. EMINESCU, OPERE ALESE, ediție îngrijită si prefațată de 
PERPESSICIUS,, Scriitori români, Editura pentru literatură, Bucureşti, 
1964, Note si variante, p. 321. 

°° Dumitru Murăraşu, Comentarii eminesciene (1875 — 1879), in Poezii de 
Mihai Eminescu, vol. II, Bucureşti, Editura Minerva, 1970, p. 474 . 

biblicului Iov, scârba de viata şi dorința de a dipare fără de urmă in 
«stingerea eterna»”.™ 

Deosebit de semnificativ este faptul că Eminescu a scris 
termenul ,,Dac” cu majusculă inițială (ms. 6441, final, scris curat, 
îngrijit)” , ceea ce poate indica, pe de o parte, un nume propriu, iar, 
pe de altă parte, o generalizare a etniei, personalizată într-o 
individualitate cu statut regal. Aşadar, cu aceasta se identifică 
Eminescu. 

În poem, geniul poetic eminescian ni se dezvăluie încă o 
dată. Moartea ca şi viata sunt evenimente cardinale și sacre. Poetul 
este conștient că a cere moartea înseamnă un sacrilegiu. Atunci, 
această cerere, condamnabilă în ordinea obișnuită a vietuirii, nu 
putea fi adresată decât acelui ce crease viața — zeului. Înscenarea este 
făcută, tipic romantic, în ordinea cosmică a începuturilor. 

În scena inițială, ca un cadru care poate sublinia mai 
accentuat nemaiîntâlnita solicitare din plan uman, se creează uriașul 
tablou al genezei. 

Primele două din cele şapte strofe au caracter expozitiv şi 
prezintă, din perspectiva filosofiei indiene, nașterea Universului. 
Imaginile, similare cu acelea din Scrisoarea 1%, au la bază formulări 
din remarcabilul text indian Rig-Veda: 

„Pe când nu era moarte, nimic nemuritor, 

Nici samburul luminii de viata datator, 

Nu era azi, nici mâne, nici ieri, nici totdeauna, 

Căci unul erau toate și totul era una; 

Pe când pământul, cerul, văzduhul, lumea toată 

Erau din rândul celor ce n-au fost niciodată...” În finalul 
strofei întâi si în cea de-a doua este numită o forță unică, singulară, 


204G, Călinescu, Opera lui Mihai Eminescu, I, Editura Minerva, Bucuresti, 
1976, p. 12. 

° Vol. XIX, partea a Il-a, 2009, ms. 6441, p. 9 

20 La-nceput, pe când ființă nu era, nici neființă, 

Pe cand totul era lipsa de viata si dorinta 

Cand nu s-ascundea nimica, desi tot era ascuns... 

Cand pătruns de sine însuși odihnea cel nepatruns” (I, p. 137) . 

27 M. EMINESCU, OPERE ALESE, ediţie îngrijită si prefațată de 
PERPESSICIUS, Scriitori români, Editura pentru literatură, Bucureşti, 

forță, însă, capabilă să creeze Universul, dar şi omenirea, viata şi 
moartea — zeul, „cărui plecăm a noastre inimi”, prin folosirea unei 
subtile interogatii retorice, prin care se face legătura între planul 
general cosmic şi cel uman: 

„Pe-atunci erai Tu singur, încât mă-ntreb în sine-mi: 

Au cine-i zeul cărui plecăm a noastre inemi?” (p. 120) 

Zeul căruia i se adresază dacul nu e Divinitatea în sens 
creştin, Călinescu precizează că „În Rugăciunea unui Dac tatăl este 
Zamolxe”. Zamolxe este autoritatea dacică mitică supremă. 

Pornind de la această observaţie, avem o primă importantă 
sugestie privind condiţia instanței lirice principale din text. Putem 
clar descifra o dedublare a eului poetic: pe de o parte, dacul antic, 
aflat în situaţia limită de invins (cu care poetul stabileşte o punte 
peste timp şi cu care se identifică) şi omul Eminescu, al timpului 
dramatic din a doua jumătate a secolului al XIX-lea, de asemenea un 
învins în viață. 

În strofa a doua se defineşte uriașa putere a acestui zeu 
primordial, care îi creează pe ceilalți zei, omenirea, „fericirea” şi 
„mântuirea” ei, poetul încheind cu exclamatii retorice concluzive, 
tipic romantice. Acestea includ o conotaţie ironică la adresa puterii 
zeului, dar şi o notă de amărăciune: 

„EI singur zeu stătut-au nainte de-a fi zeii 

Si din noian de ape puteri au dat scanteii, 

El zeilor dă suflet și lumii fericire, 

El este-al omenirii izvor de mântuire: 

Sus inimile voastre! Cântare aduceti-i, 

El este moartea morţii şi învierea vietii.!” (p. 120) 

Explicaţia acestei atitudini o constituie starea poetului de 
adâncă nemulţumire şi nefericire. Şi-a pierdut încrederea în viata, 
optimismul initial și chiar speranța. Drama trăită este atât de mare, 
încât îşi doreşte anularea propriei existente, distrugerea totală a 
propriei fiinţe, dispariţia sa în neant şi, ca urmare, cere Părintelui 


1964, p. 120. De aici înainte citatele din poezie vor fi date din această 
ediție, notând în paranteză doar pagina. 

2% G, Călinescu, Opera lui Mihai Eminescu, Il, Editura Minerva, Bucuresti, 
1976, p. 116. 

ceresc „intrarea in vecinicul repaos”. Călinescu găsește in 
formulările dacului de aici enunturi apropiate de cele din lucrarea 
Sakuntala a indianului Kalidasa.” 

Descoperirea este interesantă și semnificativă pentru discuția 
noastră doar în măsura în care se evidențiază caracterul general 
uman şi universal al dramei; personajele vor rosti, în principiu, prin 
forța lucrurilor, enunturi asemănătoare, când situații asemănătoare 
vor genera idei și trăiri emoţionale identice, indiferent de epocă şi 
loc. 

Tragismul situaţiei determină o puternică încărcătură 
sufletească, care se exteriorizează în structuri retorice impresionante, 
cu sensuri care trec dincolo de obişnuitul condiției umane. Lui 
Călinescu i se pare că „Rugăciunea unui dac apare declamatorie şi 
abstractă și de o vorbărie absurdă: Strain şi far’ de lege de voi muri — 
atunce / Nevrednicu-mi cadavru în uliţă l-arunce..."”! Într-un 
anume sens — da, dar credem că formulările aici concretizează niște 
situații omenești nemaiîntâlnite, care pot părea, însă, în ordinea 
umană obișnuită chiar absurde, cum spune criticul. 

Tensiunea sufletească este uriașă. Într-o aglomeratie 
enumerativă, imaginile capătă mare forţă expresivă. Codul său 
existenţial fundamental este distrus iar reperele valorice negate. Ca 
atare, poetul roagă Zeul/Divinitatea chiar să-l persecute pe cel care 
va avea milă de el şi să fortifice braţul răuvoitor şi ucigaş: 

„Să blesteme pe-oricine de mine-o ave milă, 

Să binecuvânteze pe cel ce mă împilă, 

S-asculte orice gură, ce-ar vrea ca să mă râdă, 

Puteri să puie-n braţul ce-ar sta să mă ucidă, 

Şi-acela dintre oameni devină cel dintâi 

Ce mi-ar rapi chiar piatra ce-oi pune-o căpătâi”. (I, p. 121) 

Rosa del Conte îl compară pe poet cu un Titan: „De ce se 
converteşte în blasfemie rugăciunea plină de adorare? Într-o 


20 Dorința dacului din Rugăciunea unui dac de a intra «in vecinicul 
repaos» seamănă cu accea a lui Duşanta din Sackuntala de Kalidasa: „Te 
rog atunci la moarte, să-mi iei această fire / Să fiu pământ de-a pururi, 
atunci când nu voi fi / Acel ce sunt eu astăzi”. Lucr. cit., p. 533. 

210 G, Călinescu, Opera lui Mihai Eminescu, II, Editura Minerva, Bucuresti, 
1976, p. 311. 

exasperantă dorință de autodistrugere, dacul invocă de la puternicul 
stârnitor de vieți nimicirea, ridicându-se împotriva Demiurgului ca 
un Titan, care vrea să azvârle împotriva lui Dumnezeu nu săgețile lui 
Prometeu, ci propriul său cadavru..." 

Situatiile imaginate sunt la limita umanului. Pentru a putea 
muri împăcat trebuie să se stingă imensa-i durere, dar aceasta ar 
însemna pierderea atributelor morale, iar principiile, după care să se 
conducă, să fie inversate: 

„Gonit de toată lumea prin anii mei să trec, 

Pan’ ce-oi simţi că ochiul de lacrime e sec, 

Că-n orice om din lume un duşman mi se naşte, 

C-ajung pe mine însumi a nu mă mai cunoaşte, 

Că chinul şi durerea simtirea-mi a-mpietrit-o, 

Că pot să-mi blăstăm mama pe care am iubit-o — 

Când ura cea mai crudă mi s-a părea amor... 

Poate-oi uita durerea şi voi putea să mor”. (I, p. 121) 

Atât de mare îi este suferința şi dorinţa de dispariţie, încât, 
pierzându-şi legea şi murind, cere să-i fie batjocorit chiar cadavrul, 
iar gesturile autorului acestui sacrilegiu să fie răsplătite: 

„Strein şi far’ de lege de voi muri — atunce 

Nevrednicu-mi cadavru în uliţă l-arunce, 

S-aceluia, Părinte, să-i dai coroană scumpă, 

Ce-o să asmute cânii, ca inima-mi s-o rumpa, 

Iar celui ce cu pietre mă va izbi în fata, 

Îndură-te, stăpâne, şi dă-i pe veci viata!” (I, p. 121) 

Apelativele în vocativ din strofă „Părinte” şi „stăpâne”, pot 
fi interpretate ca adrersare către o Divinitate creştină. Pare că aici, 
mai mult decât în alte secvenţe, vorbește omul nefericit Eminescu. 
Să observăm, mai întâi, ortografierea diferită a initialei cuvintelor: în 
„Părinte” — majusculă, în „stăpâne” — minusculă. Precizăm că am 
identificat într-o variantă de lucru (ms. 2259, vol. VI, 2005, p. 304) 
forma ,,parinte” (în ultima strofă), ortografiata cu inițială mică. (Vezi 


"1! Rosa del Conte, Rugăciunea unui Dac din Eminescu sau despre absolut, 
ediție îngrijită, traducere şi prefață de Marian Papahagi Bucuresti, 
Humanitas, 2016, p. 72. 

imaginea.) Ceea ce arată o căutare a unei valori semantice speciale. 
Alegerea formei cu majusculă indică o opțiune clară ca semnificaţie. 

Dacă nu este o greșeală de redactare/tipărire, atunci situația 
ar putea dezvălui (şi credem în această variantă) chiar dubla poziţie a 
eului liric: ca dac se adresează zeului, iar în calitate de creştin se 
adresează lui Dumnezeu. 

Să observăm şi conotatiile diferite ale celor doi termeni: 
„Părinte” exprimă o relație familială şi include o notă sentimentală 
de apropiere, pe când „stăpâne” comunică o relaţie de subordonare, 
nefamilială, lipsită de sentimentul apropierii, cu o notă semantică de 
distantare, de obiectivare şi numire exactă a statutului de „rob” 
spiritual. Se poate preciza că „Părintele” poate acorda pentru 
reprobabilul act făcut un premiu valoros în ordine umană („coroană 
scumpă”), dar „stăpâne” poate da o valoare fundamentală în planul 
existenţei — „viață veşnică”. 

Nefericirea trăită îl duce până la atitudini extreme, sperând 
să obţină, astfel, definitiva dispariţie” !?: 

„Să cer a tale daruri, genunchi şi frunte nu plec, 

Spre ură şi blăstemuri aş vre să te înduplec, 

Să simt că de suflarea-ti suflarea mea se curmă 

Şi-n stingera eternă dispar fără de urmă!” (I, p. 121) 

Iulia Brânză Mihăileanu apreciază că, aici, dacul lui 
Eminescu este un revoltat similar eroului Prometeu al lui Eschyl*", 
dar, având aceeaşi atitudine fata de moarte ca şi ciobănaşul din 
Mioriţa, el „devine un simbol al spiritului căutător de absolut”, 

De fapt, nu este vorba de o revoltă împotriva Divinitatii, căci 
zeului îi este recunoscută uriaşa putere şi eul liric acestuia i se 
adresează, ca forță capabilă să creeze viață, dar si să aducă moartea; 
eroul este nemulțumit, de fapt, nu de Divinitate, ci de destinul 
nedrept care i-a fost hărăzit: 

„Astfel numai, Părinte, eu pot să-ţi multumesc 

Că tu mi-ai dat în lume norocul să trăiesc”. (s.n., I, p.121) 


212 Vezi şi părerea Rosei del Conte, Jocul citat, p. 78. 

*15 Julia Brânză Mihăileanu, Geto-dacii in literatura română, Editura 
GetoDacii, Bucuresti, 2016, pp. 78-79 . 

214 Ibidem, p. 71. 

Rugăciunea unui Dac, vol. XIX, 2008, ms. 2306, p. 69 
(secvenţa „Să-i deie Domnul toate câte a dorit..”. 

Rugăciunea unui Dac, vol. VI. 2005, ms. 2259, p. 304 
(„părinte” cu inițială minusculă) 

AlO 


(ep) 
(=) 
(SN) 
= 
(92) 
=>) 
= 
(de) 
1 


Rugăciunea unui Dac, vol. XIX, 2008, 
ms.2306, p. 231 

Placă din stânga uşii de la intrare în Biserica Sf. Gheorghe cel Nou, 
Bucureşti, cu o strofă din Rugăciunea unui Dac 


Biserica Sf. Gheorghe cel Nou din București 

În această situaţie, ne putem gândi că Eminescu, bun 
cunoscător al literaturii și mitologiei universale, concepe situaţia, în 
acorduri de epopee, conform credinței antice, potrivit căreia înşişi 
zeii se supun destinului. Să ne amintim de celebra scenă din //liada 
lui Homer, când în timpul luptei dintre Ahile si Hector, chiar Zeus ia 
balanţa în care pune sortile celor doi luptători şi atunci, când talgerul 
lui Hector coboară până jos la Hades, „el fu părăsit de Apolo”, zeul 
care-l ocrotea, iar Ahile îl va putea răpune. Să mai constatăm că 
acum, în final, în ultima strofă, apelativul folosit este din nou 
„Părinte”, ceea ce implică şi iubire, şi respect, şi reproş, ce poate 
totuşi fi făcut doar unei fiinţe apropiate. 

Să mai observăm că dacă la începutul poeziei, în primele 
două strofe se foloseşte de două ori termenul „zeu”, în ultimele două 
este abandonat acest apelativ, care trimitea, de fapt, la o credință 
păgână, si se utilizează trei termeni consacrați de uzul curent pentru 
Divinitate: de două ori „Părinte” (în penultima și ultima strofă) şi 
„stăpâne”, o dată în penultima. 

Pe de altă parte, în penultima sextină, unde apare de două ori 
ideea de Divinitate, a doua oară poetul foloseşte termenul „stăpâne” 
probabil și pentru a evita o repetiţie supărătoare. Scrierea lui cu literă 
ințială mică evidențiază faptul că Eminescu nu acordă celor doi 
termeni aceeași valoare şi că „stăpâne” nu e un termen preferat si 
nici „plin” semantic. 

Interesant de observat este că într-o variantă din manuscris 
am identificat forma ,,Domnul” cu folosirea persoanei a II-a („Să-i 
deie Domnul toate câte a dorit în viață”, ms. 2260, p. 229), fapt ce 
micşorează dramatismul situației. Tensiunea sufletească comunicată, 
datorită adresarii directe (vocativul „Părinte”, „stăpâne”) cu 
implicarea persoanei a doua în enunţ, este, astfel, amplificată. A se 
compara, ca efect expresiv, structura din varianta citată mai sus cu 
formularea finală „Îndură-te, stăpâne, şi da-i pe veci viata!” 

Ceea ce mi se pare semnificativ este faptul că Eminescu nu a 
folosit apelativul „Domnul” pentru varianta definitivă, căci astfel ar 
fi trimis direct la ideea de Dumnezeu; nedorind aceasta, plasează 
adresarea într-o anume sferă de ambiguitate, dar cert neidentică cu 
ideea Divinitatii la români. Probabil simțea că acuza e prea directă 
si, într-un fel, suprasolicitantă. 

În esență, poezia este expresia artistică a unei profunde 
deznădejdi şi dezamăgiri, căci, nevăzând nicio rezolvare obişnuită a 
problemelor fundamentale grave ale propriei existente, ființa ajunge 
atunci să găsească, potrivit viziunii dacice, în contopirea cu absolutul 
soluţia salvatoare. 

Poetul nu motivează în niciun fel atitudinea sa şi nici 
abominabila cerere. 

Cel care a dezlegat enigma acestei bruște şi dramatice 
prăbuşiri sufleteşti eminesciene este profesorul G.D. Iscru, care, în 
Tulburătorul „caz Eminescu mele o pune în legătură (semnificativă 
este și poezia Despărţire, din aceeaşi perioadă — 1879) si o explică 
prin „drama intimă” trăită, din cauza „trădării” Veronicăi Micle şi a 
lui Caragiale. Poetul, aflând de la Maiorescu, care îi prezenta (se 
pare nu total dezinteresat și obiectiv) contextul trădării, a exclamat, 
profund bulversat, la adresa „amicului”, doar „Canalia 215 

Se ştie că junimistii, în frunte cu Maiorescu, nu voiau să 
accepte căsătoria dintre Eminescu şi Veronica Micle, motivând 
fariseic, că Eminescu doar dacă va fi nefericit va crea capodopere. 
Aparenta sinceră mărturisire a lui Maiorescu făcută poetului este clar 
manipulatorie şi josnica, iar, în al doilea rând, chiar dacă ar fi fost 
adevărat, nimeni nu avea dreptul să se erijeze în Dumnezeu pentru a 
determina sau schimba destinul cuiva. Semnificativ pentru 
explicarea stării sufleteşti de atunci e faptul că o variantă din 1879 la 
Mai am un singur dor se numea Dorinţa unui Dac. (Notă, I, p. 390) 


215 Vezi amplul si documentatul articol din revista Dacia magazin, nr. 
108-109, decembrie 2014, ianuarie 2015, pp. 11-19, reluat de conf. univ. 
dr. G. D. Iscru, în Eminescu dacolog. Eminesciene, Bucureşti, Casa de 
Editură si Librărie „Nicolae Bălcescu”, 2018, p. 363 şi urm. 

1 Eminescu venise în 1879 la T. Maiorescu să-l anunţe de intenţia de a se 
căsători cu Veronica, iar criticul notează în jurnalul său întâlnirea şi 
dialogul cu poetul, pe care le prezintă, mai târziu, lui loan Alexandru 
Brătescu Voineşti: «Eminescule, iartă-mă, te rog, de sfâşierea pe care ştiu 
că ţi-o pricinuiesc, dar aceea pe care ţi-ai ales-o drept tovarăşă de viata nu 
merită această cinste... n-o merită. Înainte de dumneata a fost... prietena 
altora, a fost şi a lui Caragiale. A avut-o şi el. Mi-a mărturisit chiar el.» 
Parcă il văd şi acum. Eminescu şi-a dus mâna la gură si a zis «Canalia!». 
Apoi a plecat. Multă vreme nu l-am mai văzut”. (n.n.) 

Pentru discuţia noastră, interesantă este şi poema Odă (în 
metru antic), cea dintâi poezie existentialista europeană, prin care se 
dezvăluie o profundă dramă umană”. 

O scurtă analiză a evoluției variantelor acestui important text 
poate scoate la iveală date semnificative în sprijinul acstei idei. 
Începută prin 1873, în perioada berlineză, ca laudă adresată lui 
Napoleon, Odă (în metru antic) este lucrată ca variantă definitivă la 
Bucureşti, începând cu 1879, dar cu viziune schimbată. Obiectul 
„odei” nu mai este celebra personalitate istorică, ci iubirea. Este o 
ilustrare a stării sufleteşti de adâncă suferință a poetului, dar 
cenzurată de rațiune şi dominată de un sentiment de linişte, de 
împăcare cu soarta și acceptare a ei. Iubirea este văzută drept cauză a 
pierderii identităţii și motivaţie a unei mari suferințe. Pentru a se 
elibera din această situatie-capcana şi a se stinge împăcat, nu există 
decât soluţia redobândirii statutului inițial: 

„Piară-mi ochii tulburători din cale-mi, 

Vino iar în sân nepăsare tristă; 

Ca să pot muri liniștit, pe mine 

Mie reda-ma!” (I, p. 195 

În aceşti ani, la Bucuresti, când Eminescu duce o luptă dura 
pentru apărarea României şi a românilor, împotriva politicienilor 
corupți şi demagogi, împotriva păturilor „superpuse”, împotriva 
atacurilor jurnaliste murdare ale adversarilor, când face eforturi 
uriaşe de a scoate gazeta Timpul, fiind nevoit să o redacteze în 
totalitate uneori singur, surmenat fizic și nemulțumit de situația din 
tara şi de sărăcia claselor „pozitive”, adevăratele producătoare de 
valori, Eminescu este lovit miseleste și in viata personală, intimă, 
încât ajunge să îşi piardă orice suport şi orice speranță; descurajarea, 
deznădejdea şi nefericirea fac din el un învins. Este asemenea 
dacului când tara îi este cotropita de romani; nu mai vede nicio 
ieşire, iar salvarea sufletească nu mai poate veni decât din contopirea 
cu absolutul. 


217 Profesorul Gh. Iscru afirmă: „În acei ani de chin, Eminescu «învățase» 
să moară, cum spune, resemnat, în Odă (în metru antic)”, Din nou — 
Tulburătorul „caz Eminescu”. Drama sa intimă în Dacia magazin, nr. 
108-109, decembrie 2014, ianuarie 2015,p. 17. 

Prestigiul poetului la începutul secolului al XX-lea şi 
renumele poeziei Rugăciunea unui Dac erau atât de mari, încât în 
partea stângă, jos, a uşii de la intrarea Bisericii Sf. Gheorghe cel Nou 
din Bucureşti, unde a avut loc slujba de înmormântare a poetului, au 
fost sculptate versurile unei strofe semnificative din text. 

Pentru a obține efectul de intensificare a stărilor sufletești, 
Eminescu introduce procedee noi prin adoptarea unei perspective 
dinamice auctoriale. Eul liric foloseşte tehnica cinematografică, 
descoperită de cineasti mult mai târziu, prin trecerea treptată de la 
imaginile panoramice — generale, cosmice — ale genezei la cele ale 
unei forțe sacre universale — zeul atotputernic, actant al creației —, în 
primele două strofe, şi apoi la cele de prim plan ale concretului 
uman, individual. Ultimele cinci strofe (din şapte) focalizează 
imaginea asupra condiției eului poetic. Concentrarea treptată asupra 
instanței auctoriale si dezvăluirea gradată a stărilor sufletești 
intensifică tensiunea. 

Constiinta propriei tragedii accentuează şi amplifică 
suferința. Impresia trării nefericirii şi prăbușirii sufleteşti este 
covârșitoare, poemul devenind expresia uluitoare şi totalizantă a 
unei profunde drame existențiale. 

Valori stilistice ale formelor verbale în 
Scrisoarea I 


O lucrare de referință pentru analiza stilistică a textului 
literar o constituie Dubla intenție a limbajului si problema stilului de 
Tudor Vianu, publicată ca introducere şi îndrumar metodologic în 
celebra sa Artă a prozatorilor români” din 1941. 

Vianu susține că un locutor atunci când comunică un mesaj, 
el se şi comunică pe sine, limbajul având o „dublă intenţie”: „o 
intenţie tranzitivă şi una reflexiva’?”’. Apoi se precizeaza: ,,Cele 
două intenţii ale limbajului stau într-un raport de inversă 
proporționalitate”.”% Si, pe baza acestor observaţii, pentru Vianu 
„stilul unui scriitor va fi ansamblul notatiilor pe care el le adaugă 
expresiilor sale tranzitive $i prin care comunicarea sa dobândește un 
fel de a fi subiectiv”.”" 

În Anexele la acest studiu (Contribuţii la stilistica 
verbului”) sunt prezentate valorile expresive a trei timpuri verbale 
ale modului indicativ — prezent, imperfect şi mai mult ca perfect, 
care vor constitui repere esenţiale în analiza noastră. 

Lucrarea de față nu urmăreşte prezentarea concepției 
filosofice a lui Eminescu privind cosmogonia, despre care numeroși 
cercetători” au emis judecăţi pertinente. Al. Dima, de exemplu, 


215 Tudor Vianu, Arta prozatorilor români, Bucureşti, Editura Eminescu, 
1973, 432 p. 

219 „Considerat în dubla sa intenţie, se poate spune că faptul lingvistic este 
în aceeaşi vreme «reflexiv» şi «tranzitiv»”, lucr. cit., p. 9. 

220 Idem. 

221 Ibidem, p. 13. 

222 Lucr. cit., pp. 383 — 421 

5 Rosa de Conte, de pildă, face o analiză complexă a viziunii si a 
evoluției concepției poetului în timp, în diferite variante, considerând 

apreciază: „Ca toţi romanticii, Eminescu e atras mai ales de vaste 
viziuni cosmogonice care dezvoltă geneza universului din elemente 
primare și o desfăşoară pe scară evolutivă până la înălțimi 
culminante, de unde apoi decade, prin închircire, până la 
extinctiunea completa”. 

Ei dezvăluie sinteza originală pe care o realizează poetul, 
pornind de la surse antice indiene (Rig-Veda), de la Democrit si 
Lucretius (De rerum natura), ca şi de la teorile moderne ale lui Kant 
şi Laplace, dar folosind și importante informaţii folclorice naționale, 
precizate de Ion Rotaru.” 

Cercetarea noastră își propune să analizeze folosirea 
modurilor şi timpurilor verbale în Scrisoarea I, pentru a concretiza şi 
evidenția exceptionalul talent în mânuirea resurselor stilistice ale 
limbii noastre, făcând trimitere, însă, atunci când va fi nevoie la 
problemele de conţinut pentru a explica şi justifica folosirea unei 
anumite forme. 

Stim dintr-o mărturisire a prietenului Slavici că poetul 
aprecia în mod deosebit sunetele graiului moldovenesc ca fiind 
„dulci” și expresive şi că în perioada „sextenatului de la Timpul”, 
între alte preocupări, voia să întocmească cu Slavici şi Caragiale o 
gramatică românească. Deşi proiectul nu a fost dus la bun sfârşit, el 
dovedeşte preocuparea scriitorului pentru problemele de limba. 
Aşadar, pornim de la premisa că nu numai talentul si exceptionala 
intuiţie au dus la remarcabile realizări expresive, dar şi preocuparea 
conştientă de a identifica termenul cel mai potrivit şi de a folosi 
elementul cel mai sugestiv. 


varianta D, baza pentru forma finală, în Elaborarea Scrisorii I si figurile 
divinului din Eminescu sau depre absolut, ediție îngrijită, traducere si 
prefaţă de Marian Papahagi, Bucureşti, Editura Humanitas, 2016, pp. 114 — 
139. 

24 Al. Dima, Motivul cosmic în opera eminesciană, in vol. Studii 
eminesciene, Bucureşti, Editura Albatros, 1972, p. 141. 

25 „Aproape toate anchetele folclorice (şi cu deosebire cele din Moldova de 
nord) arată că după credințele poporului, sâmburele creator a luat naștere 
dintr-un vârtej de spumă, de pe suprafața unei mări aflate într-un întuneric 
fără margini.” în Ion Rotaru, În căutarea unei mitologii românești, în Studii 
eminesciene, Bucureşti, Editura Albatros, 1971, pp. 149 — 150. 

De altfel, o declarase tranșant în Criticilor mei”: 


„Ah, atuncea ti se pare 

Că pe cap iti cade cerul: 

Unde vei găsi cuvântul 

Ce exprimă adevărul?” (I, p. 223) Cu o astfel de viziune, 
Eminescu nu putea să nu creeze capodopere. 

Adevărate capodopere, cele cinci Scrisori”? eminesciene 
pun problema condiţiei omului de geniu într-o societate meschină, 
nedreaptă şi superficială. Tema geniului nefericit este specifică 
romantismului, Eminescu adoptând aici o atitudine critică directa şi 
sarcastică. Geniul este văzut în diferite ipostaze: omul de geniu — 
om de ştiinţă în Scrisoarea I, omul de geniu — artist în Scrisoarea I, 
omul de geniu — om politic în Scrisoarea HI şi omul de geniu — 
îndrăgostitul în Scrisorile IV si V. Folosind specia epistola, textele 
sunt creaţii ample: 156 de versuri lungi (de 16 silabe în ritm trohaic) 
prima Scrisoare, 82 de versuri a doua, 282 cea de a treia, 148 a patra 
şi 120 ultima. 

Ca structură, compoziţia lor este asemănătoare, fiind 
realizată, în genere, în două tablouri principale, construite pe baza 
unor antiteze temporale, sociale și valorice. 

Epistola, ca specie literară, nu este un text narativ, ci unul 
descriptiv-liric. Această descriere este interesantă, deoarece cuprinde 
exprimarea directă a gândurilor și sentimentelor autorului. De aici, 
folosirea persoanei întâi pronominale și verbale. 

Din punct de vedere al timpului utilizat, acesta este, în 
general, „ancorat” într-o anume actualitate auctorială. Viziunea 
autorului despre problemele tratate impune, de obicei timpul prezent, 
căci autorul vizează probleme ale vieţii vremii sale. 

O observaţie importantă mai întâi. Problematica geniului în 
Scrisoarea I nu iese în afara acestui cadru, căci avatarurile geniului 
sunt înfăţişate din perspectiva unui eu liric, care are conştiinţa 
condiţiei de geniu în societatea timpului. 


* M. Eminescu, Opere alese, I, ediţie îngrijită şi prefațată de Perpessicius, 
Scriitori români, Bucureşti, Editura pentru litereatură, 1964, p. 222. 

1 Voi folosi ediţia Perpessicius, citată la trimiterea 227, precizând, în 
paranteză, doar volumul şi pagina. 

Dacă în Scrisoarea II, condiţia de artist-scriitor coincide cu 
statutul de poet al autorului şi comunicarea, ca atare, va fi directă, în 
Scrisoarea I, ideile şi sentimentele instanţei auctoriale se referă la 
omul de geniu în ipostaza de savant. De aici, câteva importante 
particularităţi ale discursului poetic. 

În primul rând, există o coordonată comună a celor două 
condiţii umane — cărturar și artist, ambii au statutul de geniu. În al 
doilea rând, dacă în Scrisoarea II poetul vorbeşte direct despre sine 
(„De ce pana mea rămâne în cerneală, mă întrebi? / De ce ritmul nu 
m-abate cu ispita-i de la trebi?” — I, p. 141), aici lucrurile stau altfel, 
mai complicat. 

În Scrisoarea P”, geniul artistic eminescian a găsit o 
modalitate excepțională de a prezenta problematica propusă prin 
adoptarea unei perspective lirice singulare, în trei ipostaze însă: 
prima, instanța auctorială deschide, potrivit imaginaţiei romantice, o 
perspectivă general-universală, apoi se adoptă viziunea „ochiului 
cosmic” al lunii, sub care se desfăşoară diferite condiții umane, în 
special, a „bătrânului dascăl”, şi, de aici, în cea mai mare parte a 
textului, este prezentă perspectiva acestuia, a geniului, asupra 
tainelor fundamentale ale Universului şi ale societății. 

Dincolo de jocul firesc al relaţiilor de persoană pronominală 
şi verbală, problema modurilor și, mai ales, a timpurilor verbale este 
fundamentală. Adecvarea acestora la situaţiile imaginate este 
esenţială, iar Eminescu a intuit şi realizat nu numai corect acestea, 
dar le-a și potentat capacitatea lor expresivă. 

Din cele cinci secvențe, prima şi ultima au rol de cadru 
cvasi-fantastic romantic, prin care, începând şi încheindu-se cu 
aceleaşi imagini, se creează impresia de structură ciclică, armonios 
construită în acorduri simfonice. 

În incipit, primele şase versuri, când poetul își începe lunga 
confesiune pornind de la o situaţie concretă înfăţişată ca peisaj tipic 
romantic (seară, lună, vis) şi de la o anume stare sufletească trăită, 
comunicarea capătă girul adevărului și al autenticității. Pentru a 
contura o situaţie generală, repetabilă, verbele (suflu, urmează, 

scoate, simțim) au valoare stilistică de „prezent evocator”. Astfel, 
timpul prezent indicativ isi are justificată utilizare: 

„Când cu gene ostenite sara suflu-n lumânare 

Doar ceasornicul urmează lung-a timpului cărare, 

Căci perdelele-ntr-o parte când le dai, și în odaie 

Luna varsă peste toate voluptuoasa ei văpaie, 

Ea din noaptea amintirii o vecie-ntreagă scoate 

De dureri, pe care însă le simţim ca-n vis pe toate” (I, p. 


136) 

Mulțimea verbelor de mișcare dau tabloului caracter 
dinamic”, într-un scenariu al actualitatii situaţiei. 

Cea de-a doua secvenţă, mai amplă (32 versuri), aduce în 
descriere tot o perspectivă singulară — aceea a lunii, văzută animat, 
ca personaj cosmic spectator. Sub „ochiul cosmic” al ei se 
înfăţişează realități ale spaţiului terestru, dar si multiple ipostaze 
umane. Evocarea este directă, autorul folosind persoana a doua a 
adresării, care accentuează ideea de prezent: „Lună, tu... luneci” pe 
boltă, „întuneci suferințele”, „pluteşti pe mări”. 

Folosind „avant la lettre” tehnica cinematografică, a 
schimbării perspectivei, Eminescu realizează o trecere treptată, 
gradată de la imagini panoramice la cele tot mai restrânse (tarmuri, 
cetăţi, case, feresti) până la imagini de prim-plan (frunti omeneşti): 

„Câte tarmuri înflorite, ce palate și cetăţi, 

Străbătute de-al tău farmec tie singura-ti arăţi! 

Si în câte mii de case lin pătruns-ai prin feresti 

Câte frunti pline de gânduri, gânditoare le priveşti!” (I, p. 
136) Sugestia de concentrare asupra prezentului este subtil 
comunicată. 

În mod logic, urmează identificarea diverselor condiţii 
umane ale prezentului, văzute, potrivit esteticii romantice, antitetic şi 
cu note ironice: „un rege impanzeste globu-n planuri pe un veac / 
Când la ziua cea de mâne abia cuget-un sărac...”, „Altul caută-n 


229 3 ane Ssi fags 
„Tabloul este perceput vizual, dar cu o extraordinară forță dinamică, 


sugerată de verbele: varsă, scoate, luneci, dând (viata), scânteiază, străbate 
pluteşti”, Iustina Itu, în Scrisoarea I de Mihai Eminescu, în vol. Dicţionar 
de poezie românească, coordonator Iustina Itu, Editura Orientul Latin, 
Braşov, 1992, p. 301. 

oglindă de-și buclează al său păr, / Altul caută în lume gi în vreme 
adevăr...”, „lară altu-mparte lumea de pe scândura tărâbii, / 
Socotind cât aur marea poartă-n negrele-i corăbii”. (|, p. 137) 
Interesantă este forma gerunzială din ultimul vers, Socotind, care, 
referindu-se la acțiunea negustorului, o plasează nu numai în 
actualitate, dar îi dă, datorită specificului acestui mod, şi o valoare 
semantică de permanenţă. 

Finalul secvenţei este remarcabil. Autorul creează o 
excepțională imagine a omului de știință — „bătrânul dascăl”. Situaţia 
este conturată vizual. Începutul pasajului, prin folosirea adverbului 
de loc ,,colo” în structura „lar colo”, parca directioneaza atenția 
lectorului chiar în clipa de fata, arătându-i-l direct pe dascăl. Amplul 
şi sugestivul portret, conceput pe baza motivului universal al 
,aparentelor înșelătoare”, este construit cu verbe la prezentul 
indicativ, făcându-ne, astfel, chiar să-l „avem” înaintea ochilor: 

„Iar colo bătrânul dascăl, cu-a lui haină roasă-n coate, 

Într-un calcul fără capăt tot socoate şi socoate 

Si de frig la piept şi-ncheie tremurând halatul vechi, 

Îşi înfundă gâtu-n guler şi bumbacul în urechi; 

Uscativ asa cum este, gârbovit şi de nimic, 

Universul fără margini e în degetul lui mic, 

Căci sub frunte-i viitorul și trecutul se încheagă, 

Noaptea-adânc-a veciniciei el în şiruri o dezleaga;” (I, p. 
137) Forma tremurând, prin modul gerunziu, întăreşte ideea de 
prezent, deoarece nu numai că perpetuează acţiunea, dar o şi 
actualizează, portretul fiind viu şi concret . 

Doar în ultimele două versuri, când poetul vrea să 
evidentieze condiția lui de uriaș al gândirii, comparându-l cu miticul 
Atlas, este introdus imperfectul indicativ, care prezintă o acţiune din 
trecut, idee susținută de sintagma „în vechime”. Fiind o evocare, să 
observăm că este folosit aşa-numitul imperfect narativ pentru mit si 
prezentul verbal pentru savant: 

„Precum Atlas în vechime sprijinea cerul pe umăr 

Asa el sprijină lumea şi vecia într-un număr”. (I, p. 137) 
Repetarea termenului verbal întăreşte ideea de „susţinere”, dar a 
doua oară forma de prezent plasează acțiunea într-o sferă semantică 

abstractă („a sprijini lumea şi vecia într-un număr” înseamnă, în 
primul rând, „a o interpreta”), dar include şi alte conotaţii. 

Secvența a treia este cea mai amplă si complexă parte. Vrând 
să  argumenteze genialitatea „bătrânului dascăl”, Eminescu 
înfățișează capacitatea acestuia de a imagina vastul spectacol 
cosmogonic. Complexitatea secventei rezultă, în primul rând, din 
prezentarea celor patru etape caracteristice ale acesteia: momentul 
haosului anterior genezei, geneza, evoluţia în prezent şi 
apocatastaza, formând, de altfel, tot atâtea subsecvente. Folosirea 
formelor verbale aici este complicată, din cauza necesității de a lua 
în considerare etapele temporale reale ale fenomenelor. La aceasta se 
adaugă preocuparea lui Eminescu de a realiza tablouri sugestive prin 
evocare, imaginile vizuale având un rol preponderent, dominante 
fiind pentru perioadele de început , firesc, formele verbale de trecut. 
Poetul ia mereu în considerare, însă, condiția lectorului, pe care îl 
vrea convins de ceea ce gândeşte şi „vede” dascălul şi, ca atare, 
foloseşte adesea forţa de sugestie a „evocării în prezent”. De aici, şi 
complicatia folosirii modurilor şi timpurilor verbale. 

Are perfectă dreptate Zoe Dumitrescu-Busulenga cand 
afirmă că „Te simți dintr-odată martor ocular al creaţiei, esti prins în 
hora sferelor cerești şi asculti pitagoreica lor muzică pe care 
versurile o sugerează”.2* 

Prima subsecventé, evocă o epoca „îndărăt cu mii de 
veacuri”. În cele zece versuri, dominant este imperfectul indicativ. 
Prin el, se înfăţişează o realitate trecută, îndepărtată, dar, datorită 
specificului acestui timp, se sugerează că acţiunea numită nu este 
încheiată în momentul de referință şi că este în continuare în 
desfăşurare: 

„La-nceput, pe când ființă nu era, nici neființă, 

Pe când totul era lipsă de viata şi voință, 

Când nu s-ascundea nimica, desi tot era scuns... 

Când pătruns de sine însuşi odihnea cel nepătruns”. (I, p. 


137) 

Apoi, Eminescu trece la o altă nuanță temporală, căci, 
oprindu-se la acel moment, încearcă să-l definească şi să-l identifice. 
Instanţa auctorială se situează pe poziția unui moment imediat după, 
căci e folosit perfectul simplu, care arată o acţiune trecută, însă 
terminată de curând: 

„Fu prăpastie? genune? Fu noian întins de apă? 

N-a fost lume pricepută şi nici minte s-o priceapă, 

Căci era un întuneric ca o mare făr-o rază, 

Dar nici de văzut nu fuse şi nici ochi care s-o vază 

Şi în sine împăcată stăpânea eterna pace!...” (|, p. 137) Să 
observăm, mai întâi, că formele interogative de la începutul 
fragmentului, au două funcţii clare: să-l implice direct pe cititor, prin 
interpelare logică, și a doua, de a crea o stare de nesiguranță, de 
probabilitate privind realitatea procesului, sensuri întărite si de 
verbele la conjunctiv (să priceapă, să vază). 

Dacă cele două forme verbale „fu” (din „fu prăpastie?” si 
„fu noian?”) şi „nu fuse” indică o situare a prezentatorului 
spectacolului într-un prezent fata de un trecut apropiat — prin 
perfectul simplu —, mai mult ca perfectul „nu-ncepuse” precizează o 
situație anterioară uneia din trecut: căci nu era nimic de văzut şi 
„nici ochi” (citește conștiință) care s-o vază”, verbul final la 
conjunctiv prezent indicând doar posibilitatea. Aici avem, de fapt, un 
„ mai mult ca perfect al cauzalităţii”, cu o valoare stilistică subtilă. T. 
Vianu evidenția, în studiul citat”, conotatia expresivă a cauzalitatii 
pentru mai mult ca perfect. Așadar, valoarea stilistică rezultă din 
accentul pus nu pe anterioritatea temporală, care, evident, există, ci 
pe anterioritatea cauzală: stăpânea „eterna pace”, pentru că „umbra 
celor nefăcute” nu începuse încă „desfacerea”. Să mai observăm că 
o situație din trecut (categoric inexistentă) este comunicată prin 
perfect compus („n-a fost lume”), care numeşte o acțiune trecută, 
însă indubitabil terminată. Această formă de perfect compus face ca 
acțiunea trecută să fie percepută ca un sentiment subiectiv. Vianu 
preciza: „Îi datorăm lui E. Lork observaţia că perfectul compus 

exprimă un trecut considerat din perspectiva prezentului și, în același 
timp, şi un trecut resimţit ca un eveniment al subiectivității”. a 

Verbele la imperfect „era (un întuneric)” şi „stăpânea (eterna 
pace)”, însă, definesc o stare care continua din trecut să existe în 
momentul respectiv. 

Eminescu folosește pentru precizarea etapelor temporale şi 
adverbele şi locutiunile adverbiale („la început”, „deodat”, „de 
atunci”, „în prezent”, „înainte”), care deschid momentele de 
evoluţie, ele având rol şi în delimitarea subsecventelor. 

În general, scriitorii moderni, pentru a accentua 
expresivitatea, înlocuiesc narațiunea cu evocarea directă. La nivel 
verbal, acest fapt se traduce prin înlocuirea formelor de trecut cu 
cele ale prezentului sau cu schimbarea ponderii lor. În acest fel 
procedează si Eminescu. Avem, astfel, o nouă dovadă a intuitiilor 
remarcabile ale scriitorului privind acțiunea de modernizare a 
limbajului poetic românesc. 

Geneza, deşi aparține unui moment îndepărtat în trecut, este 
construită din perspectiva evocării actualizate. Totul dă impresia că 
se desfăşoară înaintea ochilor acum: 

„Dar deodat-un punct se misca...cel dintâi şi singur. lată-l 

Cum din haos face mumă, iară el devine Tatăl... 

Punctu-acela de mişcare, mult mai slab ca boaba spumii, 

E stăpânul fără margini peste marginile lumii...” (I, p. 137) 
Pentru a întări ideea de văzut, de scenă percepută direct, poetul 
introduce de la inceput un element in plus de actualizare: foloseste 
interjectia de atentionare și directionare „iată”, iar pronumele 
conjunct ,,- 1”, masculin, singular, cu funcţia de complement direct 
sugerează din nou o situare în prezent. 

Pentru a susține senzaţia „de văzut”, menţionăm observaţia 
lui Călinescu prin care aprecia că aici există implicarea unor forte 
asemenea eroilor din fabulosul nostru popular: ,,Dumnezeu-Tatal, 
care se împreună cu Chaosul-Mumă spre a da naştere lumii, sunt eroi 
de basm”**’, Astfel, suntem martorii procesului genezei! 


232 Lucr. cit, p. 388. 
233 G., Călinescu, Istoria literaturii române de la origini până în prezent, 
Bucureşti, Editura Minerva, 1982, p. 470. 

Scrisoarea I, vol. XVII, ms. 2282, p. 59 

În continuare, evoluţia Universului, cu apariţia diferitelor lui 
forme, este realizată tot cu verbe la timpul prezent al evocării. Totul 
porneşte de la acel moment initial din trecut, fixat cu ajutorul 
locutiunii adverbiale „de atunci”, repetate, pentru a sublinia etape 
diferite, poetul ajungând in contemporaneitate, precizată prin 
locutiunea adverbiala „până astăzi”: 

„De atunci negura eternă se desface în fâşii, 

De atunci răsare lumea, lună „soare şi stihii... 

De atunci și până astăzi colonii de lumi pierdute 

Vin din sure văi de haos pe cărări necunoscute 

Si în roiuri luminoase izvorând din infinit 

Sunt atrase în viata de un dor nemărginit...” (I, pp. 137-138) 
Prezentul verbal aduce, evident, un grad superior de sensibilizare. 

Apoi, într-o remarcabilă scenă, scriitorul se opreşte la 
omenire, lumea noastră fiind privită ironic şi sarcastic: „lar în lumea 
asta mare, noi copii ai lumii mici / Facem pe pământul nostru 
mușunoaie de furnici; / Microscopice popoare, regi oșteni şi învăţaţi 
/ Ne succedem generaţii și ne credem minunati / Musti de-o zi pe-o 
lume mică... (I, p. 138) Pentru a sublinia inutilitatea zbaterii si 
caracterul iluzoriu al acţiunilor, în finalul secventei poetul 
formulează o concluzie cu verbul la prezent: „căci e vis al nefiintei 
universul cel himeric”. Aici nu mai este un „prezent al evocării”, ca 
în pasajele anterioare. Uneori scriitorii, si la fel procedează și 
Eminescu, întrerup şirul evocărilor pentru a face loc unor reflecții de 
ordin general. În situaţii ca acestea, T. Vianu apreciază: ,,Reflectia 
generală care încheie un citat este pusă la prezent pentru a evidenția 
caracterul valabilitatii ei eterne”.”* Așadar, aici avem nu prezentul 
gnomic, atemporal al proverbelor, ci „un prezent etern” al reflecției 
filosofice. Evident că folosirea unei astfel de forme de prezent 
adaugă enuntului o nouă și importantă conotaţie, cu efect sugestiv” 
asupra lectorului, reprezentant și el al acestei „lumi mici”. 

Memorabil este și tabloul apocatastazei. Tot cu verbe la 
prezent construieşte imaginea viitoare a stingerii. Procedeul în sine 


234 T, Vianu, lucr. cit., p. 417. 
235 În cadrul etern al reflectiei finale, faptele anterioare sporesc în 
semnificaţia lor.” consideră T. Vianu, lucr. cit., p. 418. 

este acelaşi ca la geneză şi efectul este acelaşi. Dacă trecutul era 
adus în fata ochilor în prezent, acum viitorul este adus în fata 
lectorului actual. Puterea evocării este extraordinară: 

„În prezent cugetătorul nu-şi opreşte a sa minte, 

Ci-ntr-o clipă gându-l duce mii de veacuri înainte; 

Soarele ce azi e mândru, el îl vede trist şi roş 

Cum se-nchide ca o rană printre nori întunecoşi, 

Cum planetii toți îngheaţă și s-asvarl rebel în spat 

Ei, din frânele luminii şi ai soarelui scapati;” (I, p. 138) 
Pentru precizarea momentelor temporale de care are nevoie, 
Eminescu utilizează locuţiuni adverbiale ale prezentului (în prezent, 
azi, -ntr-o clipă) şi un adverb al viitorului (înainte), pentru a nu fi 
obligat de a schimba timpul verbal la viitor, diminuând şi periclitând, 
astfel, impresia de martor direct al procesului. În versul „Căci nimic 
nu se întâmplă în întinderea pustie” verbul exprimă o constatare 
generală și are valoare de prezent etern. Interesante sunt formele de 
prezent din ultimele două versuri din pasaj: 

„ŞI în noaptea nefiintei totul cade, totul tace, 

Căci în sine împăcată reincep-eterna pace...” (I, p. 138) 
Dacă primele două au caracter evocator, prezentând concretul 
situației (cade, tace), forma ,,reincep(e)” are statutul de prezent etern, 
de care vorbea T. Vianu. În plus, aici mai putem distinge şi alte 
conotaţii. Deşi aparent cele trei verbe prezintă o succesiune logică a 
evenimentelor procesului, ultimul (,,reincepe”) se află într-o poziție 
finală cu valoare conclusivă într-o propoziţie cauzală (evidențiată de 
conjunctia subordonată tipică pentru cauzalitate — „căci”). Aici, 
Eminescu realizează un magistral joc al timpurilor verbale şi al 
sensurilor. Semantic, prin conţinutul termenului „reîncep(e)” se 
exprimă o acțiune consecutivă, ulterioară celor enunțate prin verbele 
„cade” şi „tace”. Dar conjunctia „căci” adaugă sensul de cauzalitate, 
adică de acţiune anterioară celor comunicate de cele două verbe din 
context. Deşi „căci” poate induce o falsă cauzală, nuanța semantică, 
explicativă si justificativa introdusă, există. Și atunci, am putea 
vorbi, în acest context, de un „prezent cauzal”, anterior celorlalte, 
asemănător „mai mult ca perfectului cauzal”, evidenţiat de Vianu. 
De asemenea, există şi o sugestie de simultaneitate, cel putin pentru 
un moment inițial („tace” şi „reîncepe”), dar verbul „reîncepe” 

exprimă prin sine o acțiune durativă, aflată la un moment de început. 
Semnalam si ideea că prin prefixul „re-” se face legătura peste timp 
cu un fenomen anterior, care acum își reia manifestarea. Prin urmare, 
enunţul cuprinde sensuri multiple, astfel, prin jocul timpurilor 
verbale şi al altor elemente ale limbii, Eminescu creează subtil 
bogate sugestii semantice. 

Ampla secvență a patra, cuprinzând 58 de versuri, 
înfăţişează, într-un tablou cu elemente antitetice, condiţia vitregă a 
geniului în societatea vremii lui, unde nu este nici înțeles, nici 
apreciat. Satira se îmbină cu meditaţia. Zbaterea inutilă a fiinţelor 
mărunte este hotărâtă de un timp ireversibil. În acest context, 
savantul poate spera la glorie și nemurire, deoarece el posedă 
cunoaşterea? Pentru geniu acestea sunt pure iluzii, căci semenii nu-i 
vor recunoaşte valoarea. 

În această parte, poetul foloseşte jocul timpurilor prezent şi 
viitor în structuri expresive. Prezent pentru savant (,,isi zice-n sine”, 
„nu ştii”, „tii minte”), viitor pentru contemporani (,,0 să-şi bata 
capul”, „o să-l pună”, „l-o sufla”, „te-o strange-n două şiruri”). Să 
semnalăm că pentru a sugera ideea de acţiuni mărunte, comune al 
oamenilor, Eminescu foloseşte aproape în totalitate formele de viitor 
popular, acesta fiind un mijloc de diferenţiere a nivelurilor valorice 
ale geniului, pe de o parte, şi ale semenilor săi, pe de alta. Mai mult, 
imaginându-și propria înmormântare, este sigur de atitudinea 
ipocrită a oratorilor, căci „deasupra tuturora va vorbi vreun mititel / 
Nu slăvindu-te pe tine, lustruindu-se pe el”. Acum formele verbale 
implică alternanţa trecut — viitor. Trecut pentru savant și viitor pentru 
semeni: 


C-ai fost om cum sunt şi dânşii... Magulit e fiecare 
Că n-ai fost mai mult ca dânsul... 


Rele-or zice că sunt toate câte nu vor înțelege... 


dorii dn Oy build ab MEE m 90 Ad rea dare 


Dar afară de acestea, vor cata vieţii tale 


Să-i găsească pete multe, rautati şi mici scandale — 
Astea te apropie de dânşii... Nu lumina 

Ce în lume-ai revarsat-o, ci păcatele şi vina...” (I, p. 140) 

Micimea sufletească a semenilor îi provoacă nu dezamăgire, 
ci dispreţ şi sarcasm; formele de perfect compus sunt folosite pentru 
verbe ale existenţei şi realizărilor (geniului): ai fost om, n-ai fost 
vreun lucru mare, n-ai fost mai mult ca dânsul, lumina (ce) ai 
revărsat-o, pe când verbele la viitor I sunt ale dorinţei, ale 
incapacității, ale comentării, denigrării (pentru contemporani si 
posteritatea nedrepta). 

Cea de a cincea secvenţă (scurtă, de 11 versuri), reluând 
motivele din prolog (luna, noaptea, visul, spectacolul lumii), se 
constituie într-un epilog, care concentrează, într-un limbaj gnomic şi 
metaforic, o idee-meditatie: 

„Și pe toţi ce-n astă lume sunt supuși puterii sorții 

Deopotrivă-i stăpâneşte raza ta și geniul morții!” (I, p. 140) 
Observăm că şi acum, în final, Eminescu foloseşte într-o reflecţie 
filosofică așa-numitul „prezent etern” (,,stapaneste”), prin care 
comunicarea capătă valabilitate generală: identitatea tuturor in fata 
mortii. 


Concluzii 

Eminescu, desi înfăţişează mai multe evenimente ale 
trecutului (în succesiunea lor temporală) până în prezent, foloseşte 
puțin forme verbale ale trecutului. Înlocuind stilul narativ cu stilul 
prezentării directe şi narațiunea cu tabloul, el adoptă inspirat 
modalități moderne de mare efect stilistic. 

Prin procedeul evocării, infatisand acțiuni care se desfăşoară 
sub ochii noştri, autorul conferă tabloului „un grad superior de 
intensitate emoţională”. Arta poetului constă nu numai în perfecta 
adecvare a limbajului la conţinut, ci în potentarea sugestivitatii 
acestuia prin adăugarea elementelor subiectivitatii la cele obiective, 
adică elementele transitive sunt augmentate cu ajutorul celor 
reflexive, prin care autorul „se comunică”. 

Dumitru Murărașu avea perfectă dreptate când afirma: 
„Scrisoarea I este una din cele mai frumoase meditații pe care le 


°° T, Vianu, lucr. cit., p. 414. 

avem in literatura noastră”. Cred, însă, că e puţin spus. 
Comentariul făcut în continuare de Murărașu sugerează ideea că el s- 
a referit la conţinut şi viziune. Trebuie, însă, adăugat că epitetul 
„frumos” poate fi atribuit şi formei poetice. Dar parcă e prea putin! 
Capacitatea de „a comunica” şi de „a se comunica” este 
extraordinară, cu efecte stilistice remarcabile. Prin analiza utilizării 
formelor verbale din poem nu am dezvăluit decât un colt din uriașul 
atelier artistic al poetului si al exceptionalului său potential creator. 

Acest text este încă o dovadă a valorilor eterne pe care le-a 
dat românilor „românul lor absolut”. 


Notă. Pentru evidențierea şi diferențierea timpurilor şi modurilor 
verbale am folosit marcarea grafică a lor cu diferite tipuri de linii: 
- prezent indicativ: linie simplă; 
- perfect compus: linie îngroșată; 
- imperfect indicativ: două linii simple; 
- perfectul simplu: linie ondulată; 
- mai mult ca perfectul: linie întreruptă; 
- viitor indicativ: linie punctată. 


ar D; Murarasu, Eminescu. Scrisori, Texte comentate, Colecția Lyceum, 
Tabel cronologic, note, comentarii şi bibliografie de D. Murărașu, 
Bucureşti, Editura Albatros, p. 23. 

Mihai Eminescu — soarele poeziei 
româneşti’ 


Cuvinte -cheie: antume, caracterizare, curent literar, dacism, 
efecte constructiv-modelatoare, geniu, imaginar poetic, împlinirea 
devenirii catalizatoare, lumi solare, lumină solară, mit, model 
formativ benefic, motiv, motivul soarelui, poet național, poet 
nepereche, postum, romantism, sintagmă, soare, soare al poeziei 
româneşti, statut catalizator, zeu tutelar al spiritualității noastre 

Rezumat 

Propunându-şi să formuleze o nouă definire a poetului M. 
Eminescu, autorul analizează, identificând criteriile, sintagmele- 
caracterizări folosite de-a lungul timpului. 

Socotind că pentru un scriitor specificul motivelor este 
definitoriu, cercetătorul se opreşte asupra celor cosmice, constatând 
că motivul soarelui nu a fost luat în considerare de critica literară. 
Prezentându-l succint pe baza unor cercetări proprii anterioare în 
poezia antumă şi poemul postum Memento mori, apreciază că, 
dincolo de folosirea lui în descrieri de natură (temă romantică 
fundamentală), soarele, datorită perspectivei mitologice adoptate de 
poet (văzut ca zeitate dacică), devine, prin semnificații şi recurenţă, 
motiv caracterizator, încadrabil în curentul romantic. 

Sustinand că progresele exegezei eminesciene de peste un 
veac ar trebui reflectate într-o formulă de caracterizare, expresia 


238 Lucrarea a participat la concursul de eseuri pe tema „Mihai Eminescu”, 
organizat de Societatea Cultural-Stiintifica Vasile Pogor din Iaşi, în 2010, 
unde a fost premiată si publicată în volumul Sub teiul lui Eminescu, editat 
de Asociaţia Cultural-Stiintifica „Vasile Pogor”, Editura D&T, Iasi, 2010, 
pp. 61 — 66 şi în Dacia magazin, nr. 73, ianuarie 2012, pp. 31 — 35. Textul 
de fata este o variantă revizuită, publicată în Revista (on-line) de cultură si 
lingvistică românească, nr. 4, 2015. 

„Luceafărul poeziei româneşti”, deşi adevărată, a devenit incompletă 
şi insuficientă. 

Deoarece motivul soarelui este emblematic pentru opera sa, 
iar poetul a căpătat un statut catalizator şi apare în ipostază „solară”, 
prin influenţa fertilizatoare şi modelatoare de profunzime, formativ 
benefică, asupra literaturii şi culturii noastre exercitată în timp, 
autorul propune pentru Mihai Eminescu, „întru împlinirea definirii 
catalizatoare”, sintagma soarele poeziei româneşti. 


kkk 


Problema definirii şi caracterizării personalității unui scriitor 
este esenţială nu numai pentru acesta, ci şi pentru literatura căreia îi 
aparţine. Situaţia devine şi mai semnificativă, atunci când este vorba 
de un creator de primă mărime, precum este Mihai Eminescu. 

1. De-a lungul anilor, i-au fost create poetului sintagme- 
caracterizări care rezistă timpului. S-au utilizat viziuni variate, în 
funcție de scopul urmărit de cercetător. Folosind criteriul unicitatii 
sau cel naţional, G.Călinescu îl numeşte pe Eminescu „poetul 
nepereche” şi „poetul nostru naţional”. Aducând, în principiu, 
aceeaşi viziune, dar în coordonate diferite, N. Iorga (1929, p. 167) il 
consideră „expresia integrală a sufletului românesc”, iar C. Noica”? 
— „omul deplin al culturii româneşti”. Pe bază simbolică, i s-a spus 
„Luceafărul poeziei româneşti”. Implicând perspectiva curentului 
literar, dublată de cea temporală, Zoe Dumitrescu-Buşulenga (1973, 
p. 275) l-a numit „ultimul mare poet romantic european”. 

2. Sistemul motivelor din creaţia unui scriitor şi, îndeosebi, 
din opera unui poet, este esenţial pentru conturarea imaginarului său 
poetic, dar şi pentru caracterizarea personalităţii lui. Caracterul 
recurent al motivului dezvăluie nu numai o dominantă formal- 
descriptivă ori structurală, ci, în special, una de conţinut şi de 
semnificaţie. Motivul „luceafărului”, de exemplu, stabilit pe baza 
simbolisticii din capodopera cu acelaşi nume, a avut un rol hotărâtor 
în definirea marelui nostru Eminescu drept „luceafărul poezei 


* Chiar titlul lucrării din 1975 conţine sintagma: Noica, Constantin 
(2014). Eminescu sau Gânduri despre omul deplin al culturii româneşti, 
Editura Humanitas, Bucureşti. 

româneşti”. Această sintagmă atât de simplă, conţine un adevăr 
adânc şi este o imagine semnificativă şi sugestivă, având ca bază 
celebrul poem de autocaracterizare. Primul cercetător care o 
formulează este Elie Cristea (devenit, peste ani, primul patriarh al 
BOR, cu numele Miron Cristea), în lucrarea de doctorat Eminescu, 
viata şi opera, scrisă 1895, în limba maghiară. S-ar putea spune că 
expresia „plutea în aer”. Sintagma este folosită ca atare sau sugerată 
de Veronica Micle (1969, p. 74) în poezia Să pot întinde mâna... din 
1884 („Dar tu ca un luceafăr departe străluceşti / Abia câte o clipă 
in cale-mi te ivesti...”), de unii junimisti, de Vlahuţă (1965, p. 32) 
în Lui Eminescu („Ce-au izvorât eterni luceferi / Din noaptea tristei 
tale vieţi”.) ş.a. 

O serie de ziarişti şi publicaţii folosesc integral sau parţial 
sintagma în anunţul morţii poetului. Iosif Vulcan în Familia scria cu 
durere: „Vi s-a dărămat o columnă, vi s-a stins un luceafăr..." 
(s.n.), iar ziarul Constituţionalul enunta: „Eminescu s-a stins după ce 
a strălucit ca un luceafăr”. *! (s.n.) Nafionalul nota în anunţ 
formula întreagă: „această dureroasă şi tristă însărcinare să se 
îndeplinească cu pompa datorată  luceafărului poeziei 
româneşti”. (s.n.) Ea va deveni în timp cea mai populară 
sintagmă-caracterizatoare a lui Eminescu. Are la bază, după cum se 
vede, un important motiv recurent din creaţia lui. Dintre cele 
aproximativ 150 de motive, identificate de cercetători în opera 
eminesciană, alături de motive istorice (Dacia, Decebal, Tepes, 
Musatini), mitico-legendare (Zamolxe, Valhala, Ondin, Hercule, 
Hyperion, Phoenix, zburătorul), ale „elementelor”2* (pământul, 
focul), animaliere (calul, cerbul), vegetale (codrul, teiul, salcâmul, 
floare albastră), acvatice (lacul, marea, izvorul) ş.a., cele cosmice 
ocupă un loc important în imaginarul poetic de tip romantic: lună, 
stele, luceafăr, astru, noapte etc. 

3. Propunem spre analiză un nou motiv. 


24 Apud Arion, Dan (2010). Necunoscutul nostru Mihail Eminescu, Il, 
Editura Semne, Fundaţia AlegRo, Bucureşti, p. 370. 

%1 Apud Arion, Dan (2010). Op. cit., p.369. 

*2 Ibidem, p. 371. 

“8 Vezi Tacciu, Elena (1979). Eminescu. Poezia elementelor, Editura 


x? 


„Cartea Românească”, Bucuresti. 

3.1. Între modelele cosmice, motivul soarelui nu a fost luat 
în considerare de critica literară anterioară. G.Călinescu, discutând 
despre „macrocosm” in Opera lui Mihai Eminescu (1970, p. 138, 
144), nu pomeneşte motivul dar foloseşte sintagma „lume solară”. 
Nici Al. Dima nu identifică un asemenea concept în Motivul cosmic 
in opera eminesciană (1965). Elena Tacciu (1979, pp. 282-283), 
vorbeşte doar despre „lumina solară”, dar nu şi despre acest motiv. 
De asemenea, Noemi Bomher, în Magie luminoasă in opera lui 
Mihai Eminescu (1997), nu aminteste motivul. 

Rosa Del Conte foloseşte în mai multe rânduri, în 
monografia consacrată poetului, Eminescu sau despre absolut 
(1990), termenul soare, dar nu-l califică drept motiv. Deşi vorbeşte 
despre „lumi solare” (p.336) sau făcând trimitere, când analizează 
epitete ca „sorii regali”, la „antica teologie solară” (p. 322), autoarea 
nu-l consideră motiv. Comentând poemul Mureşanu şi discutând 
despre erou, cercetătoarea notează: „Omul lui Eminescu... este omul 
afirmărilor vitale absolute, al deplinatatii; este omul care vine «din 
centrul lumii încoronat de sori“. (p. 132) Analizând în poemul 
Strigoii capacitatea luminii de a risipi vraja nocturnă, autoarea 
foloseşte sintagma „tema soarelui”, în care este implicat termenul 
şi care s-ar apropia de conceptul în discuţie, dar este altfel denumit. 

Nici loana Em Petrescu în Modele cosmologice şi viziune 
poetică (1978), deşi foloseşte termenii soare, solar, solară, nu le 
atribuie acestora sensul de motiv. 

Interpretarea termenului soare în opera eminesciană ca 
motiv este justificată de existența trăsăturilor acestui concept. Definit 
drept „unitate imagistică sau de conţinut în alcătuirea unei opere 
literare””%, motivul ilustrează şi detaliază aspecte tematice diverse 
ale unei opere. Fiind un element repetabil şi având caracter de 
generalitate, lexemul soare apare cu diferite forme şi semnificaţii. 
Repetarea termenului uneori cu aceleaşi semnificaţii (astru sau ființă 
mitică, de exemplu), îi certifică valoarea de motiv. De asemenea, 


2. Tema soarelui — adică a revelatiei şi a morţii — care, slobozindu-și raza 
mortală, sfâşie vraja înşelătoare...”, p. 252. 

5. Dicţionar de terminologie literară, Editura Ştiinţifică, Bucuresti, 1970, 
p. 220. 

este o prezenţă generală în universul literar eminescian, având însă o 
identitate specială cu valoare esenţială din punct de vedere al 
semnificatiilor. 

3.2. In lucrarea Motivul soarelui in lirica antumă a lui Mihai 
Eminescu”, aduceam în discuţie, pentru prima dată la noi (2000), 
acest lexem ca motiv literar. Credem că „ocolirea”, nementionarea 
acestui motiv în exegeza eminesciană anterioară era determinată de 
ideea că existenţa lui în creaţia poetului contrazicea teza generală a 
caracterului romantic al operei lui Eminescu, căci diurnul, lumina, 
soarele indicau vechiul curent clasicist şi nu se încadrau în tiparul 
caracterizator al noului curent — romantismul. Trebuie să observăm 
că acest motiv este evident în opera poetului şi, deşi el există într-o 
anumită măsură în poezia antumă, s-ar putea spune în viziune 
clasicistă, fiind folosit pentru conturarea şi precizarea cadrului fizic 
autentic (natura fiind totuşi o temă romantică fundamentală), el nu 
este dominant şi frecvent utilizat în acest tipar clasicist şi nu indică, 
în general, decât aparent o abatere de la imaginarul romantic, 
datorită statutului său aparte de aici. 

O analiză sintetică a motivului, utilizând ca bază a cercetării 
ediţia de poezii în îngrijirea lui Perpessicius din 1964”, atât în 
antume, cât şi în Memento mori, textul cel mai reprezentativ din 
postume, ne poate duce la concluzii semnificative privind statutul 
acestuia în opera eminesciană. 

Din cercetarea textelor rezultă o serie de ipostaze 
fundamentale ale motivului, între care menționăm: astru în sistemul 
cosmic, sursă de lumină, astru personificat, ființă fantastică mitică, 
element poetic. Sursă de lumină (,,Flori, giuvaeruri în aer, sclipesc 
tainice în soare”-Egipetul, I, p.48), astru surprins în mişcarea diurna 
pe bolta cerească (,,Pe când oastea se aşază, iată soarele apune”- 
Scrisoarea III, I, p.149), astru în sistemul evolutiv cosmic („Un 


246. Prezentată în cadrul unui simpozion la Tulcea, dedicat aniversării a 150 
de ani de la naşterea scriitorului, şi publicată de Societatea de Ştiinte 
Filologice din România, in Limbă si literatură, anul XLVI, vol. I — II, 
Bucuresti, 2001, pp. 50 — 62. 

21. M. Eminescu, Opere alese, I — Il, ediţie îngrijită şi prefațată de 
Perpessicius, Scriitori români,.Bucureşti, E.P.L., 1964. Pentru citate, vom 
nota în paranteză doar titlul, volumul şi pagina. 

soare de s-ar stinge-n cer,/ S-aprinde iarăşi soare”- Luceafărul, |, 
p.175), realitate cosmică personificată („Soarele stetea pe ceruri, 
auzind cântarea-i lină” — Memento mori, II, p.123) sunt unele aspecte 
pe care le concretizează motivul în poezia lui Eminescu. 

O ipostază interesantă este aceea a soarelui multiplu. În 
nuvela Sărmanul Dionis, eroul, înzestrat cu puteri demiurgice, aşază 
„doi sori şi trei luni în albastra adâncime a cerului”2%, iar in 
Epigonii, evocând „zilele de aur a scripturilor române”, poetul 
notează: „Văd nopţi ce-ntind de-asupra-mi oceanele de stele, / Zile 
cu trei sori în frunte, verzi dumbrăvi cu filomele..”.(I, p.37), imagini 
ingenioase, create cu scopul amplificării şi intensificării situației şi 
imaginii. 

3.3. Un loc deosebit în opera lui îl ocupă ipostaza mitică a 
motivului soare. 

Formarea viziunii mitologice a poetului este timpurie şi şi-a 
pus amprenta asupra întregii lui creaţii. Încă din anii adolescenţei, în 
peregrinările prin ţară (1864 — 1869), viitorul scriitor a cunoscut 
literatura orală naţională, legendele şi basmele româneşti, la care s- 
au adăugat mai târziu, în special în perioada studiilor de la Viena şi 
Berlin (1869 — 1874), mitologiile universale. Interesat de istoria şi de 
civilizațiile antice, Eminescu a putut asimila acum informaţii 
mitologice „de primă mână” şi din surse sigure. 

Întâlnirea din luna octombrie 1866 dintre Eminescu si 
Nicolae Densușianu a avut un rol important în cunoaşterea trecutului 
nostru îndepărtat (potrivit cercetătorului Constantin Mihail 
Popescu”). Densușianu, student pe atunci la drept, dar şi poet, 
debutase in revista Familia lui Iosif Vulcan în iulie 1866. 
Adolescentul Eminescu, care debutase şi el cu câteva luni înainte tot 
la Familia, călătorea prin tara şi venise la Sibiu pentru a se întâlni cu 
fratele său, Nicolae. Nu l-a găsit acasă, dar, întâlnindu-se cu N. 
Densuşianu, este găzduit câteva zile de acesta. Se poate imagina că 
cei doi tineri apropiaţi ca vârstă, au discutat despre trecutul ţării. 


Mihai Eminescu, Proză literară, prefaţă de Eugen Simion, Bucureşti, 
E.P.L.,1964, p.51. 

** Popescu, Constatin Mihail, Nicolae Densuşianu, viata si opera (teza de 
doctorat), Societatea Scriitorilor Militari, Bucuresti, Editura Academiei de 
Înalte Studii Militare, 2003, p. 54. 

Fără îndoială că Densuşianu, văzând cât de apropiaţi sunt ca idei şi 
cât de receptiv este oaspetele, îi va fi dezvăluit din ideile lui 
surprinzătoare privind „mitologia poporului nostru”, concretizate, 
mai târziu, în celebra Dacie preistorică. „Dacismul” eminescian 
(enunțat pentru prima dată de criticul G. Ibrăileanu”! în 1908), după 
cum se poate observa, se prefigura încă din adolescenţă, având la 
bază admiraţia poetului pentru vechea civilizaţie dacică, pe care o 
găsim pregnant formulată, mai întâi, în poemul Memento mori, 
redactat între anii 1871 — 1872, când poetul avea 21 — 22 de ani. 

Între elementele mitice dacice, soarele ocupă un loc central. 
În volumul Mitologia română (p. 367), Romulus Vulcănescu, 
discutând despre „mitologia solară” la poporul nostru, precizează: 
„Solarismul este o dominantă mitică, proprie spiritualităţii pre-, 
protoromâne şi române”. Autorul notează apoi că sintagma soare 
sfânt are rădăcini ancestrale în cultul solar al dacilor. 

Cele mai vechi mitologii solare înfăţişează soarele şi luna ca 
gemeni divini, ca zei ori eroi civilizatori. „Dacii îi cinsteau în mod 
deosebit pe zeii Apolo şi Diana, fiii gemeni ai Latonei,... născută în 
țara hiperboreilor'”””, afirmă cercetătorul Miron Scorobete in 
lucrarea Dacia edenică (p. 190). Apolo este zeul soarelui, iar 
Diana””- zeiţa lunii. 

În poezia noastră populară, soarele şi luna formează pereche, 
așa cum apare şi în reprezentativa baladă Miorița. 

Soarele este, potrivit lui Ivan Evseev (1994, p. 171), eroul 
unor basme ori legende despre fata îndrăgostită de el şi transformată 
în floare (Legenda Florii-Soarelui) sau în pasăre (Legenda 


Ciocăârliei). 


250 Vezi şi Napoleon Săvescu, „Cenaclul M.Eminescu” la New-York 
(15.01.2009), publicat în Foaie pentru minte, aprilie 2009. 

2351 Acest dacism este o notă carateristică poeziei lui Eminescu”, în 
Postumele lui Eminescu din Scriitori români şi străini, |, ediţie îngrijită de 
Ion Creţu, prefaţă de Al. Piru, BPT; Bucureşti, Editura pentru literatură, 
1968, p. 108. Studiul lui Ibrăileanu a fost publicat pentru prima dată în 
Viaţa românească, nr. 8, august 1908, Iasi. 

25. Stră-stră-străbunii dacilor. 

253 M. Scorobete (2006, p.190) precizează: „Pindar localizează meleagurile 
pe unde umblă Artemis-Diana, fiica Letonei, prin preajma Dunării”. 

De asemenea, el este protagonistul unor balade fantastice, 
precum Soarele si luna, fraţi despărțiți pe veci de Divinitate, ori face 
pereche cu luna. 

Potrivit vechilor mitologii, care îl prezintă pe Hyperion fie 
drept fiu al soarelui, fie soarele însuşi, Luceafărul eminescian aduce 
ipostaza soarelui de tată ceresc pentru Hyperion („Şi soarele e tatăl 
meu, / lar noaptea-mi este muma”.- I, p.169). Aşadar, chiar 
Luceafărul îi destănuie fetei iubite, care-i invocase „coborârea”, 
statutul său genetic solar, realitate tăinuită muritorilor. În Căfin( file 
din poveste), soarele şi luna, ca în Mioriţa, formează pereche şi sunt 
„nunii”, aşadar nasi cosmici, veghetori din înalt ai mirilor: „Socrul 
roagă-n capul mesei să poftească să se pună / Nunul mare, mândrul 
soare, şi pe nună, mândra lună”. (I, p.90) 

Cercetarea motivului în celebrul poem postum Memento 
mori dezvăluie o mare frecvenţă a acestuia şi o complexă utilizare a 
lui, cu pregnante elemente de originalitate. 

Motivul soarelui”* este prezent aici în mai multe ipostaze. 
Practic, el se concretizează în lexemul substanival soare, la diferite 
forme flexionare, de 54 de ori, la care se adaugă forma adjectivală 
solară din „poarta solară” (II, p.137) şi verbul la gerunziu, cu forma 
rară, sorind. (II, p.122). Putem spune că termenul este prezent direct 
cu 56 de întrebuinţări. Pentru a stabili frecvenţa acestui motiv în text, 
raportându-l la cele 1302 versuri, constatăm că termenul apare o dată 
la 23,25 de versuri, iar dacă raportăm intrebuintarile la numărul de 
strofe (217), găsim o prezenţă la 3,87 strofe. De aici, se poate face 
observaţia că motivul are în poem o frecvență mare. 

Situaţia capătă relevanţă deosebită dacă facem o paralelă cu 
poeziile antume, care, după ediția Perpessicius (din 1964), sunt in 
număr de 89 şi cuprind 4506 versuri. 

În cercetarea noastră referitoare la poeziile antume, 
publicată în 2001, în revista Limbă şi literatură, constatam că 
motivul soarelui se afla în 18 din cele 89 de texte cu 27 de 
întrebuințări, adică o apariție la 166,88 versuri. Observăm că 


254 Datele sunt redate după cercetarea noastră Motivul soarelui în poemul 
eminescian postum „Memento mori”, în Societatea de Ştiinţe Filologice, 
Limbă şi Literatură, anul LIII, vol. I — II, 2011, p. 121. 

Memento mori este de 3,46 ori mai scurt (având 1302 versuri), iar 
numărul de apariţii ale cuvântului este de 56, adică de 2,07 ori mai 
mare decât (cele 27 de apariţii) din antume, rezultă că frecvenţa 
acestui motiv în poem este de 7,17 ori mai mare. Diferenţa este prea 
mare pentru a nu fi şi semnificativă. Putem găsi o serie de explicaţii. 
În antume, motivul are, în principal, funcţie descriptivă pentru cadru 
şi peisaj (vezi supra, p. 2), în postume sunt folosite constant 
perspectiva şi ipostaza mitică. Prezenţa accentuată a motivului aici 
este justificată, mai întâi, de problematica poemului, de viziunea 
scriitorului, de raportarea la cosmic, dar şi de importanţa specială pe 
care o are în economia textului. În al doilea rând, trebuie luată în 
considerare şi semnificaţia pe care o dă Eminescu motivului, mai 
ales în amplul episod dacic, când se manifestă şi ca o concretizare a 
mitului solar la daci. 

Punem în discuţie o nouă ipostază a motivului, aceea de 
ființă mitică, de zeitate. 

„Luna, zâna Daciei, vine la a zeilor serbare”, unde soseşte 
şi Soarele. (II, p.137). Se pune întrebarea: Cine este Soarele, dacă 
Luna, sora sa, este „zâna Daciei”? Nu putem găsi decât o singură 
explicaţie: Soarele este şi el o zeitate, este o zeitate a Daciei. 

În secvența dacică din poem, întâlnim şi cea mai mare 
frecvență a motivului — 29 dintre cele 56 de întrebuințări —, 
comparativ cu prezenţa lui în alte episoade. Semnificativă este, aici, 
imaginea soarelui ca ființă deosebită, aflată într-un car tras de cai de 
foc (,,Pe-acolo soarele îşi mână car cu cai arzatori”. — II, p.137); 
este descrierea tipică pentru o ființă fantastică, cu statut de zeitate. 
Soarele stăpâneşte o adevărată împărăție: „Într-o lume fără umbră e 
a soarelui cetate...” (II, p.139), e a zeilor împărăție. 

Soarele, stăpânul acestui ţinut ( „cetatea soarelui” coincide 
cu „raiul Daciei veche”), este o ființă sacră şi, evident, o zeitate 
dacică, asemeni unui suprazeu, căci el îi ocroteşte pe toţi, pe zeii 
dacici şi ocroteşte cu lumina lui şi acest tărâm miraculos. 

Un element de unicitate identificat de noi şi care are o 
importanţă capitală în discuţia noastră este faptul că astrii tutelari ai 
Terrei, soarele şi luna, participă la lupta dintre zeii romani şi daci de 
partea dacilor, de partea zeilor daci. De aici, statutul de suprazeu 
dacic. „Focul ros al soarelui” II, p.143) devine o armă de distrugere 

a armatei, care a cotropit Dacia, iar „Sori şi lune repezite printr-a 
norilor dumbrave /Ard albastrele armure ale zeilor romani..”.( II, 
p.144). 

Dacismul lui Eminescu este o viziune, o conceptie, o 
credință adâncă şi temeinică, evident conturată încă din anii 
adolescenţei. Prezenţa mitului solar în creaţia lui este o consecinţă şi 
o trăsătură a acestei concepţii, subordonată încă din anii tinereții 
viziunii romantice. 

Motivul soarelui la Eminescu nu se limitează la sfera 
luminii zilei, a amiezii („Ora clasică e amiaza”, potrivit lui G. 
Călinescu), specifice esteticii clasiciste, ci, prin condiţia mitologică a 
astrului, complex imaginată pe baza tradiţiei folclorice nationale si 
mitologiei universale, se manifestă în sfera principiilor romantice. 

Se impun câteva observaţii generale cu privire la acest motiv 
în opera eminesciană. 

a. Existenţa acestui motiv (aparent neromantic) în lirica 
antumă, ca şi în poemul postum Memento mori, nu este 
întâmplătoare. El nu este un motiv doar de sorginte clasică; motivul 
soarelui în creaţia eminesciană depăşeşte acest statut, devenind mit. 
Dincolo de diurn şi lumină, elemente specifice astrului şi, potrivit 
tradiției, aparţinând curentului clasicist, motivul soarelui, prin 
perspectiva mitologică adoptată şi valorificată complex şi ingenios 
de către Eminescu, se încadrează, structural şi conceptual, în 
sistemul de trăsături caracteristice esteticii romantice. 

b. Soarele se manifestă ca un motiv de origine străveche, 
daco-tracică, cu un statut special, definitoriu pentru opera şi 
personalitatea scriitorului. Mitul dacic al soarelui este la M. 
Eminescu nu numai un motiv literar, ci un concept complex, pe care 
poetul îl integrează într-un sistem al spiritualităţii noastre mitice, aşa 
cum rezultă mai ales şi din poemul postum Memento mori . 

c. Semnificațiile şi importanţa motivului se dezvăluie 
îndeosebi în viziunea mitică a poetului şi în înţelegerea complexă a 
acestuia, de la astru, ca realitate cosmică, la entitate personificată şi 
până la aceea sacralizată, de zeitate națională dacică (,,santul soare”) 
şi universală („soarele divin”). 

d. Un element de originalitate în Memento mori îl constituie 
prezentarea soarelui ca zeu (noi propunând statutul de) suprazeu 

dacic — apărător al teritoriului dacic şi luptător împotriva zeilor 
Romei atacatoare. 

4. Eminescu nu este numai un creator de excepţie, care a 
atins culmi valorice neatinse până acum, dar opera lui are o 
excepțională forță de sugestie, o extraordinară capacitate de a 
influența potentele literar-artistice nationale. De-a lungul vremii, 
creația lui Eminescu a iradiat asupra contemporanilor lui şi a 
urmaşilor lumina binefăcătoare a înaltelor valori umaniste, morale, 
nationale, estetice. Mari scriitori, precum Al. Vlahuţă, G. Coşbuc, 
O. Goga, T. Arghezi, L. Blaga, I. Barbu, N. Labiş, M. Sorescu ori N. 
Stănescu au debutat sub semnul poeziei lui şi au continuat sub 
influenţa lui benefică, recunoscând public acest fapt. El nu este 
„cadavrul din debara, de care trebuie să scăpăm cât mai repede, dacă 
vrem să ne modernizăm”, cum, grăbit, superficial şi cu o mare doză 
de inconstienté (sau rea-credinta), a afirmat H.-R. Patapievici, ci 
este o realitate cultural-artistică supremă, prezentă permanent în 
universul spiritual românesc. Nichita Stănescu, un geniu poetic, care 
peste un veac, realiza a treia reformă a limbajului poetic românesc şi 
se apropie de valoarea „poetului nepereche” (a fost propus pentru 
Premiul Nobel pentru literatură), afirma semnificativ, cu o adâncă 
înţelegere şi nobleţe, în acelaşi timp: „Eu nu sunt eu, eu sunt tu 
(Eminescu, n.n.), care vorbeşte cu gura mea”. 

Toţi cei care l-au denigrat sau îl denigrează (în ultimele 
decenii atacurile au devenit tot mai vehemente, dar şi mai perfide, 
nedrepte şi ipocrite, căci nu vizează doar persoana lui Eminescu, de 
fapt, ele având ca ţintă valorile noastre nationale, ființa noastră 
naţională), n-au înţeles şi nu înţeleg că atâta timp cât soarele va 
exista pe cerul țării, Eminescu va străluci pe firmamentul existenţei 
noastre. În fapt, el străluceşte pe cerul spiritualităţii româneşti ca un 
autentic soare. 

Influenţa creaţiei lui asupra literaturii şi culturii române nu 
este una mecanică şi nici exterioară, ci este una de profunzime. A 
fost şi este o influenţă binefăcătoare, de modelare, fertilizatoare şi 
catalizatoare, căci ea a acționat şi acționează la nivelul esentelor, 
structurii de profunzime a spiritualităţii noastre prin adevărul 
afirmațiilor, înălţimea morală a cugetării, prin adâncimea trăirii, prin 

exceptionala forță de sugestie a limbajului poetic şi armonia 
inegalabilă a versului său. 

Atât de mult uzitata formulă, „luceafărul poeziei româneşti”, 
ne apare, acum, incompletă, limitativă şi insuficientă, pentru că ea 
nu acoperă întreaga complexitate a creaţiei „poetului nostru 
national” (G. Călinescu) şi nici semnificația esenței personalităţii 
celui numit de C. Noica „omul deplin al culturii românesti”. De 
acum aproximativ 138 de ani, de prin 1880, Eminescu a fost 
recunoscut ca mare valoare poetică naţională, folosindu-se 
calificativul „geniu poetic”. Veronica Micle (1969, p. 86) declară în 
poezia Lui X (datată de autoare 28 august 1885 si publicată in 
Convorbiri literare la 1 decembrie 1886): „Al tău geniu peste 
veacuri rămâne-va pe pământ” iar, în 1889, în Eminescu şi poeziile 
lui, Titu Maiorescu (Critice, p. 345) scria: „literatura poetică română 
va începe secolul al XX-lea sub auspiciile geniului lui...” Chiar din 
ultimii lui ani de viaţă va lua naştere un adevărat curent (epigonic) 
eminescian. Prietenul mai tânăr al scriitorului, Al. Vlahuţă, el însuşi 
poet căzut sub puternica influență a maestrului (unii l-au numit „cel 
mai mare epigon eminescian”), va ţine la Atheneul din Bucureşti în 
1896 o conferință semnificativ intitulată, „Curentul Eminescu”, prin 
care solicita desprinderea tinerilor creatori de extraordinara 
fascinatie exercitată de genialul poet, dar înţeleasă greşit de ei, idee 
susținută şi de mobilizatoarea poezie Unde ni sunt visătorii?, citită 
cu acest prilej: 

„Ce-s aceste vaiete nemângâiate? 

Ce-i acest popor de spectri cu priviri întunecate 

Chipuri palide de tineri osteniti pe nemuncite 

Trişti poeţi ce plâng şi cântă suferinti inchipuite... 

Unde ni-s entuziaştii, visătorii, trubadurii 

Să ne cânte rostul lumii şi splendorile naturii?” (vol. 
Iubire, p. 126). 

Chiar critica literară înregistra fenomenul. G. Ibrăileanu 
are în volumul Scriitori şi curente (1909) un capitol intitulat 
Curentul eminescian iar Nicolae Iorga în Istoria literaturii româneşti 
contemporane (1934) în capitolul intitulat Influența lui Eminescu. 
Noul Alecsandri (pp. 167-180) arată că însuşi „bardul de la Mirceşti” 
cunoaşte o nouă etapă de revigorare artistică datorită creaţiei 

eminesciene. Este evident că numai o personalitate de excepţie, de 
mare anvergură şi complexă valoare — cum a fost Eminescu — poate 
genera un curent artistic. 

Şi percepţia asupra operei lui în timp s-a modificat, s-a 
îmbogăţit, s-a nuantat. Informaţiile în epoca modernă cresc în 
progresie geometrică. Au fost identificate aspecte noi, au fost 
descoperite valori noi, cum ar fi ideea că Eminescu premerge, prin 
muzicalitate şi simboluri, poezia simbolistă, că există elemente ale 
filosofiei existentialiste în creaţia lui (Odă în metru antic), că unele 
valenţe îl apropie de poezia modernistă sau ermetică, conturându-se 
concluzia că a exercitat în timp o influență majoră asupra literaturii, 
artei, culturii, politicii, spiritualității româneşti, în genere. Este firesc 
ca aceste progrese ale exegezei eminesciene să se regăsească şi în 
formulele caracterizatoare. 

Cel care a realizat a doua reformă a limbajului poetic 
românesc (după Eminescu, care era întemeietorul acestuia), Tudor 
Arghezi, adică o voce scriitoricească de excepţie, îi aprecia arta şi 
valoarea în literatura noastră la superlativ şi îl considera, nici mai 
mult, nici mai putin, „sfântul preacurat al ghiersului românesc”. 

O imagine deosebit de semnificativă ne-a lăsat-o Al. Vlahuţă 
(1965, p. 34), care, în finalul poeziei Lui Eminescu, se întreba 
profund îndurerat: „Văpaie!... Ce-o să-i pese lumii/ Că tu te mistui 
luminând?” Cu adevărat, personalitatea lui „s-a mistuit ca o văpaie” 
în timpul vieţii şi, asemeni unui soare-văpaie, continuă să dea 
lumina cugetării şi simtirii lui pentru noi şi astăzi. 

Creaţia lui a luminat şi luminează cu razele ei de mai bine 
de 150 de ani spiritul creator national. N.Iorga avea perfectă dreptate 
când îl definea pe Eminescu drept „expresia integrală a sufletului 
românesc”. În acelaşi timp, prin larga cuprindere a gândirii, trăirii şi 
simţirii specific-nationale, dar şi universale, el devine un zeu 
tutelar al nostru. 


5. Concluzii 
1). Prin frecvenţă, amploare, prin multitudinea sensurilor şi 
prin adâncimea semnificatiilor, soarele devine, ca „element general 


A . 


cu caracter de repetabilitate” în universul tematic eminescian, un 

motiv poetic fundamental, putând fi folosit ca element caracterizator 
pentru creaţia şi personalitatea scriitorului. 

2). Perspectiva mitologică, adoptată şi valorificată complex 
şi ingenios de Eminescu, îi conferă motivului soarelui statutul de 
mit, aparţinând, formal şi conceptual, curentului romantic, în care a 
fost încadrat, în genere, poetul. 

3). Influenţa benefică, majoră şi complexă, permanentizată 
în timp, exercitată asupra literaturii, culturii şi vieţii noastre 
spirituale îi asigură scriitorului un statut catalizator, o valoare şi o 
importanţă esenţială, „solară”, ca un astru dătător de lumină şi viata 
în sistemul forţelor noastre creatoare. 

În fond, poetul acţionează, credem, ca o prezenţă solară în 
„matricea stilistică a spiritualităţii naţionale”2%5. Şi atunci, pe această 
bază, se impune o singură concluzie: Zeul tutelar al spiritualităţii 
noastre, Mihai Eminescu, va dăinui peste veacuri, căci el se 
constituie şi se impune, prin forţa de model formativ benefic, ca o 
permanenţă, iar prin efectele catalizatoare şi constructiv-modelatoare 
produse în existenţa, cultura şi literatura naţională, drept soarele 
poeziei româneşti. 

Unirea tuturor românilor — 
ideal politic fundamental al lui Mihai Eminescu 


Deşi îndeobşte timpul aşterne peste oameni şi evenimente 
pânza gri a uitării, în cazul lui Mihai Eminescu (1850 — 1889) 
lucrurile stau cu totul altfel. Trecerea vremii facilitează parcă 
dezvăluirea unor noi ipostaze ale personalităţii lui. 

Luând în considerare rezultatele unor noi cercetări, poetul 
apare ca o personalitate mult mai complexă decât se ştia și se voia să 
se ştie. 

Nici factorul politic, nici mediul academico-stiintific de 
astăzi nu conştientizează şi nu valorifică exceptionala activitate de 
militant pentru unirea românilor a lui Mihai Eminescu. În această 
situaţie, este de datoria dacologilor şi a „iubitorilor de Eminescu”, 
cunoscători ai problemei prin specificul preocupărilor lor, nu numai 
să evidentieze acest ideal al viziunii și activităţii „soarelui poeziei 
româneşti”, dar să-l şi impună la nivelul conştiinţei nationale. 

Idealul patriotic fundamental al „poetului nostru naţional” 
(cum îl numea G. Călinescu) a fost unirea tuturor românilor. Acest 
ideal are o solidă bază reală, Mihai Eminescu ajungând la el în mod 
logic și firesc. 

Între 14 și 17 ani, viitorul poet va colinda cu trupele teatrale 
ale lui Fanny Tardini Vlădicescu si Mihail Pascaly ori pentru a-şi 
continua studiile în centre ardelene recunoscute şi va cunoaşte, 
astfel, direct, in multiple peregrinări (1864 — 1869), realităţile țării — 
locuri şi oameni, tradiţii şi obiceiuri, creaţii folclorice din Moldova, 
Bucovina, Maramureş, Ardeal, Banat, Muntenia —, care îi conferă 


°° Bucur, Gheorghe, Mihai Eminescu — soarele poeziei româneşti, în vol. 
Sub teiul lui Eminescu, editat de Asociaţia Cultural-Ştiinţifică „Vasile 
Pogor”, Ed. D&T, Iasi, 2010, pp. 61 — 66 şi în Dacia magazin, nr. 73, 
ianuarie 2012, pp. 31 — 35. 

acestuia imaginea bogăției, complexităţii şi vechimii, dar, mai ales, a 
unităţii de limbă, cultură şi civilizaţie a poporului nostru. Văzând 
„Tisipirea” românilor în tari diferite din punct de vedere politico- 
administrativ, înţelege încă din adolescență că această situaţie este 
nefirească şi trebuie modificată. 

Scriitorul a fost un adevărat patriot a cărui operă literară şi 
activitate publicistică, civică şi social-politică au fost închinate ţării, 
poporului, viitorului lor în prosperitate şi demnitate. 

Este indreptatita opinia profesorului G. D. Iscru, care susţine 
că planul dacic ne-a străbătut istoria” de la Burebista şi Decebal la 
Mircea cel Bătrân şi Ştefan cel Mare, la Mihai Viteazul — 
„restaurator al Daciei”**’, făuritorul, la 1600, a primei uniri politice a 
celor trei provincii istorice, la 48-isti, în frunte cu Mhail 
Kogălniceanu, la unioniştii din jurul domnitorului Al. loan Cuza prin 
unirea celor două principate la 24 ianuarie 1859, la înfăptuitorii 
Marii Uniri de la 1 decembrie 1918 până la dacologii din 
contemporaneitate. 

Un moment semnificativ al acestei evolutii a planului dacic 
autohton îl reprezintă, in a doua jumătate a secolului al XIX-lea, 
activitatea celui considerat îndeobşte „poetul nostru nepereche” 
(după celebra formulă călinesciană), M. Eminescu, având consecinţe 
deosebite pentru viaţa noastră politică de atunci şi dramatice pentru 
poetul patriot. 

Rămasă statornică în sufletul poetului, admiraţia pentru 
locurile natale bucovinene îl determină să scrie la 16 ani şi să 
publice în Familia lui Iosif Vulcan pateticele poezii Din străinătate 
(julie, 1866), La Bucovina (august, 1866), iar în aprilie 1867 Ce-fi 
doresc eu fie, dulce Românie. Exceptionalele versuri, pline de avant, 
insufletite de un adânc patriotism, devin definitorii şi emblematice 
pentru evoluţia personalităţii lui până la sfârşitul vieţii: „Ce-ţi doresc 
eu tie, dulce Românie, / Tara mea de glorii, tara mea de dor: / 
Bratele nervoase, arma de tărie, / La trecutu-ti mare, mare viitor!” 


257 G.D. Iscru, Planul dacic care ne-a traversat istoria in Dacia Magazin, 
nr. 63, mai 2010. 

°58 Vezi Marin, Al. Cristian, Mihai Viteazul, restaurator al Daciei si al 
Bisericii strămoşeşti, Editura N. Bălcescu, Bucuresti, 2011. 

Eminescu va considera cultivarea faptelor istorice 
componenta centrală şi chiar condiție a existenţei sentimentului 
patriotic: „Fără cultul trecutului nu există iubire de ţară.” 

În esenţă, atitudinea patriotică îşi are sorgintea în trăsăturile 
generale ale unui popor, în profilul său spiritual, în modul particular 
de a gândi, a simţi şi a acţiona. Viziunea identitară naţională, ca 
element constituent al patriotismului, se reflectă în structura 
spirituală, în factura psihică, în însuşiri morale, mentalități şi 
obiceiuri, în cultură, în problematica generală a colectivitatii 
respective, în idealurile, nazuintele şi aspiraţiile ei. 

Unirea tuturor românilor a fost şi este un ideal popular 
pentru noi. 

Baza populară a viziunii asupra vieții a lui Eminescu i-a 
asigurat, de altfel, perenitatea creaţiilor lui artistice. Valoroasă, în 
acest sens, este şi mărturisirea făcută (la 24 de ani) Veronicăi Micle: 
„Trecutul m-a fascinat întotdeauna. Cronicile şi cântecele populare 
formează, în clipa de față, un material din care culeg fondul 
inspiraţiunilor”.”” (s.n.) 

Conturarea si formarea viziunii mitologice a lui Eminescu, 
implicând mituri naţionale şi universale, este timpurie şi îşi va pune 
amprenta asupra întregii lui creaţii. Eminescu a fost fascinat, între 
altele, de civilizaţia indiană veche, de limba sanscrită, pe care le-a 
cercetat“ şi le-a folosit pentru a stabili corelaţii cu civilizaţia dacă. 
Într-o notă de manuscris (2290, f. 70) afirmă: „Alexandru (cel Mare, 
n.n.) merge în Indii, unde reşed în Himalaya zeii daci; acolo, el 
întâlneşte pe Dochia şi de la Zamolx învaţă înţelepciune”. Prin 
urmare, dacii prin zeitățile lor aveau în acea epocă o răspândire şi un 
prestigiu foarte mare nu numai în Europa, ci şi înspre Orient. 

Orientarea către universul dacic a lui Eminescu este 
indisolubil legată de dragostea de patrie a tânărului în formare, 


*5 1. E. Toroutiu, Studii şi documente literare, vol. VI, Bucuresti, 1933, 
p.127, apud Mihai Pop, Eminescu şi folcorul, în Studii eminesciene. 75 de 
ani de la moartea poetului, Bucureşti, EPL, 1965, p. 200. 

20 Amita Bhose, teza de doctorat, Influenţa indiană asupra gândirii lui 
Eminescu, în Eminescu, ediţie îngrijită de Mihai Dascăl şi Carmen Muşat- 
Coman. Note de Mihai Dascal, Edit. Mihai Dascăl Editor, Bucuresti, 2001, 
p. 375. 

conturată şi datorită revoluționarului patriot Aron Pumnul. Refugiat, 
după înăbuşirea Revoluţiei de la 1848 din Transilvania, la Cernăuţi, 
i-a fost adolescentului Eminescu, în anii 1864—1866, la Gimnaziul 
Chezaro-Crăiesc profesor, mentor şi model uman. De asemenea, 
viziunea romantică a poetului îndrepta, după modelul scriitorilor 48- 
işti, admirati de el, inspiraţia către istorie, către un trecut îndepărtat, 
mai ales. Civilizaţia dacică va căpăta treptat un contur tot mai 
accentuat în gândirea eminesciană şi va forma un fond şi un reper 
de stabilitate, demnitate şi glorie în sistemul său de valori 
morale, istorice şi etnice. 

În formarea viziunii lui dacologice, un rol important l-a avut 
întâlnirea (adusă întâi în discuţie de cercetătorul Constantin Mihail 
Popescu în teza lui de doctorat) din octombrie 1866 de la Sibiu cu 
Nicolae Densuşianu” (n.1846), care îi va fi împărtăşit din ideile lui 
îndrăzneţe privind „mitologia şi istoria veche a poporului nostru”. 
Relaţia directă dintre cei doi va fi reluată la Bucureşti, unde 
Densuşianu lucra la Biblioteca Naţională a Armatei, iar Eminescu 
vine, în 1877, ca redactor la ziarul Timpul. Si datorită teoriilor 
densuşiene din viitoarea Dacie preistorică, îşi va contura poetul 
„icoana” din trecut a poporului şi a ţării. 

Dintr-o altă perspectivă, s-ar putea spune că, în ştiinţa 
istorică, B. P. Hasdeu este descoperitorul dacilor, căci în 1860, când 
publica celebrul studiu Perit-au dacii?, se opunea deschis curentului 
latinist, dominant în epocă, iar Eminescu îi recenza favorabil 
lucrările (Timpul, nr. 70, 1882) şi lăuda contribuţia istoricului la 
cunoaşterea vieţii din vechea Dacie. 

Numeroasele informaţii acumulate trebuia să se cristalizeze 
artisticeşte, căci veneau dintr-un univers miraculos, spaţial, uman şi 
spiritual, din universul trecutului nostru dacic, de glorie, mândrie şi 
demnitate. Adoptarea de către Eminescu, în atari condiţii, a unei 
perspective etice esenţial dacice, în scrisul şi manifestările lui 
civice, nu numai că nu ne miră, dar ni se pare o consecinţă directă, 
necesară şi firească, a structurii lui psihologice, a formaţiei lui 


°°! Popescu, Constatin Mihail, Nicolae Densuşianu, viata si opera (teză de 
doctorat), Societatea Scriitorilor Militari, Bucureşti, Editura Academiei de 
Inalte Studii Militare, 2003, pp. 143-145. 

patriotice şi a realitatilor social-economice, politice şi cultural- 
artistice în gravă degradare din vremea sa. 

Mai întâi, să observăm că scriitorul, potrivit firii lui, 
gândeşte poetic şi mitic istoria. În fond, poetul procedează în 
prezentarea epocii noastre străvechi, dacice, asemenea prietenului 
său Nicolae Densuşianu, numai că o face cu alte mijloace. 

Criticul G. Ibrăileanu a fost primul care a vorbit, referindu- 
se la postume, despre dacism ca „notă caracteristică a poeziilor lui 
Eminescu”, şi îl explica, în 1908, prin „iubirea pentru vechime” a 
poetului.” 

Straluminat de această uimitoare, miraculoasă si înaltă 
spiritualitate străbună, poetul a simtit-o ca pe o prețioasă moştenire a 
neamului, dar şi a sa proprie. Afirmația din 1876 dintr-o variantă la 
poezia Ai noștri tineri — „Fiţi voi romunculi, simt în mine dacul'** 
— capătă valoare explicativ-simbolică. Aşadar, se consideră pe sine 
un continuator, în contemporaneitatea sa, a înaltelor valori umane, 
morale, patriotice, de gândire şi simtire, a unei civilizaţii superioare, 
care oferea, peste timp, într-o epocă tulbure, prezentului şi 
conationalilor lui, o admirabilă şi de necontestat lecţie, mai ales, de 
demnitate naţională, un model şi un reper de mândrie civică şi 
patriotică. 

În postume, poetul se opreşte, în special, asupra unor 
aspecte esenţiale ale civilizației geto-dace: spaţiul mirific al Daciei 
edenice („Raiul Daciei vechie”), zeitățile dacice (mai ales Zamolxe), 
figura mitico-simbolică a Dochiei, regi daci renumiţi — Brigbelu, 
Tomiris, Boerebista, Decebal —, în creaţii precum Memento Mori 
(1871-1872), Sarmis (1877), Gemenii (1882), Odin si Poetul (1871 
— 1872), Povestea Dochiei şi ursitorile, drama Decebal (1873) ş.a. 
Acum, Eminescu acordă soarelui şi lunii statutul de zeități. Alt 
element de originalitate îl constituie prezentarea soarelui nu numai 
ca zeu dacic, ci şi ca apărător al teritoriului dacic şi luptător 


°° Postumele lui Eminescu în Scriitori români şi străini, 1, ediţie îngrijită 
de Ion Creţu, prefață de Al. Piru, BPT; Bucureşti, EPL,1968, p. 108. 
Studiul a fost publicat prima dată în Viața românească, nr. 8, august 1908, 
Iaşi. 

°° Variantă Ai nostri tineri, 1876, in Opere, II, Editura ,,Grai şi suflet — 
cultura naţională”, Bucureşti, 1995, p. 326. 

împotriva zeilor Romei atacatoare şi, ca urmare, noi îi atribuim 
statutul de suprazeu dacic.“ Soarele participă la lupta dintre zei de 
partea zeilor daci, ba, mai mult, cheamă în ajutor rudele lui cosmice: 
„Lupta-i crudă, lungă, aspră. Lumin pavezele dave, / Sori şi lune 
repezite printr-a norilor dumbrave/ Ard albastrele armure ale zeilor 
romani,” (s. n., Memento Mori) 

In operele poetice antume, aspectele dacice sunt mult mai 
puţine, neexistând o lucrare cu temă exclusiv dacică, excepţie făcând 
Rugăciunea unui Dac (1879), unde eul poetic enunță direct 
identificarea cu dacul străbun, cerând Tatălui Ceresc „veşnicul 
repaos”. Interesant este că elegia filosofică Mai am un singur dor 
avea, într-o variantă din 1879, titlul Dorinţa unui dac. Aşadar, stările 
psihice ale omului Eminescu din etapa bucureşteană (începând cu 
1877) se suprapun trăirilor sufleteşti dramatice ale dacului, care, 
învins, nu mai vedea nicio ieşire, nicio rezolvare în ordine socio- 
umană obișnuită. 

Eminescu este o prezență remarcabilă în publicistica 
vremii; el prezintă societatea românească într-o viziune critica”, 
asemănător Scrisorilor şi Glossei. Încă de când era student la Viena 
scrie trei articole (Să facem un congres, În unire e tăria şi Echilibru), 
publicate în ziarul românesc Federatiunea (aprilie — mai 1870), care 
îi aduc, după propriile mărturisiri"“, pentru ideea de autonomie a 
Transilvaniei fata de Imperiul Austro-Ungar, citarea de către 
procurorul public la Judecătoria din Pesta, unde este cercetat. 

Se pot uşor constata preocupările civice ale studentului 
Eminescu. Ne atrage atenţia în mod special titlul În unire e tăria. 
Tânărul dovedea, astfel, încă de pe acum, o atitudine de luptător 
pentru cauza naţională. Citarea lui de către un procuror public 
indică faptul că articolele aveau o valoare deosebită pentru atmosfera 
social-politică de atunci. 


*% Motivul soarelui în poemul eminescian postum „Memento Mori”, 
publicat în revista Societăţii de Ştiinţe Filologice din România Limbă si 
literatură, anul LIII, vol. III, 2011, pp. 132-133. 

265 Vezi Danciu, Tereza, Societatea românească în viziunea eminesciană, 
în Dacia Magazin, nr. 73, ianuarie 2012. 

2% Creţu, I, Mihail Eminescu. Biografie documentară, Bucuresti, EPL, 
1968, p. 87. 

Doina, vol. LX, partea I, ms. 2262, p. 209 (I) 

Diploma lui Eminescu de membru al Societății Carpaţii 

Numeroasele teme, prezentate şi analizate în spirit științific 
de jurnalistul bucureştean din epoca 1877-1883, dovedeau o 
profundă cunoaştere a realitatilor nationale şi, infatisand critic 
diversele aspecte (economice, sociale, politice, etnice, etice, juridice, 
cultural-ştiințifice etc.), el îşi dezvăluia o poziție moral-civică şi 
patriotică exemplară, de înaltă responsabilitate. Imaginea 
„prezentului mişelit”, confruntată cu aceea de glorie, mândrie şi 
demnitate de pe vremea lui Decebal si, mai ales, Mircea cel Bătrân 
ori Stefan cel Mare, il va nemultumi profund şi va considera că 
întreaga noastră societate trebuie reformată. Reformarea se impunea 
a fi făcută, însă, dintr-o perspectivă valorică. $i această perspectivă 
valorică nu putea fi decât cea dacică. Asa se face că, in 1881, va 
enunta transant: „(În România) totul trebuie dacizat oarecum de 
acum înainte”. Aşadar, modelul dacic, era, în aceste condiţii, 
unica soluţie. Astfel, Dacia străbună devine un ideal etno-statal. 

Recent, profesorul G. D. Iscru definea magistral, sintetic şi 
clar, viziunea lui Eminescu privind „noua Renaștere prin 
dacizare”, continuând unele observații mai vechi ale lui Mircea 
Vulcănescu: „Pornind de la mesajul lui Eminescu — aşa cum a văzut 
el noua Renaștere prin dacizare — într-o tara care s-ar putea numi 
chiar așa, DACIA — îndreptându-se astfel prima mare eroare politică 
din istoria noastră modernă (privind numele ce s-a dat ţării în secolul 
al XIX-lea sub influența tezei false a romanizării) — adică pornind 
de la reînvierea spiritului dac, iar nu neapărat cu o întoarcere tale- 
quale la trecut, ci, cum spunea el — având în vedere deschiderea spre 
modernitate — „o parţială întoarcere la trecut, la elementele lui bune, 
sănătoase, proprii de dezvoltare”, aceasta ar însemna — cum deja a 
spus-o Mircea Vulcănescu —, pe de o parte „reînvierea virtuţilor... 
neamului nostru”, pe de altă parte, adăugăm noi, o pavăză împotriva 
pretențiilor şi loviturilor care ne-au venit şi ne vin din afară, din 
partea celor care nu încetează să-și revendice, ticălos, pentru ei, 


„pământ şi apă” din întinsul spaţiu etno-national al Daciei Mari”. 


* Românul a contractat năravul în Ti impul, 29 iulie 1881, Opere, XII, 
Editura Academiei, 2010, p. 267. 

268 Eminescu — spirit tutelar al naţiunii române în Origini, seria I, anul 6, 
nr. | (54), ianuarie 2018, p. 23. 

În ziarul Timpul, Eminescu scrie articole bine documentate 
şi cu o adâncă înţelegere a fenomenelor istorice, socio-economice şi 
politice, aducând în discuţie probleme majore şi stringente ale 
actualitatii vremii, devenind formator de opinie publică, publicația 
ajungând, datorită lui Eminescu, una dintre cele mai citite, dar şi de 
prestigiu din epocă. Poziţia lui tranşantă, intransigenta şi, mai ales, 
conformă adevărului istorico-social a deranjat nu numai pe 
adversarii politici, ci chiar unele tari vecine, care încălcau, prin 
acțiuni abuzive, dreptul istoric, înțelegeri gsi chiar tratate 
internaționale pentru obţinerea unor avantaje. 

Într-o serie de articole din ianuarie-iunie 1878 ia în discuţie 
problema „delicată” a Basarabiei. În Timpul din 10 februarie 1878 
scria: „Drepturile noastre asupra întregii Basarabii sunt prea vechi şi 
prea bine întemeiate...Basarabia întreagă a fost a noastră, pe când 
Rusia nici nu se megieşa cu noi, Basarabia întreagă ni se cuvine, căci 
e pământ drept al nostru şi cucerit cu plugul, apărat cu arma, a fost 
de la începutul veacului al patrusprezecelea încă şi până în veacul al 
nouăsprezecelea”. Într-un articol din 19 februarie 1878 Eminescu 
dezvăluia adevărul despre mecanismul „pierderii” teritoriului estic: 
„Basarabia ...în 1812 a fost, în actul oficial de cesiune, dobândită de 
către Rusia de la Poarta Otomană, dar în realitate răpită de la 
legitimul şi adevăratul său proprietar, care era Moldova, şi 
transmisă de către acel ce nu avea drept s-o cedeze la acel ce nu 
avea drept s-o ia”. (s.n.). 

În diverse materiale, bazate pe documente, statistici şi 
recensăminte oficiale din Austro-Ungaria, Eminescu denunţă, printre 
altele, procesul de maghiarizare forţată a românilor ardeleni. În 
1883, guvernul, însă, ducea în secret tratative cu Germania pentru 
intrarea României în Tripla Alianţă. „Românul absolut” (Petre 
Ţuţea) demască trădarea intereselor nationale, căci se elimina, astfel, 
orice posibilitate de apărare oficială a românilor din Transilvania şi a 
acestei vechi provincii dacice. Reprezentantul guvernului la Viena, 
junimistul Petre P. Carp, cere expres lui Maiorescu: „Mai potoliți-l 
pe Eminescu!”. Ultimul articol, Pentru libertatea presei, publicat 
(înainte de a fi arestat) în Timpul la 28 iunie 1883, dezvăluie poziţia 
lui principial democrată, condamnând măsurile represive luate de 

guvern împotriva unor publicații independente şi a redactorilor 
acestora. 

În activitatea sa civică, profund patriotică, se dezvăluie o 
nouă ipostază a omului Eminescu, aceea de luptător în plan politic şi 
social. 

Manifestându-se permanent în postura de poet-cetatean, 
Eminescu este un patriot autentic, care înțelege că „refacerea 
unităţii spaţiului străvechii Dacii este pentru români o problemă 
de renaştere naţională”.2* Implicându-se direct, alături de I. 
Slavici, în organizarea şi realizarea în 1871 a aniversării a 400 de ani 
de la întemeierea mânăstirii Putna (Bucovina), poetul desfăşoară, 
după obţinerea aprobărilor oficiale, o activitate febrilă, împărțind 
manifeste, plecând în ţară pentru a răspândi ideea. Eminescu vedea 
în această acţiune un prilej de redeşteptare a conştiinţei naţionale, 
mai ales pentru tinerime. Manifestatia este grandioasă, 
impresionantă, cu participarea unor mari personalităţi ale vremii, iar 
un tânăr entuziasmat, desprins din mulţime (viitorul celebru 
muzician Ciprian Porumbescu), cântă la vioară, cu o sensibilitate 
ieşită din comun, o horă in fata imensei mulțimi. Mai târziu, acesta 
exprimă starea de emulatie trăită atunci și modul în care percepea 
adunarea, făcând o afirmaţie plină de semnificație: „Am cântat 
Daciei întregi”. Eminescu recită acum Doina populară, prima 
variantă a celebrei Doina. Părăsind Putna şi Bucovina natală, poetul 
duce cu el în suflet nădejdea revenirii acestei provincii la Patria- 
mamă. 

Functionand multi ani în cadrul complexului muzeal de la 
Ipotesti şi descoperind o serie de date noi, Lucia Olaru Nenati 
propune, în articolul Contrabandistul Eminescu, o nouă perspectivă 
în înţelegerea personalității lui, afirmând: „Puţini ştiu că Eminescu 
nu a luptat numai cu pana şi cuvântul pentru idealurile naționale, ci a 
făcut-o şi prin fapte, chiar dintre cele care i-au cerut un curaj 
deosebit şi l-au expus la riscul arestării pentru contrabandă şi atentat 


* Aurel David, Eminescu, prima jerfă politică pe altarul Daciei Mari, în 
Dacia Magazin, nr. 73, ianuarie 2012, p.10. 

la siguranța imperiului (Austro-Ungar, n.n.) Apoi, prezintă o 
acțiune temerară a poetului, care, în 1875, pleacă din lași și intră 
clandestin în Bucovina, unde duce câteva sute de exemplare din 
lucrarea Răpirea Bucovinei după documente autentice, scrisă de loan 
Slavici şi prefațată de istoricul M. Kogălniceanu. La Cernăuţi, cu 
ajutorul prietenului Teodor Stefanelli, Eminescu trimite brosura prin 
posta oaspeţilor străini şi diplomaților veniţi la festivitățile pegătite 
de oficialitățile austro-ungare pentru aniversarea a 100 de ani de la 
anexarea Bucovinei, stârnind un scandal diplomatic prin dezvăluirile 
făcute. Broşura este interzisă, iar Eminescu putea fi arestat şi 
pedepsit. Miron Manega reia aceste informații în lucrarea cu 
incitantul titlu Eminescu agent secret.”"' Poetul isi dezvăluie, astfel, 
o nouă fata a personalităţii sale, aceea de luptător pe „frontul 
nevăzut” pentru cauza unirii românilor. 

În perioada bucureşteană, scriitorul devine membru al mai 
multor societăţi naţionaliste, între care Societatea „Carpaţii”, 
înființată la 24 ianuarie 1882, al cărei obiectiv principal era 
refacerea Daciei Mari. Eminescu este sufletul proiectului etno- 
politico-statal „Dacia Mare”. Propunerea lui ca studenţii ardeleni să 
propage, când merg acasă în vacanţă, ideea unirii Ardealului cu 
Regatul este considerată periculoasă de imperiile vecine interesate, 
lezate în realizarea intereselor lor, prin dezvăluirile publice făcute. 
Ideea, dacă ar fi fost pusă în practică la nivel general, ar fi devenit o 
idee forță, care, răspunzând unor vechi şi populare idealuri nationale, 
ar fi devenit periculoasă. Cum, de altfel, s-a şi întâmplat. Această 
idee este, în fond, o prefigurare a Marii Uniri. Văzându-se atmosfera 
generală potrivnică de la Bucuerşti, diplomatiile vecine acţionează în 
forță. Austro-Ungaria rupe relațiile diplomatice cu România timp de 
48 de ore, iar cancelarul german Bismark trimite lui Carol I o 
telegramă de ameninţare cu războiul. În atari condiţii, Guvernul, la 
cererea reprezentantului Austro-Ungariei, baronul Von Mayr, care-l 
urmărea permanent pe „turbulentul” Eminescu, a desființat 


° Lucia Olaru Nenati, Contrabandistul Eminescu, Revista electronica 
“Total’s Daily News”, 11 iunie 2011. 

*71 Miron Manega, Eminescu — agent secret si contrabandist de cărţi 
interzise, Bucureşti, Editura Geto Dacii, 2017, p. 32 şi urm. 

Societatea „Carpaţii”, a expulzat persoanele străine de pe lista 
neagră (întocmită la Viena) şi a intentat procese ardelenilor implicați 
în acţiune. 

Pe de altă parte, în birourile serviciilor secrete străine, țarist 
şi austro-ungar, ia naştere planul neutralizării fizice a formatorului 
de opinie potrivnic, M. Eminescu, plan materializat cu ajutorul lui 
Titu Maiorescu. Cercetările de mai bine de un deceniu au dezvăluit 
că mentorul Junimii era un agent de influență german, iar, mai nou, 
au apărut informații, neconfirmate documentar însă, că avea relaţii 
chiar cu serviciile secrete ruseşti. Prin diverse acțiuni, se urmăreşte 
insistent blocarea prezenţei publice a lui Eminescu. Dovadă o 
constituie arestarea lui de trei ori (potrivit cercetătorului Nae 
Georgescu) în decurs de câteva zile, iar pe 28 iunie 1883 este 
internat la Spitalul doctorului Şuţu, precipitat si fără respectarea 
procedurilor legale. T. Maiorescu, „așa-zisul prieten şi ocrotitor”, 
care-l internase pe poet, pleacă într-o lungă călătorie (mai mult ca 
sigur, intenţionat proiectată) de câteva luni prin străinătate, iar fratele 
lui Eminescu, care vrea să-l scoată din spital, nu poate, căci legislația 
prevedea că o asemenea acțiune putea fi făcută numai de persoana 
responsabilă de internare. Genialul nostru poet este supus (potrivit 
cercetărilor mai multor autori) ani de zile unui tratament medical 
intenționat distrugător. Eminescu devine, într-o exactă formulare a 
profesorul universitar Aurel David, „prima jertfa politică pe altarul 
Daciei Mari”. 

După înlăturarea lui Eminescu din viaţa publică, s-a instituit 
timp de peste 100 de ani, după cum au arătat o serie de cercetători — 
Theodor Codreanu, Constantin Barbu, I. C. Rogojanu, Dan Toma 
Dulciu, George Roncea, Nae Georgescu, Miron Manega ş.a. —, un 
adevărat complot împotriva „poetului nepereche”. Este prezentat 
drept nebun sau bolnav de sifilis, activitatea lui publicistică este 
ascunsă şi minimalizată decenii întregi, poezia lui de mare 
profunzime meditativă este deturnată în una romantic-dulceag- 
superficială, iar el transformat dintr-un ziarist demn şi 
responsabil, combativ şi patriot doar într-un poet al „drăgostelilor” 
şi al damelor de salon, adică i-a fost anulată esenţa semnificației 


272 Art. cit. 

operei, mesajul ei fundamental, adânca valoare filosofico-umanistă 
şi patriotică. S-a urmărit a-i fi anulată, în fond, genialitatea, care-l 
indreptatea să stea alături de marile valori literare ale umanităţii. 

Bună cunoscătoare a contextului politic al vremii si a 
personalităţii lui Eminescu, Zoe Dumitrescu Buşulenga evidenţiază 
caracterul lui intransingent, dublat de patriotismul lui ardent: „Pentru 
el, nu exista adevărul de conjunctură, ci doar adevărul natiei 
româneşti pentru care a trăit şi pentru care a fost sacrificat, cu tăcuta 
complicitate a unor personaje malefice”. 

Din perspectiva destinului dramatic al lui Eminescu, capătă 
semnificaţie specială o afirmaţie a poetului dezvăluită peste timp de 
Gh. Panu, memorialistul Junimii: „istoria poporului nostru, 
trecutul lui... tot, tot este un şir neîntrerupt de martiri”.-”* Poetul 
se înscrie și el în acest lung sir de martiri ai neamului. Gh. Gavrilă 
Copil îl consideră îndreptăţit „„martirul românilor cu aura de 
sfant”.””* Eminescu devine istorie. Istorie naţională! 

Atacurile împotriva lui sunt continuate şi astăzi, ca parte a 
unui plan de denigrare, după Revoluţia din ’89, a valorilor noastre 
naţionale, de distrugere a manifestărilor remarcabile ale specificului 
nostru identitar, de fapt, un atac la adresa naţiunii înseşi, 

Dacismul lui Eminescu reprezintă o viziune, o concepție, 
o credință adâncă şi temeinică, având ca scop binele țării şi al 
neamului său. Acordându-i girul unui model existential de 
netăgăduit, Eminescu se consideră parte a civilizaţiei pe care o 
admiră şi, mai mult, îşi propune să o popularizeze. Poetul creează, 
s-ar putea spune, o perspectivă dacică, pe care o proiectează, în 
datele ei esenţiale, asupra întregii sale problematici scriitoriceşti şi 
activităţi, drept valoare, criteriu şi ideal. 

Lecţia lui Decebal şi a căpitanilor săi, care s-au sinucis când 
n-au mai văzut nicio cale de ieşire din situația de înrobire în urma 
victoriei romanilor, este cutremurătoare şi exemplară, căci 


273 George Panu, Amintiri de la „Junimea ” din Iași, ediţie, prefaţă si tabel 
cronologic de Z. Ornea, Bucureşti, Editura Minerva, 1998, p. 293. 

214 Proces penal „Mihai Eminescu”, în Dacia magazin, nr. 67-68, iulie— 
august 2011, p.74. 

demonstra ideea că libertatea şi demnitatea nu sunt de vânzare, 
că pământul ţării este sfânt. 

Astăzi, mai mult ca oricând, este valoroasă asertiunea lui 
George Topârceanu: „A fi patriot nu e un merit, e o datorie”. O 
datorie fata de tara în care trăieşti şi națiunea din care faci parte. 
Eminescu și-a făcut-o din plin. 

În același timp, el lasă un testament de adânc patriotism 
contemporanilor şi urmaşilor. El nu este numai „poetul naţional”, 
publicistul şi gânditorul politic, ci şi activistul social şi omul cu o 
atitudine civică exemplară, similară lui Decebal. Gesturile publice 
ale lui Eminescu din ultimii ani de viaţă în sănătate au valoare 
simbolică, deoarece sunt ultimative. Aşadar, lecţia Eminescu este 
una excepţională, este una de mândrie, nobleţe şi demnitate 
patriotică, lăsând testamentar credința în necesara asumare a 
condiţiei etnice a superioarei civilizaţii dacice străbune. Cei de 
astăzi, şi datorită lui Eminescu, ştiu că „Noi nu suntem urmaşii 
Romei” (Napoleon Săvescu), şi datorită lui Eminescu, putem spune 
că astăzi „Spiritul dacic renaşte”. (D. Roxin) 

Mihai Eminescu ne apare ca o personalitate exponențială a 
aspirațiilor şi înaltelor noastre idealuri patriotice, de bine, progres şi 
demnitate naţională. 

Acum, la aniversrea centenarului Marii Uniri, făurirea 
Daciei Mari, care se constituise, în mod firesc, în gândirea poetului 
şi a colegilor lui drept un ideal patriotic fundamental de autentică 
renaştere naţională, este, de fapt, un proiect anticipativ Unirii de la 
1918. Personalitatea complexă a poetului se manifesta într-o nouă 
ipostază a sa, aceea de luptător pe „frontul nevăzut” al acţiunilor 
secrete, precum şi în aceea de militant direct în acţiuni publice 
social-politice pentru unirea românilor. 

Eminescu este, în fapt, un martir-premergător al făptuitorilor 
Marii Uniri. 

Datorită unor condiții interne şi externe, obiective și 
subiective, idealul Daciei Mari nu s-a putut realiza atunci, în 1883, 
când a căzut jertfă şi dacul cel mare al poeziei româneşti. 
Înfăptuită câteva decenii mai târziu, prin votul mai întâi al 
basarabenilor, la 27 martie, iar apoi al ardelenilor la 1 decembrie 
1918, tara se reintregeste in mare parte în vechile ei hotare dacice, 

evidentiindu-se, astfel, voinţa politică hotărâtă a locuitorilor din 
provinciile tradiționale româneşti şi înalta lor conştiinţă civică şi 
patriotică. 

Adeziunea larg populară a reprezentanţilor românilor de la 
Alba Iulia la ideea unităţii a consfințit actul politic al reîntregirii 
țării, pentru care a luptat si Mihai Eminescu, „zeu tutelar al 
spiritualităţii româneşti”, act politic de adâncă semnificaţie şi 
fundamentală valoare etno-politică statală — Marea Unire de la 
1918. 

Mitul Eminescu — mit cultural fundamental 
al matricei identitare naţionale 


Mitul constituie o comoară spirituală inestimabilă a unei 
naţii, prin valoare şi semnificaţii. Toate popoarele au mituri, au 
nevoie de mituri, care să le definească statutul identitar şi, ca urmare, 
şi-au creat din diverse perspective, de-a lungul timpului, mituri 
originale specifice. Sunt binecunoscute bogăţia şi diversitatea 
mitologiilor unor popoare precum amerindienii, incaşii, chinezii, 
indienii, sumerienii, egiptenii, arabii, etruscii, evreii, grecii, italicii, 
germanii, dacii şi multi alţii. 

Potrivit Dicţionarului de Terminologie Literară, mitul este o 
„legendă sau povestire alegorică anonimă, de origine populară, 
despre timpurile fabuloase sau eroice pe care istoria nu le luminează 
deplin”. De-a lungul timpului conceptul de mit a cunoscut în 
viziunea cercetătorilor mai multe semnificaţii, evoluând de la epocă 
la epocă. Pentru Platon, mitul era o o naraţiune care nu convinge iar 
pentru Aristotel o „structură narativă”2'€. Dacă în secolul al XIX-lea 
mitul era văzut ca o „fabulă”, o „ficţiune”, o „invenţie”, cercetătorii 
din secolul al XX-lea au acceptat sensul dat de societăţile arhaice ca 
istorie adevărată, sacră şi exemplară. 

Văzând în el „o realitate culturală extrem de complexă”, 
Mircea Eliade consideră că „mitul povesteşte o istorie sacră; el 
relatează un eveniment care a avut loc în timpul primordial, în 
timpul fabulos al «începuturilor»... E aşadar întotdeauna povestea 
unei «faceri»“.””” Dincolo de funcţia lui cognitvă, care reflectă 
nivelul cunoaşterii la care a ajuns în acel moment colectivitatea care 


°° Dicţionar de Terminologie Literară..., p. 215. 
"70 Vezi Dicţionar de Terminologie Literară..., p. 216. 
T Aspecte ale mitului, Bucuresti, Editura Univers, 1978, pp. 5 — 6. 

i-a dat naştere, Eliade evidenţiază funcţia lui „etică, modelatoare”, 


educativă şi formativă: „mitul înfăţişează modele pentru 
comportarea omenească şi prin însăşi aceasta conferă existenţei 
semnificaţie si valoare.” Vorbind despre personajele lor 
(supranaturale), Eliade precizează: „Miturile relevează aşadar 
activitatea lor creatoare şi dezvăluie sacralitatea (sau numai 
caracterul «supranatural») operelor lor”. Cu timpul, unele 
personalităţi reale, biblice, istorice, legendare, culturale au fost 
mitizate, căci, prin activitatea lor creatoare exemplară, au devenit 
„modele pentru comportarea omenească”. 

Pentru români, George Călinescu identifică in Jstoria 
literaturii române de la origini până în prezent“! patru mituri 
fundamentale: al etnogenezei — legenda Traian şi Dochia, mitul 
existenţei specifice (pastorale) — balada Miorița, mitul muncii şi 
creaţiei, al jertfei pentru zidire — balada Mănăstirea Argeşului, mitul 
erotic —legenda Zburătorul, la care a fost adăugat, mai târziu, şi cel 
al morţii, al „marii călătorii” — Cântecul Bradului. Pe lângă acestea, 
se disting mai multe mituri specifice, precum cel sacru, al lui 
Zamolxe, legendar (Meşterul Manole), cele istorice (Buerebista, 
Decebal, al Musatinilor, al lui Stefan cel Mare, al lui Mircea cel 
Bătrân, al lui Vlad Tepes, al lui Mihai Viteazul, unificatorul celor 
trei tari româneşti la 1600, al lui Constantin Brâncoveanu, sacrificat 
el şi cei patru copii pentru credinţa ortodoxă, al lui Horea, „crăişorul 
munţilor”, al lui Avram Iancu, al lui Tudor Vladimirescu, al lui 
Nicolae Bălcescu, al lui Alexandru Ioan Cuza, primul domn al unirii 
celor două Valahii), mituri folclorice (al Soarelui, al Craiului Nou, al 
Crăciunului, al Zânelor, al Sânzienelor, al Rusaliilor, al Stimelor, al 
Strigoilor, al Martisorului, al Florii Soarelui, al Florii Albastre, al 
Reginei Nopţii, al ursului, al lupului, al privighetorii, al ciocârliei, al 
Oltului, Mureşului, Bistriţei, Istrului, al munţilor Bucegi, Ceahlău, 


275 Vezi Vasile Nicolescu, Prefaţă, la Mircea Eliade, Aspecte ale mitului, 
Bucureşti, Editura Univers, 1978, p. XII 

°? Op. cit., p. 2 

"50 Thidem, p. 6 

%1 G, Călinescu, Istoria literaturii române de la origini până în prezent, 
ediţia a II-a revăzută şi adăugită, ediţie şi prefaţă de Al. Piru, Bucuresti, 
Editura Minerva, 1982, pp. 58 — 60. 

al Vârfului Omu (Kogaionon), Toaca, Negoiul, ca şi religioase ca 
Dumnezeu, Sf. Fecioară, lisus, Paştile, Sf. Andrei, Sf. Gheorghe, 
Grădina Maicii Domnului etc., precum şi mituri culturale, artistice, 
literare, ştiinţifice, evidenţiate prin opera unor personalităţi ca B.P. 
Hasdeu, Nicolae Iorga, Ciprian Porumbescu, Costantin Brâncuşi, 
Mircea Filiade, Eugen Ionescu, Aurel Vlaicu, Henri Coandă, Emil 
Racoviţă, Ana Aslan şi multi alții. 

Între personalităţile naţionale în jurul cărora s-au închegat 
un adevărat cult şi autentice structuri mitice se află şi Mihail” 
Eminescu (1850-1889), perceput în opinia publică românească şi 
reţinut în mentalul colectiv românesc (chiar şi de către adversarii lui 
din trecut sau din prezent) drept un mit de primă mărime şi adâncă 
semnificaţie. 

Eminescu ocupă un loc aparte şi are o valoare fundamentală 
în cultura noastră, deoarece el, ca personalitate, opera lui artistică şi 
activitatea lui civică, definesc şi exprimă, complex şi remarcabil, 
matricea stilistică identitară românească. 

Ca personalitate, Eminescu este reprezentativ pentru natia 
română. Luând în considerare valoarea operei lui, este explicabilă 
atunci încercarea altor culturi vecine de a şi-l „însuşi” sau adopta. 

În primul capitol — „Strămoşii” — al monografiei Viaţa lui 
Mihai Eminescu, din 1932, G. Călinescu numeşte zece etnii (turc, 
albanez, persan, suedez, rus, bulgar, sârb, rutean, polon şi armean)” 
, care, din motive lesne de înţeles, şi-l revendică pe Eminescu (si la 
care, apoi, de-a lungul timpului, s-au adăugat şi diverse altele, chiar 
extraterestru), analizate logic şi respinse justificat de critic. În 
capitolul final („Masca lui Eminescu”), criticul face observaţii de 
fizionomie etnică de o valoare excepţională. Privind chipul poetului 
din fotografiile de la 19 ani, 28 de ani si 34 de ani şi apoi „masca 
nietzscheeană” din ultimii ani, i se pare că „omul cel adevărat răsuflă 
aievea”, adică descoperă esenţa personalităţii sub diferite „măşti”, 


282 Deşi în uzul curent al marelui public s-a impus forma Mihai, ar trebui 
repus în discuţie prenumele poetului, deoarece în actul de naştere este 
folosită forma Mihail, după arhanghelul patron biblic, şi în diverse acte 
oficiale o foloseşte chiar Eminescu. 

* Bucureşti, EPL, 1966, p. 7. 

284 Op. cit., p. 318. 

date de imaginile de la diferite vârste. Apoi, trage o concluzie 
neaşteptată privind tipul uman pe care îl reprezintă poetul: 
„Eminescu era un român (verde) de tip carpatin, dintre aceia 
care, trăind în preajma munţilor, mai cu seamă în Ardeal şi in 
Modova-de-Sus (s. n.), sub greaua coroană habsburgică, cresc mai 
vânjoşi şi mai aprigi şi arată pentru încercările de smulgere a lor 
din pământul străbun lungi rădăcini fioroase, asemeni acelora ce 
apele curgătoare descoperă în malurile cu copaci bătrâni”. Apare, 
astfel, originea lui de sorginte dacică. Şi, ca o consecinţă, îi face un 
succint, dar sugestiv portret moral, subliniind altruismul său, adânca 
lui dragoste de tara, enuntandu-se statutul de exponent al neamului 
său: „El avea ca atare un suflet etic, simţitor la toate ideile şi 
sentimentele, care, alcătuind tradiţia unei societăţi, sunt ca grinzile 
afumate ce susțin acoperişul unei case, nefiind lipsit totdeodată de 
viziunea unui viitor mai drept. Nu nutrea nicio aspirație pentru sine, 
ci pentru poporul din care făcea parte, fiind prin aceasta mai mult un 
exponent decât un individ”.**° 

Legătura cu trecutul naţional, cu tradiţiile româneşti, cu glia 
străbună dezvăluie la Eminescu o dimensiune fundamentală a 
viziunii sale despre viaţă şi creaţie. 

Marile personalităţi ale neamului nostru, minţi strălucite, 
artişti de o valoare excepţională, inimi pline de un adânc patriotism, 
ca M. Kogălniceanu, B.P. Hasdeu, N. Densuşianu, N. Iorga, V. 
Pârvan, L. Blaga, Mircea Eliade, ori Enescu şi Brâncuşi au 
evidenţiat valorile străbune, s-au îndreptat către strămoşii noştri 
daci, către civilizaţia dacică, prezentând-o, admirând-o, cultivând-o. 
Semnificativă este afirmaţia întemeietorului sculpturii universale 
moderne, Constantin Brâncuşi, care, referindu-se la condiţia sa de 
neam, spunea cu mândrie: „Noi ăştia suntem daci în munţi”. 

În cadrul discuţiei, capătă o semnificaţie deosebită modul în 
care se defineşte Eminescu însuși. Cităm cunoscuta afirmaţie făcută 
de poet în 1876: „Fiţi voi romunculi, simt în mine dacul”. (într-o 
variantă a poeziei Ai noştri tineri). Aşadar, scriitorul se 
autocaracterizează drept dac, adică din neamul strămoşilor noştri, 


285 Tdem. 
286 Tdem. 

„cei mai drepţi şi viteji dintre traci” (Herodot). Se poate susţine, 
însă, faptul că autodefinirea este întotdeauna subiectivă. Nu credem 
că, în această situaţie, este relevant şi aplicabil acest amendament. Să 
observăm că poetul nu aduce, aici, un argument din sfera gândirii, a 
judecării raţionale, ci din cea a trăirilor emoţionale. Deci, este vorba 
de un element mult mai puternic al mentalului, căci el ţine de zona 
stărilor sufleteşti, a manifestărilor psihologice, adică provine din 
adâncul fiinţei, al inconştientului chiar. S-o reținem, însă, si ca 
declaraţie de autodefinire, venită din partea unui autentic spirit 
patriot lucid. Apartenența unei personalităţi la o comunitate etnică şi 
spirituală se manifestă, practic, în patru componente generale: mai 
întâi, în modul în care se „vede” pe sine, în al doilea rând, în 
manifestările concrete civice şi social-politice, apoi în aspectele 
creaţiei sale şi, în al patrulea rând, în felul în care este percepută de 
publicul larg sau de lectorii specializați. 

În activitatea lui civică şi social-politică se regăsesc marile 
idealuri ale poporului nostru în timp. El se distinge în vremea primei 
tinereti în acţiunea de aniversare a 400 de ani de la întemeierea 
Putnei (1469), mai apoi în cadrul Societăţii „Carpaţii”, în 1882 — 
1883, prin susţinerea hotărâtă a proiectului etno-politic-statal „Dacia 
Mare”, văzut ca proiect major de renaştere naţională. Din acest 
motiv, este considerat de cancelariile unor imperii învecinte un 
inamic periculos, iar serviciile secrete austro-ungar şi țarist 
elaborează planul înlăturării lui din viaţa publică, plan dus la 
îndeplinire cu ajutorul lui T. Maiorescu; este internat forțat la 28 
iunie 1883 la spitalul doctorului Sutu şi supus (intenţionat) unui 
tratament distrugător (aşa cum au arătat mai mulţi cercetători, între 
care prof. univ. Nicolae Georgescu), care-i va aduce, după şase ani 
de chinuri, moartea, devenind, potrivit istoricului Aurel David, 
„prima jertfă politică pe altarul Daciei Mari”; Gh. Gavrilă Copil îl 
consideră ,,martirul românilor cu aură de sfânt”.%8. 

Creaţia artistică eminesciană dezvăluie un scriitor cu o 
solidă bază folclorică, istorică şi mitologică, plasând opera sa în 
universul specific naţional. 


°87 Dacia magazin, nr. 73, ianuarie 2012, p.10. 
°88 Dacia magazin, nr. 67 — 68, iulie-august 2012, p.74. 


227 


EMINESCU -zeul tutelar al spiritualităţii noastre 


În poezie, Eminescu este văzut mai întâi, atât în literatura 
română, cât şi în cea universală, ca poet al iubirii, apoi „bard 
national”, deci patriot, şi poet reflexiv, filosofic. Ce-ţi doresc eu fie, 
dulce Românie, Epigonii, Floare albastră, Luceafărul, Atât de 
fragedă, Odă (în metru antic), Scrisorile, Glossă, La steaua, Mai am 
un singur dor, Trecut-au anii, Mortua est, Memento mori, toate sunt 
texte de referinţă, care îl situează în ipostaza de „ultimul mare poet 
romantic european”, cum îl definea Zoe Dumitrescu-Buşulenga. 
Rosa del Conte isi intitulează semnificativ cercetarea despre poet 
„Eminescu sau despre absolut”. Vizând perspectiva estetică, T. 
Arghezi îl consideră „sfântul preacurat al ghiersului românesc”. 

Prin basmul Făt-frumos din lacrimă, nuvelele Cezara şi 
Sărmanul Dionis sunt evocate mituri naţionale şi universale, ca şi 
filosofii moderne, aparţinând lui Kant sau Schopenhauer, în structuri 
artistice de mare frumuseţe artistică. 

Teatrul (Decebal), ca şi multe din poeziile postume 
(Memento mori, Sarmis, Odin şi poetul etc.) evocă mai ales trecutul 
îndepărtat, dacic în special. Scriitorul Eminescu este om al timpului 
său, dar şi al gliei, tradiţiilor şi istoriei strabune, al universului 
naţional, în opera lui regăsindu-se însă şi problematica generală a 
umanităţii. Baza folclorică şi istorică, mitologică şi filosofică i-au 
asigurat o largă audienţă în publicul românesc de-a lungul timpului, 
orice vârstă regăsindu-se în preocupările, gândurile, trăirile, 
idealurile şi aspirațiile ei în creaţia lui. Este un poet naţional şi 
universal, cum au arătat, între alţii, G. Călinescu, Amita Bhose, Rosa 
del Conte. 

În publicistica eminesciană, mai ales în activitatea de la 
ziarul bucureştean Timpul (1877-1883), jurnalistul realizează o 
adevărată radiografie a societăţii româneşti a vremii. Poetul dovedea 
o profundă cunoaştere a realitatilor nationale şi, prezentând critic 
diversele aspecte, el afirma o atitudine moral-civică şi patriotică 
exemplară, de înaltă responsabilitate. Imaginea „prezentului mişelit”, 
confruntată cu aceea de glorie, mândrie şi demnitate de pe vremea 
lui Mircea cel Bătrân şi, mai ales, a lui Decebal, a cărui lecţie de 


* Rosa del Conte, Eminescu sau despre absolut, ediţie îngrijită, traducere 
şi prefaţă de Marian Papahagi, Bucuresti, Humanitas, 2016. 

demnitate se va perpetua până astăzi, îl va nemultumi profund şi va 
considera ca întreaga noastră societate trebuie reformată. 
Reformarea se impunea a fi făcută dintr-o perspectivă valorică. Şi 
această perspectivă valorică nu putea fi decât cea dacică. Aşa se face 
că, în 1881, va enunta clar: „(În România) totul trebuie dacizat 
oarecum de-acum înainte”.2% Aşadar, modelul valoric dacic era, în 
aceste condiţii, unica soluţie. 

Această succintă trecere în revistă a urmărit să sintetizeze 
aspectele esențiale ale personalităţii şi operei eminesciene, 
intreprindere riscantă prin caracterul ei selectiv, restrictiv-limitativ şi 
subiectiv, cu toată intenţia de generalizare şi dorinţa de obiectivitate, 
având ca scop, însă, actualizarea personalităţii „zeului tutelar al 
spiritualităţii noastre”, cum îl consider pe Eminescu. 

Întrebarea care s-a pus este dacă îl putem încadra în rândul 
personalităților mitice. Pentru aceasta să revenim la cele două 
condiţii esenţiale, formulate de Mircea Eliade (vezi supra): 1) 
„activitatea lor creatoare exemplară” şi 2) au devenit „modele 
pentru comportarea omenească”. Creaţia literar-artistica eminesciană 
este, fără putință de tăgadă, exemplară. Dovadă stă nu numai 
prestigiul de care s-a bucurat în rândul publicului larg, răspunzând 
formulate de iluştri oameni de cultură români sau străini, critici şi 
istorici literari. Semnificative sunt sintagmele „poetul naţional” şi 
„poetul nepereche” ale lui G. Călinescu sau „expresia integrală a 
sufletului românesc” a lui N. Iorga ori „omul deplin al culturii 
româneşti” a lui Constantin Noica şi „românul absolut” a lui Petre 
Ţuţea, pentru a aminti doar câteva dintre caracterizările cele mai 
cunoscute, realizate de cele mai strălucite minţi ale culturii noastre. 

Clericul Ilie Cristea (viitorul patriarh, Miron Cristea, al 
Bisericii Ortodoxe Române), care îşi lua doctoratul la Universitatea 
din Budapesta cu teza Viaţa şi opera lui Mihai Eminescu şi care îl 
numise primul „luceafărul poeziei româneşti”, enunta marea 
influență a poetului: „Înrăurirea lui Eminescu asupra întregii clase 


0 Românul” a contractat năravul, în Timpul, 29 iulie 1881, în Opere, 
vol. XII, Publicistica, 11 ianuarie — 31 decembrie 1881, Bucureşti, Editura 
Acadmiei R. S. R., 1985, p. 267. 

culte române din timpul nostru, mai ales asupra tineretului, este întru 
adevăr mare... a devenit un fel de idol al întregii românimi”.”" 

Fenomenul epigonismului eminescian, care se manifestă 
intens după momentul îmbolnăvirii poetului (din cauza tratamentului 
„medical” aplicat) dinl883 până spre Primul Război Mondial 
(1918), este o dovadă concretă a seducţiei versului lui. Al. Vlahuţă, 
prietenul mai tânăr al lui Eminescu, el însuşi prins în plasa acestei 
seductii, va simţi nevoia să intervină, rostind în 1892 la Atheneul 
Român conferința Curentul Eminescu, pentru a opri valul de 
imitatori, ,,Tristi poeţi ce plang şi cântă suferinti închipuite”, cum îi 
numeşte chiar Vlahuţă în poezia Unde ni sunt visătorii, citită la 
sfârşitul expunerii. Semnificativ este faptul că mari scriitori de mai 
târziu, precum O. Goga, G. Bacovia, L. Blaga, N. Labiş, N. Stănescu 
şi multi alţii au debutat sub influenţa lui Eminescu, evoluând apoi 
către o formulă originală. 

Într-o lucrare bine documentată, Mihai Eminescu, românul 
absolut”? Lucian Boia, prezentand ,,facerea si desfacerea unui mit”, 
distinge, în naşterea şi evoluţia mitului eminescian, două grupe de 
detractori: primii, din timpul vieţii lui Eminescu, între care se 
evidentiau Petre Grădişteanu, Aron Densuşianu şi Al. Grama, care îl 
atacau mai ales din invidie, iar al doilea grup, în zilele noastre, când 
revista Dilema, prin publicistul Cezar Paul-Bădescu, deschide în 
1998 Cazul Eminescu, pe motivul învechirii operei poetului. Paul- 
Bădescu face o mărturie din adolescenţă: „Poezia lui Eminescu nu 
mă încânta, de fapt ea nici nu exista pentru mine...poetul însuşi era 
ceva inert şi ridicol, ca o statuie goală pe dinăuntru şi cu dangăt 
spart'”*, iar politologul Cristian Preda afirmă răspicat: „Eminescu 
trebuie contestat şi demitizat”.”* Sau „Marius Chivu, tânăr abia ieşit 
de pe băncile şcolii (devenit între timp un apreciat scriitor şi critic 
literar [?!?])... spune pe şleau: «elevii fug când aud de Eminescu»; 


este «nu ignorat, ci urât de elevi»”.?° Politologul C. Preda şi-a 


°°! Apud Lucian Boia, Mihai Eminescu, românul absolut. Facerea si 
desfacerea unui mit, Bucureşti, Editura Humanitas, 2015, pp. 42 — 43. 

°°? Bucuresti, Editura Humanitas, 2015. 

*% Cf. Lucian Boia, Mihai Eminescu, românul absolut..., p. 176. 

* Apud Lucian Boia..., p. 177. 

*% Ibidem, p. 179. 

format în condiții speciale o anumită concepţie, care ni se pare nu 
numai curioasă, dar, cert, exagerată. Cei doi adolescenţi, Paul- 
Bădescu şi Marius Chivu, ajunşi unul în publicistică şi al doilea în 
literatură şi critică literară, trebuie priviţi cu înţelegere psihologică. 
Un alt argument adus de Lucian Boia este părerea lui Dan Alexe, 
care afirmă superior şi ultimativ: „Mai terminati cu Eminescu. 
Cresteti mari” Adică, noi, ceilalți — multi si din atâtea generaţii, 
care îl admirăm pe Eminescu, suntem ,,neevoluati”, fata de domnia 
sa, „evoluatul” Dan Alexa. Dacă observăm că îndemnul este luat din 
voluminoasa carte (354 p.) a acestuia (D.A.), Dacopatia şi alte 
rătăciri româneşti (Ed. Humanitas, Bucureşti, 2015, p. 337), tragem 
concluzia că L. Boia a folosit părerea unui autentic „rătăcit”, de pe la 
Bruxelles. 

Dacă Eugen Simion, critic de prestigiu din generaţia 
vârstnică, admirator al lui Eminescu şi în calitate de preşedinte al 
Academiei Române a girat, după o propunere făcută cu ani în urmă 
de C. Noica, fotocopierea celor 14.000 de pagini ale manuscriselor 
eminesciene, astfel încât oricine să poată avea acces într-o formă 
modernă şi eficientă la textul originar eminescian, fără nici un fel de 
oprelişti, este privit de L. Boia cu reticenta drept un conservator, pe 
când Nicolae Manolescu, coleg de generaţie cu primul şi care 
consideră inutilă această fotocopiere, căci „Literar, nici un rând din 
aceastea nu prezintă vreun interes”, este văzut cu satisfacție ca un 
cercetător care „pledează pentru «despărţirea» de Eminescu în sensul 
unei abordări critice şi selective”, sugerându-se postura modernă a 
acestuia. De altfel, Nicolae Manolescu a încercat deconstructia 
mitului Eminescu, urmărind să-l impună pe Mircea Cărtărescu 
(susținut, de grup, chiar de două ori pentru Premiul Nobel pentru 
literatură) în locul lui Eminescu, dar încercarea ignobilă a eşuat, pe 


drept”. 


°° Ibidem, p. 180. 

°°T Apud Lucian Boia..., p. 183. 

298 Vezi Al. Florin Tene: „Sunt destule încercări de deconstructie a mitului 
eminescian, însă nu a fost găsit un înlocuitor. A încercat N. Manolescu să-l 
impună pe Mircea Cărtărescu, dar, vorba lui N. Georgescu, tot demersul a 
rămas „o formă fără fond.” în Constelații diamantine, nr. 101, ianuarie 
2019, p. 3. 

DI. Boia este nemulțumit de cercetările, ca şi de lucrările 
prezentate în cadrul Sesiunii de comemorare a 125 de ani de la 
moartea poetului din cadrul Academiei Române din 2014, privind 
aspecte ştiinţifice din opera antumă şi manuscrisele poetului, căci 
susţine, nu fără oarece umor, „problema de discutat ar fi locul lui 
Eminescu în literatură, nu printre astrofizicieni”.”” Nemulțumit este 
şi de faptul că Preafericitul Părinte Daniel, Patriarhul BOR, în loc să 
abordeze o temă despre religiozitatea poetului, a dezvoltat tema 
Mihai Eminescu — patriot român şi om universal,” ieşind astfel din 
sfera specifică profesiei sale. O problemă asemănătoare i se poate 
pune şi istoricului Boia: Ce caută în literatură, ocupându-se de 
Eminescu şi nu de, să zicem, domnitori? Dar noi nu o punem, căci, 
vorba domniei sale, este libertate. Fiecare vorbeşte şi scrie despre ce 
vrea. 

L. Boia îi reproşează academicianului Ioan-Aurel Pop (care 
în mai multe rânduri l-a acuzat pe aşa-zisul istoric de afirmaţii 
neadevărate istoric, denigratoare la adresa poporului nostru) că 
încearcă „să-l spele pe Eminescu de toate reproşurile aduse 
xenofobiei şi antisemitismului său”. Nu discut acum această 
problemă complicată’, dar sunt sigur că se ştie că Eminescu a fost 
o personalitate complexă, cu idei subtile, păreri proprii şi concluzii 
la care a ajuns în urma unor serioase, chiar exagerat de meticuloase 
cercetări şi analize ale situației epocii sale. 

Boia afirmă că vrea să-l „elibereze” de haina mitică şi să 
identifice pe omul adevărat Eminescu. Dar „adevăratul Eminescu” 
(formula a fost propusă de Ion Călugăru în 1933)°” nu poate fi 
definit în „abstract”, în afara contextului social şi al timpului său. Ne 
întrebăm pe care Eminescu îl caută dl. Boia: pe cel real sau unul 
abstract, sustras determinărilor social-economice şi politice, pe care, 
se pare, îl doreşte domnia sa. Cu pregătirea de istoric, ştie foarte bine 
cum şi ce înseamnă valorificarea trecutului. În această situaţie, 


*% Lucian Boia, Lucr. cit., p. 187. 

*% Thidem, p. 189. 

31 Vezi precizările edificatoare ale lui Miron Manega la articolul 
Chestiunea evreiască a lui Eminescu (Timpul, 1881) din ziarul 
Certitudinea, anul 2, 2018, nr. 16, p. 2. 

3% Ton Călugăru, Un Eminescu adevărat, in Vremea , 8 octombrie 1933. 

lucrurile sunt clare: pe Eminescu cel real nu-l vrea, iar pe cel abstract 
nu are cum să-l găsească, deoarece nu există. Nu cumva întregul 
demers al autorului are ca scop anularea lui Eminescu, prin 
demitizarea lui. Această concluzie a pregătit-o abil pe parcursul 
cărţii. Se poate observa că acordă un spaţiu destul de mare 
detractorilor, dar ia atitudine critică adesea când e vorba de 
susținătorii lui Eminescu. Vezi pasajele despre sesiunea Academiei 
Române din 2014 sau despre realizarea deosebită girată de E. Simion 
a fotocopierii manuscriselor eminesciene. Să nu mai vorbim de 
şicanele la care a fost supus E. Simion, preşedinte al Academiei, de 
forte (evident) oculte pentru această acţiune cultural-stintifica 
patriotică. La pagina 84, deci cam la o treime a lucrării (cartea are 
218 pagini), sesizând că E. Lovinescu nu aplică la Eminescu teoria 
lui despre ,,mutatia valorilor estetice”, după ce a pregătit terenul, 
consideră potrivit să lanseze ideea învechirii creaţiei poetului: 
„Astăzi, ar fi putut constata (E. Lovinescu, n.n.) deja o erodare de 
netăgăduit a operei eminesciene”. Oare dl. Boia nu a priceput că 
marele critic (E.L.) a înţeles că excepția, ca și în cazul lui Caragiale, 
întăreşte regula? 

Autorul insistă în fiecare etapă asupra ideii că opera lui 
Eminescu este folosită pentru a susține istorico-politic diferite 
regimuri (vezi legionarii) şi chiar diferite faze ale unui regim 
(comunismul antinaţional, comunismul nationalist), ca si cum mitul 
s-a păstrat şi dezvoltat numai datorită faptului că era folosibil, şi nu 
pentru că era valoros în sine: „Avem în cazul lui un extraordinar 
exemplu al modului cum se construieşte şi se amplifică un mit, pur 
şi simplu pentru că este nevoie de el (s.n.). A fost nevoie de 
Eminescu, de Eminescu cel mitificat, într-o cultură mică, dornică de 
afirmare şi de recunoaştere, dar încă nesigură pe mijloacele ei”.°™* 
Or, tocmai această multiplă „folosire” ideologică a lui este o dovadă 
a complexităţii de conţinut şi a perenitatii lui. 

L. Boia consideră că „Astăzi, mitul acesta, atâta vreme 
netulburat şi masiv, e pe cale de a se disloca”*%, căci pentru unii, 


303 Lucian Boia, ucr. cit. 
* Ibidem, p. 215. 
305 Idem. 

„care-i considera poezia  desuetă şi ideologia cu totul 
nerecomandabilă, nu mai e nevoie câtuşi de puţin”.*% În final, face o 
apreciere, în genere, corectă: „Eminescu poetul e singurul nucleu cu 
adevărat autentic, în jurul căruia s-a adunat treptat, justificat sau nu, 
întreaga mitologie”. Să observăm că atunci când se numeşte un 
aspect negativ se folosesc termeni de absolutizare (vezi supra: 
„erodare de netăgăduit”, „cu totul nerecomandabilă”, s.n.), iar cand 
se enunţă un aspect pozitiv se utilizează termeni care relativizează 
ideea, ca în structura „s-a adunat treptat, justificat sau nu, întreaga 
mitologie” (s.n.) Subtitlul lucrării, Facerea şi desfacerea unui mit, 
conţine evident un mesaj manipulator, de influențare a opiniei 
publice contra lui Eminescu. În final, dl. Boia operează din nou, 
destul de mascat, o minimalizare a poetului: Eminescu „e pur şi 
simplu un mare poet romantic, cu siguranţă cel mai de seamă, şi încă 
de departe, pe care l-a dat literatura română în epoca ei clasică”.(p. 
216, s.n.) ,,Reductia” constă din considerarea lui Eminescu ca mare 
poet romantic, limitat însă la perioada clasică a literaturii române, 
adică dintre 1870 şi 1918, lăsând spaţiu pentru un poet nou, 
eventual, mai mare în viitor. Nu ne mai miră încercarea de a se face 
loc unui scriitor ca Mircea Cărtărescu (care a făcut nu de mult o 
afirmaţie cel puţin curioasă: „Înainte de a fi român, eu mă simt 
european”), împins in faţă mediatic tot mai insistent în ultima vreme 
(vezi supra). Pe de o parte, fără niciun fel de amendament, 
respingem şi considerăm greşită, incorectă, perversă şi dezonorantă 
metoda de a susţine un scriitor, prin denigrarea sau înlăturarea altuia, 
cu atât mai mult când e vorba de Eminescu, pe de altă parte, acţiunea 
este inutilă, căci Eminescu nu poate fi demitizat. El este etern. 

Cu ceva vreme în urmă, Horia-Roman Patapievici declara 
sententios că dacă vrem să progresăm, trebuie „să scăpăm de 
cadavrul din debara”, adică de Eminescu. Alţii construiesc „gigantici 
piramide” ori sarcofage de cristal, de aur şi argint pentru a păstra cât 
mai mult, dacă se poate pentru eternitate, amintirea personalităţilor 
marcante naţionale, iar noi (pardon, H-R P et co.!) vrem „să scăpăm” 
de ele! 


*% Thidem, p. 216. 

Istoricul literar loana Bot, adică un specialist în domeniu, 
are o altă părere decât istoricul Lucian Boia. 

Istoricul consideră că interesul pentru Eminescu a scăzut, 
nemaifiind citit. Lucrurile stau altfel în epoca calculatoarelor. Ioana 
Bot găseşte pe Google 4.550.000 de apariţii ale numelui Eminescu în 
(atenţie!) 0,19 secunde de căutare”. În această situaţie cum mai 
stăm cu interesul scăzut față de Eminescu? S-a spus că nu se mai 
învaţă pe de rost poeziile lui ca altădată. Dar cine mai învaţă azi 
poezii pe de rost şi poeziile cărui poet, ca să-l comparăm cu 
Eminescu? S-a schimbat mentalitatea generală a omului şi, mai ales, 
a tineretului, care are acces acum la alte mijloace de informare şi în 
alt fel decât generaţia trecută. S-a schimbat şi pardigma de percepere 
a scriitorilor şi deci şi a lui Eminescu. Trebuie să schimbăm si 
paradigma de interpretare a fenomenului literar. Probabil şi mitul 
cultural şi mitul personalităţii. 

Ioana Bot ridică problema „relației dintre istoricitatea 
marilor scriitori (a oricăror scriitori, de fapt) şi clasicitatea lor 
supratemporală”.% Observând că în textele de început Eminescu 
imita structura  retorico-stilistică de succes a  paşoptiştilor 
(Alecsandri, Bolintineanu ş.a.) şi apoi prin inovațiile, nesesizate 
initial, devine o voce matură, cercetătoarea apreciază că detractorii 
lui, dincolo de atacul la adresa lui Maiorescu, îl vedeau ca un 
„pericol pentru tinerime”, care se contamina rapid „de gustul nou, 
eminescian, al liricii moderne”.*% Autoarea face o observație de 
subtilitate când apreciază că defectele reproşate de detractorii epocii 
sale (,,pesimismul excesiv şi înclinația spre filosofare, imoralitatea 
poeziei erotice, utilizarea greşită a modelului folcloric, limba română 


x09 


incorectă”) „indică locurile în care poezia eminesciană innoieste 
radical codurile literare ale epocii", concluzionând interesant că 
„Eminescu nu era un poet pentru secolul al XIX-lea din simplul 


motiv că secolul acela nu are instrumentul necesar pentru a-l vedea 


311 
ca atare”. 


307 Eminescu explicat fratelui meu, Bucureşti, Editura Art, 2012, p. 238. 
*% Toana Bot, Eminescu explicat fratelui meu..., p. 255. 

30 Ibidem, p. 257. 

310 Thidem, p. 258. 

31! Thidem, p. 260. 

După ce argumentează că Eminescu a fost un poet pentru 
secolul al XX-lea, pornind de la excepţionala previziune 
maioresciană de la sfârşitul articolului Eminescu şi poeziile lui din 
1889, „Pe cât se poate omeneşte prevedea, literatura română va 
începe secolul al XX-lea sub auspiciile geniului lui, şi forma limbii 
naţionale, care şi-a găsit în poetul Eminescu cea mai frumoasă 
înfăptuire până astăzi, va fi punctul de plecare pentru toată 
dezvoltarea viitoare a  veştmântului cugetării româneşti”"!?, 
evidențiind capacitatea unică a literaturii eminesciene „de a susţine 
lecturi diferite, de a oferi modele pentru estetici în aparenţă 
contradictorii, fără a pierde profilul particular şi axele de coerenţă” 
os arătă că el „este primul poet român pentru care filonul modernist 
al criticii limbajului iese la lumina paginii”, 

Explicând ca în Icoand şi privaz, de pildă, „Înlocuind 
modelul romantic al conştiinţei poetice mesianice, salvatoare, cu 
acela modernist, al unei conştiinţe critice, ironice, subversive, 
demascatoare, eul liric denunța natura secundă, damnată a 
limbajului”. Pornind de la observaţia lui Mircea Scarlat că „În 
acest joc al realităţii şi al virtualitatilor lirice se află cheia receptarii 
lui Eminescu de-a lungul timpului” şi dacă „realitatea estetică este 
o împlinire a convenției estetice a timpului”, pe când „virtualitatea 
este deschisă convențiilor poetice viitoare”? , istoricul literar Ioana 
Bot este pe deplin încredinţat că „Eminescu este un poet pentru 
secolul XXI". Ideea este susținută si de aprecierea Rosei del 
Conte, potrivit căreia „Poezia lui Eminescu răspunde unei nelinisti 
mereu actuale, pentru că este de natură metafizică şi găseşte pentru a 
exprima un limbaj care, deşi reflectă sincretismul cultural al 


? Critice, Bucureşti, Editura Minerva, 1984, p. 531. 

? Ioana Bot, Op. cit., p. 263. 

* Ibidem, p. 265. 

` Ibidem, p. 267. 

° Mircea Scarlet, Istoria poeziei româneşti, vol. II, Bucureşti, Editura 
Minerva, 1984, p. 79. 

317 Toana Bot, Op. cit., p. 270. 

* Ibidem, p. 271. 

poetului, nu este totuşi mai puţin legat de substratul cultural 
autohton””!%, 

În atari condiţii, punem o întrebare retorică, evident. Pe cine 
să credem: pe fizicianul Horia-Roman Patapievici,  politologul 
Cristian Preda şi istoricul Lucian Boia ori pe specialişti în literatura 
ca Mircea Scarlat şi loana Bot? De fapt, întrebarea este ce interese 
are primul grup (şi compania) să-l denigreze ori să-l conteste pe fata 
sau mascat pe cel mai mare scriitor al neamului nostru şi interesele 
cui le apără ei? Grupul detractorilor nu înțelege (ca să le găsim o 
scuză minimală) că, aşa cum spunea marele estetician Tudor Vianu, 
„fără Eminescu am fi mai altfel şi mai săraci”. Nota bene! Cu opera 
lui și datorită operei lui, am pătruns spiritual pe toate continentele 
lumii. 

Să ne gândim şi la titlul monografiei cercetătoarei Rosa del 
Conte, care formulează o sugestivă calificare superlativă şi 
absolutizantă: Eminescu sau despre absolut. 

La ideea de mit suprem trimite și titlul culegerii de articole 
Mihai Eminescu — un Dumnezeu rănit (2018 ), îngrijită de Laurian 
Stanchescu*”’. 

Criticul Mihai Dragan făcea, in 1989, o observaţie simplă, 
dar adâncă şi de substanță: „Eminescu ne dă sentimentul forţei 
spiritului creator românesc”. 

Credem că este mai mult decât semnificativ faptul că al 
treilea mare poet al nostru după Eminescu şi Arghezi, Nichita 
Stănescu, propus pe drept pentru Premiul Nobel pentru literatură, 
afirma despre „poetul nepereche”: „Eu nu sunt eu, eu sunt tu 
(Eminescu, n.n.), care vorbeşte cu gura mea”., aşezându-se cu 
modestie într-o nobilă descendență eminesciană. 


31 Rosa del Conte, Eminescu sau despre absolut...p. 269. 

* Mihai Eminescu-un Dumnezeu rănit, ediţie îngrijită de Laurian 
Stănchescu, Bucureşti, Editura Scrisoarea a treia, 2018. La finalul 
volumului (p. 341) face, în Drumul crucii domnului Mihai Eminescu, 
previziunea că acesta: „Peste o sută de ani, va fi una dintre cele mai 
frumoase legende româneşti”. 

321 Mihai Drăgan, Eminescu, poet național în Centenar Eminescu, 1889 — 
1989, Volum omagial, SSF, Coordonator I. Hangiu, Bucuresti, 1989, p.195. 

ORADEA-MARE /UAGYVARAD) | Exe în fiecare duminecă. | | 
mi | Rodactonen | AN DD, | 
| 


1889. 


ANUL XXV. 


Preţul pe un an 

Pe '/, de an 5 fl; 
de an 2 fl. 70 cr. 
| Pentru România pe an 25 lei | 


Mi-aduc s5-acuma bine aminte, cum intro dimi- 
né{a de februarie din 1866 primii o scris6re din Bu- 
covina, in care un tiner — dup& cum scriea — de 
16 ani îmi trimitea nişte incercari literare. Era tine- 
rul Mihail Eminovici. Armonia versurilor şi figurele-i 
plastice, considerând starea nostra literară de atunci 
şi ’n deosebi etatea lineră a autorului, me frapara si 
deschisei cu plăcere colonele foii mele acestui nou ta- 
lent şi viitor poet. 

In entusiasmul meu, grăbii să presintez in nr. 
cel mai de aprépe publicului cetitor pe Eminescu, cu 
următorea notă redacțională: »Cu bucurie deschidem 
colonele foii nostre acestui june numai de 16 ani, 
care cu primele sale incercări poetice trimise noue 
ne-a surprins placut.« In acelaşan si ’n cei trei urmă- 
tori, cetitorii > ilieic avură apoi ocasiune a cu- 
nosce mai lămurit lira noului talent. El a publicat 
succesive atunci douespredece lucrări poetice. Acele 
le reproduserăm in nr. acesta. 

De atunci a trecut un timp indelung. Junele de 
16 ani sa tot urcat, a devenit un lucâter al litera- 
turei nostre, carele a dat o direcţie nouă poesiei ro- 
mâne ş-apoi a dispărut ca un meteor in abisul veci- 
niciei ... 

Coperta volumului Eminescu — un Dumnezeu rănit (2018) 

Coperta volumului Eminescu explicat fratelui meu 
de Ioana Bot (2012) 

Concluzii 

1. Toţi cei care l-au denigrat sau îl denigrează (în ultimele 
decenii atacurile au devenit tot mai vehemente, dar şi mai perfide, 
nedrepte şi ipocrite, căci nu vizează doar persoana lui Eminescu, de 
fapt, ele având ca ţintă valorile noastre nationale, ființa noastră 
naţională), n-au înţeles şi nu înţeleg că atât timp cât soarele va exista 
pe cerul ţării, Eminescu va străluci pe firmamentul existenţei 
noastre. În fapt, el străluceşte pe cerul spiritualităţii româneşti ca un 
autentic soare. 

2. Creaţia lui Eminescu a luminat şi luminează cu razele ei 
de mai bine de 150 de ani spiritul creator naţional. În fond, poetul 
acționează ca o prezenţă solară în „matricea stilistică a 
spiritualităţii naţionale”. Şi atunci, pe această bază, se impune o 
singură concluzie: Mihai Eminescu va dăinui peste veacuri, căci el 
se constituie şi se impune, prin forța de model formativ, ca o 
permanenţă, iar prin efectele catalizatoare şi constructiv-modelatoare 
produse în existenţa, cultura şi literatura naţională, drept soarele 
poeziei româneşti. El se manifestă pentru noi ca un zeu tutelar al 
spiritualităţii noastre. 

3. N. Iorga avea perfectă dreptate când îl definea pe poet 
drept „expresia integrală a sufletului românesc”. În acelaşi timp, prin 
larga cuprindere a gândirii, trăirii şi simtirii specific-nationale, dar şi 
universale, Eminescu, străbătând timpul, devine mit cultural 
fundamental al matricei identitare românești. 


* Folosim formula lui L. Blaga, deoarece este o sintagmă fericit găsită 
pentru a desemna configurarea universului nostru spiritual. 

